
PREFATORY NOTE. 



HiaHLÀNDERS owe this new and cheap edition of 
" Leabhar nan Cnoc" to the initiative and encouragement 
of that enthnsiastic friend of their race, language, and 
literatnre, Mr John Mackay, Hereford. The book has 
been reproduced without alteration, with the exception of 
the very few printer's errors which crept into the 1834 
edition. Dr Macleod retained the localisms of the dif- 
ferent contributors, both in idioms and speUings. They 
are reproduced in this new edition just as he passed them. 
For example, " ceill" is used by some of the writers for 
" geill," and in many instances " tearnadh" serves both 
for " preserving" and " descending." Local pronunciation 
determined these variations, and as for peculiarities of 
idiomatic construction, and particular use of words and 
phrases, they are, in most instances, full of interest to 
philologists. The book has long been out of print, and 
the copies of it which now and then come into the markbt 
fetch high prices when perfect, but most of them are in a 
dilapidated condition, because they had been used as 
school-books. " Leabhar nan Cnoc" was even in its first 
form the highest reading class-book in GaeKc Society 
Schools. But that first edition was only the germ of 
the full and perfect one, which is now reproduced at a 
popular price. 

IvTERNESS, ATovmòer, 1898, 



DO 

CHOMUNN OISEINEACH GHLASCHU. 



A dhaoin'-uaisle ionmhxtinn, 

Cha 'n fhiosrach leam gu'n d' ttug nì air 
l3Ìth barrachd sòlais domh na ceud shuidheachadh a' 
OHOMxnNN OiSEiNicaat. Comunn do Ghàidheil òga theas- 
<5hridheach, air an tarruing r'a dièile le gaol d'an dùth- 
aich, agus a tha 'g iarraidh cainnt bhuadhmhor mhilis 
nam beann a labhairt agus a sgrìobhadh gu teòma neo- 
<;hearbach. 

Tamull beag agus cha bhi e ni's faide 'na chulaidh- 
mhaslaidh, agus 'na chulaidh-iongantais, gu bheil luchd- 
teagaisg air feadh na Gàidhealtachd nach h-urrainn cainnt 
an diithcha a labhairt gun fhiamh-ghàire a dhiisgadh air 
ignùis an luchd-eisdeachd. Cuirear gu nàire an fheadhain 
aig am bi do dhànadas tàmailt co mòr a chur air ar luchd- 
"dùthcha; cha ghabhar iad agus cha 'n èisdear iad. 



Vlll. 

Bnanaicheadh sibhse 'nar saothair chliùtich : tha a dtLal& 
fèin 'na cois. Mar a's eòlaiche chinneas sibh air maise^ 
air mìlsead, agus snasmhorachd na Gàilig, 's ann a's taitn- 
iche bhitheas i leibh. Na qreidibh iadsan tha 'g ràdh gu 
bheil a' Ghàilig air leabaidh a bàis — ^tha i co slàn, làidir, 
ùrail, agus a cuisle co fallain 's a bha i riamh; agus ged 
thachradh e gum biodh i air a fògradh à h-Albainn am 
màireach, tha farsuingeachd agus fasgadh a' feitheamh 
oirre taobh thall do'n chuan mhòr, far am bheil cheana na 
mìltean d'a muirichinn fèin a dh' fhàHticheadh agus a 
dh' altngnaicheadh i le sòlas. 

A dhaoin'-uaisle ionmhuinn! chuir sibh urram mòr 
ormsa 'nuair a chàirich sibh m' ainm am measg luchd- 
riaghlaìdh a' Chomuinnj Ceadaichibh dhòmhsa nis an 
leabhar beag so a dioisrigeadh dhuibhse, agus a chur a 
mach fo thèarmunn a' CnoMmNN Oiseinich. 

Is mise, da rhreadh, 

Le mòr-mheas, 
Agus le dùrachd mo chridhe, 

'Ur caraid dìleas, 

TORMOID MACLEOID. 

Campsie, Tiis an Earraich, 1834. 



ROIMH-RADH. 



O Chionn shè bliadhna, dh' ullaich mi Comh-chruinn- 
eachadh Gàidhealach, air iarrtas Comuinn Ard-Sheanaidli 
Eaglais na h-Alba, airson nan SgoiHbh a shuidhich iad 
air feadh na Gàidhealtachd. Thaitinn an leabhar beag 
sin ri m' luchd-diithcha. Ghabh e reic co ealamh 's nach 
'eil a h-aon deth a nis r'a fhaotainn. Dh' fhiosraich mi gu 
robh dèigh mhòr aca air an leabhar sin, no air leabhar 
eile do'n t-seorsa; agus chum an t-iarrtas so a choùm-^ 
eachadh, dh' ullaich mi an leabhar lir so. Chaidh cuid 
do na nithe tha ann a chur a mach roimhe, air aon dòigh 
no air dòigh eile, agus tha cuid eile dheth air 'ullachadh 
as ùr. Tha dòchas agam nach 'eil a bheag ann ach na 
tha chum maith agus oilean mo luchd-diithcha. Maith. 
dh' fheuidte gu bheil feadhain ann a smuainticheas nach 
robh e ceart no freagarach an t-seann sgeulachd Ghàidh- 
ealach, " Spiorad na h-Aoise," chur a mach san leabhar 
so; gum b' fhèarr leigeil le a leithid sin do sheann nithe- 



X. 

ì>àsachadh agus dol air dì-diuìinhne ; ach smuaintich mi 
;gu'n robh e iomchuidh an sgeulachd so a thairgseadh mar 
shoiUeireachadh air cleachdainnibh nan làithean a dh' 
fhalbh, mar shamhladh air snasmhorachd na cànain anns 
an robh na seann sgeidachdan sin air an aithris, agus, mar 
an ceudna, air an dòìgh air an robh gliocas air a theagasg 
anns na linntibh dorcha sin. 

'S aobhar-sòlais, da rireadh, gu bheil nithe ni's fèarr 
^ig na Gàidheil a nis r'an aithris agus r'an èisdeachd, na 
seann sgeulachdan nan làithean a dh' fhalbh : ach mheas 
sinn nach robh cron ann an cuid dhiubh a chumail o dhol 
gu tur air di-chuimhn', mar chulaidh-annais do lìnntibh 
a tìiig 'nar dèigh. Tha mòran do*n t-seorsa cheudna 
fhathasd air an aithris f eadh na Gàidhealtachd ; agus aid- 
ichidh mi gum b' fhèarr leam gu mòr comh-chruinneachadh 
^ihiubh 'fhaicinn na do'n chidd a's mò do na h-òrain 
fhaoin amaideach a tha o bhliadhna gu bliadhna air an 
•cur a mach 'nar measg. 

Cha bhi na Gàidheil ni's faide as eugmhais leabhr- 
aichean 'nan cainnt fèin. Tha mìltean do dh' òigridh a 
nis comasach aìr a' chànain aosda sin a lèughadh agus a 
^sgrìobhadh; tha oileanaichean òga measail air a' cheart 
àm so ann an Ard-sgoilibh Ghlaschu agus Dhun-Eideann 
a tha 'nan onair do'n dùthaich a thug dhoibh àrach — ^tha 
speis aca do'n Ghàilig, agus ma bheir Dia làithean do 
chuid diubh, 's cinnteach mi nach bi a' Ghàidhealtachd as 
«ughmhais leabhraichean a bhios airidh air an lèughadh. 

Air an àm, tha dòchas againn mar a shuidheas fear- 

cuaìrteadiaidh nain beann, buachaille nan caorach, no 
banarach a' chruidh, ann am fasgadh an tuim, ri cùl 
^oithe 's ri eudann grèine, gum faigh iad càileiginn do 
thoileachas-inntinn agus do leas, o " Leabhar nan Cnoc. ' 
'S e so riin am fibr-dùthcha, 

TORMOID MACLEOID. 

LEABHAR NAN CNOC. 



DEAGH SGEUL A' MHOR-aOIBHNEIS. 

^s moch a thubhairt am Fàidh Micah, agus e air a shoill- 

^ireachadh le Spiorad Dè, " Agus thusa i>-.etlehem an tìr 

n^udah, cha tu idir is lugha am measg cheamiard ludah : 

oir asadsa thig Uachdaran a stiùras mo shluagh Israel/^ 

Thàinig an t-àm sin a nis m'an icuairt, lànachd na 

li-aimsire anns an robh 'n fhàidheadaireachd so ri bhi 

«a<ir a coimhlionadh, agus am Mesiah, miann nan uile 

ohinneach, gu bhi air a bhreith. Agus thàrladh anns na 

làithibh sin, gu'n deachaidh òrdugh a mach o Cheasar 

-Augustus, an domhan uile a mheas. Thachair so chum 

gTi'n rachadh loseph agus Muire suas gu bhi air am meas, 

SLÌT dhasan a bhi do thigh agus do shliochd Dhaibhidh. 

-Agus thàrladh am feadh a bha iad an sin gu'n do choimh- 

lionadh làithean a h-inbhe do Mhuire, agus, gun bhana- 

charaid gun chobhair, rug i a ceud ghin mic:phaisg i e 

ann am brat-spèiHdh, agus strìochdta fo làimh Dhè, mar 

thigeadh dhi 'na staid uireasbhuidhich, chuir i na luidhe 

e ann am prasaich, do bhrigh nach robh àit aca san tigh- 

òsda. 'S ann an so a bha'n sealladh iongantach ! Oighre 

tighe rìoghail ludah ann an cathair Dhaibhidh, co ìosal 

xiireasbhuidheach, 's nach d' fhòsgail dorus doibh, ni mò 

thubhairt teanga, 'nuair bha iad sl siubhal seachad le 

ceum tròm, Gu'm fuasgladh Dia oirbh. Ach tha sealladh 

ann ni 's iongantaiche na so fathast, Cruthaighear an 

domhain 'na luidhe ann am prasaich ! An t-Athair sìorr- 

uidh 'na leanabh! Aosda nan làithean 'na naoidhean 

maoth ! Ach ged is ann, mar so, gun ghreadhnachas agutv 

gun a.' bheag do àiUeachd thalmhaidh a chàireadh an 

naoidhean so sa' phrasaich, tha uidheamachadh a' dol 

air aghaidh ann an cearnaibh eile do'n domhan chuni. 

\ 



ìobairt mholaidh a thairgse do Fhear-saoraidh a' chinne- 
dhaonna. Tha'n àird an Ear ag nidheamachadh a tiodh- 
lacan, a h-or, a tùis agus a mirr, chiim an càramh aig 
cosaibh ari leinibh so. Tha dniidhean glice na dìithcha 
sin air an diisgadh gu mothachadh. B' eolach iadsan air 
a,ghaidh nan speur, agus coslas nan lòchran àillidh a tha 
deàlradh annta ; ach feuch, air ball, chunnaic iad solus ùr, 
reul air nach robh iàd roimhe so eòlach, a' gluasad air 
sHghe dhì fèin. Thuig iad gu'm b' i reul lacoib a bh'ann : 
dh' imich i rompa, air teachdaireachd an àigh, gus an 
d' thàinig i, agus gu n do stad i os ceann an ionaid san 
robh an naoidhean 'na luidhe. Kinn na Drùidhean gàird- 
eachas le aoibhneas ro-mhòr : chaidh iad a stigh : fhuair 
iad an naoidhean le Muire a mhàthair : thuit iad sìos, 
agus rinn iad aoradh dha. Ach thugadh teist a b' àirde 
air glòir an leinibh so : theiring aingle Dhè, na spiorada 
àillidh a tha cuairteachadh cathair an Ti a's àirde : thainig 
iadsan a thoirt sanus do dhaoinibh air mòralachd an 
leinibh sin a bha nis 'na mhaothran lag fann ann am 
prasaich Bhetleheim. Bha san tìr sin buachaillean a' 
fantuinn a muigh a' deanamh faireadh oidhche air an 
treud. B' i so oidhche 'n àigh do na buachaiUibh bochda ì 
Thàinig aingeal an Tighearna orra, air 'èideadh le solus a 
shoillsich dorchadas mheadhon-oidhche, agus dheàkuich 
glòir an Tigheama m'an timchioU. Am b' ìoghnadh ged 
a ghabh iad eagal mòr ? ach labhair an t-aingeal caomh riu 
le briathraibh bàigheil a dh'fhògair gach eagal ; " Na biodh 
eagal oirbh," a deir e ; *' oir feuch, tha mi 'g innseadh 
dhuibh deagh sgèil a' mhor-aoibhneis," an sgeil is aoibh- 
niche chualas riamh : ach cha n ann duibhs' a mhàin, mar 
gu'n abradh e; cha'n ann do aon teaghlach, no do acn 
dùthaich no fineadh ; ach *' deagh sgeul mhòr-aoibhneis a 
bhitheas do na h-uile shluagh,' do Chinnich co math 's do 
ludhaich, do gach rìoghachd fo 'n ghrèin. Ach ciod i 'n 
teachdaireachd a bh' aig an aingeal? " Rugadh dhuibh 
an diugh Slanuighear ann am baile Dhaibhidh, neach is e 
Criosd an Tighearna." Rugadh dhuibhse! a pheacaich 
bhochda, a dhaoine bàsmhor, Slanuighear, Slanuighear o 
pheacadh agus o thruaighe, o bhàs agus o lèir-sgrios, neach 
is e Criosd an Tigheama, am Mesiah a ghealladh gu moch, 
air 'iingadh leis an Spiorad Naomh, 's air a chur air leth 
o shiorruidheachd chimi dreuchd Fir-shaoraidh. " Rugadh 



•e,' deir an t-aingeal; cha'n 'eil e ni's mò air a leigeil ris 
duinn f o shamhladh dorcha ; ach thàinig e dh' ionnsuidh 
an t-saoghail. " Rugadh e \'n diugh : " thàinig an là 
m'an cuairt faidheoidh, an là a dh' iarr righrean fhaicinn 
agus nach fac' iad. Rugadh e ann am Betlehem, cathair 
Dhaibhidh, agus uaithe so do thigh agus do shliochd 
Dhaibhidh a rèir mar ghealladh. Cha'n fheudadh teachd- 
aireachd nan aingeal gun lìihisneach agus sòlas a thoirt do 
na buachaiUibh. Dh' innseadh dhoibh na comharan leis 
am faigheadh iad a mach Criosd. " Bithidh so," deir an 
t-aingeal, '' 'na chomhara dhuibh : gheibh sibh an naoidhean 
paisgte ann am brat-spèiUidh, 'na luidhe am prasaich. ' 
Cò a shaoileadh gur ann mar so a thigeadh am Mesiah? 
'S ann an so a tha'n taisbean a tha doirbh r'a thuigsinn : 
màthair bhochd uireasbhuidheach gun charaid— naoidhean 
fann — prasach 'na chreidheil dha — Am facas riamh iriosl- 
achadh cosmhuil ris a so? Ach, feuch, air an làimh eile, 
cathair rìoghail os ceann nan nèamh, — umhlachd dhaoine 
ghce o dhiithaich chèin — reul.tir a' comharachadh a mach 
na slighe — feachd nèimh a' teachd a nuas, gàirdein an 
Tighearn air 'fhoiUseachadh. — Ciod an ni ach saorsa 
dliaoine, agus breith an t-Slanuigheir a b'urrainn a leithid 
so do ghlòir agus do mhòralachd a dhìisgadh? An dèigh 
do 'n aingeal a theachdaireachd a chur an cèiU do na 
ì)uachaiUibh, dh' fhag e iad, agus gu grad " bha maiUe ris 
cuideachd mhòr do armailtibh nèimh a' moladh Dhè." 
Cho'-aontaich iad anns an aon fhonn le co' sheirm bhinn, 
a' seinn, " Glòir do Dhia anns na h-àrdaibh, air talamh 
sìth, agus deadh-ghean do dhaoinibh." 'Nuair a chunnaic 
iad gu'n do thachair an ni a gheaUadh o cheann cheithir 
mUe bHadhna, anns an robh beachd iir air a thoirt doibh 
air ghocas agus tròcair Dhe, thog iad an laoidh sin anns an 
cubhaidh dhuinne le dealas naomh co'-aontachadh : 

Seinneadh gach sluagh gu h-aon-sgeulach, 
glòir ion-mholt' Dhè bhith-bhuain ; 

'S do 'n chaithream eibhinn agus thròm 
co'-fhreagradh fonn a's cuan. 



SGEUL AIR MAIRI A' GHLINNE 

I. Earrann. 

B' ANN air feasgar ceud latlia na bliadhn' ùire, mar bha 
mi air mo cheum b! teachd a mach à Tigh-eiridinn ann am 
baile-mòr àraidh nach 'eil fad' o'n àite 'm bheil mi chomh- 
nuidh, a fhuair mi a' cheud sealladh do Mhàiri a' ghlinne. 
'S maith tha cuimhn' agam air an latha. Bha cridhealas, 
STinnd, agus gleadhar a mach air na sràidibh — aoibhneas- 
air gach gniiis; ach tre nan aitribh san robh mise, cha 
robh r'a èisdeachd ach osnaichean agus bròn, gearan agus 
caoidh. Chaidh mi le lighiche an tighe troimh gach 
seòmar, agus, da rìreadh, bu chruaidh an cridhe nach 
faigheadh aobhar-smuain agus cùis-bhròin anns gach aon 
diubh. Tha cuid do na leapaichean so, ars' an lighiche,. 
falamh an diugh, anns an robh daoine an de; agus tha 
mòran an diugh ag osnaich 's an tigh so, a bhitheas 'nan 
cuirp gun deò mun tig an la màireach. B' aobhar taing- 
ealachd an ciiram agus an aire bha air a thaisbeanadh do 
gach aon. Ged abradh sibh gu'm b' iad mo chàirdean bu 
dìlse bhiodh ann, cha 'n iarrainn am barrachd caoimhneis 
a bhi air a nochdadh dhoibh na chimnaic mi 'san tigh- 
eiridinn eireachdail so. Bha mi air mo cheum a dh'ionns- 
uidh an doruis, 's an lighiche dealachadh rium, 'nuair 
mhothaich mi dithis no triùir a' cuideachadh le òg-mhnaoi 
laig, bhrùite, euslaintich, gluasad a dh' ionnsuidh leapa 
bha air a h-uidheamachadh air a son, ann an seòmar beag 
leth-oireach anns an robh dà leabaidh : aon airson na 
h-òg-mhnà so, agus an t-aon eile airson bean chòir thlachd- 
mhor a bha maille rithe, agus a dh' iarr cead fuireach. 
oidhche no dhà g'a faire. 

Bha 'n dùile bhochd òg so co lag 's a b' urrainn do 
neach a bhi anns an robh an deò. Cha d' rinn iad ach 
a cleòchd agus a còmhdach-cinn a thoirt dhi, 's leig si i 
fein 'na sìneadh air uachdar na leapa le osna thròm. Dh'^ 
amhairc mi oirre gu dlìith. Is ainmic da rìreadh a 
chimnaic mi aodann bu bhòidhche no gnìiis a' b' àille. 
Cha robh, gu dearbh, blàth na slàinte air a gruaidh ; bha 
'h-aodann geal, bàn fo shnuadh a' bhàis : shearg gach 
deirge, ach aon bhoinne beò bha fhathasd ag iathadh an 



dèigh chàich, a' tighinn 's a' falbh 'na gnùis chiiiin. — Thuig 
mi gu luath nach b' ann sa' bhaile-mhòr a fhuair an 
t-àilleagan fann so a h-àrach — bha fonn nam beann àir a 
<;ainnt ; agus o na briathraibh briste labhair i, dh' fhiosr- 
aich mi gu'm b' ann ann an aon do na h-eileanaibh tuath- 
a,ch a fhuair i a togail. Bha seana bhean thlachdmhor 
maille rithe, a shuidh taobh a leapa fo imcheist mhòr. 
Bha gnùis fhlathail aig an t-seana-mhnaoi so, ged bha 
preasadh na h-aoise agus cìiram an t-saoghail an dèigh 
iomad clais dhomhain a dheargadh oirre. Chunnaic thusa, 
(arsa mise 'm chridhe fèin) latha b' fhearr : mur 'eil mi 
air mo mhealladh, dh' fhiosraich sibhse le chèile bhur 
cuibhrionn fèin do atharraichibh an t-saoghail chaochlaid- 
ich so. 

Dh'aithnich an t-seana-bhean mi. " Deanaibh suidhe, " 
ars' ise, 's i comharachadh a mach caithir dhomh, dlìith 
do' n leabaidh. Tharruing i osna thròm, agus thòisich i 
air a sìiilean a thiormachadh. " Thugaibh maitheanas 
dhomh," ars' ise, *' tamull beag." 

Dh' fhosgail an òigh a bha 'san leabaidh a sìiil agus 
•dh' amhairc i mu'n cuairt di. " Cò," deir i, " tha 'm choir ? 
^ò tha làimh rium ?" — " Mise 'ghràidh," ars' an t-seana 
bhean, " do bhana-charaid nach trèig thu. Nach aithne 
dhuit mi, Mhàiri? Nach labhair thu aon fhocal a thru- 
^ghain mo chridhe; nach innis thu am bheil thu idir ni's 
f earr ? " Dh' f hosgail i a siiil bhòidheach ghorm. Bha 
fìamh do ghàire faoin air a gniiis — agus braon do fhallas 
fann a' teachd a mach air a bathais ard. " Tha mise," 
arsa Màiri, " mar bu mhiann leam a bhi — tha mi air 
leaba mo bhàis ; ach O ! 'n ann an tigh-eiridinn am measg 
choigreach — fada, fada o thìr m' eolais — an tìr nach faic 
mise 'gu bràth ! Ach nach coma ? Cha seas so fada. 
Tiota beag agus bidh gach deuchainn shaoghalta gu bràth 
seachad. O !gu'n robh mise cinnteach à aon ni — agus an 
sin." Dhtiin i a siiil — tharruing i aon osna thròm, mar 
gu'm biodh a cridhe bochd an impis sgàineadh. Bha a 
"bilean a' gluasad ; agus b' f hurasd' f haicinn gu robh ioma- 
guin thròm air a h-anam. B' fhurasda thuigsinn air 
•caochlaidheachd a gniiise gu robh smuaintean buaireasach 
troma 'na cridhe: mar chìtear air uairibh neula dorcha 
bruaiUeanach air aghaidh nan speur, air feasgar àiUidh 
samhraidh. " O !mo mhàthair," arsa 'n. tY\!La.^^xs. l-a.'oxs. 



's i fosgladh a rithist a sùl ; " mo mhàthair," ars' ise, 
" nam bu lèir dhuit mise air an àm so — annsachd do 
chridhe fèin, t' aon duine cloinne, do chaileag bhochd, 
aonarach ! nam bu lèir dhuit mi 'n so am measg choigreacli, 
gun duine air a' bheil mi eòlach no dhìiineas mo shùilean ! ' 
— " A Mhàiri," arsa 'n t-seana bhean, ' nach 'eil mise 'n 
so? Cha trèig mi thu; — nach do gheall mi fuireach leat? 
Bi sàmhach fheudail ; cha 'n 'eil thu gun charaid. C'àite 
'm bheil do chreidimh? Na dhìchuimhnich thu an caraid 
a thubhairt ' Cha trèig 's cha dìbir mis' thu gu brath ? ' 
Na dhì-chuimhnich thu ' an caraid a leanas ni's dlìiithe 
na aon bhràthair V " 

Phaisg ise bha san leabaidh a dà làimh air a h-uchd, 
agus dh' amhairc i suas. '' Cha do dhì-chuimhnich, " ars' 
ise, " tha esan maille rium ; bithidh e maille rium ; tha 
mo làn earbsa as ; tha, tha, mur bitheadh bu truagh da 
rìreadh mise." Tharruing mi dlùth, agus le guth co 
caoimhneil agus cainnt co bàigheil 's a bha 'm cliomas a 
chleachdadh, labhair mi rithe. Dhùin mi an dorus ; leig 
mi mi fèin air mo glùinibh taobh a leapa, agus chuir mi 
suas guidhe dìirachdach as a leth. Tharruing mi a 
h-inntinn gu caoimhneas a h-Athar nèamhuidh, thug fasg- 
adh dhi an àm a h-airce san tigh anns an robh i. Labhair 
mi uime-san aig nach robh àite far an leagadh e a cheann ; 
labhair mi air toillteannas a bhàis ; gràs agus saorsa na 
slàinte choisinn e; 'iochd agus a ghràdh do pheacaich 
bhochda ; labhair mi air 'ais-eirigh 's air an eadar-ghuidhe 
ghlòrmhor tha e deanamh as leth a chuid caorach fèin air 
deas-laimh an Tì a's airde. Labhair mi mu 'n chomh- 
fhurtair an Spiorad-Naomh ; ghuidh mi airson a shòlais, 
a chul-taic agus a làthaireachd a bhi maiUe rithe an àm 
a teinn. Labhair mi rithe mu ghràdh an Tì sin tha faire 
thairis air an eun a's faoine tha san ealtainn ; athair nan 
dìUeachdan, agus lèigh mòr chorp agus anamanna an 
t-sluaigh. Ann an aon fhocal, labhair mi rithe na shaoil 
mi bha ceadaichte dhomh a ràdh ri h-aon air nach robh 
bheag no mhòr a dh' eòlas agam, ach gu'n robh i do rèir 
coslais air leaba a bàis agus fo iomaguin spioradail. 

'Nuair bha mi deas gu falbh, shìn i mach a làmh. 
" Mìle taing,'' ars' ise. " O 's mise fhuair am faothachadh ! 
Bha tart air m' anam, agus thug sibhse dh' ionnsuidh an 
fhuarain mi. Bha m' anam meat air seargadh, ach thàinig'. 



drùchd gràsmhor air. Tha mi 'n dtiil gu faigh mi codal — 
tha sìth naomh air teachd air mo spiorad. Mise a' gearan ! 
O ! 'm bi mi 'gleachd 'na aghaidh gus an tilg mi an deò ? 
An tig an t-uabhar so gu bràth gu làr? An Tì a's airde 
thoirt maitheanais domh!" 

Thug i fàsgadh càirdeil do'm làimh; agus an dèigh 
dhomh focal no dhà a labhairt, dh' èirich mi gu falbh. 
Lean an t-seana bhean mi dh ionnsuidh an doruis. " Mile 
buidheachas, fhir mo chridhe," deir ise, " nam b' aithne 
dhuit cò i bhiodh tu bàigheil rithe — b' eòlach 'ur dà athair 
air a chèile." 

PilHdh mi 'màireach, deir mi, ma 's beò mi, g a 
h-amharc; 's cha 'n 'eil bàigh no càirdes tha 'm chomas a 
nochdadh dhi nach dean mi. Ciod tha cur oirre?" Tha," 
deir an t-seana bhean, " cridhe briste ; ach cluinnidh sibh 
sin 'na dhèigh so." 

Phill mi mar a gheall mi, 's fhuair mi Màiri gu mòr 
ni bu làidire; — bha i comasach air seanachas; agus dh' 
fhiosraich mi le sòlas gu'n robh i eòlach air a Bìobull, air 
a dleasnas d'a Cruithfhear, agus air obair na slàinte. 
Fhuair i cothrom maith 'na h-òige, agus thug deuch- 
ainnean, tinneas, agus bochduinn gu tròm-mhothachadk 
i. Bha iomad seanachas taitneach againn. Chinn sinn 
eòlach air a chèile ; dh' fhosgail i a cridhe rium, agus cha 
do cheil i uam na bha cur cùram agus bruaiUean air a 
h-anam. " Air son an t-saoghail so," arsa Màiri, " tha mi 
sgìth dheth ; mheall e mi gu tròm ; chuala mi iomradh air 
saoghail a's fearr, — air saoghal àillidh agus sona, agus air 
na rinn mo Shlànuighear chum a chosnadh dhomh. Saoil- 
idh mi air uairibh gu bheil mi a' làn-chreidsinn càirdeas, 
iochd, agus gràdh mo Dhè ; saoileam gu bheil mi tèaruinte, 
nach 'eil fàth iomaguin : anns na h-amanna sòna sin tha 
seòlainean glòrmhor air am fosgladh dhomh trid creid- 
eimh; ar leam gu bheil Dia gu cinnteach agus gun 
teagamh air bith, ann an sìth ri m' anam, air sgàth na 
rinn losa, àgus na tha losa deanamh air mo shon. Agus 
O I anns na h-amanna taitneach sin, bu mhiann leam 
sgiathan na h-iolaire bhi agam, itealachadh air falbh, agus 
a bhi aig fois. Ar leam anns na h-amanna sin gur leir 
dhomh Criosd aig ceann na shghe, a dhuais mhòr ghràis 
'na làimh agus a dheas-lamh sìnte 'm chòmhdhail. 'Seadh, 
ar leam gu bheil mi 'g èisdeachd caithream naomh laoidlv- 

ean àrda nan aingeal, agus am focal àghmhor sin o bheul 
m' Athar, '* Thig," na bi fo eagal, tha do pheacannan air 
am maitheadh dhuit; bhàsaich Criosd air do shonsa, 
c'arson tha thu fo eagal? O! thusa air bheag creidimh, 
eirich agus thig dhachaidh. Ach O ! air uairibh eile tha 
teagamh, a's amharus, a's eagal, agus eu-dòchas 'gam 
iDhuaireadh — stad a' chuisle ard spioradail — tha marbhant- 
achd agus uamhas 'gam ghlacadh. Tha a' cheist mhòr 
sin, An gabh Dhia ri m' anam? a rithist a' dìisgadh oillt 
Tha mi 'cHsgeadh air m' ais o n bhruaich, agus ag èigheacb 
^ O ! leig dhomh bhi beò.' So an cor brònach anns a' 
bheil mi. Is sibhse h-aon do theachdairibh an t-soisgeil — 
labhraibh agus èisdidh mi; dh' fhosgail mi mo chridhe 
ribh." 

'S ann do theachdairibh an t-soisgeil mi, neo-airidh 
mar tha mi air urram co mòr, agus so barantas mo theachd- 
aireachd, " Imich air feadh an t-saoghail uile, agus sear- 
monaich an soisgeul do gach dìiil." Agus ma tha thu 
feòrach ciod e an soisgeul, innsidh mi sin duit ann an 
•cainnt aingeil o nèamh. " Feuch " (ars' an t-aingeal, 
Lucas ii. 10,) '' a ta mi ag innseadh dhuibh deadh sgèil 
mhòr-aoibhneis, a bhitheas do'n uile shluagh" : agus ciod 
•e an deadh sgeul, no an soisgeul, a bh' aig an teachdaire 
ghlòirmhor ? " Rugadh dhuibh an diugh Slànuighear" — 
Slànuighear o pheacadh, o ifrinn, agus o thruaighe. Agus 
cò e thainig air turus an àigh? '' Criosd an Tighearna," 
Dia air 'fhoillseachadh san fheoil. Dhuit-sa tha an Slàn- 
uighear so air a bhreith — dhearbh e 'na bheò-shlainte cò 
•e le 'ìimhlachd do thoil Dè — le toiUteannas a bheatha 
agus ìobairt a bhàis — le 'aiseirigh agus le 'eadar-ghuidhe 
aig deas-làimh an Athar, choisinn e beatha shiorruidh 
dhuit-sa agus dhòmhsa, agus do gach aon air feadh an 
t-saoghail a chreideas ann, a dh' earbas an anama ris, agus 
a tha air an co-èigneachadh a bhi beò dhasan a ghràdh- 
aich iad agus a bhàsaich air an son. Creid ann, agus 
bithidh tu air do thèarnadh; earb as, agus cha mheallar 
thu. So gealladh Dhè ; dhuit-sa tha an gealladh so air 
a dheanamh; earb ann — tha e sgrìobhta le peann sior- 
ruidh — air a thoirt seachad fo bhòid nach fàilnich. Tha 
fasgadh mu d' choinneamh — teich d'a ionnsuidh ; 'se do 
bheatha — do làn bheatha ; thig mar a ta thu — thig a nis 
— ^na bi f o amharus — ^is e t' Athair f èin tha 'gad ghairm — 



tha e ann an rèite riut — ^fliuair e fein ìobairt air do shon. 
Thoir an aire nach cuir thu teagamh ann an Dia, agus 
nach creid ^hu nàmhaid t' anama 'roghainn air ; oir 's 
•^san tha diisgadh an amharuis thruaìgh tha 'gad chumail 
o uchd t' Athar. 
, Thog Màiri a siiilean ri nèamh, a's phaisg i a dà 
làimh air a h-uchd. " Tha mi 'n diiil," ars' ise, *' gur è. 
A Thigheama tha mi creidsinn; neartuich thusa mo 
<ihreidimh. O ! gu'n deanadh an spiorad naomh gach 
amharus agus teagamh fhuadach, agus gu'n tugadh e 
-dhomhsa làn earbsa làidir shocrach a chàramh air toiUt- 
eannas mo Thighearna, air obair na saorsa !" 

Thubhairt mi rithe gum b' e sin miann De— glòir a 
thabhairt dhà le earbsa as. Air falbh mata le t' amharus 
agus le t' eagal; tha t' eagal a' fuarachadh do ghràidh, 
tha so a' pasgadh a suas sgiathan a' chreidimh a tha 
tdgairt sgaoileadh a mach agus itealachadh aii* falbh. 
Earb mata ann am focal, ann an gealla, Dhè, agus dean 
uaill san t-Slànuighear. Bochd, mi-airidh, truagh, peac- 
ach, mar tha thu, creid; agus abair, Bhàsaich Criosd 
air mo shon-sa, agus is leam e — 's leam an ìobairt rèite 
thug e seachad — air mo shou-sa tha e beò, agus a' deanamh 
eadar-ghuidhe shuas ann an nèamh. Abair, 'si so acair 
m' anama tha air a tilgeadh fada stigh do'n ionad naomh ; 
agus ged tha 'n t-eithear beag, breòite, air a luasgadh, 's 
air a h-udal air aghaidh nan uisgeachaibh ann an latha na 
gaiUinn agus ann an oidhche n dorchadais, gidheadh cha 
'n eagal di. Cha 'n eagal bonn : oir tha 'n acfhuinn ris 
am bheil i 'n earbsa co-cheangailte ri Righ-chthair Dhè — 
an acfhuinn luachmhor nach f àihiich a chaoidh ! Tog do 
ghuth mata, maiUe ris an t-Salmadair, agus seinn le 
•caithream taingealachd. 

O m' anam, c' uime leagadh thu 

Le dìobhail misnich sìos? 
A's c' uim' am bheil thu'n taobh stigh dhìom 

Fo thriobhlaid a's fo sgios? 

Cuir dòchas daingeann ann an Dia, 

Oir f athasd molam e ; 
Air son na furtachd a's na slàint' 

Thug dhomh o 'eudan rèidh. 

Fhuair Màiri sòlas. Ged a b' e ineadhon a' gheamh- 
raidh a bh ann, bha e dhise mar mheadhon an t-samhràidh 
agus àm seinn nan eun. Dheònaich am Frjasdal caomh 
a beatha shìneadh a mach ; chTmnaic mi i gu tric na 
dhèigh so, 's bha i ann an staid shàmhach, shìochail, 
shona. Bha i ann an caitheamh thròm, a' sìoladh as o^ 
latha gu latha. Chimnaic mi nach robh 'n t-àit anns an 
robh i freagarach — 's i 'n èiginn chruaidh thug air a 
bana-charaid bhochd a cur ann — cha robh aice na chumadh 
'na seòmar beag fèin i — chosg i na bh' aice air aghaidh 
an t-saoghail, ach dol a dh' iarraidh na dèirce cha b'urradh 
dhi. " Thoir air a h-ais i," arsa mise, " agus na biodh 
aon ni a dhìth oirre tha freagarach, feumail air a son. 
'Sa 'bhaile-mhòr so tha sporan nan Gàidheal furasd' 
fhosgladh ; cha robh snaim chruaidh riamh air 's bean- 
diìthcha no fear-dùthcha 'n airc. Thoir air a h-ais i, 
arsa mise, dh' ionnsuidh do dhachaidh fèin, agus gheibh 
sinn mim teid a' ghrian fodha 'nochd, na dh' fhòghnas. 
Gheibh — 's cha chluinn càch co dhà tha sinn 'ga iarraidh, 
na cò bha 'nan airc." Thug so fuasgladh mòr d'a cridhe, 
ged dh' fhàs i co lag ann an latha no dhà 's nach deach- 
aidh againn air a gluasad. 

Latha dhomh le bean-dùthcha cheanalta bhi 'ga 
h-amharc, 's i mòran ni bu làidire, dh' innis i dhomh a 
h-eachdraidh, agus oidheirpichidh mi a toirt seachad 'ni 
cainnt bhlasda fèin. 



MAIRI A' GHLINNE. 

II. Earrann. 

" RuGADH mise," deir i, " ann an Eilean a' Cheò. 'S àrd 
a bheannta gorma, 's fasgach uaine a ghlinn bhòidheach. 
Ged a's lag, dìbU mi 'nochd, tha fuil dhaoine treuna air an 
.cuala sibhse iomradh, a' ruith 'am chuisHbh. Cha robh 
leanabh aig m' athair 's mo mhàthair ach mi, agus ghràdh- 
aich iad mi le toigh mhòr. 

" Bha mi, gu truagh, air mo mheas ni b' aille agus 
ni bu bhòidhche na aon chaileag eile bha san diithaich. 
Bha crodh a's caoirich againn, a's gabhail bheag fhearainn : 

cha robh dìth no uireasbhuidh oirnn, no farmad ri aoii 
teaghlach san eilean. 

" 'Nuair thainig mi gu aois, bha h-aon no dhà ag^ 
iarraidh mo phòsadh ; ach cia mar a b' urra' dhomh mo 
làmh thoirt do dhuin' eile, 's gu robh mo chridhe o chionn 
fada aig Mànus donn na Beinne. 

" Thogadh sinn le chèile, agus mar dh' fhas sinn suas 
neartaich ar gaol. Cha 'n 'eil stà innse' a thricead 's a 
bhòidich e nach robh air aghaidh an t-saoghail tè d'an 
d' thug e gaol ach Màiri a' Ghlinne ; agus, mo chreach ! 
'se mo chridhe bochd a dh' innseadh dhomhsa co blàth, 
seasmhach 's a bha mo ghaol-sa dhàsan. Chaidh an aimsir 
seachad gu maith ; bha m' anam mar gu'm b' ann a' 
snàmh ann an sòlas. Cha robh cleith no folach eadar- 
uinn : c'ar son a bhitheadh ? cha robh 'na bheachd ach na 
bha ceart agus measail, agus focal cha d' thainig as a 
bheul ach a' chainnt bu blieusaiche agus bu chliùitiche. 

" Bha cairdean Mhànuis dhòmhsa mar mo mhuinntir 
fèin, gach aon diubh ach a phiuthar, a bha fada fada 
'm aghaidh, 's gun fhìos c'ar son. Cha robh dòigh a 
b' urrainn i chleachdadh nach d' fheuch i chum cur eadar- 
uinn ; ach so cha deach aice air an àm a dheanamh. 
Bha 'n ùine dol seachad, agus bha latha na bainnse gu 
bhi air a shuidheachadh, 'nuair thainig litir as na 
h-Innsibh-an-Ear, o bhrathair-'athar Mhànuis, ag iarraidh 
air e dhol thairis g'a ionnsuidh agus gu'm fàgadh e 
'bheartas aige. Thainig a phiuthar le cabhag agus le 
sòlas a dh' innse so dhomhj Thainig e fèin air an là- 
màireach ; agus tha mi làn chreidsinn gu'm b' fhearr le 
Mànus fuireach leam sa' ghleann air a' bheagan, na m' 
fhàgail airson òr nan Innsean. 'Ach cha d' fhuair e tàmh 
no fois o 'chàirdibh. Bha brathair-'athar aosda, euslan, 
bha e saoibhir mar an ceudna ; ann an iiine ghearr bhiodh 
Mànus dhachaidh a rithist, agus an sin choimhlionadh e 
gach gealladh dhòmhsa. Mar so labhair cairdean Mhànu- 
uis, agus chunnaic mi gu robh e fèin deònach air falbh, 
Cha dubhairt mise gu'm b' olc, agus cha mhò thubhaiit 
mo mhuinntir. 

" Chaidh e mach do Dhun-Eideann a cheannach gach 
goireas a bha dhìth air, oir thainig dhachaidh am pailteas 
chum na crìche so. Fhuair e 'dliealbh fèin air a tharruing, 
agus coslas ni b' fhìrinniche cha 'n fhacas le siiil. Bha 'n 

■dealbh so air a shuidheachadh ann an òr, le 'fhalt donn 
fèin agus m' fhaltsa air an amladh le chèile mu'n euairt 
da. Thug Mànus an dealbh so far an robh mi an oidhche 
mim d' fhalbh e. ' So/ ars' esan, * a Mhàiri, cuimh- 
neachan beag a thug mi dhachaidh air do shon. Giìilain 
ann ad uchd e, agus fagus air do chridhe ; agus ma 
chluinneas tu tuaileas ormsa, ma bhios eagal ort gu'n 
di-chuimhnich mi thu, amhairc air an dealbh sin : chì 
thu fìrinn a's bàigh a's gràdh 'san t-sùil sin, nach atharr- 
aich agus nach caochail am feadh 's a tha 'n t-anam a' m' 
■chòm.' Chàirich mi ann am uchd e. * 'Se 'm bas/ arsa 
mise, ^ a dhealaicheas sinn ; ' agus mar thubhairt, b' fhìor. 
Ciod th' agaibh air — ^b' èiginn dealachadh. Bha 'ghealach 
ag eiridh cùl na beinne mar a phill mi o'n tràigh. Tha 
farum nan ràmh agus onfhadh tròm tùrsach a' chuain 
fhathasd a'm' chuimhne mar gu'm b' ann an raoir a dheal- 
aich sinn. 

" Phill mise dhachaidh — ach chaidh an t-saighead 'am 
chridhe air an oidhche sin, a dh' fhàg guin nach d' thàinig, 
agus nach tig, as. Bha mi gòrach, amaideach, aineolach ; , 
air mo Chruithfhear bha mi tur dì-chuimhneach. Bha 
ìodhol eile aig mq chridhe — a's dhìol mi gu tròm air a 
shon. Air-san bha mi smuainteachadh moch agus anmoch ; 
bha e ann am smuaintibh san latha — bha e 'am aisling 
san oidhche. Ge b' e taobh a rachainn, bhiodh 'fhaileis 
fa chomhair mo shtil : a' siubhal an rathaid mhòir, bhith- 
inn a' meòrachadh a bhriathran, agus, ge h-oillteil r'a 
innse e, 's ann air a bhiodh m' inntinn a' ruith ann an 
tigh-aoraidh an Tighearna ; oir ged a dh' èirinn 's a 
shuidhinn mar a dheanadh càch — ged bhiodh am Bìobull 
a'm' làimh — ged bhiodh fonn nan salm air mo bhilibh, 
's ann anns na h-Innsibh, aig Mànus na Beinne, bha gràdh 
agus tlachd m' anama. 

" O ! 's mise bha cealgach ! 'S ann do thròcairean an 
Tighearna nach d' thainig sgrios orm an lorg mo ghiìilain 
fhaoin, ghòraich. 'Sann air an dealbh a bha 'n crochadh 
ri m' uchd, ag èiridh 's a' luidhe leam, bha 'cheud sealladh 
mu dheireadh san oidhche. 

" Bha sa' cheud dol a mach litrichean a' teachd uaithe 
gu tric, làn do'n chainnt bu bhlàithe 's bu ghràdhaiche ; 
ach chinn iad ni b' ainmice agus ni b' fhuaire. Mu dheir- 
eadh stad iad gu buileach, agus cha robh fios a' teachd 

a'm' ionnsuidh ach mar bha naigheachd na dùthcha 'g 
innseadh. 

" Bha * aonta ' m' athar a mach ; chuireadh màl mòr 
mu choinneamh a' bhaile ; bha e fèin breòite, euslan ; 
mhothaich e mar bha mise 'sìoladh as. Is minic a chanadh 
e rium 's na deòir sJ tuiteam gu frasach : * A Mhàiri, a 
chuilean mo rùin, cha 'n 'eil thusa mar bu mhiann le 
t'-athair.' Thàinig a' bhàirlinn — thàinig latha Bealltainn. 
B' èiginn an gleann bòidheach fhàgail. Chreiceadh gach 
crodh a's caoirich ; ach mun d' thainig latha na h-imrich, 
bha 'n t-athair bu bhàigheile fo 'n fhòid. 

" Thog mo mhàthair' a's mis' oirnn; agus ann am 
bothan bochd *air an aon mhart, agus baidnein beag 
ghabhar, fhuair sinn gabhail againn ann an ceann eile 
na dùthcha. Cha b' fhada sheas mo mhàthair. Bliadhna 
an dèigh bàs m' athar, chàireadh a corp r'a thaobh. 
Chaitheadh am beagan a bh' ann an àm a bàis, a's dh' 
fhàgadh mise 'm dhùile bhochd, laig, bhreòite, gun athair 
gun mhàthair, gun phiuthar gun bhràthair, gun duine air 
uachdar an t-saoghail mhòir ann an dliith-chàirdeas domh. 
Ach 's f ada o'n a chuala sibh e, * Thig Dia ri h-airc 's 
cha 'n airc 'nuaif thig.' 'S mise dh' fhiosraich gu 'm 
b' fhìor. Chuir esan caraid a' m' rathad. Bha ministeir 
san eilean sin, fear a' chridhe toihòir. 'S iomad truaghan 
bochd a fhuair fasgadh 'na thigh ; 's iomad dìlleachdan 
bochd d' an robh e mar athair ; 's iomad allaban dìbh 
fhuair e air seacharan, 's a bha e 'na mheadhon chum an 
treòrachadh chum an Tì ard a chum agus a chruthaich 
iad. B' ann diùbh mise. Chaochail thu, fhir mo chridhe ! 
— ach tiota beag, agus coinnichidh sinn ann an dùthaich 
a's fearr! Bha càirdeas fada mach eadaruinn, 's cha 'n 
fhòghnadh leis ach mi dhol 'ionnsuidh a thighe. Turus 
an àigh dhòmhsa ! A mach o'n latha sin fhuair mi 
misneachd, fhuair mi beachd iir air an t-saoghal — ^bha mi 
fàs ni bu làidire, ach bha mo chridhe fathasd goirt, goirt 
— agus bithidh. 

'' Thainig bean-uasal cheanalta bheartach dhachaidh 
air an t-samhradh sin à Dun-Eideann, 's cha ghabhadh i 
diiiltadh uam gun dol leatha gu Galldachd, a' gealltainn' 
gu faigheadh i cosnadh dhomh, leis an tugainn mi fèin roi 
'n t-saoghal gun bhi 'm uallach air neach air bith. So na 
bha dhì orm. Dh' fhàg mi tigh an duine bheannaichte, . 

's ràinig mi Dun-Eideann. Fhuair mi cosnadh ann an 
tigh measail, le teaghlach caoimhneil tlachdmhor, far nach 
robh bheag agam ri dheanamh ach cùram a ghabhail do 
dhithis phàisdean, co lurach àluinn 's a bha riamh ann an 
aon teaghlach. Bha mi dìleas faicilleach. Latha do na 
làithean mar bha mi mach air na sràidibh leis na leanaban, 
mhothaich mi òg-bhean uasal eireachdail, agus duin' uasal 
àrd flathail a' labhairt r'a cheile, dlùth don àite 'n robli 
mi 'm sheasamh. Dhealaich iad ; ach mar bha esan a* 
gabhail tarsuinn air an t-sràid, chuala mi ise 'g èigheach 
gu h-ard 'na dhèigh air 'ainm. Ciod an t-ainm a bha so 
ach an t-ainm bu bhinne leam èisdeachd. Ràinig am fonn 
ma chridhe. Dh' amhairc mi agus mhothaich mi gu'm ^ 
b' e Mànus a bh' ann. O ! dh' aithnichinn e 'm measg 
sluagh an t-saoghail. 'Sè th' ann, arsa mise, ach ceum cha 
robh mi comasach air gluasad. Thainig tuainealaich a' 
m' cheann; thainig breisleach orm ; 's mur bithinn, air 
mo thaic a leigeil ri ceann tighe bha dlùth dhomh, bha mi 
air tuiteam air a' chabhsair. Ghabh iad (ise leigeil a 
taic air a ghairdean,) a nall far an robh mi, agus bha mo 
fhradharc a rithist a' tighinn. Bha h-aon do na leanaban 
air a' chabhsair, agus thòisich a' bhean-uasal ri brìodal 
ris. Dhlùthaich iad orm ; mhothaich 'iad nach robh mi 
gu maith, oir bha mo thaicfathasd ris a' bhalla ged bha 
sùil agam air na leanabain. Dh' amhairc mi gu geur 
'na eudan. Dh' fhàg an deirge a ghruaidh — thug e clisg- 
eadh beag as. Cha robh comas agam air aon fhocal a 
labhairt: thainig reachd 'am mhuineal. Cha d' aithnic^i 
e mi, tha mi làn-chinnteach nach d' aithnich : ach an 
dèigh dhoibh dol seachad, chunnaic mi e toirt sùil 'na 
dhèigh, agus uaithe so thuig mi a dh' aon chuid, gu'n 
d' thug e fainear gu robh samhlachadh eadar mi 's Màiri 
a' Ghhnne. 

'' Thachair dhomh bhi mach latha eile, agus choinnich 
mi tè 'mhuinntir mo dhiithcha, dh' innis domh gu robh 
Mànus sa' bhaile ; gu'n do phiU e as na h-Innsibh le 
anabarra beartais ; agus gu'n cual' i gu robh e fein agus 
maighdeann òg Shasunnach a' dol a phòsadh. Chual.i 
mi an t-àite san robh e fuireach, ach cha l^igeadh mo 
•chridhe leam dol far an robh e. ChaiU mi mo shlàinte. 
B' èiginn mo chosnadh fhàgail. Chaidh an teaghlach aig 
an robh mi do Shasunn, ach cha robh e 'm chopias an 

leantuinn. Thainig mi do 'n bhaile-mhòr so, gun fhios 
car son; agus fhuair mi fasgadh agus cairdeas ann an 
tigh na mnatha còire sin a chunnaic sibh maille rium san 
àite so. Chreiceadh na bh' againn, a chuid 's a chuid ; 
'bha mo bhana-charaid bochd, co bochd 's a bha mise. 
Thuig mi gu robh am bàs dliith. Chuala mi gu robh 
Mànus pòsda; ghlac mi 'm peann uair agus uair chum 
£os a leigeil d' a ionnsuidh air a' chor bhochd anns an 
robh mi, ach thainig fuil mo shinnsirean, ' SHochd Olgh- 
aire an Dùin,' beò, lag mar bha mi, agus thilg mi 'm 
peann as an t-sealladh. Cha dubhairt mi focal ni bu 
•chruaidhe riamh 'na aghaidh na am freasdal a thoirt 
maitheanais da. 'Se sin guidhe dìirachdach mo chridhe. 
Mheall iad e ! — mheall iad e ! — cha deanadh Mànus riamh 
mar rinn e mur biodh iad air a mhealladh. Tha mise so 
a nis, agus am bàs dliith. Is e 'bheatha — ^fàilt' air ! 
Tha mi sgìth do'n t-saoghal — tha mi nis a' mothuchadh 
gu bheil gràdh aig mo Dhia orm. Roimhe so bha 'm 
bàs 'na chulaidh-eagail leam-; ach mar a's dliiithe tha mo 
-cheann-crìche tighinn orm, 's ann a's soiUeire an sealladh 
a tha m' Fhear-soraidh a' toirt dhomh air àiUeachd an 
Ard-Righ agus maise na dùthcha tha fad' as. Tha m' 
fhuil a's m' fheòil a' fàilneachadh, ach anns an Tigheama 
Dia tha neart siorruidh. 'Se so mo chul-taic 's mo shòlas, 
nach 'eil dìteadh dhoibhsan a th' ann an losa. Air-san, 
amhàin, tha m' earbsa airson tèaruinteachd. 'S tric a 
leugh mi sa' Bhìobull nach 'eil saorsa ann ach tre fhuil 
Chriosd ; ach a nis tha mothachadh agus fiosrachadh làidir 
agam air an fhìrinn so. 'Nuair dh' amhairceas mi air 
m' ais air mo chaithe-beatha, cha lèir dhomh bheag ach 
aobhar nàire agus aithreachais — ach 'nuair bheachdaicheas 
mi air mo Shlànuighear, cha lèir dhomh bheag no mhòr 
ach neart, agus dòchas, agus slàinte Tha fios agam gu'ii 
do riaraich e an lagh, gu'n d' thug e steach fìreantachd 
shiorruidh. Tha fios agam gu'n d'* thug e an gath o'n 
bhàs, agus gu'n d' thug e buaidh thairis air an uaigh ; 
air chor agus ged a bhàsaicheas mi gu'm bi mi beò, oir 
tha m' Fhear-saoraidh beò, agus seinnidh mi fhathasd a 
chliù maille ri spioradaibh nan daoine maithe, foirfe, ann 
an glòir. Tha mo thaic air tròcair Dhè ann an Criosd. 
O ! cia mòr a mhaitheas !" 

Mar so chrìochnaich Màiri a' Ghlinne a h-eachdraidh. 
Cha robh latha fhad 's bu bheò i 'na dhèigh so, nach 
deachaidh mi g a h-amharc. Bu shoilleir gu robh crìoch 
a turuis shaoghalta *n impis bhi seachad — bu shoilleir gu 
robh an teud òir a' fàihieachadh. Bha a tiir 's a tuigse 
agus comas labhairt aice air gach àm. Cha 'n iarradh i 
ach a bhi leughadh a' BhìobuiU; "O! leabhar an àigh!" 
arsa Màiri bochd — '' cììù dhàsan a dh' fhàg againn e mar 
fhuaran fionnar beò san tìr airsneulaich so!'' 'S iomad 
seanchas taitneach a bh' againn le chèile. Thogadh i gu 
tric laoidh le guth fann briste. 'Nuair a shaoileamaid 
gu robh i 'na suain, dh' fhosgladh i a siiil chiùin le aomadh 
àrd — " Tha mi 'n so, a Thighearna, a' feitheamh t' àma-sa, 
deònach togarach gu falbh ; ach ma tha m barrachd 
agad-sa mu m' choinneamh 's an t-saoghal so, do thoil 
fèin gu robh deanta." 

Latha do na làithean, mar bha mi suidhe aig taobh a 
leapa, agus mo chùl ris an dorus, thug Màiri sgread àrd 
aisde, agus chunnaic mi neul a* bhàis air a gruaidh. Dh' 
fhosgail i rìs a sùilean — ^thug i oidheirp air a làimh a 
thogail — " 'S è gun teagamh," deir ise, " th' ann — cha 'n 
'eil mo fhradharc 'gam mhealladh — 'S è th' ann. O ! 
'Mhànuis, a Mhànuis, an tu th' ann !" TuiUe cha b' urra' 
dhi — thuit i thairis. Thug mi siiil a dh' ionnsuidh aii 
doruis, agus chunnaic mi ard uasal eireachdail 'na sheasamh 
maiUe ri Hghiche 'n tighe. Cha robh suim aige do nì, 
oir cha chuaF e na thubhairt Màiri. " Thig a nall," arsa 
mise, " agus amhairc san eudan so." k^naoil mi gu'n da 
chaochail i, agus chuir mi romham innse' dha cò i. Bha 
'dhealbh fèin aice 'na làimh. Dh' amhairc e gu geur^ — 
dh' fhàg an fHuil 'eudann — thainig seòrsa do chrith air. 
" Is i th' ann," arsa mise, " Màiri a' Ghlinne. Sin agad 
buil agus crìoch do cheilge !" 

Thuit e air a' chathair — thilg e nèapaiginn shìoda bha 
'na làimh thairis air eudan — ^tharruing e osna thròm — 
thug e taobh na leapach air — thilg se e f èin air a ghluinibh 
— ^ghlac e a làmh fliuar, agus chunnaic mi a dheòir a' 
tuiteam gu frasach. 

Thigibh an so, a luchd na ceilge — a luchd nam breug,. 
a mhealltairean ! faicibh toradh an uilc ! èisdibh na 
h-osnaichean tha diisgadh as a' choguis leònta so Thig- 
ibh an so, sibhse tha le geallaidhnibh pòsaidh a' dùsgadh 

dòchais nach 'eil a mhiann oirbh a choimhUonadh — 
faicibh an t-àilleagan truagh so air leabaidh a bàis air 
tàil geallaidhne' briste ! * 

Thainig Màiri as sJ phaiseanadh — dh' fhosgail i a 
siiil ghorm a rìs — ^bha'm fallus fuar air a .bathais gheal, 
ach bha fiamh a ghàire air a h-eudann ciùin. " Tlia thusa 
'n sin, a Mhànuis," ars' ise ; " thig ni 's dlùithe dhomh — 
tha mi lag, lag. Tha mi toirt maitheànais duit — tha, o 
ghriinnd mo chridhe. Mhealladh thu. O ! 's mòr a 
dh' fhuiling mi air do shon — ach nach coma cò dhiiibh — 
tha fuasgladh dlìith. 'ina mise sona, 'Mhànuis. O! gu'n 
robh thusa mar a ta mise, 'nuair chàirear thu air leaba 
bàis. Tha thu pòsda, 'Mhànuis : gu'n robh thu sona ! 
ach O ! cha ghràdhaich tè thu gu bràth mar rinn mise. 
C'àite 'm bheil thu? Tha tuainealaich am cheann. A 
Mhànuis, na fàg mi — tiota beag." — " Cha 'n fhàg — cha 'n 
f hàg. O ! nach robh mi riamh air t' fhàgail ! Cha robh 
mi sona latha o'n thrèig mi thu. Cha do mheall duine mi 
ach mo chridhe uaibhreach fèin. Cha robh mi sona — 's 
cha bhi ; slàn le sonas an t-saoghail-sa dhòmhsa ! Mhurt 
mi thu, agus bidh mallachd an uilc air mo shiubhal fhad's 
a's beò mi. Cha 'n urrainn duit maitheanas a thoirt 
domh \" — " Thùg," ars' ise : " aige-san thug dhomh an 
comas sin a <Ùieanamh, tha fios gu'n d' thug mi làn- 
mhaitheanas duit — ach na foghnadh sin leatsa — ^guidh air 
Dia maitheanas a thoirt duit.'' 

Thug i mach an dealbh a bha crochta r a muineal — 
" So," ars' ise, " gabh air ais an cuimhneachan so Bha 
Màiri 'Ghhnne dìleas — ^thubhairt thu rium, ' Glèidh e, a 
Mhàiri, gu latha do bhàis.' Thàinig an latha sin a nis — 
cha 'n 'eil feum air ni's faide. — So, a Mhànuis, gabh air 
ais e; ach stad — ^leig dhomh aon sealladh eile 'ghabhail 
de — ^leig dhomh a chur aon uair eile ri m' chridhe. Is 
iomadh latha thug e dhomh sòlas. Cha d' thainig atharr- 
achadh air an dealbh sin riamh : tha blàs na sùl sin — ^tha 
fiamh b! ghàire sin — ^tha àiUeachd na mala sin, agus 
cumadh a' bheòil sin, co bàigheil neo-chaochlaideach 
dhomhsa gu latha mo bhàis, 's a bha iad air a 'cheud 
latha anns an d' fhuair mi uait e air an tràigh. O ! 's 
iomad faothachadh a fhuair mo chridhe bochd o'n chuimh- 
neachan bheag sin. So, a Mhànuis, gabh air ais e — Slàn 

leis — slàn leis an t-saoghal! 

Thuit i seachad tamull beag. Cha do labhair sinn 
focal. Thog i rithist a ceann — " Tha mi," ars' ise, " dol 
air mo thurus — ^tha mi deònach. Tha mi mothachadh gu 
bheil tobar na beatha a' traoghadh — ^gu bheil an teud 
airgid a' fuasgUdh. Tha dorchadas a' tighinn orm. Tha 
mo chridhe fuar, fuar. Na fàg mi, 'Mhanuis. An dùin 
thu mo shùil sa' bhàs? Cha lèir dhomh thu — O! tròcair 
do m' anam, a Dhè !" 

Thuit a ceann air uchd Mhànuis — ^tharruing i aon 
osna — ^mothaich mi aon spàim lag. Bha 'n uspairn dheir- 
eannach seachad. Bha Màiri a' GhUnne am fois 
shiorruidh ! 



FREASDAL DHE. 



Tha 'ghrian ghlòrmhor air dol gu clos san iar : tha drùchd 
an anamoich af braonadh gu làr : tha 'n àile bha teith air 
fàs fionnar: tha na blàithean a' pasgadh an duiUeagan 
rìomhach; tha iad 'ga 'n cruinneachadh fèin suas, ag 
aomadh an cinn gach aon air a chois mhaoth. 

Chruinnich a' chearc a h-àl fo a sgiathan ; tha iad aig 
f ois ; tha mhàthair-ghuir aig clos mar an ceudna 

Phaisg na h-eòin bheaga 'n ribheid ; sguir an ceileirean 
binn; tha iad 'nan codal air na geugaibh, gach aon 's a 
cheann fo 'sgèith. 

Cha chluinnear srann nan seillein mu 'n chòinneig, 
no am measg nam blàithean miHs : chrìochnaich iad an 
obair, agus tha iad 'nan luidhe gu dlù 'nan sèomraichibh 
cèire. 

Tha na caoirich fo thamh air an rùsgaibh tlà, agus cha 
chluinnear an àrd-mhèilich ni 's fhaide air a' bheinn. 

Cha chluinnear fuaim nan ioma guth, no sùgradh na 
cloinne-bige, no dian-thaibnrich chos, no co'-ghàirm sluaìgh 
a nùll 's a nall. 

Cha chluinnear òrd a' ghobha air an innein; no tuir- 
easg an t-saoir le 'thoirm sheirbh. 

Tha gach aon sìnte air a leabaidh thàimh, agus tha 
an naoidhein 'na shuain air broilleach a mhàthar. 

Tha dorchadas air aghaidh nan speur, agus tiugh- 
dhorchadas air an talamh : tha gach sùil dùinte agus gach 
làmh gun ghluasad. 

Cò tha gabhail cùram do 'n t-sluagh, am feadh a tha 
iad 'nan tròm-shuain; an uair nach urrainn iad iad fèin 
^ dhìon, no cunnart fhaicinn a tha dlùthachadh? 

Tha siiil ann air nach aom suain; tha siiil ann a chì 
ann an dorchadas na h-oidhche, mar air àird a' mheadhon- 
là. 

An uair nach 'eil solus grèine no soillse gealaich ann; 
'nuair nach 'eil lòchran san tigh, no aon reull ruiteach ag 
amharc amach troimh dhuibhre neòil; chì an t-siiil sin 
anns gach ionad, agus tha i do ghnà a' faireadh thairis air 
nile theaghlaichibh an domhain. 

'S le Dia an t-sùil nach coidil: tha a làmh do ghnà 
mu'n cuairt duinn. An uair a bha sinn sgìth, dh' ath- 
bheothaich e sinn le codal na h-oidhche. Chruthaich e 
'n oidhche chum fois a ghabhail ann an sìth. 

Mar tha 'mhàthair chaomh a' gluasad gu sèimh sàmh- 
ach feadh an tighe, a' cur cosg air gach fuaim, mun 
dùisgear am maothran as a shuain; mar tha i le sgàil a' 
diinadh a mach an t-soluis o 'shìiihbh maoth ; mar sin tha 
Dia dJ tarruing ciar-bhrat an dorchadais m'ar timchioU ; 
agus ag àithneadh sàmhchair agus fois, chum gun coid- 
leadh a mhòr theaghlach fèin ann an sìth. 

Sibhse, dhaoine, a tha air 'ur claoidh le saothair, agus 
a leanaba òga, agus gach creutair a s faoine agus a's laige, 
•coidHbh gu sàmhach; tha Dia a' faireadh thairis oirbh. 

Feudaidh sibhse codal, oir cha choidil esan : diiinibhse 
'ur sùilean ann an tèaruinteachd, oir tha a shùil-san do 
ghnà fosgailte chum 'ur dìon. 

'Nuair a thèid an dorchadas thairis, agus a bhriseas 
an òg-mhaduinn air 'ur sùilibh, tòisichibh an là le moladh 
Dhè, a ghabh ciiram dhibh trìd dorchadas na h-oidhche. 

A bhlàithean àilhdh, an uair a dh' fhosglas sibhse a 
mach as ùr, sgaoiHbh 'ur duilleach, agus thugaibh 'ur fàile 
a's ciibhraidh mar mholadh d' a ainm. 

Eòin is moiche 'dhùisgeas, tairgibh dhàsan 'ur ceil- 
"eirean taingeil air geugaibh nan craobh ! seinnibh dhà-san 
mun seinn sibh 'ur n-òran gaoil. 

Biodh moladh Dhè air 'ur cridheachaibh 'nuair a 
luidheas sibh sìos, biodh a chhù air 'ur bilibh 'nuair a, 
mhosglas sibh gu moch. 



20 



MU DHIADHACHD CHRIOSD. 

Tha diadhachd Chriosd air a leigeil ris diiinn gu soilleir 
anns na Sgriobtiiiribh naomha. 'Nuair a dh' fhosglas mi 
mo BhìobuU, agus a bheir mi fainear na h-ainmean a th' 
air an toirt da, — na buaidhean a th' air an cur as a leth, — 
agus na gniomharan a rinn, agus a ta e deanamh; cha 
'n 'eil e ann am chomas a bhi ann an teagamh sam bith a 
thaobh na puing chudthromaich so. 'Se Dia is ainm dha ; 
an Dia mòr ; an Dia cumhachdach ; lehobhah ; Tighearna 
nam feart. Tha uile àrd-bhuaidhean agus iomlaineachda 
an nàduir dhiadliaidh air an cur as a leth. Tha e o 
shìorruidheachd gu sìorruidheachd ; tha e uile-chumh- 
achdach, uir-fhiosrach, uile-làthaireach, agus neo-chaochl- 
aideach. Tha uile ghnìomhara na diadhachd mar an 
ceudna air an cur as a leth; cruthachadh gach saoghail, 
's na bheil annta : tha 'chiiram agus a fhreasdal thairis 
air an iomlan. Aige-san tha cumhachd na mairbh a 
dhùsgadh, — ^maitheanas peacaidh, — sìth coguis, — buaidh 
air an t-saoghal, — agus beatha shìorruidh a bhuileachadh. 
Dhàsan buinidh e breth a thoirt air an t-saoghal, agus 
bìnn aingeal agus dhaoine a thoirt a mach. Cha 'n 'eil 
aon dàimh eadar Dia agus a chreutairean anns nach 'eil 
Criosd s! seasamh dhoibh maraon. Mar a chruthaich e 
iad, 's ann ann a tha iad a co'-sheasamh, agus air-san tha 
iad a' teachd beò. Uime sin, tha focal Dhè ag àithneadh 
aoradh a thoirt dà mar Dhia, agus thugadh aoradh dha le 
fàidhibh, agus le abstolaibh, daoinibh làn do chreidimh, 
agus do'n Spiorad Naomh. Dh' asluich iad stiiiradh a 
fhreasdail, a chumhachd, a ghràis, a^s a bheannachaidh 
fhad 's bu bheò iad; agus an àm bàis ghuidh iad gu'n 
gabhadh e an spiorad d'a ionnsuidh fein gu bhi maille ris 
'na ghlòir. Shuas ann an nèamh tha e air a leigeil ris 
duinn na shuidhe air cathair a mhòrachd. 'Na làthair tha 
aingle 'gan sleuchdadh fèin, a' tilgeadh an coroin aig stol 
a choise, a' folach an gniiise le 'n sgiathaibh; agus a dh' 
oidhche 's a là gun sgìos gun airsneul a' seinn, Is naomh, 
naomh, naomh, an Tigheama Dia Uile-chumhachdach, a 
bha, a tha, agus a bhitheas. Agus tha uile-fheachd 
fhlaitheanais, d' an àireamh deich mìle, agus mile do 
mhìltibh, b! seinn le chèile an aon orain shìorruidh, Beann- 

achadh agus urram, agus glòh% agus cumhachd, gu 'n robh 
dhasan a ta 'na shuidlie ah* an rìgh-chathair, agus do n 
Uan gu suthain sìorruidh. 

'Se diadhachd Chriosd a' chlach-stèigh air am bheil 
aitreabh na firinn air a togail. Thoir air falbh i, agus 
tuitidh an togail dhreachmhor so gu làr : dubh a mach 
an teagasg so à creidimh a' Chriosduidh, agus cha 'n 
e 'mhàin gu bheil thu cur as a h-aon do na reultaibh deal- 
rach a tha 'na iarmailt; ach 's ann a tha thu a' smàladh 
na grèine glòrmhor mu 'bheil iad gu lèir a/ gluasad, 's o 
'm bheil iad a faotainn an àiUeachd agus an soluis. Thoir 
uam mo chreidimh ann an Diadhachd mo Shlànuighir, 
agus an sin feudaidh mi gu dearbh mo chlàrsach a chroch- 
adh air na geugaibh seilich, agus a bhi fo bhròn ; oir tha 
mi fathast ann am pheacaibh, — ^faodaidh mi mo dheòir a 
shileadh, agus a ràdh le barrachd aobhair na thuirt 
Muire, " Thug iad air falbh mo Thigheama, 's cha 'n 'eil 
fhios agam c'àite 'n do chuir iad e." Ach co cinnteach 
's is urrainn teisteas an Athar mo dheanamh, tha mi 
creidsinn gur h-esan an Dia beò agus siorruidh. Air a/ 
ohloich so, an t-aon a's prìseile san aitreabh gu lèir, tog- 
aidh mi mo dhòchas, agus leigidh mi taic m' anama, ag 
ràdh, ann an làn-chreidimh, mar thubhairt Tòmas, Mo 
Thighearna, agus mo Dhia. 



CRIOSD 'NA DHIA AGUS ^NA DHUINE. 

'S FHEUDAR 'aideachadh, 'nuair a thàinig am Focal san 
fheòil nach d' thainig caochladh no atharrachadh air an 
dà nàdur : cha d' atharraicheadh an Diadhachd gu daonn- 
achd, 's cha mhò a dh' iompaicheadh daonnachd chum 
Diadhachd; ach dh' fhuirich iad le chèile eadar-dheal- 
caihte 'nam buaidhibh mar bha iad. Ge nach 'eil e 
comasach dhuinne a thuigsinn cionnus a tha an dà nàdur 
a' co'-aontachadh san aon phearsa, gidheadh cha 'n e 
'mhàin gu bheil an fhìrinn so air a teagasg dhuinn gu 
soiUeir ann am f ocal Dè ; ach tha e f ollaiseach dhuinn ann 
an uile eachdraidh Chriosd. Beachdaich gu suidhichte air 
losa Criosd, agus mothaichidh tu soiUeir 'na phearsa Dia 
agus duine. Annsan cha do chaiU an Dia a bVv^^^ ^^ 

Dhiadhachd, agus cha 'n 'eil an duine air chor air bith air 
a dhealachadh o fhìor dhaonnachd. An àm a bhreith chl 
thu 'n " duine" air a gheur-leanmhuinn le Herod, agus ann& 
a' cheart àm chì thu daoine ghce na h-àird-an-ear a' toirt 
aoraidh dha mar " Dhia." An àm a bhaistidh le Eoin,. 
chì thu n " duine " a' teachd a nìos o lordan, agus an 
" Dia " air a ghairm o nèamh le guth o'n Athair shìorr- 
uidh, ag ràdh, " S e so Mac mo ghràidh anns a' bheil mo- 
mhòr-thlachd." Anns an luing, chì thu 'n " duine " air a 
chlaoidh, agus 'na thròm-shuain, agus " Dia' a tha smachd- 
achadh na gaoithe agus na fairge, 's a chuir gu tosd iad 
le aon fhocal. Aig uaigh Lasaruis chì thu 'n " duine '^ 
a' sileadh nan deur, agus " Dia " a thug a charaid a bha 
ceithir làithean marbh, le focal a chumhachd chum beatha. 
Ann an gàradh Ghetsemane chì thu 'n " duine " air a 
ghlacadh leis na saighdearaibh, agus " Dia" a tha le anail 
a bheòil a' bualadh nan saighdearan dalma sin gu làr. 
Air a' chrann-cheusaidh chì thu 'n " duine" a' bàsachadh, 
agus " Dia" a tha san àm sin a' toirt air an domhan crioth- 
nachadh, air chor 's gu 'n do ghluais an talamh, gu 'n 
d' thàinig dorchadas air aghaidh nan speur, gu 'n da 
dhiìilt a' ghrian a solus, gu 'n do sgoilt na creagan, agus 
gu'n robh an saoghal air fad fo uamhas, mar gu'm biodh 
e air a dhùsgadh gu mothachadh le bàs a Chruthaighir 
agus 'Fhir-shaoraidh. 



LA NA SABAID. 



CuiMHNiCH là na Sàbaid a choimhead naomha. Is cul- 
aidh-smaointean agus fà-bròin a thoirt fainear uiread 's 
a tha 'n latha beannuichte so air a mhi-naomhachadh leis 
an òigridh, agus leis an aosmhor. Cha soirbhich diadh- 
achd am feasd leis a' mhuinntir a tha caitheadh an là sin 
ann an dìomhanas agus ann am faoin-shùgradh. Ma tha 
thus' a' cleachdadh bKi 'ga mhi-naomhachadh tha thu le 
d' làn-fhiosrachadh a' briseadh aon do àitheantaibh Dhè> 
Agus am feadh a tha dearmad aoin air bith do na h-àith- 
eantaibh a' tarruing dhaoine chum càch a chur 'an suar- 
achas, mar tha buaireadh a' teachd san rathad, tha bris- 
eadh na h-àithne so, gu h-àraidh, cunnartach agus 

ro-mhiiladach ; do brìgh gur e Dia 'na mhòr-ghliocas a 
shònraich an là so, anns am feud sinn fìosrachadh agus 
fòghlum fhaotainn, conaltradh a chumail ris fèin, chiim 
mar so gu'm bi sinn iomchuidh fa chomhair uile dhleasd- 
anais na seachduin a leanas, gu'm bi sinn air ar neartach- 
adh an aghaidh buairidh an t-saoghail, agus gu'm feud- 
amaid cùram a ghabhail mu thimchioll ar leas spioradail. 
A rèir 's mar tha daoine dearmadach air coimhead na 
sàbaid, tha iad anns a,' cheart tomhas 'nan caithe-beatha 
's 'nan giiilan a' teachd 'an dèigh-làimhe anns gach dleasd- 
anas eile. Cha mhòr nach feudar a ràdh, mu thimchioll 
gach aon a chaidh air an aghaidh ann an slighe an uilc, 
gus an do tharruing e sgrios orra, a dh' fhuiling fo làimh 
ceartais airson an droch bheairt, 's a chaochail gun 
aithreachas no gun dòchas,— gu'n d' aidich a' chuid bu 
phailte dhiubh gur ann le briseadh na sàbaid a thuit iad 
sa'cheud mhearrachd, agus gu'n do tharruing an ceart 
pheacadh so, a tha co cumanta, 's do 'm bheil daoine 
gabhail co beag suim, ni 's mò na aon eile, a' bhinn 
mhaslach so a nuas air an cinn. O ! mo chlann ionmh- 
uinn! guidheam oirbh an t-Sàbaid a naomhachadh. Bha 
i air a naomhachadh le Dia, a ghabh tàmh air an là sin 
o 'oibribh uile. Tha i air a naomhachadh le Criosd, le 
bhi 'na cuimhneachan air an là a dh' èirich e o na marbh- 
aibh. Tha i air a naomhachadh le dòchas nèimh, a tha 
air a chumail a mach fo'n t-samhladh shòlasach air Sàbaid 
do shuaimhneas sìorruidh. Tha i air a naomhachadh le'r 
n-uile uireasbhuidh spioradail san t-saoghal so, agus le'r 
dòchas ri sonas san t-saoghal a ta ri teachd. Uime sin 
na mi-naomhaichibh i. BuiUchibh i gu diirachdach chmn 
na ceann-crìche airson an do chuireadh air leth i. Seach- 
naibh gach obair shaoghalta ghabhas cur seachad no dh' 
fheudar air dòigh sam bith a sheachnadh. Na smaoin- 
ichibh air feala-dhà no faoin-shùgradh. Caithibh an là 
ann an saothair chràbhach — 'an leughadh nan Sgriobtuir- 
ean, — a' còmhradh mu nithibh naomha, a' feitheamh air 
aoradh foUaiseach — ^ri ùrnuigh dhìomhair — sJ toirt fainear 
gu tiirail suidhichte cò sibh, agus ciod mar bu chòir 
dhuibh a bhith — ^'s a' gnàthachadh gach cothrom a bhuil- 
ich am Freasdal oirbh, chum cinneachadh ann an eòlas, 
ann an diadhachd, agus ann an naomhachd. 

MADUINN NA SABAID. 

Nach sàmhach maduinn chiùin an latha naoinih ! 

Tha fuaim an t-saoghail balbh. Cha chluinnear fòs 

Sa' bhuaihdh luinneag, no an fhead air raon. 

Tha'n speal 'na shìneadh anns an fheur fo dhrùchd, 

Na blàithean maoth a' seargadh anns an spadh, 

Ge b' iirail ait iad anns a' ghaoith an dè. 

Cluinnear an fhuaim a's faoine, — eadhon srann 

An t-seiUein mhoich, a's braona tlà an drùchd, 

A's mèilich chaorach, 's iad air uchd an t-slèibh. 

Tha fiath mar bhan-righ anns na speuraibh shuas. 

Dhàsan tha mach air feadh nam bruachibh àrd, 

Lon-dubh a.' seinn ni 's binne, air leis, o n ghleann ; 

An riabhag dhìrich i an diugh gu nèamh, 

Le 'feadan ceòlmhor. Tha an t-alltan fèin 

Gu mòr ni 's rèidhe 'siubhal sìos roi'n ghleann. 

O'n bhothan bheag ud as am faicear smùid 

Ag èiridh caol os ceann a' cheò, tha fuaim 

Nan salma miKs — laoidhean naomha binn. 

Tha sìth os ceann a' bhaile-bhig ud thall, 

An t-innein chlos ; tha h-uile ni 'na thàmh. , 

Tha 'mhaigheach fèin, ge fiamhach i, a' stad 

Le sùil 'na dèigh, a' beachdachadh gun gheilt 

Air duine, a nàmhuid bhorb. Tha'n gearran tròm, 

Gun taod no teadhair, 'g ionaltradh gu saor ; 

Air leud a dhroma, cur nan car le strì 

'Chrìiidhean a' boillsgeadh os a cheann ri grèin. 

Ach 's leats' a dhuine an suaimhneas so mar sheilbh. 

FàiU' air an là naomh, là chur sgìos nam bochd ! 

Rè làithean eile air an claoidh gu goirt, 

'Nan aonar ithidh iad gu grad an lòn 

Air an lòm bhlàr, fo dhìon o theas no fhuachd, 

Am fasgadh craige, no 'f o dhubhar chraobh ; 

Ach dhachaidh thig iad air an latha naomhs', 

Gu h-ait le luchd an gràidh gu'n suidh iad sìos 

A roinn an lòin, 's a thogail suas le chèil' 

An altachaidh do Dhia — cha 'n ann gu faoin 

Le focal, no le gluasad beòil, ach fòs 

Le sùil gu nèamh, 's an cridhe 'n sàs gu dlù. 

Fàilt' air an latha naomh ! fàilt' air la nam bochd ! 

Fhuair am fear-cèirde glas an diugh a chead, 
'S e falbh o smuid a! bhaile-mhòir gu tràth, 
Ri bruaich na h-aibhne dh' iarr e 'm fàile glan; 
A' beachdachadh le taing 'an àird' nan craobh 
'Nan duilleach uaine 's anns na blaithibh maoth 
Air cumhachd glòrmhor Dhè. — 'S le sòlas ait 
Mar tha e breithneachadh gu stòld' leis fèin 
Tha e fo dhochas, (ge nach ann gun fhiamh) . 
Gur sàbaid shiorruidh bhios faidheòidh air nèamh. 



SPIORAD NA H-AOISE. 

SEANN SGEULACHD GHAIDHEALACH. 

Bha ann roimhe so, air chùl Beinne-nan-Sian, àireach 
^habhar d' am b' ainm Gorla-nan-treud, aig an robh triùir 
mhac agus aon nigheauj Bha buachailleachd nam meann 
an earbsa ri àilleagan an fhuilt òir. Latha do na làithean, 
'nuair bha i mach ri uchd na beinne a' buachailleachd nam 
meann, theirinn badan do cheò druidheach co geal ri 
sneachda na h-aon oidhche, agus air dha iathadh mu ghuala 
na beinne, chuairtich e an t-àilleagan aonaranach, 's cha'n 
fhacar i ni 's mò. 

An ceann latha agus bhadhna 'na dhèigh sin, thuirt 
Ardan, mac mòr an àireich, " A bhliadhna gus an diugh 
dh' fhalbh mo phiuthar, àilleagan an fhuilt òir, agus is 
Ijòid a*s briathra dhomhsa nach dean mi fois no tàmh a 
latha no dh' oidhche gus an lorgaich mi mach i, 's bidh 
mi air chomh-dìol rithe fein.'^ " A mhic," ars' 'athair, 
" ma bhòidich thu sin cha bhac mise thu ; ach bhuineadh 
dhuit, mun deachaidh am focal à d' bheul, cead t' athar 
iarraidh. Eirich a bhean, agus deasaich bonnach do d' 
mhac mòr, 's e dol turus fada." Dh' èirich a mhàthair, 
agus dheasaich i bonnach mòr agus bonnach beag. " A 
nis," ars' ise, " 'mhic, an fhearr leat am bonnach mòr ann 
am feirg do mhàthar airson thu dh' fhalbh gim chead, no 
am bonnach beag le a beannachd?' *' Dhòmhsa," ars' 
esan, '' am bonnach mòr, 's glèidh am bonnach beag 's do 
bheannachd dhoibhsan a roghnaicheas iad.'' Dh' fhaibh 
e; agus ann am prioba na siil, bha e à sealladK tv^^ 

'athar. Chuir e sad à gach lodan agus o bhàrr gach 
tomain; bha e dian-astarach gun chaomhnadh air bonn^ 
no eang, no ruighe, no fèith. Bheireadh esan air a' 
ghaoith luath mhàirt a bha roimhe; ach a' ghaoth luath 
mhàirt a bha 'na dheaghaidh, cha bheireadh i air. Mi^ 
dheireadh bhuail acras e. Suidhear air cloich ghlais a 
dh' itheadh a' bhonnaich mhòir, thigeadh fìtheach dubh an 
fhàsaich agus suidhearair sgor craige os a cheann. " Mìr, 
mir, a mhic Ghorla-nan-treud," ars' am fitheach. " Mìr 
cha 'n fhaigh thu," arsa mac Ghorla ; " mìr no deur cha n 
fhaigh thu uamsa, 'bheathaich ghràinde stur-shuilich, star- 
shuilich, lachduinn; tha e beag ni 's leòir dhomh fèin." 
'Nuair bha sud thar bearradh a chlèibh, ghluais e rithist 
gu siubhal nan eang — bheireadh esan air a' ghaoith luath 
mhàirt a bha roimhe, ach a' ghaoth luath mhàirt a bha 
'na dheaghaidh cha bheireadh i air. Chriothnaich a' 
mhòinteach mar a dhlùthaich e oirre — thuit an driichd o'n 
fhraoch bhadanach ghorm, agus theich an coileach-ruadh 
do 'n chàthar a b' àirde. Bha toiseach aig an fheasgar air 
ciaradh — bha neòil dhubha dhorcha na h-oidhche a' 
tighinn, agus neòil shìoda shèimh an latha a' triall ; na 
h-eòin bheaga bhuchuUach, bhachallach, òr-bhuidhe 'gabh- 
ail mu thàmh ann am bun nam preas 's am barraibh nan 
dos — na h-innseagan laoghacha lathacha, 's gach àite b' 
fhearr a thaghadh iad ; ach ged a bha, cha robh mac mòr 
Ghorla-nan-treud. Chunnaic e tigh beag soluis fada 
uaithe ; 's ge b' fhada uaithe, cha b' fhada 'ga ruigheachd. 
'Nuair chaidh e stigh, chunnaic e sean urra choltach do 
dhuine mòr torteil liath, a' gabhail socair shàsda air beinge 
fhada air dàrna taobh an teine, agus gruagach dhreach- 
mhor a' cìreadh cìil dualach a leadain òir, air an taobh 
eile. " Gabh a nìos, òganaich," ars' an seann duine, 's e 
'g èiridh ; " 's e do bheatha. 'S minic a thàlaidh mo leus 
loinnreach, astaraiche nam beann. Gabh a nìos, 's leat 
blàs agus fasgadh, 's gach cobhair tha 'm bothan an 
t-slèibh. Dean suidhe; 's ma 's miann leat, cluinnear do 
sgèul." " 'S òlach mise," arsa mac mòr an àireich, " a tha 
'g iarraidh cosnaidh — thàlaidh do leus loinnearach mi a 
dh' iarraidh blàs agus fasgadh na h-oidhche." " Ma an' 
fhanas tu agams'," arsa 'n seann duine, "gu ceann 
bliadhna, a bhuachaiUeachd mo thrì mairt mhaola odhar, 
gheibh thu do dhuais, a's cha bhi fàth talaich." " Cha 

b' e mo chomhairle dha," arsa nighean an fhnilt òir 's na 
cìre airgid. " Comhairle gu'n iarraidh/' arsa mac mòr 
Ghorla, " cha robh meas riamh oirre. Gabhaidh mi do 
thairgse, a dhuine — ann an camhanaich na maidne, 's 
mise do ghiUe." Roimh langan an fhèidh sa' chreachann, 
bhleoghain gruagach an fhuìlt òir 's na cìre airgid, na tri 
mairt mhaola odhar. " Sin iad agad a nis," ars' an seann 
duine ; " gabh mu'n cùl — lean iad — na pill iad — na bac 
iad — iarraidh iad an ionaltradh fèin — 's leig leò imeachd 
mar a's àiU — ^fan thus' as an dèigh — agus thigeadh aon ni 
thogras ann ad rathad, na dealaich thusa riutha — biodh 
do shiiil orra agus orrasan a mhàin ; agus a dh' aon* ni 
g' am faic thu no g' an cluinn thu, na toir siiil air. So 
do dhleasdanas — bi dìleas — earb m' fhocal — bi saoithreach, 
's cha bhi do shaothair gun duais." 

Dh' fhalbh e mu chiil na sprèidhe, agus lean e iad. 
Cha robh e ach goirid air falbh, 'nuair a chunnaic e 
coileach òir agus cearc airgid a' ruith roimhe air a' bhlàr. 
Ghabh e air an tòir ; ach ged bha iad a nis agus a ritliist, 
air leis, 'na ghlaic, dh' fhairtlich air gramachadh orra. 
Phill e air 'ais o'n t-siubhal fhaoin, agus ràinig e 'n t-àite 
's an robh na tri mairt mhaola odhar aig ionaltradh, agus 
thoisich e rithist air am buachaiUeachd ; ach cha b' fhada 
bha e air an cùl, 'nuair chunnaic e slatag òir agus slata^ 
airgid a' cur nan car dhiubh air an rèiìean, agus ghrad 
thòisich e air an ruith. " Cha 'n fheud e bhith," ars' 
esan, " nach iad so a's usa ghlacail na na h-eòin a mheail 
mi o chionn ghoirid." Sìnear as 'nan dèigh ; ach ged 
bhiodh e 'gan ruith fhathasd, cha bheireadh e orra. Thug 
e 'bhuachaiUeachd air; agus mar bha e leanntuinn nam 
mart maola odhar, chunnaic e doire coiUe air an robh na 
h-uile meas a chunnaic e riamh, agus dà-mheas-deug nach 
fac' e. Tòisichear air e fèin a shàsuchadh leis na meas- 
aibh — thug na mairt mhaola odhar an aghaidh dhachaidh, 
agus lean e iad. Bhleoghain gruagach an fhuilt òir iad, 
ach an àite bainne cha d' thainig ach nùs glas. Thuig 
an seann duine mar bhà : " Olaich gun fhìrinn 's gun dils- 
eachd," ars' esan, " bhrist thu do ghealladh." Thog e a 
shlachdan-draoidheachd — buailear an t-òganach, 's deanar 
carragh cloiche dheth ; a sheas trì làithean a's trì bUadhna 
ri taobh an teine ann am bothan an t-slèibh mar chuimhn- 
eachan air bristeadh focail agus coimhcheangail fasdaidh. 

'Nuair bha latha 's bliadhna eile air dol seachad, thuirt 
Ruais ruadh, mac mea-dhonach Ghorla, ** Tha dà latha 's 
dà bhhadhna air dol seachad o'n a dh' fhalbh mo phiuthar 
àiUidh, agus tha latha 's bhHadhna o dh' fhalbh mo bhràth- 
air mòr; 's bòid a's briathra dhomhsa imeachd an diugh 
air an tòir, agus an co'-dhìol a bhi agam." Ceart mar 
thachair do'n bhràthair bu shine anns gach dòigh, mar 
sin thachair do'n mhac mheadhonach ; agus 'na charragh 
cloiche tha esan an ceann tighe bothan an t-sleibh, mar 
chuimhneachan air briste' focail agus coimhcheangail 
fasdaidh. 

Latha agus bhadhna 'na dhèigh so, thuirt am mac a 
b' òige, Caomhan donn an àigh, " Tha nis trì làithean agus 
trì bhadhna o'n a chaiU sinn mo phiuthar àiUidh. Dh' 
fhalbh bràthairean mo ghaoil air a tòir. Nis, athair, ma 's 
ceutach leatsa, ceadaich dhomh imeachd 'nan dèigh 's an 
co'-dìhol a bhi agam — agus na deanadh mo mhàthair mo 
bhacail. Guidheam 'ur cead — na diùltaibh mi." 

" Mo chead 's mo bheannachd tha agad, a Chaomhain, 
's cha bhac do mhàthair, thu." 

" An deasaich mise," ars' a mhàthair, " am bonnach mòr 
as eugmhais mo bheannachd, no am bonnach beag le 
dìirachd mo chridhe agus deòthas m' anama ?" " Do 
bheannachd, a mhàthair, thoir thusa dhòmhsa; agus beag 
no mòr a thig 'na chois, tha mise toiHchte — bu bhochd 
leam oighreachd an t-saoghail mhòir 's do mhallachd na 
lorg. Air beannachd màthar, 's mi nach dean tàir." 

Thog Caomhan donn, mac Ghorla-nan-treud, air ; 's 
mar bha tigh 'athar 's a mhàthar 'ga fhàgail sa' cheò, bha 
'chridhe làn. Thug e gu siubhal nan eang — ruigear doire 
nan earb — suidhear fo chraoibh a dh' itheadh a' bhonnaich 
sin a dh' fhuin a mhàthair chaomh dha. " Mìr, mìr," 
arsa fìtheach dubh an fhàsaich ; " mìr dhomhsa, 'Chaomh- 
ain, 's mi fann." " Gheibh thu mìr, a bheathaich bhochd," 
arsa Caomhan, " 's dòcha gu bheil thu ni 's feumaiche na 
mi fèin — fòghnaidh e dhuinn le chèile — tha beannachd 
màthar 'na chois." Dh' èirich e, 's ghabh air a thm*us. 
Ghabh e fasgadh aig an t-seann duine ; agus dh'fhalbh e a 
bhuachailleachd nan tri mart maola odhar. Chunnaic e 
'n coileach òir 's a' chearc airgid, ach thionndaidh e air 
falbh a shùilean ; lean e 'n sprèidh — chunnaic e 'n t-slatag 
òir 's an t-slatag airgid; ach chuimhnich e a ghealladh, 's 

cha deachaidh e air an tòir. Ràiiiig e an doire — chunnaic 
8 'm meas a bha bòidheach àiUidh don t-sealiadh; ach 
cha do bhlais se e. Ghabh na tri mairt mhaola odhar 
seachad air a' choille, 's ràinig iad aonach farsuing air an 
robh falaisg — am fraoch fada r'a theine — ^ghabh iad g'a 
ionnsuidh. Bha 'n fhalaisg a' sgaoileadh air an raon a' 
bagairt e fèin 's na mairt mhaola odhar a losgadh; ach 
gabh iad troimpe — cha d' fheuch e am bacail, oir b' e so 
an gealladh a thug e ; lean e iad troimh 'n teine, 's cha do 
loisgeadh ròin do fhalt a chinn. Faicear 'na dhèigh sin 
abhuinn mhòr a bha air at le tuiltibh nam beann. Thains 
oirre ghabh na mairt mhaola odhar, agus as an dèigh 
ghabh Caomhan gu neo-sgàthach. Tiota beag 'na dhèigh 
sin, faicear tigh-aoraidh geal bòidheach air rèilean uaine ri 
cùl gaoithe 's ri eudan grèine, as an cuaF e fuaim nan dàna 
miHs agus nan laoidhean binne. Luidh an spreidh air a' 
bhlàr, 's chaidh Caomhan donn a stigh a dh' èisdeachd 
sgeul an àigh. Cha b' fhada bha e 'g èisdeachd teachdair- 
eachd an aoibhneis, 'nuair thainig òganach guanach a 
stigh air dorus an tigh'-aoraidh le sùil bhuaireasach a's 
'anail 'na uchd, a dh' innseadh gu'n robh 'n crodh maol 
odhar anns a' ghart agus e dhol a mach g' an saodach' as. 
" Imich uam," arsa Caomhan ; " b' usa dhuit-sa, 'bho- 
buig, an cur as thu fèin, na ruith mar so 's an anail a' 
t' uchd a thoirt an sgeòil 'am ionnsuidh-sa — èisdidh mise 
na briathra taitneach." Tiota beag 'na dhèigh sin, thainig 
an t-òganach ceudna air 'ais — ^buaireas a's boile 'na shiiil 
agus 'anail 'na uchd : " A mach, a mach, a mhic Ghorla- 
nam-beann," ars' esan, " tha na coin againne a' ruagadh 
do chuid mart — ^mur bi thu 'mach am prioba na sùl, cha'n 
fhaic thu 'n t-ath-shealladh dhiubh." — " Air falbh, a 
bhobuig," arsa Caomhan donn, " b' usa dhuit-sa do chuid 
con a chasgadh na teachd mar so 's an anail a' t' uchd g'a 
innseadh dhòmhsa. Eisdidh mise teachdaireachd an 
aoibhneis." 'Nuair bha 'n t-aoradh seachad chaidh 
Caomhan a mach, agus faighear na tri mairt mhaola odhar 
a' cur an sgìos, gun ghluasad as an àite 's an d' rinn e 'm 
fàgail. Dh' èirich iad agus ghluais iad air an t-shghe 
dhachaidh, agus lean Caomhan iad. Cha b' fhada bha e 
air an cùl, 'nuair a chimnaic e machair fharsuing co lom s 
gu faiceadh e 'n dealg bu chaoile air an lom làr; agus 
mhothaich e capull agus searrach òg meanmnach lùgh- 

mhor ag ionaltradh, agus iad co reamhar fheòhnhor ri 
ròn a' chuain mhòir. " Tha so iongantach," arsa Caomhan 
donn. Faicear tiota beag 'na dhèigh sin, machair eile, 
fo bhàrr fàsaich, air an robh capull agus searrach nach 
seasadh minidh nan cuaran 'nan druim leis a' chaoile. 
Faicear 'na dhèigh so, lochan uisge, agus mòran a dh' 
òigridh aoibhinn aighearach, iir, àiUidh, ag imeachd le 
caithream binn agus 'nam buidhnean ait, a dh' ionnsuion 
ceann àrd an lochain, gu tìr na grèine, fo sgàile nan 
craobhan bu chiibhraidh : chuar e torman nan allt a bha 
'n diithaich na grèine — ceileirean nan eim — ^fonn theud air 
nach robh e eòlach, agus inneil chiiiil nach cual' e riamh 
roimhe sin. Mhothaich e buidheannan eile do mhuinntir 
thruagh a' triall gu ceann ìosal an lochain do thir an 
dorchadais. B' eagalach an sgreuch a thog iad — bu 
chulaidh-oiUt am bas-bhualadh brònach. Bha ceò agns 
neula dorcha thairis air a' ghleann dhuaichni, dhubh, gus 
an robh iad af triall, agus chuala Caomhan tàirneanach 
tròm. " Tha so," ars' esan, " da rìreadh iongantach." 
Lean e na tri mairt mhaola odhar. Bha 'n oidhche 'n siii 
s,' cur roimpe bhi fiadhaich, gun bhrath air fasgadh no 
fardaich anns an cuirte seachad i, ach cò thachair air 
Caomhan ach madadh na maoille-mòire ; agus cha luaithe 
thachair na thug an comh-làmhaiche còir agus an deagh 
bhiataiche, dhà cuireadh, 's cha b' ann gu gnìi doichioUach, 
ach gu fiùghantach fial, e chur seachad trì trianan d'a 
sgìos agus an oidhche air fad maiUe ris. 

Fhuair e gabhail aig' air an oidhche sin gu maith 
càrantach maille ri mada na maoile-mòire, ann an uaimh 
thioram gun tighinn-fodha no thairis — nam fòghnadh sin 
a's feòil mhilis, uanach, mheannach, gun dìth gun ghainne 
gun dòlum ; agus an àm falbh sa' mhaduinn, gu leòir airson 
turus an latha. " 'Nis,'* arsa mada na maoile-mòire, " slàn 
leat a Chaomhain ! Soirbheachadh leat ge b' e àit' an tèid 
thu — sonas 'nad shiubhal 's 'nad ghluasad. Thairg mi 
aoidheachd, 's cha do dhiiilt thu i ; ghabh thu gu cridheil 
sùnndach na thairg mi, chuir thu oidhche seachad ann an 
uaimh mada na maoile-mòire — dh' earb thu as — naisg thu 
a chàirdeas, agus cha mheallar thu. A nis thoir fainear 
mo bhriathra: Ma thig càs cruaidh no èiginn gu bràth 
ort, as an dean luathas coise agus gnìomhara èasgaidh f eum 
dhuit, cuimhnich air mada' na maoile-mòire, — miannaich 
e, 's bidh mise ri d' thaobh." 

Dh' amais an càirdeas agus an fhialachd cheudna ris 
an ath-oidhche o'n t-sàr-bhiataiche iomairteach shiùbhlach, 
fitheach dubh choire-nan-creag, air nach luidheadh an 
codal, agus air nach èireadh a,' ghrian, gus am biodh aige 
na dh' fhòghnadh dha fèin agus dhà-san a thigeadh 's a 
dh' fhalbhadh. Gu gearr-leumach, clapartach, sgiathach, 
rinn e 'n t-iiìl da air chorraibh a sgèith troimh aisridh 
chosa-ghabhar gu còs sgora dhìonach craige, far an d' iarr 
e air dà thrian d'a sgìos agus an oidhche gu lèir a chur 
seachad maille ris. 

Fhuair e gabhail aige 'n oidhche sin gu maith 's gu 
ro-mhaith còmhla ri fìtheach dubh choire-nan-creag, nam 
fòghnadh feòil a's sithionn; 's an àm falbh sa' mhaduinn 
thuirt e ris, " A Chaomhain mhic Ghorla-na-Beinne, thoir 
leat na dh' fhòghnas air do thurus — cuid a' choigrich cha 
d' ionndraich mi riamh; — agus cuimhnich mo bhriathra 
deireannach. Ma thuiteas dhuit a bhi 'n càs no an èiginn 
gu bràth anns an dean sgiath làidir agus misneach nach 
dìbir feimi dhuit, cuimhnich ormsa : 's blàth do chridhe, 
's caoimhneil do shùil — dh' earb thu thu fèin riumsa — 
bheathaich thusa fitheach an fhàsaich roimhe so, agus 
roinn thu leis do lòn — 's mise do charaid, chuir thu 'n 
oidhche seachad ann an còs nan creag — earb asam." 

Air an treas oidhche dh' amais còmhdhail agus biat- 
achd nach bu mhiosa air Caomhan o'n Dòbhran-donn — 
an sgòr-shuileach — an siriche teòma èasgaidh, air nach 
biodh cuid fìr no giUe dhìth fhads' a bhiodh e r'a fhaotainn 
air muir no air tìr. Ged nach robh 'na gharaidh r'a èisd- 
eachd ach sgiamhail a's mèalanaich chat, a's bhroc, a's 
thaghan a's fheòcullan, threòruich se e gun sgàth gun eagal 
gun sgiansgar, gu taiceil, foghanta, ràideil — ^gu ròibeanach, 
bior-shuileach, mion-eolach, gu beul cùim, far an d' iarr 
« air trian d'a sgìos agus an oidhche gu h-uile chur seachad 
còmhla ris. Neòr-thaing mur d' fhuair e gabhail aige " 
'n oidhche sin còmhla ri dòbhran-donn an t-srutha, an 
sìor-shiiibhlach, nam fòghnadh iasg do gach seòrsa b' fhearr 
na 'cheile — agus leaba thioram, sheasgair, mhèith, do 
dhreamsgal àird-làin stoirme reothairt, a's feamainn-chirein 
an dubh-chladaich. " Cuir seachad an oidhche, 'Chaomh- 
ain," arsa 'n dòbhran-donn ; " 'se làn dì do bheatha. 
Caidil gu sàmhach ; 's fear-faire furachair an dòbhran." 

'Nuair thàiiiig an latha 's a bha Caomhan gu imeachd 
air a thurus, chaidh an dòbhran air choimheadachd greis 
do'n t-sHghe maille ris. " Slàn leat ! a Chaomhain/' ars' 
esan ; " rinn thu caraid dhiom. Ma thig sàs cruaidh no 
teann-eiginn ort anns an dean esan a shnàmhas an sruth 
no thiunas fo 'n fhairge freasdal duit, cuimhnich ormsa, 's 
bidh mi ri d' thaobh. " Fhuair e na tri mairt mhaola 
odhar san lagan san d' fhàg e iad — dh' eirich iad, agus mu 
àirde 'n fheasgair sin fèin ràinig iadsan agus esan, gu 
sàbhailte socair, bothan an t-slèibh. Bha fàilte 's furan 
san tigh 'nuair ràinig Caomhan. Fhuair e gabhail aige 
gun airceas gun chrìne. Dh' fheòruic an seann-duine 
dheth cia mar dh' èirich dha o'n a dh' fhalbh e, agus 
thòisich e air sud ìnnseadh. Mhol an seann-duin' e 
chionn nach do ghabh e gnothuch ri aon ni chunnaic e gus 
an d' ràinig e tigh nan laoidhean binne, do bhrìgh nach 
robh annta gu lèir ach culaidh-bhuairidh — sgleò faoin 
chum a mhealladh. " Fosglaidh mi dhuit dubh-cheist na 
ciiise 'na dhèigh so," ars' an seann-duine ; " agus leigidh 
mi ris duit brìgh gach seallaidh a chuir mòr-iongantas ort. 
Bha thu dìleas, a Chaomhain. larr do dhuais agus gheibh 
thu i." — " Cha bhi sin tròm dhuit-sa, tha mi 'n dòchas," 
arsa Caomhan, " agus bidh e pailt ni 's leòir leamsa. 
Aisig dhomh piuthar mo ghràidh agus dà bhràthair mo 
rùin tha agad fo dhraoidheachd, beò siàn mar dh' fhàg iad 
tigh an athar; agus bonn òir no tasdan airgid cha 'n 'eil 
a dhìth air Caomhan." " 'S àrd t' iarratas, òganaich," 
arsa 'n seann-duine ; " tha duilgheadas eadar thu 's na 
dh' iarr thu os ceann na tha a' d' chomas a chothachadh." 
— " Ainmich iad," arsa Caomhan, " 's leig leamsa 'n coth- 
achadh mar a's fearr a's urra' dhomh." — " Eisd mata : 
Anns a' bheinn àrd ud shuas, tha earb shiìibhlach a's 
caoile cas; a leth-bhreac cha 'n 'eil ann; 's ballach 
caisionn a sUos 's a cròc mar chabar an fhèidh. Air an 
lochan bhòidheach dlìith do thìr na grèine, tha lach a 
thug bàrr air gach lach — ^lach uaine a' mhuineil òir. Ann 
an linne dhorcha a' choire-bhuidhe, tha breac tarrgheal 
nan giala dearga, a's 'eàrr mar an t-airgiod a's gloine 
snuadh. Falbh, agus thoir dhachaidh an so eiHd chaisionn 
bhallach na beinne, lach àilhdh a' mhuineil òir, agus am 
breac a dh' aithnghear o gach breac; a's innsidh mise 
dhuit an sin mu phiuthar do ghaoil 's mu dhà bhràthair 
do ruin." 

Dh' f halbh Caomhan donn. Chaidh gruagach an fhuilt 
òir 's na cìre airgid air a dhèigh. ** A Chaomhain," deir 
i, " gabh misneach ; tha beannachd do mhàthar agad agus 
beannachd nam bochd — sheas thu do ghealladh — thug thu 
m*ram do thigh nan laoidhean binne; imich, agus cuimh- 
nich mo bhriathran dealachaidh, — Gu bràth na toir cèill.'' 
Thug e 'n sHabh air — ^faicear earb na beinne — a leth-bhreac 
cha robh sa' bheinn; ach 'nuair bha esan air aon bheinn, 
bha 'n earb air beinn eile ; 's bha co maith dha oidheirp a 
thoirt air neula luaineach nan speur. Bha e 'n impis cèiU 
a thoirt, 'nuair chuimhnich e air na labhair gruagach an 
fhuilt òir. " O !" arsa Caomhan, " nach robh agamsa nis 
madadh na maoile-mòire 's nan casan lùthmhor ! ' Cha 
luaithe labhair e 'm f ocal, na bha m mada còir r'a thaobh ; 
agus an dèigh dha cuairt no dha thoirt mu 'n bheinn, 
dh' fhàg e eilid chaisionn an t-slèibh aig bonn a choise. 
Thug Caomhan 'na dhèigh sin an lochan air, agus faicear 
lach uaine a,' mhuineil òir ag itealaich os a cheann. " O !" 
arsa Caomhan, " nach robh agamsa nis fitheach dubh an 
fhàsaich a's làidire sgiath 's a's gèire sùil!" Cha luaithe 
thubhairt e so, na chunnaic e fitheach dubh an fhàsaich 
a' dlìithachadh air an lochan, agus air ball dh' fhàg e 
lach uaine sl mhuineil òir r'a thaobh. Ràinig e 'na 
dhèigh sin an dubh-Hnne dhorcha, 's faicear an t-iasg 
tarra-gheal airgiodach àillidh a' snàmh o bhruaich gu 
bruaich. " O \" arsa Caomhan, " nach robh agamsa n 
dòbhran donn a snàmhas an sruth 's a thumas fo'n tonn !" 
Ann am prioba na siìl, cò bha 'na shuidhe air bruaich an 
uillt ach an dòbhran còir. Dh' amhairc e 'n eudann 
Chaomhain le bàigh — ^thug e air gu grad as an t-sealladh, 
agus a mach a dubh-Hnne dhorcha nan gealag, thug e 'm 
breac tarra-gheal bu loinnreiche snuadh, agus leigear e 
aig cois Chaomhain. Thog e air dhachaidh, agus fàgar 
an earb, an lach, agus am breac bòidheach air stairsneach 
bothan an t-slèibh. " Buaidh a's piseach le Caomhan 
donn !" arsa 'n seann duine. " Cha do chuir a ghuala da 
rìreadh ris, nach do chuir tuar thairis. Thig a stigh, a 
Chaomhain; 's 'nuair bhleòghnas gruagach an fhuilt òir 
's na cìre airgid na tri mairt mhaola odhar, fosglaidh mi 
dhuit dubh-cheist na ciiise, agus taimgidh sinn gHocas o 
fhasdadh agus o thurus Chaomhain." 

3 

DUBH-CHEIST NA SgEULACHD AIR A FOSGLADH. 

" Cha d' fhàg thusa tigh t' athar 's do mhàthar gun an 
cead. Beannachd t'athar 's do mhàthar bha 'nad chois, 
a Chaomhain. Cha do dhiùlt thu an greim do 'n acrach 
'na airc. Bha beannachd nam bochd a' d' chois, a 
Chaomhain. 

" Rinn thu fasdadh — gheall thu agus choimhlion thu ; 
's tha duais nam fìrean a' d' chois, a Chaomhain. 

" Chunnaic thu an coileach òir 's a' chearc airgid, 
buaireannan an uilc — an sgleò tha òr a's airgiod a' cur 
air an t-siiil — chuimhnich thu do ghealladh — ^ghluais thu 
ann an shghe do dhleasdanais — bha sonas air Caomhan. 
Dh' fheuch am buaireadair thu a rithist fo shamhladh 
slataig' òir a's slataig' airgid. 'S iad so do rèir coslais a 
b' usa ghlacadh; ach chuimhnich thu do ghealladh, a 
Chaomhain, agus lean thu an sprèidh. 'Nuair nach 
deachaidh aige air do bhuaireadh le òr agus airgiod, 
dh fheuch e do mhealladh le meas bòidheach na coiUe. 
Chuir e mu d' choinneamh gach meas a chunnaic thu 
riamh, a's dà-mheas-deug nach fac' thu — ach thionndaidh 
thu air falbh; 's ged a dh' ith thu dhiubh, thug thu 'n 
aire nach sàsuicheadh iad thu. 

" 'Nuair nach do bhuadhaich e na bha 'na bheachd le 
òr no airgiod, no leis a' mheas a bha taitneach do'n t-siiil, 
dh' fheuch e do mhisneach — an lasair agus an tuil; ach 
chaidh tu tromhpa ann an slighe do dhleasdanais, agus 
thuig thu nach robh annta ach faoineis. Chual' thu guth 
nan dàna naomh — fuaim nan laoidhean milis — chaidh tu 
Btigh — 's maith a fhuaras tu; ach lean am buaireadair an 
ein fèin thu. 'S maith a fhreagair thu e — ' Eisdidh mise 
'm focal.' Chunna' tu 'n t-ionaltradh lòm 's an Inalaire 
àrd mheanmnach le 'searrach mear a' deanamh gaird- 
eachais air. Mar sin gu tric, a Chaomhain, san t-saoghal : 
tha tigh na h-aoidheachd air uairibh g^-nn; ach tha sìth, 
gàirdeachas, agus cinneachdainn 'na thaic. Chunna' tu 
an t-ionaltradh fàsail, agus gach ceithir-chasach chum 
bàsachadh leis a' chaoile : mar sin san t-saoghal, tigh a' 
bhodaich chrìonnta; tha pailteas ann, ach ch 'n 'eil aige 
cridhe chum a shealbhachadh — ^tha gainne am meadhon 
a' phailteis — ^tha daol aig bùn gach freiunha, agus tha 
gach blàth aìr seargadh. 

" Chunnaic thu an lochan bòidheach — chuala tu 
caithream nam buidhnean sona bha triall gu tìr na grèine. 
Sin agad iadsan a thug fainear mo ghuidhe agus a bha 
^lic 'nan latha fèin. Chuala tu tuireadh cràiteach na 
muinntir eile bha triall gu tìr an dorchadais. 'S iadsan 
^n sluagh gun tuigse gun fhìrinn gun dìlseachd, a chuir 
an suarachas gach sanas, agus a nis tha iad a' caoidh gu 
truagh. Cha d' rinn thu tàir air caoimhneas agus aoidh- 
-eachd nam bochd; ghabh thu ann an càirdeas na thairg- 
■eadh gu fialaidh; cha do nàraich thu an t-ainnis — leis a 
so naisg thu an (Hlseachd. Sheas thu do ghealladh — lean 
thu an sprèidh — choisinn thu do dhuais — dh' earb mi do 
mhisneach. Cha do mheataich duilgheadas thusa; chuir 
thu do ghuala riutha, 's chaidh leat. Dh' fhiosraich thu 
nach robh mada na maoile-mòire, fitheach dubh an fhàs- 
aich, no dòbhran donn an iasgaich, gun am feum. Cha 
d' thug thu cèiU; agus a nis, a Chaomhain, mhic Ghorla- 
nan-treud, èisd rium. ' Aisig,' ars'^ thusa, ' dhomh mo 
phiuthar àillidh agus bràithrean mo ghaoil tha agad fo 
dhraoidheachd' — Fo dhraoidheachd, a Chaomhain ! Ciod 
è draoidheachd ? Innleachd charach nan cealgach — leis- 
geul baoth nan gealtach. Ciod è draoidheachd ? Bòcan 
nan amadan — culaidh-uamhais nan lag-chridheach — ni 
nach robh, nach 'eil, 's nach bì. An aghaidh an dleas- 
annaiche 's an fhìrean, cha 'n 'eil draoidheachd 'na h- 
ìnnleachd. Do phiuthar, àilleagan an fhuilt òir 's na 
•cìre airgid, gheibh thu leat dhachaidh; ach do bhràith- 
rean, ged tha iad beò, rinn leisg as mi-dhìlseachd iad 'nan 
allabanaich gun dachaidh gun charaid. Imich thusa chum 
tighe t' athar, a Chaomhain, agus taisg ann ad chridhe 
na chunnaic 's na chuala." — " Agus cò thusa," arsa 
"Caomhan, " tha labhairt?" 

" 'S mise," arsa 'n seann duine, " Spiorad na h-aoise. 
Slàn leat, a Chaomhain! Beannachd na h-aoise gu robh 
air do shiubhal 's air t' imeachd." 

MU CHALUM-CILLE. 

RuGADH an duine ainmeil so ann an Eirinn : thàinig e o 
theaghlach rìoghail na dùthcha sin ; agus bha e mar in 
ceudna 'an dlùth-dhàimh do righribh na h-Alba. B' e 
'athair Felim mac-Fhearghuis ; a's b' odha e do Niaìl 
uaibhreach, righ mòr na h-Eirionn. Rugadh e anns a* 
bhiladhna 52 L A nuas o 'òige thaisbean e urrad tiiir 
agus toirt-fainear, urrad do dhiadhachd agus do thuigse 
cheart, 's gu'n chuireadh air leth e o àm a leanabais air- 
son ministeireachd an t-soisgeil; agus ghnàthaicheadh na 
h-uile mheadhona chum fòghlum iomchuidh a thoirt dà, 
freagarrach airson na h-oifìg chudthromaich sin. Bha e 
air a chàramh fo na daoinibh a b' fhòghluimte r'a linn, 
thug e bàrr gu luath air gach aon a bha maiQe ris ; agus 
bha 'chliù gu moch a mach air feadh na tìre. Bha e 
greis fo chìiram an ^naoimh ainmeil sin, Ciaran : esan a 
thàinig 'na dhèigh sin a nall do dh' Albuinn a shearmon- 
achadh Chriosd. Ann an Ceann-tìre Earraghael, shear- 
monaich an duine math sin ; agus tha loch agus sgìreachd 
Chille-Ciarain san dùthaich sin air an ainmeachadh air. 
Mun robh Calum-Cille ochd-bliadhna-fichead a dh' aois» 
shuidhich e eaglaisean 'an Eirinn : 'na dhèigh sin chaidli 
e thairis gu tìr-mòr na h-Eorpa. Bha e ainmeil san 
Eadailt agus san Fhraing airson 'fhòghlum agus a 
bheusan. Dh' fheuch righre na Frainge r'a chimiail aca 
fèin; agus, anns an dòchas sin, rinn iad geallaidhne mòra 
dha ; ach thubhairt esan riu, " B' fhearr leam gu mòr a 
bhi feumail ri m' linn na bhi saoibhir ; air sgàth Chriosd, 
agus airson mo ghràidh dha, dhealaich mi ri m' bheai-tas 
fèin ; chuir mi cùl ri m' oighreachd fèin, 's cha bu shuar- 
rach i, 's cha diigh dhomh nis gu'n sanntaichinn beartai? 
dhaoin' eile." 

Cha 'n 'eil fios cinnteach c'uin a phill e air ais do 
Eirinn. Bha 'n t-eilean san àm sin a' sealbhachadh solus 
an t-soisgeil ann an tomhas àrd: bha e làn do dhaoinibb 
diadhaidh am feadh a bha Albuinn 'na fàsach fiadhaich^ 
ann an aineolas, agus fo shaobh-chràbhadh muladach, 
Mhothaich an naomh Calum dha so le truas, agus ge nacli 
robh fàth a dhòchais ro-mhòr, chuir e roimhe dol a macii 
mar abstol do na ceamaibh dorcha sin. Leis a' bheachd 



37 

sin, dh' fhàg e a dhùthaich anns a' bhUadhna 563 ; agu3, 
ann an curach beag, le dhà-dheug do luchd-leanmhuinn 
thaghta ghràdhaich, ràinig e 'n t-eilean uaigneach sin 
ciìlthaobh Mhuile, ris an abair iad o 'n àm sin I Chalum- 
Chille. Bha 'n duine math mu 'm bheil sinn a' labhairt 
a nis dà bhliadhn' agus dà fhichead a dh' aois. Bu 
ohudthromach an obair a ghabh e os làimb, agus b' uamh- 
asach na grabaidh a bha 'na rathad. Cha 'n ann gu 
dearbh gun anabharra neirt inntinn agus cuirp a thigeadh 
dha an oidheirp idir a thabhairt. Bha muinntir na 
h-Alba san àm sin ann an staid choimheach, bhorb : bha 
iad co suarach mu naomhachd an duine bheannuichte, 's 
gur tric a shònraich iad a chur gu bàs. Bha righ na 
dùthcha cosmhuil r'a chuid daoine. A' cheud uair a 
thàinig Calum-Cille dh' ionnsuidh a lùchuirt, a bha san 
àm sin aig ceann na h-aird-an-ear do Loch-Nis, dh' àithn 
e 'n dorus a dhruideadh 'na eudann, 's gun an aoidheachd 
choitchionn a thoirt da fèin no dhoibhsan a bha maiUe ris. 
Bha na sagartan Druidhneach aghartach saoithreach ann 
an cur 'na aghaidh : bha iad teòma, seòlta, ìnnleachdach, 
agus cumhachdach; agus bha uachdarain na diithcha air 
an taobh. Bha 'n dùthaich fèin san àm sin mar aon 
fhàsach mòr, gun sHghe no rathad tèaruinte tre na coillt- 
ibh tiugha dorcha; agus bha na monaidhean farsuing làn 
do bheathaichibh fiadhaich a bha 'n cunnart, iomad agus 
iomad uair, an naomh so a mhiUeadh agus a sgrios, 'nuair 
a bha e 'g imeachd o cheama gu cearna ann an obair a 
Thighearna. A thuiUeadh air so, bha e fèin 'na ghiiilan 
agus 'na chleachadh co fada dealaichte o mhuinntir na 
diìthcha, 's nach feudadh e gun bhi mi-thaitneach leo. 
B' àbhaist da trasgadh fad làithean, a bhi 'na chaithris 
ri lirnuigh fad oidhchean. Bha e air a cheusadh don 
t-saoghal, agus bu shuarach leis toileachas-inntinn na 
beatha. Chuir e cùl ris na nithibh sin, a tha daoin' eila 
a' meas neo-chiontach agus feumail. 'Nuair bha e sèa-. 
bhadhn'-deug agus trì fichead, b' e 'n t-urlar fuar a bu 
leaba dha, 's a' chlach chruaidh bu cheann-adhairt dha. 
Ach a dh' aindeoin so uile, bhuadhaich e 'na shaothair, 
agus sin ann an tomhas mìorbhuileach. Fad cheithir- 
bliadhn'-deug-thar-fhichead, shaoithrich e, a' socrachadh 
eaglaisean, agus a' craobh-sgaoileadh eòlas Chriosd. R'a 
linn fèin chunnaic e 'n creidimh Druidhneach air a chur 

fodha, agus rìoghachd na h-Alba air a h-iompachadh gvt 
aidmheil an t-soisgeil. Bha eaglaisean air an socrachadh 
ann an iomad cearna, agus tharta air fad, eadar Albninn 
agus Eirinn, bha e fèin 'na uachdaran. 

Tha daoine fòghluimte ag innseadh dhuinn gu'n d.> 
shocraich e, 'na latha fèin, trì cheud eaglais, agus gu'n do- 
stèighich e ceud tigh-manaich ; agus ann an eachdraidh 
na h-£irionn tha e air 'innseadh dhuinn nach robh aon 
duine riamh a rinn na h-urrad do chraobh-sgaoileadh an 
t-soisgeil ann an Eirinn ris, ach Pàdruig, àrd-naomh na 
diìthcha sin. Eha meas mòr air anns gach àit an deach- 
aidh e, fad as, agus dlùth do làimh : 'nuair a dh* f hàgadh 
e 'eilean fèin, 's a rachadh e mach air fesldh na tìre, 
chruinnicheadh sluagh na dùthcha 'na dhèigh, a dh' iarr- 
aidh a bheannachd, 's a dh' èisdeachd r'a theagasg. Ma 
's e eadhon an t-àit an robh e chòmhnuidh, bha e air a 
mheas naomh ; agus b' e iarrtas deireannach, agus miann 
righrean, fad linntean, a bhi air an adhlacadh ann, agus 
codal a' bhàis a gabhail ann an iìir an eilein shona sin. 
Gu cinnteach bha e 'na lòchran mòr 'na latha f èin : bha 
beannachd Dhè air mhodh ro-àraidh an cois a shaoith- 
reach. 



Earrann II. 



Ann an eachdraidh Chalum-Chille tha sinn a' leughadh 
gu'n robh e, air mhodh àraidh, misneachail agus làn do 
eud naomh. 'Nuair a thàinig e nall à h-Eirinn bha e làn 
eòlais air gach cunnart agus doilghiodas a bha roimhe : 
ach cha do tharruing e air ais. Ghuidh e air Dia deicli- 
bliadhna-fìchead a chur r'a bheatha, chum saoithreachadh 
'na obair f èin ; agus bha dòchas aige, trid còmhnadh an 
Uile-chamihachdaich, anns an iiine sin gu'm buadhaich- 
eadh e anns na bha 'na bheachd. Bha e comharraichte 
airson a ghhocais : cha 'n fheudar dearbhadh a's làidire a 
bhi againn air so, na 'n dòigh iongantach air an do- 
choisinn e sìth agus càirdeas nan rìgh uaibhreach, borb, 
a bha r'a hnn; an dòigh san do chum e suas uachdaran- 
achd thairis air ceudaibh eaglais a bha fo 'riaghladh, ann 
an rìoghachdaibh a bha dealaichte o chèile ann an cainnt 
agus ann an cleachdadh; mar an ceudna, an dòigh anns 

an d' àraich e a liuthad òigridh, a thàinig a ghabhail 
fòghluim fodha; agus am modh anns an do thagh e 
aodhairean airson a Huthad eaglais 'sa bha 'n earbsa ris. 
Cha 'n ann gun ghKocas mòr a bha so r'a dheanamh, air 
dòigh a chosnadh meas agus urram dha o gach tìr, a bha 
meudachadh fhad 's bu bheò e. 

Leis gach buaidh eile, tha e air 'innseadh dhuinn, gu'n 
robh aige cruth àrd dreachmhor; aghaidh shuilbhearra, 
thaitneach ; guth smachdail ctmihachdach, a b' urrainn da 
air uairibh a thogail mar thoirm tàirneanaich : tha 
Adhamhnan ag aithris, ann an eachdraidh a bheatha, 
^'n cluinnt' e gu soilleir dltith do mhìr air astar a' seinn 
shahn. 

Ach 's ann airson a chràbhaidh, agus a dhiadhachd a 
bha 'n duin' ainmeil so co comharraichte. 'Na uile 
chainnt, agus 'na ghiiìlan gu lèir bha 'n spiorad so an 
uachdar. Ghiùlain e air 'inntinn, anns gach còmhdhail 
agus anns gach àm, mothachadh dsSngeann beò air gnàth- 
làthaireachd agus siiil-choimhead an Tighearna. " An 
àill leat," arsa Coibhi, an t-àrd-Dhruidh, ris air còmhdhail 
àraidh, "seòladh am màireach ?"— " Air an treas là," 
f hreagair Calum, " ma 's deònach le Dia, 's gu'm bi mi 
beò." — " Cha 'n urrainn duit." a deir an Druidh ; " bheir 
mis' air an stoirm èiridh, agus air a' ghaoith sèideadh ann 
ad aghaidh : sgaoilidh mi ceò agus dorchadas mu'n cuairt 
duit." Fhreagair an duine naomh e, " Tha na h-uile ni 
f o smachd an 'Uile-chiunhachdaich ; 'na ainm-san tha mi 
gabhail gach ni os làimh; fo stiuradh a fhreasdail theid 
mi mach, 's cha bhi eagal orm." 

Bha spiorad na diadhachd r'a fhaicinn 'na uile 
ghiiilan. Bha 'bheatha air a caitheamh ann an ìirnuigh 
as^s ann am moladh : moch agus anmoch, ge b' e àit am 
bitheadh e, cha do leig e aon là seachad gun ùmuigh fhoU- 
aiseach a chur suas : am measg naimhdean, luchd-fochaid 
agus magaidh, bhuadhaich e sa' chleachdadh so. 'Nuair 
nach robh fardoch os a cheann, no fasgadh thairis air, 
ghlòraich esan Dia le aoradh riaghailteach agus follaiseach. 
A bhàrr air so, bha àmanna àraidh aige airson iìmuigh 
dhìomhair 'na sheòmar fèin agus 'na eaglais fèin. Anns 
an lagan uaigneach, ann an sàmhchair na h-oidhche, 's 
gach aon mu'n cuairt da 'nan suain, b' àbhaist dhà-san 
'anam a dhòrtadh a mach ann an lirnuigh do'n Dia a 

chruthaich e. Tha aon àit ann an eilean I far am bu 
ghnàth do'n duine naomh so mòran d'a ùine a chaitheamh 
ann an co'-chomimn ri 'Dhia agus ri 'Shlànuighear. Tha 
n t-àit air a chomharrachadh gus an là 'n diugh fo 'n 
ainm Cnoc-nan-aingeal ; a thaobh na barail a bh' aig 
daoinibh air a 'chuideachd ghlòrmhor a bha 'g iathadh 
mu 'thimchioU air na h-àmannaibh naomha sin. Cha do 
ghabh e riamh ni air bith os làimh, agus cha do thòisich 
e air obair sam bith, gus 'n do ghuidh e air tiìs soirbh- 
eachadh o Dhia. Mun rachadh e stigh 'na charbad beag, 
dh' asluicheadh e beannachd an Ti sin a b' urrainn a 
chiunail o thuisleadh. Ma chaidh bainne na buaile. 
seachad air gach la, cha deach e riamh seachad 
air gun a bheannachadh. 'Nuair chitheadh e 'n t-arbhar 
a' teachd fo dhèis, " Gu ma beannuichte," theireadh 
esan, " gu 'n robh Dia airson a mhaitheis." Ge b' e 
àird as an sèideadh a ghaoth, bha esan taingeil; oir bha 
caraid èigin 'na bheachd do'n robh i freagarrach. Cha 
deachaidh e riamh a stigh a dh' amharc caraid caoimh 
nach bi haleluia a cheud fhàilte : agus bha cuirm spioradail 
aig 'anam mun d' fliuair a cholann lòn. Tha e againn 
uime ann an eachdraidh, gu'n deachaidh e, air àm àraidh, 
a dh' amharc an naoimh urramaich sin, Centigem, a bha 
chòmhnuidh san àite sin far am bheil baile-mòr Ghlaschu 
air a thogail. 'Nuair a dhlùthaich e air an tigh san robh 
na manaich a chòmhnuidh, chaidh iad uile mach ga 
choinneachadh le laoidhibh naomha, agus thàinig esan 
's a chàirdean air an aghaidh a' seinn haleluia bhinn. An 
ìoghnadh ged a chinn obair an Tigheama ann an làimh 
an dùine so, a bha co dùrachdach, eudmhor, seasmhach 
ann an iimuigh? Do 'n fhear-theagaisg a tha mar so a' 
caitheamh a làithean tha gach nì comasach. 



Earrann III. 



Bha Calum-Cille, 'na chòmhradh, co stòlda mhothaichte, 
's gu bheil e 'air 'aithris uime, nach cualas a riamh e 
'labhairt focal faoin, 's nach deachaidh e riamh nùll no 
nall o'n fhìrinn ghloin, ann am feal-dhà, no da rìreadh. 
Mar so choisinn e meas righrean : sodal no miodal cainnte 

cha do chleachd e riu air àm sam bith. Dh' fheoraich 
Aodh, righ Eirinn deth am biodh esan air a thèarnadh : 
^' 'S gann duit/' arsa Calum-Cille, " mur atharraich thu 
-do chaithe-beatha ; mur dean thu aithreachas tràth agus 
trèibhdhireach, 's mur bi thu a' d' dhuine nuadh a so a 
mach." Mar bha còmhradh Chalum-ChiUe spioradail, 
iDha a chaithe-beatha feumail. 'Na uile ghnìomharaibh 
thaisbein e gu'm bu duine le Dia e : bha naomhachd do 
Dhia, agus feimialachd do dhaoinibh follaiseach 'na uile 
dheanadas. Bha am meas so aig daoinibh air. Thubh- 
airt Aidan, aon do righribh na h-Alba, ris, " Cha lèir 
dhomh lochd no mearachd a'd' ghiiilan, 's cha mhò tha 
faoineachd a'd' chainnt; ach innis domh am bheil aon 
togradh chum peacaidh ann ad chridhe?" Fhreagair 
■Calimi-Cille e mar bhuìneadh do Chriosduidh, " Is duine 
mi; agus mar thachras do gach duine, tha m' an-tograidh 
agus m' ana-mianna fèin a' diisgadh an taobh a stigh 
dhiom : ach cha ghabhainn do rìoghachd, seadh, an saoghal 
's na 'bheil air 'uachdar, agus le m' fhiosrachadh gèiU- 
^chdainn do a h-aon diubh." 

Bha 'chaoimhneas agus a chàirdeas do gach aon, 
■comharaichte, d'an anamaìbh agus d'an corpaibh. Bha 
e co fialaidh 's gu'm feudadh aon neach leis am b' àiU 
teachd a dh' ionnsuidh a thighe gun chuireadh gun sgàth, 
agus fuireach maille ris co fad 's bu mhiann leis. Cha 
robh ni sam bith a chuir triobluid air, ach dìorras agus 
cruadhas a' pheacaidh. Na h-osnaichean a's doimhne dh' 
èirich o 'chridhe, 's ann an uair a chluinneadh e mu bhàs 
peacaich gun iompachadh; ach do'n aithreachan thruagh, 
do luchd a' chridhe bhriste, bhrùite, bha 'anam do ghnàth 
làn do thruacantas. 

B' e gràdh do anamaibh dhaoine an togradh bu làidhe 
bha 'na chridhe, agus seirc agus caoimhneas do na bochd- 
aibh an t-aon a b' fhaigse. Thog naomh urramach 
eaglais àrd dhreachmhor ; agus 'nuair bha i criochnaichte 
thug e a thriiiir chaomh chompanaich g'a faicinn, Ciaran, 
Coinneach, agus Calimi. " Innsibh dliomh," deir esan, 
" cia leis bu mhiann leibh an eaglais so a bhi làn, nam 
faigheadh sibh 'ur n-iarrtus." Fhreagair Ciaran air tu3, 
" B' fhearr leam gu'm biodh i làn agam do dhaoinibh 
naomh, a sheinn moladh do 'n Dia bheò." — " Air mo 
shons'," a deir Coinneach, " bu mhiann leam i bhi làn do 

leabhraichibh naomh, a gheibheadh mòran do dhaoinibh 
fòghlumta r an leughadh, chiim gu'm biodh an sluagh air 
an teagasg, agus air an dùsgadh gu seirbhis a dheanamh 
do Dhia." — " Agus bu mhiann leamsa," deir Calum, " fpi'n 
robh a làn agam do airgiod agus do òr leis an togainn 
eaglaisean, agus tighean do na manaich, agus leis am 
fuasglainn air uireasbhuidh nam bochd." — " Agus dhuitse," 
deir an naomh a chuir a' cheist orra, " dhuitse bheir Dia 
cumhachd a dheanamh mar is àill leat/' 

Bha 'iochd agus a chaoimhneas comharaichte, cha n 
ann a mhàin do dhaoinibh, ach do na h-ainmhidhibh a 
b' ìsle. Thàinig Ceann-feadhna àraidh latha d'a ionns- 
uidh, agus dh' asluich e air a.' bhiodag aige a bheann- 
achadh. Ghabh Calimi i 'na làimh, agus thubhairt e, 
*' Deònaich a Dhè, nach tig an latha a dhòirtear leatha 
fuil duine no beathaich." Bha e 'na sheasamh là air 
cnoc àrd ann an I, agus chimnaic e eun ag itealaich a nall 
o Eirinn, 's e air a chlaoidh co mòr, 's gu'm b' eigin da 
luidhe air uchd na tuinne, mun d' fhuair e gu tìr: 
" Imich," arsa Calum, ri h-aon do na manaich a bha maille 
ris, " far am bheil an a-e\m bochd ud : thoir a dh' ionns- 
uidh an tìghe'e, agus beathaich e gus am fàs e làidir gu 
dol air ais d'a dhiithaich." Kinn am manach mar dh' 
iarradh air ; agus thubhairt Calum caomh ris, " Airson 
do chaoimhneis agus t' aoidheachd do'n eun bhochd ud, 
gu!m beannaicheadh Dia thu, a bhràthair ghràdhaich." 

Ach cha' ann an duilleig no dhà do leabhar beag mar 
so, a dh' fheudar eachdraidh an duine mhaith so a chur 
sìos. Trì bhadhna mun d' eug e, thuig e gu'n robh e 
dlùth air a chrìch. Thug e ioma sanus mu so d' a 
chàirdibh. Aon là, gu h-àraidh, ann an toiseach an 
t-sàmhraidh, chaidh e, 's e lag, 'na charbad beag, gu ceann 
eil' an eilein, far an robh na manaich ag obair; agus 
dh' innis e dhoibh gu'n robh e gu dealachadh riu an iiine 
gheàrr; agus air dhà faicinn gu'n robh iad fo thriobluid, 
thug e gach misneach dhoibh a dh' fheudadh e. Bhà 'n 
t-eilean gu lèir 'na shealladh : ghairm e iad m'a thimchioU, 
agus chuir e suas, air an son, ìirnuigh dhùrachdach, a' 
guidheadh, Gu'm beannaicheadn Dia an t-eilean gràdhach 
so, agus na tha air 'uachdar ; agus, a deir esan, bithidh e 
air a bheannachadh, agus soirbhichidh leibh am feadh 'sa 
bhios sibh cuimhneach air Dia. Ochd làithean 'na dèigh 

sin, chaidh e le Diarmad a stigh do'n t-sabhal, far am 
fac' e cnatag mhòr shìl. " Taing do Dhia," ars' esan, 
" a dh' òrduich pailteas air a' bhhadhna so do m' mhan- 
aich ghràdhach, agus mi 'gam fàgail/' Air là a bhàis 
thubhairt e ri Diarmad, " S e 'n diugh là na sàbaid, 's o 
sin là na fois : agus gu cinnteach bithidh e 'na là f ois 
dhomhsa : 'se 'n diugh an là mu dheireadh do m' thurus 
sgìth : tha cuairt mo chèilidh dlùth air a bhi seachad. 
An nochd air mheaanon-oidhche, thèid mise air tmvLs mo 
shinnsir. Dheònaich thus', a Dhè uile-ghràsmhoir am 
fiosrachadh so dhomh; agus 'se uile iarratas m' anama a 
bhi maiUe riut.' Ghuil Diarmad gu goirt. Tiota beag 
'na dhèigh sin, thill e stigh ga sheòmar, agus chuir e 
seachad beagan d'a ìiine ann an leughadh leabhar nan 
Salm. Chaidh e san fheasgar a stigh do'n eaglais an àm 
na h-urnuigh. ThiU e 'na dhèigh sin a dh' ionnsuidh a 
thighe, agus shuidh e air taobh a leapach, a' toirt earail 
air Diarmad a bhriathra deireannach innseadh do na 
bràithribh. " 'Se mo ghuidhse as 'ur leth, a chlann 
ionmhuinn, gu'm bi sibh beò ann an sith, gu'n gràdhaich 
sibh a chèile ann an seirc anama; agus ma ni sibh so 
mar is cubhaidh do naoimh a dheanamh, an Dia sin a tha 
'na thaic d'a mhuinntir fèin seasaidh sibh anns gach càs : 
cha dìobair e sibh a chaoidh. Tha mise nis a' dol a 
chòmhnuidh maille ris, agus 's i m' iimuigh 'an glac a' 
bhàis gu'n deònaicheadh e fein duibh cuibhrionn iomch- 
uidh do nithibh na beatha so, agus co-roinn àrd do 'n 
t-subhachas shìorruidh a dh' uidheamaich e dhoibhsan a 
bhios dìleas gu bàs." 

'Na dhèigh so, bha e 'na thosd, gus 'n do bhuail an 
clag air mheadhon-oidhche, an t-àm a b' àbhaist do na 
manaich cruinneachadh chum ùrnuigh. Dh' èir'ch e gu 
grad: ràinig e 'n eaglais roimh chàch, agus leig sp e fein 
sìos air a ghliiinibh aig an altair: bha Diarmad 'na 
dhèigh : chaidh e stigh mun do lasadh an solu?, a' 
glaodhaich le guth ard muladach, " O Athair ! Athair ! 
c'àit am bheil thu? Athair chaoimh! c'àit am bheil 
thu?" Fhuair se e 'na shìneadh *air 'aghaidh aig an 
altair : shuidh e làimh ris, agus thog e 'cheann air 'uchd. 
Thàinig na bràithrean a stigh le^ solus ; 's an uair a 
chunnaic iad an athair spioradail a' toirt suas àn deò, 
thog iad suas aon tuireadh muladach, tìamhaidh. Bha 

e mothachail fathast : dh' amhairc e mu n cuairt da le 
sìth, agus àrd-shòlas 'na g'hnuis : dh' fheuch e ri 'm 
beannachadh, agus le còmhnadh Dhiarmaid thog e 'làmh 
ri nèamh. Dh' fhàihiich a chainnt : thill 'anam chum an 
Dè o'n d' thàinig e. Ged a bha e marbh, bha 'choltas 
mar neach a bhiodh ann an suain chiìiin. Sheinn iad 
laoidh ; agus ghiùlain iad a chorp chum an tighe : chum 
iad air uachdar e fad thrì làithean, làithean a chaith iad 
ann an aoradh tìamhaidh milis do Dhia. Bha coi*p an 
duine naoimh so air a chàramh ann an anart geal, air a 
chur ann an " caisil-chrò,' no mar theirear ciste-mhairbh, 
a dh' uidheamaicheadh air a shon : bha e 'na dhèigh sm 
air a chàramh anns an ìiir, gu èiridh faidheòidh chiun 
glòir shìorruidh air là na h-aiseirigh. Mar so chaochail 
Calum-Cille, air an naothamh là do mhios meadhonach 
an t-samhraidh, sa' bhadhna 597, air dha bhi seachd- 
bhadhna-deug agus trì fichead a dh' aois. Tha e nis mailic 
ri 'Aithrichibh, Fàidhibh, agus Abstolaibh, agus mìltibh 
do naoimh, a tha air an tideadh ann an trusganaibh fada 
geala, a chaidh nigheadh ann am fuil an Uain, 's a tha 
'ga leantuinn ge b'e taobh a thèid e. 

Gu'n tugadh Dia dhuinn uile gràs gu feum a dhean- 
amh do èachdraidh an duine so, chum bhi air ar 
brosnuchadh gu bhi 'nar luchd-leanmhuinn orra-san a th^ 
nis tre chreidimh a' sealbhachadh nan geallanna. Amen. 



I CHALUM-CHILLE. 

BuiNiDH an t-eilean ainmeil so do sgìreachd an Rois 
Mhuilich. Tha e trì mìl' air fad, agus mìl' air leud. 
Chaidh sinn gu tìr aig Camus-nam-Mairtireach, an t-àit 
anns am b' àbhaist doibh cuirp nan daoine a dh' adhlaic- 
eadh san eilean so a chur air tìr. Beagan os ceann a' 
phuirt so, tha àit air a chuairteachadh le sean bhalla 
cloiche, ris an abair iad Clachan-nan-Druidhneach, far 
am bu ghnàth do na Druidhibh a bhi air an adhlacadh 
ri linn dhoibh an t-eilean so bhi aca; mun d' thàinig 
Calum-CiUe, 's a luchd-leanmhuinn ann; oir ann an sean 
eachdraidh Eirinn, 's e Eilean-nan-Druidh a b' ainm dha. 
Ghabh sinn air ar n-aghaidh a dh' ionnsuidh tighe nan 

Cailleacha-dubha. Bha 'n eaglais aca so ochd-troidhe- 
deug agus dà fhichead air fad, agus fichead troidh air 
leud. Tha leachd-lighe na mna-Aba a bha mu dheireadh 
san eilean so, r'a faicinn a stigh air urlar na h-eaglais : 
tha 'cruth air a shnaidheadh air an lic; tha aingeal air 
gach taobh f o thaic a cinn : air ceann eile na hce, tha 
dealbh na h-Oighe Muire, le coron air a ceann, an naoidh- 
ean Iosa 'na gàirdeanaibh, a' ghrian agus a' ghealach os 
a ceann, 'ga comharrachadh a mach mar bhan-righ nèimh ; 
agus tha 'n iimuigh so air a sgrìobhadh aig a cosaibh ann 
an Laidinn, " A Mhuire naoimh, Guidh air mo shon." 
Mu'n cuairt air an Hc tha air a chur sìos sa' chainnt 
cheudna, ^' 'Na luidhe an so tha Ban-tighearn Anna ni- 
mhic-DhòmhnuiU-'ic-Thearlaich, a b' àrd bhan-Aba ann 
an I, 's a chaochail anns a' bhhadhna 1511 : a h-anam 
tha sinn a' tiomnadh do'n Ti is àirde." — Tha leachdan 
nan Cailleacha-dubha eile air taobh a muigh na h-eaglais ; 
agus astar beag uatha, ann an ciiil leatha fèin, tha piuthar 
bhochd 'na luidhe nach do sheas dìleas d'a bòid. 

Air an t-shghe chum na h-eaglais àirde, tha crois 
Mhic-'Illeathain, clach eireachdail air a snaidheadh gu 
h-ìnnleachdach. Bha e na chleachdadh cumanta anns na 
linnibh sin, croisean do 'n t-seòrsa so a thògail, 's math 
a dh' fheuidte chum an ainm agus an cuimhn' a chumail 
suas ; agus is dòcha mar thaisbeanadh air meud an urraim 
dhàsan a cheusadh air a' chrann. Tha e air a ràdh, gu'n 
robh trì cheud agus trì fichead dhiubh so aon uair san 
eilean; ach gu'n do mhilleadh a' chuid a bu mhò dhiubh 
le òrdugh àrd-sheanaidh Earra-ghàidheal, agus a' chuid 
nach do mhiUeadh mar so dhiubh, thugadh air falbh, 
agus chithear iad gus an là 'n diugh ann an iomad àite 
feadh na rìoghachd. 

Ràinig sinn Rèidhlic-Orain, cladh farsuing làn do 
leachdaibh-lighe, fo'm bheil righrean agus cinn-fheadhna, 
agus ceathamaich a bha cumhachdach agus ainmeil 'nan 
latha fèin, a' cadal taobh ri taobh ann an suain a' bhàis. 
Ann an so tha'n t-àite ris an abair iad lomaire-nan-righ, 
far am bheil ochd agus dà fhìchead do righribh na 
h-Alba; cearthar do righribh na h-Eirinn; ochdnar do 
righribh Lochluinn, agus a h-aon no dhà do righribh aa 
Frainge. Air cuid do na leachda, tha ainm nan daoine 
tha fòdhpa sa' chainnt Eirionnaich, mar air lic Mhiu-ch- 

aidh-a-Ghuinn. 'S i 'n eaglais bheag a tha 'n Rèidhlic- 
Orain a' cheud tigh a thog Calum-Cille san eilean so. Aig 
ce^nn na h-àirde deas dhith, tha crùiste Lachuinn 'ic- 
lonmhuinn, athar an Aba; agus leachd AonghuÌ6 òig 
'ic-Dhòmhuill, tigheam Ile agus Chinntìre, an triath 
sin a chuir an cath le buaidh Je Raibeart de Bruce, air 
blàr ainmeil Bhanocbum. Dlùth dha so tha uaigh agiis 
leachd Ailein-nan-sop, ceathamach do Chloinn-an-Leath- 
ain, o n d' thàinig teaghlach Thorloisg. Tha leac Thigh- 
eama Chola an so mar an ceudna, le 'chlogaid 's le 
'lùirich ; 's Mac-'Illeathain Dhubhairt agus Lochabuidhe, 
Mac-Guaire, Ulbha, agus lain Bèaton, an t-oUa Muileach, 
I3 'n suaicheantas 's an airm-chatha os an ceann.* A bhàn* 
orrasan tha àireamh mhòr do laoich thrèun leis am bu 
mhiann an ainm a bhi air chuinihne; ach bha 'm 
beatha mar shhghe- na saighde o'n speur, a shitibhlas g'i 
luath seachad, agus air ball a tha air a dhruidheadh suas. 
San iar-thuath o dhorus na h-eaglais so, tha leac mhòr 
anns am bheil dòirneagan cruinne ris an abair iad " clacha- 
bràth," a b' àbhaist doibh ann an làithibh an dorchadais 
a thionndadh mu'n cuairt air mhodh àraid, gu h-amaideach 
a' creidsinn nach tigeadh latha-bhràth no deireadh aa 
t-soghail gus am biodh an leac sin air a caitheamh gu 
buileach troimpe. 

Tha 'n eaglais àrd taobh na h-àirde tuath do'n chladh 
so ; tha i ciiig-troidhe-deug agus ciiig fichead air f ai, 
agus trì-troidhe-fichead air leud. Tha tiir àrd dreachmhor 
ag èiridh 'na meadhon, agus tha na h-uinneagan air an 
snaidheadh gu h-ealanta. Air cuid do chlachaibh barra- 
bhalla 'n tighe so, tha dealbhan agus cuid do eachdraidh 
a' Bhìobuill air an gearradh gu ro-ìnnleachdach. Bha 
altair do mliarmor geal aon uair san eaglais so; ach 
bhriseadh i, agus thugadh gu buileach air falbh i, leis aji 
fhaoin smuain gu'n robh buaidh agus èifeachd àraid 
fuaighte ris a' mhir a bu lugha dh'i. Làimh ris an altair 
tha uaigh an Aba Mhic-Ionmhuinn, air am bheil leac a 
thug bàrr air gach aon eile m'a timchioU. Air iirlar na 
h-eaglais tha leac Mhic-Leòid Dhimbheagain, agus iomad 
aon eile air nach 'eil eachdraidh againtì. Air ciilthaobhL 
na h-eaglais so, tha làrach tighe nam manach, far am 
'bheil na clacha dubha a bha aon uair co ainmeil ann an 
Gaeltachd Alba, air am b' àbhaist d' a h-uaislibh an 

cùmhnantan a nasgadh le mionnaibh os ceann uaigh 
Chalum-ChiUe. Dlìith do thigh nain manach tha tigh an 
Easpuig, far an do ghabh Easpuigean Earraghael còmh- 
nuidh, an deigh do'n eilean Mhanach a bhi air a dheal- 
achadh uaithe. Tha ri fhaicinn an so iarmad nan Hos a 
bh' aig na manaich far an robh mòran do luibhibh 
ìocshlamteach. Tha làrach a' mhuiHnn agus na h-àtha 
fathast air an comharachadh a mach: tha 'n t-àite san 
robh 'n hnne-mhuihnn a nis gim uisg' ann, agus 's ann 
aisde' tha iad a nis a' tilgeadh na mòine tha iad a' losgadh. 
Tha e cosmhuil gu'n robh callaid àrd chloiche mu thim- 
chioll na h-aitreabh naoimh so, gu h-àraid aig an taobh 
mu thuath, chum an dìon o'n luchd-creachaidh a thàinig 
orra o'n àirde sin, aig nach robh ach beag suim do 
dhiadhachd no do dhaoinibh matha bha thàmh san àite 
sin. 



Earrann II. 



Is tìamhaidh muladach na smuaintean a dhùisgear anns 
an inntinn 'nuair ghluaisear tre nan làraichean aosmhar. 
Is firinneach a labhair esan aig an robh 'n cridhe gu so 
a thuigsinn, agus a' chainnt a bu shnasmhoire gu chiu* an 
cèill. " Bha sinn a nis," a deir an t-Ollamh Sasimnach, 
" a' seasamh air an eilean ainmeil sin, a b' àrd-lòchran 
fad Imntean do Ghaeltachd na h-Alba; as an d'-fhuair 
Cinnich fhiadhaich, agus ceatharna bhorb sochairean 
eòlais, agus beannachdan na saorsa. Cha bu chomasach, 
ged a dh' fheuchta ris, an ìnntinn a thogail o na smuaint- 
ibh a dhiusg an t-àite so, agus b' amaideach an oidheirp, 
ged a bhiodh e comasach. Ge b'e ni a thàirngeas sinn 
air falbh o chimihachd ar ceud-faithean ; ge b'e ni a bheir 
do na tha seachad o chian, no do na tha fathast ri tach- 
airt, làmh-an-uachdar air na tha 'làthair, tha so ag ard- 
achadh ar n-inbhe mar bhithibh tuigseach. Gu ma fada 
uamsa agus o'm chàirdibh an fheallsanachd reòta a dh' 
aomadh mi gu gluasad gu caoin-shuarrach eutrom thau'is 
air aon àite a dh' fhàgadh lurramaichte le ghocas, le fear- 
alachd, no le maise. Cha chulaidh-fharmaid an duine sin 
nach mothaichèadh a ghràdh g'a dhùtharch air a neaxV 

achadli aìr blàr catha Mharathoin, i^o a chràbhadh a' 
blàthachadh am measg làraichean briste lona." Agus 
cò esan a bha riamh san àite so, agus aig an robh cridhe, 
nach do mhothaich so. Tha 'chuid is mò do na leachd- 
aibh a nis gu dearbji air am folach fo'n iìir; ach tha gu 
leòir fathast ri fhaicinn chum ghocas a tharruing uatha. 
Chi sinn an oidlieirp a thug daoin* uaibhreach gu an ainm 
a chumail air chuimhne ; ach, mo thruaighe ! cha 'n i 'n 
eachdraidh a tha a deargadli air hc-hghe, a choisneas an 
chù nach tèid as, no a dh' fhàgas an t-ainm neo-bhàsmhor ; 
's iad na h-ionracain a mhàin a chumar ann an cuimhne 
shìorruidh. Is coma cait an càirear cuirp nan daoine 
sin, aig am bheil an ainm sgrìobhta air nèamh ; co dhiubh 
's i 'n leac-hghe rìomhach, no fòid ghorm a chuirear 
th'airis orra. Feudaidh daoin' an di-chuimhneachadli : 
ach bithidh iad ann an cuimhne shìorruidh fa chomhair 
Dhè. 'Se so a choisneas an chìi nach searg. Cha . 'n 
'eil gach cuimhne thalmhaidh ach gèarr : bithidh gach 
teanga a' luaidheas ar chù ann an latha no dhà, balbh. 
Na Htrichean a tha air an gearradh air a chloich is 
buaine, no air an deargadh le peann iaruinn air a' chraig 
is maireannaiche, ann an hnn no dhà, cha bhi ann an 
comas na sùl a's gèire an leughadh : tuitidh an leac 'na 
smùr, agus fàihiichidh a' chreag fèin ; ach cUii agus ainm 
nan naomh, a chaoidh cha chaochail. 

'Nan luidhe sa' chladh so, 's cinnteach mi gu bheil 
mòran a bha suarrach m'a chèile f had 's a bha iad Hèò ; 
seadh, a bha a' comh-strì 's a' cath an aghaidh a chèile ; 
cinn-fheadhna threun, le 'n ceatharnaich ghaisgeil, a sheas 
air an aon bhlàr-chatha, agus theagamh a thuit le claidli- 
eamh nan ceart dhaoin' a tha nis 'nan luidhe san ùir 
r'an taobh. 'S i so, gu deimhin, thubhairt mi, " Tìr na 
dì-chuimhn'," far nach 'eil othail no strì. Ma bha leap- 
aichean na h-uaighe riamh tosdach, sàmhach, 's ann an 
uaigneas fàsail lona ! 

Tha lag a's làidir, beag a's mòr, 

Co'-shìnte 'n so le chèil'; . 
Tha naimhdean sàmhach taobh ri taobh, 

Is luchd na comh-strì rèidh. 

Co'-ionann cpidlidh iad air fad, 

Fo ghlasaibh teann a' bhàis, 
Gu'n iiair a ghairmear iad le Dia, 

'Na fhianuis là a' bhràth. 

O chioiin ioma linn bha 'n t-eilean ainmeil so far an 
robh a choiHon duine naomh, agus diadhair urramaichte, 
agus a cho^pàirtich solus^n t-Soisgeil do dhùthchannaibh 
agus do rìoghachdaibh eile, air 'fhàgail e fèin gun eaglais, 
gun fhear-teagaisg suidhichte, no aoradh follaiseach, ged 
a tha àireanih mhòr sluaigh a chòmhnuidh ann. Bu 
•chianail an t-atharrachadh so do I, is bu neo-chliùiteaKìh 
e ri 'aithris; ach tha Iìtiti a's fearr a! teachd mu'n cuairt. 
Tha e air 'innseadh gu'n dubhairt Calum-Cille, tamuU 
beag roimh àm a bhàis, 

" I mo chridhe, I mo ghràidh, 
'An àite guth Manaich bi'dh geum bà; 
Ach mun tig an saoghal gu crìch, 
Bithidh I mar a bhà.'' 

Thàinig a' cheud chuid do'n fhàidheadaireachd gu 
h-eagnaidh mu'n cuairt, ach co dhiùbh a bhios I gu 
bràth co urramaichte 's a bhà i, tha e deacair a ràdh. 
Ann an atharraichibh an t-saoghail chaochlaidich so, cò 
is urrainn innseadh ciod a dh' fheudas tachairt; ach ge 
nach 'eil e ro-chosmhuil gu m bi I gu bràth mar bha i ri 
linn Chalum-Chille ; gidheadh, is sòlasach ri thoirt fainear 
gu bheil sa' cheart àm so eaglais a ris 'ga togail ann an I, 
agus ann an ùine ghèarr gu'm bi '' neach'' ann ris an 
abrar Ministeir I Chalum-Chille ! 'Se durachd m' anama 
gu'm bi esan, agus gach aon a tha saoithreachadh san 
obair cheudna, anns na ceamaibh gràdhach sin, 'nan 
spiorad agus 'nan giùlan cosmhuil ris-san air an d' ainm- 
icheadh an t-eilean so; air an lasadh le gràdh do Dhia, 
dìleas do Chriosd, dùradidach airson math ànam. Xacii 
mòr an t-aobhar taing a th' againn leis an obair bheann- 
iiichte a tha nis a' dol air a h-aghaidh sa' Ghaeltachd agus 
ann an Eileanaibh na h-Alba. Cha 'n 'eil gleann tìorail 
no innis uaigneadi anns nach bi fuarain fhionnar do 
iiisge beò air am fosgladh : Air a shon imo ni am fasach 
gàirdeachas, agus bithidh lìonmhoìreacfad naa eilean ait. 

4 

Canaibh do'n Tigheam òran nuadh : 
Air 'ainm biodh luadh 's gach àit' ; 

Air muir, air tìr, 'an innsibh cian, 
Biodh moladh Dhè gu bràth. 

A chaithir mhòr ! is fhàsaich fhaoin ! 

Molaibh araon ar Dia; 
Sa' mhachair thugaibh moladh dha, 

'S na bheil 'nur tàmh feadh shhabh. 

Seinneadh gach sluagh gu h-aon-sgeulach, 
Glòir ioimiholt' Dhè bhith-bhuain ; 

'S do'n chaithream aoibhinn agus thròm, 
Co'-fhreagradh fonn a's cuan! 



LONG MHOR NAN EILTHIREACH. 

AiR piUeadh dhomh air m' ais o I Chalimi-Chille, thàinig 
sinn, air an aon fheasgar shàmhraidh a b' àillidh a 
chimnaic mi riamh, do àite tèaruinte fasgach, a tha ann 
an ceann mu thuath an eilein Mhuilich. Air leam, nach 
faca mi cala loingeis idir a tha air a dhìon o èirigh fairge 
agus o chimihachd stoirm mar tha e. Tha eilean fada 
caol 'ga chuairteachadh air an taobh a muigh, a' sgaoil- 
eadh a sgiathan gu cairdeil mu'n cuairt air gach soitheach 
beag agus long, a tha 'g iarraidh fasgaidh 'na thaic o 
dhruim a' chuain, no tha feitheamh ri sìd mara gus an 
rugha-mòr a ghabhail. Air an làimh dheis mar chaidh 
sinn a stigh, tha 'm fearann ag èiridh gu corrach cas. 
Bha sinn a' seòldh ri bile nan creag, agus bha geuga nan 
craobh a' liibadh dlùth dhuinn. Thàinig fàileadh a'* 
bharraich oirnn air oiteag an t-sàmhraidh, agus bha mìr 
eun beag le'n ceileiribh binn a! seinn air gach preas, a' 
cur fàilte oimn, 'nuair a bha sinn a seòladh seachad orra 
gu rèidh sàmhach. Cha robh taobh a thionndaidhinn mo 
shiiil nach robh 'n sealladh taitneach. Bha na beannta 
àrda Mòrchuanach, 's iad uaine gu'm mullach; Suaineart 
le 'chnocaibh 's le thulaichibh bòidheach, 's an Leathar- 
Morthairneach a' sìneadh uainn, a' deanamh gàirdeachas 
ann an blàthas an fheasgair shàmhraidh. Aig ceann 
shuas a' chaoil chi mi. 

" Bheinn àrd a's àiUidh sniamh, 

Ceann-feadhna nam mìlte beann : 
Bidh aishng nan damh 'na ciabh, 

'S i leaba nan nial a ceann." 

An uair a dhlùthaich sinn a stigh, cha robh ri fhaicinn 
ach croinn nan loingeas, am brataichean a' snàmh gu 
fann ris an t-soirbheas; 's cha robh ri chluinntinn ach 
farum ràmh, a's torman nan allt agus nan eas, a bha 
tuiteam o iomad sgàirneach àrd do'n chaladh a bha nis 
a! fosgladh gu farsuing romhainn. O thaobh gu taobh 
do'n tràigh air an dara làimh, tha sràid do thighibh mòra 
co geal ris an t-sneachd; 's gu grad air an cul tha uchd- 
ach chorrach chas, far am bheil an calltunn, an caorrann, 
agus an t-uinseann a' fàs gu dosrach, co dliith direadi os 
ceann jian tighean a tha fòdhpa, 's gu bheil an geugan, 
air leat, a' lùbadh m' am mullach. Air bràigh a' 
bhruthaich chi thu 'chuid eile do'n bhaile eadar thu 's 
faire, ionnus gur doilich dhuit aite 's bòidhche agus a's 
neo-chumanta fhaicinn. Ach 's ann a mach sa' chaladh a 
bha 'n sealladh a b' fhiach fhaicinn; na fìcheadan soith- 
each eadar mhòr agus bheag, iomad eithear caol le n 
ràimh uaine, a' bhirUnn rìomhach le 'siùl gheala, 's an 
long-chogaidh le 'croinn àrda, 's le brataich rioghail. Ach 
'nam measg uile chomharraich mi aon long mhòr a thug 
bàrr orra air fad : bha iomad bàta beag a gabhail d'a 
h-ionnsuidh, a's mhothaich mi gu'n robh iad a' deanamh 
deas g'a cur fa sgaoil. Bha aon duine leinn a thàinig 
oimn aig cùlthaobh Mhuile, a's gann a thog a cheann fad 
an latha, a bha nis ag amharc gu h-iomaguineach air an 
luing mhòir so. " An aithne dhuit," thubhairt mi ris, 
** ciod i an long mhòr so?" " Mo thruaighe," a deir esan, 
" 's ann domh is aithne ; 's duiUch leam gu bheil barrachd 
'sa b' àiU leam do m' luchd-eòlais innte: innte tha mo 
bhràithrean agus mòran do m' chaomh chàirdibh a' dol 
thairis air imrich fhada mhuladach do America mu 
thuath; agus is bochd nach robh agamsa na bheireadh 
air falbh mi cuideachd. 

Tharruing sinn a niinn g'an ionnsuidh ; oir tha mi g 
aideachadh gu'n robh toU agam na daoine blàth-chridheach 
so fhaicinn, a bha 'n diugh a' dol a ghabhaU an cead deir- 
eannach a dh' Albuinn, air tòir dùthcha far am faigheadh 

iad dacliaidh bhunaiteach dhoibh fèin agus d'an teagh- 
laichibh. Cha 'n eil e comasach a thoirt air aon dmne 
nach robh san làthair, an sealladh a chiinnaic mi'n so a 
thnigsinn. Cha tig an là a theid e as hio chuimhne iiha 
iad an so eadar bheag agus mhòr, o'n naoidhein a bha 
seachduin aois a dh' ionnsuidh an t-seann duine a bha trì 
fichead bliadhna 's a deich. Bu dèistinneach ri fhaicinn 
an tròm-mhulad, — an iarguin inntinn, — an imcheist, 's 
am briseadh-cridhe a bha air a dheargadh gu domhain 
air aghaidh na cuid bu mhò dhiubh, a bha 'n so cruinn o 
iomad eilean agus earrann do n Ghaeltachd. 

Bheachdaich mi gu h-àraid air aon duine dall aosmhor, 
a bha 'na shuidhe air leth, a's triùir no cheathrar do 
chloinn tyhllean mu'n cuairt da, a shean ghàirdeana thairis 
orra, iad a' feuchainn cò bu dlùithe a gheibheadh a stigh 
r'a uchd, a cheann crom os an ceann, 'fhalt liath sl^us an 
cuaileana dualach donn-san ag amaladh 'sa chèile, agus a 
dheòir gu tròm frasach a' tuiteam thairis orra. Dliith 
dha aig a chosaibh bha bean thlachdmhor 'na suidhe ag 
osnaich gu tròm ann an iomaguin bròin; agus thuig mi 
gu'm b' e a fear-pòsda a bha spaisdearachd air ais agus 
air aghart le ceum goirid, agus le làmhaibh paisgte. Bha 
sealladh a shùl luaineach neo-shuidhichte, agus 'aghaidh 
bhuairte ag innseadh gu soiUeir nach robh sìth 'na inntinn. 
Tharruing mi dliìth do'n t-seann-duine, agus dh' fheòraich 
mi dheth ann an caoimhneas cainnte, an robh esan ann 
am feasgar a làithean a' dol a dh' fhàgail a dhiìthcha? 
'' Mise," deir esan, " a' dol thairis ! cha'n 'eil ! Air imrich 
cha teid mise gus an tig an imrich a tha feitheamh oirnn 
air fad ; agus an uair a thig, cò an sin a thèid fo m' cheann 
do'n chiU? Dh' fhalbh sibh ! dh' fhalbh sibh! dh' fhàgadh 
mise 'm aonar an diugh, gu dall aosda, gun bhràthan^ 
gun mhac, gun chul-taice ; agus an diugh, là mo dhunaich, 
Dia thoirt maitheanas domh, tha thusa, 'Mhàiri, mo 
nighean, m' aon duine cloinne, le m' oghachaibh geala 
gaolach, a' dol gu m' fhàgail. TilHdh mis' an nochd do'n 
ghleann ud thall; ach cha 'n aithnich mi an làmh a tha 
'ga m' threòrachadh : cha tig sibhse, a leanaba mo ghràidh, 
a mach an coinneamh an t-seann-duine : cha chluinn mi 
tuilHdh briagail 'ur beòil ri taobh, na h-aibhne; 's cha 
ghlaodh mi tuiUidh, ge nach bu lèir dhomh 'n cunnart, 
Fuirichibh air 'iu" n-ais o'n t-sruth : 'nuair a chluinneas 

mi tabhunn nan con, cha leum mo chridhe ni's faide, 's 
cha 'n abair mi, Tha mo leanaban af teachd. Cò a nis a 
stiiiras mi gu fasgadh n tuim, 's a leughas dhomh an 
leabhar naomha : '* c'àit, an ath-oidhche, 'nuair a thèid a' 
ghrian fodha, am bi sibhse, a chlann mo riiin; agus cò 
a thogas leamsa laoidh an anmoich V' '* O ! athair," ars'' 
an nighean, 's i dlìithachadh ris, " na bristibh mo chridhe.'' 
" Am bheil thu'n so, a Mhàiri," a deir e ; " c'àit am bheil 
do làmh? Thig ni 's dlùithe dhomh, m' fheudail thu do 
mhnàibh an domhain, is sòlasach leam do ghuth. Tha 
thu 'dealachadh riiim : — cha 'n 'eil mi cur iomchoir' ort, 
's cha mhò tha mi gearan. Falbh, tha mo làn chead 
agad, tha' beannachd do Dhè agad. Bi thusa mar bha do 
mhàthair romhad, dleasdanach. Air mo shonsa, cha'n 
fhada bhitheas mi : chaill mi n diugh mo gheugan àillidli, 
agus is faoin an oiteag a leagas mo cheann ; ach fhad 's 
is beò mi seasadh Dia mi : bha e riamh leam anns gach 
cruaidh-chàs, agus cha trèig e nis mi. Dall 's mar tha 
mi, tha e fèin, buidheachas d'a ainm, a' tbirt domh 
sealladh air mo charaid a's fèarr air a dheas-làimh, agus 
'na ghnuis is lèir dhomh caomhalachd agus gràs. Tha 
mi sa' cheart àm so a' faotainn neart uaithe. Tha 
'gheallanna teachd dhachaidh gu m' chridhe. Feudaidh 
meanglain eile f àilneachadh ; ach cha searg craobh na 
beatha. — Am bheil sibh air fad làimh riimi ?" a deir e : 
" èisdibh ; Iha sinn a nis a' dealaehadh : tha sibhse a' dol 
do dhùthaich fad' as, agus is math a dh' fheuidte mun 
ruig sibh, gu'm bi mis' an dùthaich àrd-ghrianach, far 
am bheil dòchas agam gu'n coinnich sinn fathast a chèile, 
f ar nach bi imrich no dealachadh a chaoidh : cha bhì ; 
oir cha'n 'eil sannt no cìocras òir air nèamh. Bithidii 
sinn an sin gu sìorruidh le chèile, agus gu sìorruidh ]e 
Dia. Siabar gach deur o'n t-sùil, agus bithidh là a' 
bhròin thairis. Bithibh cuimhneach air Dia 'ur n-aithr- 
iche, 's na tuitibh o aon deagh chleachdadh a dh'fhòghkiim 
sibh. Moch agus anmoch liibaibh ah gliin, mar b' 
àbhaist duinn, agus togaibh an laoidh. Agus sibhse, mo 
leanabana, a bha mar shiiilean agus mar luirg dhomh ; 
sibhse a shaoil mi a chàireadh an fhòid ghorm tharam, 
an èigin duinn dealachadh? — Dia a chuideachadh .leam !' 

Cha b' urradh dhomh fuireach ni b' fhaide : bha gheola 
bha gus an seann duine a 'thoirt gu tìr a' tarruiu^ svx?vs> 

ri cliathach na luinge : chaidh iadsan a bha feitheamh air 
a dh' innseadh dha gum feumadh e falbh. Theich mi 
uatha : cha robh e ann am chomas a bhi 'm fhianuis air 
an dealachadh bochd. 



Earrann II. 



Ann an deireadh na luinge, bha buidheann dhaoine a 
thuig mi bu luchd-dùthcha air an earradh ; agus mhoth- 
aich mi o'n cainnt, gu'm b' ann o aon do na h-eileanaibh 
tuathach a thàinig iad. Bha iad gu geur iomaguineach 
ag amharc a mach airson bàta beag a bha a' teachd a 
stigh an rugha fo shiùil 's fo ràimh. Co luath 's a ghabh 
i steach do'n chala, 's a rinn i airson na luinge, ghlaodh 
iad amach, '' 'Se fèin a th' ann, — ^piseach air a cheann." 
Bha aon neach am measg nan daoine so a bha a rèir 
coslais ni bu mheasala na càch. 'Nuair a dh' aithnich 
e 'm bàta beag so, chaidh e far an robh 'n sgiobair, agus 
mhothaich mi 'n sin gu'n do ghairmeadh orrasan a oiia 
shuas anns na crannaibh, 's sl mach air na slataibh-siìiil, 
teachd a nuas;agus gu'n deachaidh stad air an uidh- 
eamachadh a bha dol air aghaidh chum an long a chur 
fa sgaoil. Bhliithaich am bàta, dh' èirich seann duine 
àrd uasal dreachmhor a bha 'na deireadh, agus le ccìua 
daingeann làidir, ged a bha a cheann co geal ris aJ chan- 
ach, dhìrich e suas, gun chuideachadh sam bith, ri taobh 
na luinge. Chuir an sgiobair fàilt' air le mòr urram. 
Dh' amhairc e mun cuairt da, agus gu grad mhothaich 
e 'bhuidheann ghaolach a bha 'n deireadh na luinge, 
agus ghabh e g'an ionnsuidh. " Dia bhi maiUe ribh/ 
ars' esan, 'nuair dh' èirich gach aon diubh, le 'bhoineid 
'na làimh, a chur fàilt' air. Shuidh e 'nam measg; air 
an luirg a bha 'na làimh, leig e car tamuiU taic a chinn ; 
agus mhothaich mi gu'n robh na deòir mhòra a' sruthadh 
a nuas air an aon eudann bu taitniche leam fhaicinn a 
chimnaic mi riamh. Tharruing gach aon diubh mu 'n 
cuairt da, agus shuidh cuid do'n chloinn aig a chosaibh. 
Bha nì-eigin ann an coslas an duine bheannaichte so nach 
feudadh gun daoine a thàladh ris; bha do mhaitheas 
agus do chaomhalachd mu'n cuairt da, 's gu'm feudadh 

an neach bu lag-chridhiche misneach a hbi aige teachd 
'na làthair; agus, anns an am cheudna, bha do smachd 
ard na .shuil agus 'na bhathais, na bheireadh air an 
spiorad bu dahna meatachadh 'na fhianuis. " Thàinig 
sibhse, le 'r cead," ars' iadsan, " mar a gheall sibh : cha 
d' rinn sibh dearmad riamh oimn ann an là ar teinn. 
Tha sinn an nochd a' dol a ghabhail a' chuain f o'r ceann ; 
's mun èirich a' ghrian air na beanntaibh ud thall, bithidh 
sinne gu bràth as an sealladh. Is culaidh-thruais sinn an 
diugh, là ar dunaich !" — " Na cluinneam," ars' am min- 
isteir, " a leithid so do chainnt. Bithibh misneachail ; 
cha 'n e so an t-àm dhiubh meatachadh; cuiribh 'ur 
n-earbsa ann an Diaioir cha 'n ann gim fhios dà-san a 
tha sibh a dol air an turus so. 'S ann 'na fhreasdal fèin 
a tha gach ni teachd mu'n cuairt : ach 's ann a tha sibhse, 
a' labhairt mar gu'm biodh sibh a' fàgail rìoghachd an 
Uile-chumhachdaich, agus a' dol far nach ruigeadh a 
chaoimhneas athaireil oirbh. Mo thruaighe! an e so 'ur 
creidimh ?" — " Tha sin fior," thubhairt iad ; " ach an 
fhairge, an cuan mòr farsuing !" — " An fhairge," fhreagair 
e ; " c'arson a chuireadh sin sibh f o dhìobhail misnich ; — 
nach 'eil Dia ri fhaotainn sa' chuan co jmath 's air tìr- 
mòr? Fo stiùradh a ghhocais, fo dhìon a chumhachd, 
nach 'eil sibh co tèaruint' air a' chuan 's a bha sibh riamh 
ann an gleann tìorail? Nach 'eil an Dia a chruthaich an 
cuan a' dol a mach air a thionnaibh uaibhreach? cha n 
èirich a h-aon diubh roimhibh gun fhios da : 'se fèin a 
chaisgeas onfhadh na fairge : tha e mach air a' chuan 
ann an carbad na gaoithe, co cinnteach 's a tha e ann an 
nèamh shuas. ' O ! sibhse air bheag creidimh, c'ar son 
a ta sibh f o eagai V " 

" Tha sinn a' fàgail ar dìithcha," fhreagair iad. " Thà 
gun teagamh," ars' esan ; " tha sibh a' fàgail an eilein san 
d' fhuair sibh 'ur togail 's 'ur n-àrach; gu cinnteach tha 
sibh a' dol air imrich fhada ; cha ruigear a leas a chleith, 
gu bheil ioma cruadal a' feitheamh oirbh; ach cha d' 
thàinig so oirbh gun fhios duibh. A' fàgail 'ur dtithcha, 
an dubhairt sibh; am bheil ceangal seasmhach aig mac 
an duine ri aon dùthaich seach dtithaich eìleì Cha n 
'eil diìthaich bhunaiteach againn air thalamh ; cha 'n 'eil 
sinn air f ad ach 'nar n-eilthirich ; cha 'n anns an t-saoghal 

chaochlaìdeach so a tha e air a cheadachadh dhuinn le 
Dia, an dachaidh sin iarraidh as nach bi imrich." 

" Gun amhanis," fhreagair iad, " tha sin fior ; ach 

tha sinn a' falbh mar chaoroich bhochda giin bhuachaille, 

gim a h-aon ris an cnir sinn ar comhairle; 's a' dol fada, 

fad' air falbh. O ! nam biodh sibhse" — " Bithibh 'nur 

tosd," deir esan : " na cluinneam a leithid so do chainnt. 

Am bheil sibh a' dol ni 's faide o Dhia, na bha sibn 

riamh? nach c 'n Dia ceudna dh' fhosgail rosga do shùl 

an diugh 's a dhùisg thu a suain na h-oidhche, a tha 'g 

oibreachadh taobh thall an t-saoghail? Cò sheas le 

Abraham 'nuair a dh' fhàg e 'thìr 's a dhaoine? Cò a 

thaisbein e fèin do lacob, 'nuair a dh' fhàg e tigh 'athar, 

's a chaidil e muigh air an raon? Mo n'àire! a dhaoine; 

c'àit am bheil 'ur creidimh? An dubhairt sibh gu'n robh 

sibh mar chaoraich bhochda gim bhuachaille? am bheil 

aon leanabh beag làimh rium an so, nach aithris na 

briathran sin, * 'Se Dia fèin is buachaille dhomh, cha bhi 

mi ann an dìth?' nach esan àrd-bhuachaiUe a chuid 

caorach fèin, a thubhairt, Na biodh eagal ort, a threud 

bhig, bi fo dheagh mtisneach, oir 's mise do Dhia.' Cha 

'n 'eil, gu dearbh," deir esan, " tighean aoraidh far am 

bheil sibh a' dol; agus is dòcha nach 'eil ministeirean 

ann: ach cuimhnichibh là an Tigheama. Cruinnichibh 

fo sgàil na craige, no fo dhubhar nan craobh ; agus togaibh 

le chèile laoidhean Shioin, a' cuimhneachadh nach 'eil 

làthaireachd Dhè fuaidhte ri àite seach àite, gu bheil e ri 

fhaotainn anns gach àite leòsan a dh' iarras e gu trèibh- 

dhireach ann an ainm Chriosd, air mullach na beinne a's 

àirde, — aig bonn a,' ghlinne a's ìsle, no ann an dubhar na 

coille a's uaigniche, co math 's ann am meadhon a' bhaile- 

mhòir, no san teampull a's dreachmhoire a thogadh riamh 

dha le làmhaibh. Tha gach aon agaibh comasach air 

focal Dè a leughadh ; mur bitheadh, bu tròm mo chridhe 

da rireadh, 's bu bhrònach an dealachadh. Tha fìos agam 

gu bheil Bìobuill 'nur cuideachdaibh ; ach gabhaibh 

uamsa an diugh Bìobuill ùra, air an ùr chlò-bhualadh, 

ann an tomad beag, soirbh r'an giùlan: agus cha shuar- 

aiche leibh iad gu bheil 'ur n-ainmean sgrìobhta orra leis 

an làimh sin a bhaist an earrann a's mò dhibh, a thogadh 

iomad uair ann an asluchadh as 'ur leth gu nèamh ; agus 

a thogar fathast ann an deagh dhòchas ann an àinm 

Ohriosd air 'ur son, gus an tig marbhantachd a' bhàis 
thairis oirre. Agus sibhse, mo leanaba beaga, am badaa 
lurach do m' chuid uan, a tha nis 'ga m' fhàgail, thug mi 
•d'ur n-ionnsuidhse cuimhneachan beag air mo mhòr-ghràdli 
•dhuibh: Dia g'ur beannachadh." 

" O !" ars' iadsan, " cia taingeil a tha sinne gu'm faca 
sinn sibh aon uair eile, agus gu'n cuala sinn fathast 'ur 
^th." Bha muinntir na luinge gu lèir a' tarruing ni bu 
dlùithe air an àite san robh e 'na sheasamh; ma V lad 
na. seòladairean fèin, ge nach do thuig cuid diubh a 
chainnt, thuig iad gu'm bu ghnothach anama a bha dol 
air aghaidh. Bha uiread do dhùrachd, do bhlàthas, do 
chaoimhneas 'na choslas agus na chainnt, 's gu'n do sheas 
iad gu ciùin sàmhach ; agus chunnaic mi iomadh aon 
diubh a' cleith nan deur a bha tuiteam a nuas air na 
gruaidhibh as an d' thug iomad latha garbh o chionn fada 
an leanabas. 

Thug an duine beannaichte a chòmhdach-cinn deth, 
agus sheas e suas; thuig gach aon na bha 'na bheachd. 
Thuit cuid diubh air an glùinibh, is dh' amhairc gach 
aon air an làr, 'nuair a thubhairt e, le guth glan fallain, 
" larramaid beannachd Dhè; deanamaid iirnuigh." O! 
bu chruaidh an cridhe nach leaghadh, agus cha chùis- 
fharmaid an spiorad sin nach gabhadh suim, fhad 'sa 
bha 'n ùmuigh dhùrachdach theas-chridheach 'ga cur suas 
leis an duine mhath so, a bha a nis e fèin air 'àrdachadh 
os ceann an t-saoghail so. Is ioma dùile bhochd lag- 
chridheach a fhuair misneach : thuit a bhriathra mar 
dhrùchd an fheasgair, a's fhuair na meanglain laga fhann 
fìonnachd agus sòlas. Bu tròm acain an clèibh, 'nuair a 
bha iad air an glùinibh, 's na h-osnaichean a dh' fheuch 
iad ri chumail fodha ; ach 'nuair a dh' èirich iad, air leam 
gu'n robh misneach ùr ri fhaicinn 'nan sùiHbh troimh cheò 
nan deur goirt a bha iad a nis a' tiormachadh air falbh. 
Dh' fhosgail e leabhar nan Salm, is thogadh an t-aon 
naomh cheòl bu tùirseiche, bu deuchainniche air gach 
'dòigh, gidheadh bu shòlasaiche, a chuala mi riamh 

Ràinig an fhuaim thiamhaidh gach long agus gach 
soitheach sa' chala. Cha robh ràmh a mach nach robh 
air a phasgadh; cha chluinnte fead no farum; ach an 
aon sàmhchair bheannaichte,. mar a sheinn iad an dari 
^ahn thar an dà fhichead, aig a' cheathramh rann : 

" Tha m* anam air a dhòrtadh mach, 
Trà chuimhnicheam gach ni; 
Oir chaidh mi lels a' chuideachd mhòir, 
Dol leò gu teampuU Dè. 

** Seadh, chaidh mi leò le gàii'deachas, 
Is moladh fòs le cheil' : 
'S ann leis a chuideachd sin a bha 
A' coimhead làithe fèiU'. 

" O m' anam ! c'uim a leagadh thu 
Le dìobhail misnich sìos? 
Is c'uim am bheil thu'n taobh stigh dhiom 
Fo thrioblaid is fo sgios? 

" Cuir dòchas daingean ann an Bia, 
Oir fathast molam e ; 
Airson na furtachd is na slàint' 
Thig dhomh o 'eudan rèidh." 



AN GAIDHEAL A' FAGAIL A DHUTHCHA. 

A Ghlinn mo ghràidh ! rinn m' àrach òg, 
An èigin t' fhàgail, 's mi gun treòir ; 
An eigin domh, 's do chloinn mo ghaoil, 
Falbh gxm dìiil ri tionndadh chaoidh .^ 

An èigin dòmhs' fa dheireadh triall, 
Is falt mo chinn 'na dhualaibh liath? 
Eàrr mo làithean ruith gu luath, 
Mar chloich 'na deann o àird na cruaich'. 

Ceò na h-aois mu m' shuihbh dall ; 
Mo chosan lag nach gluais ach mall; 
Air chàileachd fhiodha nach tog fonn; 
'S mo chridhe fann air fàs ro-throm. 

Is faoin domh fein bhi 'g èisdeachd ceòil, 
Cha dùisgear tuiUidh mi o'n bhròn : 
Luidh mo ghrian-sa siar fo stuaigh, 
'S cha till i dhòmhsa chaoidh le buaidh. 

A bhean mo gliaoìL 's nam bmsa ciùin. 
Na biodh do dheòir a^ niìth co dlùth : 
Oir daoidhidh bròn do neart, s do chàil, 
6im neadi 'm bheil iochd no dàimh a* d' dhàil. 

Is goirt le m' chridh' do chor. a ghaoil, 
Aois 'ga d' chlaoidh. *s mi fèin gun fheum : 
An t-ait an d' fhnair sinn riamh ar leoir, 
Cha *n ionad tàimh dhninn e ni *s mò 

Tha muinntir eil* air teachd d' ar tìr, 
A's sìol nan treun gan cur a dhìth, — 
Sìol nan treun, a ghlèidh le buaidh 
Ar beanntan àrd, a s tràigh a chuain. 

• 

Ach thrèig iad fèin, 's gach euchd a rinn ; 
'S tha sinne *n diugh, an sliochd gun sgoinn, 
Mar chuiseig fhaoin, fo thaom gach sian. 
Air caU ar neart, ar mea^, ar miagh. 

Gluaisibh, a chlann na muinghinn threin, 
'Sgu'm faigh sibh iochd fo chaochladh grèin' : 
Ge caomh leibh beanntan àrd 'ur n-òig\ 
'S gann gu'm faic sibh iad r' 'ùr beò. 

Triallaibh dh' ionnsuidh cuan nan stuagh ; 
Ach, Och ! mo chreach ! cha b' e mo luaidh ; 
B' annsa luidhe sìos gu ciùin, 
Mar ri m' dhàimhich anns an ùir. 

'S tric o m' shiiil na deura tròm, 
'S mi seaUtuinn air gach làrach lom, 
'Am facas uair mo chàirdean treun, 
Ge fada 'n diugh gach aon o chèir. 

Cha chluinn mi tuiUidh 'n còmhradh gaoil, 
Moch no f easgar air an raon : 
Tha 'n gleann a b' aobhaich' fuaim a's ceòl 
Gu tosdach balbh, mar neach ri bròn. 

C'àit an deach na h-ògain thrèun? 
C'àit an deach na h-òighean caoin? 

Cait am bheil an aois giin ghruaim? 
Cait an ceòl a b' àirde fuaim? 

C'àit am bheil am bòrd bha fial, 
Bheireadh do gach acrach biadh? 
Sgapadh iad le fòirneart geur, 
'S cha 'n 'eil a h-aon an diugh le chèir. 

Fhir, a shiùbhlas gleann mo ghaoil, 
Na mealar thu le briathraibh faoin; 
Oigh cha ghlac do làmh gu bràth, 
'S cha 'n iarr i thu gu 'h-ionad tàimh : 

Cha 'n fhaic thu i le cuaich fo chròic 
Moch no feasgar teachd o'n chrò, 
Ni mò a chluinn thu 'ceòlan binn 
'Tional ghabhra breac 's na ghnn. 

'S faoin bhi 'g iarraidh 'n aosda chòir 
A shuidh gu tric ri taobh an ròid ; 
Sgeul cha 'n iarr e uait, no dàn, 
Cuirm no fleagh cha sgaoil gu bràth. 

Ge fann do cheum, 's ge faoin do dhòigh, 
Caomh cha 'n fhaic thu anns an ròd; 
Tha àit an tàimh 'na làraich fhuair — 
Fo eanndaig ghlais, — fo chòinnich uain'. 

larr san fheur an teach bha fial, 
A's gheibh an stairsneacm caitht' gu trian; 
Leachd-an-tein', 's a h-aogas ruadh, 
Fraoch a's còinneach fàs mu 'bruaich. 

Tha 'n cnocan glas gun ail 'na dhruim, 

Far an tric a shuidh na Suinn ; 

Far an rùisgeadh iad le chèil' 

An rùn, 's am beachd, gun tlachd 'am beud; 

Far an labhradh iad gu fial, 
Air gach treun a bh' ann o chian ; 
'S am macraidh òg le ìoghnadh gràidh 
A' snàmh san sgeul a b' eudach càil. 

Ach ciod e fàth an fhògraidh ghèir? 
An d' fhuaradh ciontach sinn 'am beudl 
No 'n do thoill sinn gràin an righ, 
'Nuair nach feud sinn tàmh 'n ar tìr? 

Ruinn cha 'n fheudar sin a luadh, 
Bha sinn riamh a' triall 'an uaill; 
'S ged a thàinig sinn fo thàir, 
Cha b' e ar coire b' aobhar dha : 

Ach sHochd ar treun air caochladh nòis 
An gaol d' an càirdibh thug do'n òr; 
An uaill cha 'n 'eil an laochraidh threun, 
Tha reachd san àm 'gan dìon o bheud. 

Ach feudaidh caochladh teachd ri àm, 
'S gu'n i^rrar sinn air feadh nam beann; 
Ach beann no gleann cha toir a h-aon 
A leanas àrmimn dh' ionnsuidh 'n raoin. 

Aonaranac)i, fann, gun treòir, 

Bithidh gach triath gim dàimh 'na chòir, 

Trèigear e le brosgul baoth 

Nan gealtair cealgach ghlac a mhaoin; 

Trèigear e 'na àmhghar geur, 
Gun aon r'a thaic d'a chinne fèin : 
Fada, fada, thall thar chuan, 
Sgaoilte gheibh e 'm fuigheall truagh. 

Chi e 'n sin le deòir 'na shùil, 

Am beud a chinnich leis an tùs, 

'Nuair a dh' fhògair e o 'sgèith, 

Na laochraidh b' fhèarr a bha fo 'n ghrèin. 

Ach ged a shil an deòir gach ial, 
Aon cha tig, a chaoidh g'an dìon : 
Is cuimhne leò gach cràdh a's spìd, 
A dh' fhuiling iad mim d' fhàg an tìr. 

Dubhach cianail biodh an gleus, 

Mar eun na h-oidhche 'n còs leis fèin; 

Gns an claoidhear aimt' le bròn, 
Gaol an airgid ghlais 's an òir; 

Gns an till an gràdh 's an triochd, 
Is dual do athair thoirt d'a shliochd; 
'S gu'm faic gach triath gur feàrr na trèin, 
Na mìlte uan am mile treud. 

Ach 's cian mun lìonar ris na glinn, 

A dh' òigridh ghlan, mar bh' ann ri m' linn 

Amhluidh darag 'thuit le gaoith, 

Is fad m\mi fàs a faiUein maoth. 

Feudaidh sàmhladh teachd ri àm; 
Ach 's lag an gaol, 's is f aoin an làmh ; 
SHochd nan treun cha'n èighear dhiubh, 
San dàn cha chluinnear chaoidh an cHù. 

Ach cò a chì mi thar an raon? 
Cò, ach bràthair ciùin mo ghaoil; 
Sgeul gu beachd aige o'n tràigh, 
Cluinneamaid e uaith gun dàil. 

An èigin duinn bhi triaU, a ghaoil, 
Na sgaoileadh suas na siùil ri gaoith? 
No 'm feud sinn tàmh a nochd sa' ghleann, 
'S an d^ àraicheadh sinn fèin, 's ar clann? 

Tha siùil ri croinn 'gan sgaoileadh shuas, 
Is gaoth nam beann ag iarraidh chuain; 
Tàmh ni 's faid' cha'n fheudar leinn, 
i![cK iarramaid gun dàil na tuinn. 

A chlann mo ghràidh ! cha dàil ni 's mò ; 
'S èigin falbh, 's cha'n ann d'ar deòin ; 
Ar cnuic, ar ghnn, 's ar beanntaidh àrd, 
Fhàgail faoin gun chaoimh 'n an dàil. 

Slàn le fèidh nam fraoch-bheann àrd, 
O'n suain cha ghluais mi iad gu bràth; 
Slàn ie earbag bheag o'n raon, 
'S faoin a geilt mu 'meannan maoth. 

Slàn le eòin is moiche seinn; 
Slàn le beanntaibh àrd, 's le coill; 
Slàn le gabhraibh breac nam brnach; 
Slàn le caoraich, is le nain. 

Slàn le m' theach bha farsuing fial, 

'Sa chòmhladh nach do dhruideadh riamh; 

Slàn le leaca' fuar na h-uaigh, 

Fo 'm bheil mo dhàimhich ciiiin 'nan suain. 

Slàn le Albuinn, ghleann is chnoc; 

Oir 's èigin dhòmhsa triall an nochd, 

Gun dùil am feasd ri cois air t' fheur, 

Mo chreach ! mo chràdh ! 's e fàth mo dheur. 



NA SITHICHEAN. 

Re mòran ùine, bha 'n amaideachd a b' fhaoine air a 
chreidsinn, feadh Galldachd agus Gaeltachd, mu thimchioll 
nan daoine Sìthe. Do rèir na h-eachdraidh thàinig a 
nuas d'ar n-ionnsuidh, anns na se^eulachdaibh spleadhach 
a bha air an aithris j^mpa air feadh na dùthcha, bha iad 
nan creutairibh neò-shaoghalta, guanach, eutrom, do- 
lèirsinn do shùilibh dhaoine, ach 'nuair bu toil leo fèin e, 
a^ sior ghluasad air an ais agus air an aghaidh, a làthair 
anns gach cuideachd, agus a mach air gach cò'-dhail. Bha 
aca so, iha b' fhìor, an còmhnuidh ann an uamhaibh fada 
f o thalamh, ann an uaigneas ghleann, agus fo gach tolman 
uaine. Chuireadh as an leith, gu'n robh iad a' sealbh- 
achadh àrd-shubhachas 'nan tallachaibh rìomhach fo 
thalamh; gu'n robh aca cuirm shuilbhearra air àmaibh 
àraidh, le ceòl bu bhinne na aon ni chualas air thalamh ; 
agus gu'n robh am maighdeanan ni b' àillidh na uile 
òighean an t-saoghail so, iad do ghnàth ri aighear agus 
ri dannsa, gun s^os gun airsneul; ach 'na dhèigh so gu 
lèir, gu'n robh sìor-fharmad aca ri muinntir an t-saoghail 
so ; a h-uile togradh aca gu brìgh gach sòlais a dheothal 
uatha, agus domblas a thilgeadh anns gach deoch a bu 
mhìlse. Anns na linnibh dorcha chaidh seachad, bha 
gach bàs obann, gach sgiorradh, agus dosguinn, air a chur 

as an leith; goid naoidheana, agus gnàthachadh ioma 
dmidheachd, nach fìach aithris. Mar bha anns gach 
dùthaich san àm sin daoine cnilbheartach seòlta, a bha 
mealladh na mninntir shocharach le 'n gisreagaibh faoine, 
'sann, ma b' fhìor, o n leannanaibh sith a thàrmaich iad 
an t-eòlas a bha iad a' gabhail os làimh a bhi aca. 

Ged a chaidh an saobh-chràbhadh so, agus iomad 
amaideachd eile do n t-seòrsa so air chùl, ann an tomhas 
mòr feadh na Gaeltachd, agus ged a tha 'n t-iarmad do 
na tha làthair a' teicheadh roimh ghnathan deakach an 
t-Soisgeil, mar a sgaoileas ceò na h-oidhche roimh èirigh 
na grèine, is iomchnidh an ni, gu'm biodh fios aig daoinibh 
cionnus thòisich an fhaoineachd amaideàch srn. Chìthear 
so ann an eachdraidh na dùthcha. 

O chionn da-cheud-deug bliadhn' agus còrr, chaidh 
creidimh nan Druidh a thilgeadh gu tur bim os ceann. 
Bha geur-leanmhuinn ghuineach air a dheanamh orrasan 
a ghnàthaich e. Bha iad air am fògradh o ionadaibh 
còmhnuidh dhaorne; agus air an co-èigneachadh gu tèar- 
uinteachd iarraidh ann an gUnn uaigneach, agus ann aa 
uamhaibh ùdluidh nan creag, far am faigheadh iad an 
creidimh a ghnàthachadh, sl feitheamh gu foighidneach 
ann an dòchas gu'm faigheadh iad saorsadÙi uair no uair- 
eigin o'n chruaidh-chàs o'n robh iad a,' fulang. Bha na 
Lochlannaich san àm sin, ag aideachadh creidimh nau 
Druidh, agus fhuair mòran do na chaidh fhògradh as an 
dùthaich so, dìon agus fasgadh uatha. Bhrosnuich iad 
so na Lochlannaich gu èiridh as an leith ; agus tha eachd- 
raidh na diithcha 'g innseadh dhuinn, gur iomad ^idheirp 
a thug iad, linn an dèigh linn, gu aicheamhail a thoirt a 
mach as an leith. 'S ann 'nan aobhar-san a thàinig iad 
'nan cabhluichibh a thoirt sgrios le teine agus claidheamh 
air gach àite san robh eaglaisean an t-Soisgeil no tighean 
Mhanach air an suidheachadh. Fad na Hnn sin, bha 
mòran do na sagartaibh Druidhneach san tìr so, aig an 
robh còmhnuidh, mar chaidh a radh, anns gach doire, agus 
anns gach fàsach uaigneach. Chum an àireamh a chumail 
suas,. bu ghnàth leò, mnathan agus clann a ghoid ai^ 
falbh,, agus gach cothrom a bha 'nan comas a ghabhail, 
chum an uireasbhuidh a dheanamh suas mar a b' fhèarr 
a dh' fheudadh iad. Bha iad ìnnleachdach seòlta, am 
feadh 'sa bha muinntir na dùthcha aineolach, dall; thug 

iad, mar so, air an t-sluagh a chreidsinn gu n robh aca 
fiosrachadh os ceann nàdnir; agus o'n àm sin, thòisich 
eachdraidh nan daoine sìth. So ainm a bhuineadh gu 
h-àraidh do shagartaibh nan Druidh. B' e 'n gnothucu- 
san reachdan a shocrachadh, agus sìth na dùthcha a 
chumail suas. Chùm iad am mòid air tulachaibh uaine, 
air cuirn hatha, agus air beanntaibh àrda; agus, an lorg 
so, tha mòran do na h-àitibh air an ainmeachadh gus an 
là 'n diugh, Dùn-sìth, carn-sìth, sìth-bhruth, agus iomad 
ainm eile do'n t-seòrsa sin. 

An dèigh do na Druidhibh so bhi air an cur fodha, 
smuainich daoin' aineolach, o'n eagal a bh' aca rompa, 
gu'n robh iad fathast air mhodh neò-shaoghalta a 
chòmhnuidh s na h-ionadaibh sin. A thaobh na ciunh- 
achd a bh' air a chur as leth nan daoine sìth, bha e air 
'ainmeachadh, druidheachd, a' dearbhadh dhuinn gur ann 
mar chaidh a ràdh, a thòisich an eachdraidh amaideach 
sin. Tha e gu h-àraid air innseadh mu'n timchioll, gu'n 
robh àmanna sònruichte ann, anns nach robh e sona 
teachd an gar d'an sìth-bhruth, gu h-àraid air oidhche 
Shamhnadh agus Bhealltuinn. 'S ann gun teagamh o 
chleachdadh nan Druidh a thàinig so a nuas; oir b' iad 
so an dà chuirm mhòr aca-san : agus is diigh dhuinn a 
smuaineachadh, gim oidheirpicheadh iad daoin' a chimiail 
air falbh an àm nan cò'dhailean sin, fhad 'sa bha iad fèia 
a' cleachdadh nan deas-ghnàth sin. Agus o nach b' 
urrainn doibh sin a dheanamh as eugmhais teine, 'se so 
thug a nuas a' bharaiL sin gu bheil teine r'a fhaicinn air 
na sith-bhruthaibh sin, air co-ainm nan àm sin. Mar so 
chithear cionnus a thòisich eachdraidh nan daoine sìth, 
d'an robh cho liuthad aon a' toirt creideas, gus o chionn 
ghoirid, ann an iomad cearna do'n rioghachd. Chuala 
sinn reanachas air duine misneachail tapaidh, a tliàinig 
troimh ioma ciiiaidh-chàs sa' chogadh fa dheireadh, nacti 
d' thug a chùl riamh air a nàmhuid, gidheadh le bhi 'g 
èisdeachd na faoineachd so 'na òige, a bha 'n impis 
fàihieachadh le eagal, anns a' bharail fhaoin gu'n cual' 
e ceòl nan daoine sìthe air oidhch' àraidh; agus ged is 
culaidh-shùgraidh e, bheir sinn seachad.e mar Siuair BÌnn 
e, a chionn gu bheil e leigeil ris duinn cia faoin an ni as 
an èirich sgeidachdan do'n ghnè so. 

5 

SGEUL MU CHOIRE-NA-SITH. 

Thachair dhomh (a deir fear eòlais o n d' fhuair sinn a/i 
sgeula),bhi siubhal, o chionn beagan bhhadhnaicheau, 
troimh Gharbh-chrìocha na Gaeltachd, troimh mhonachan 
fìadhaich, far nach robh aon rathad, 'nuair a thuit domh, 
air feasgar sàmhraidh, bhi air mo chuairteachadh ann an 
ceò diiinhail, ''nuair bha mi gabhail athghoirid thairis air 
guala beinne, cho àrd 's a bha san dùthaich. Mar bha 
àgh orm, bha fear-cuairtich nan crìocha farsuing sin maiUe 
rfum san àm, a thug mi leam gu m' sheòladh Ì bearradh 
àrd, as am faicmn sealladh air a' ghleann chvm!i an robh 
mi dol. Fada mim d' ràinig sinn am bearradh so, thuit 
an ceò co dùmhail, 's gu'm b' amaideach smuaineacha' dol 
ni b' fhaide air ar n-aghaidh. Bha Eachimn Ruadh, 
saighdear a bha maille rimn, 'na dhuine tuigseach; bha 
e f ada san arm : chuir e suas an còta-dearg fo'n Cheannard 
urramach sin Ailean an Earrachd. Bha e maille ris ann 
an ioma cath cruaidh, agus b' fhiach e èisdeachd gach 
sgeul a bh' aige mu gach sealladh dèistinneach a chimnaic 
e. 'Nùair a thuig e nach robh e tèaruinte imeachd ni 
b' fhaide air bile nan sgàimeach a bha fodhainn threòr- 
uich e mi gu bun na frìthe, far an robh ionad dìonach 
'sam feudamaid fuireach gu maduinn. 'Nuair a bha sinn 
a' tèamadh, dh' fheòraich mi dheth an robh na creagan 
a bha 'na bheachd fada uainn. " Tha creagan ni's leòìr 
far am bheil sinn, agus tha uamh fhasgach goirid o'n àite 
so," ars' esan ; " ach 's coma leam iad ; tha e co màth 
dhuinn an seachnadh. 'Se so," a deir esan, ann an guth 
ìosal, mar gu'm biodh e cagarsaich a' m^ chluais, " 'se so 
Coire-na-Sìth ; agus, a dh' innseadh na fìrinn, b' fhèarr 
leam a bhi fliuch leis a' cheò, na fasgadh iarraidh anns na 
h-àiteachaibh grannda sin." — " Cha 'n fheud e bhith, ' 
thubhairt mi ris, " gu bheil thusa, Eachuinn, a' creidsinn 
a leithid sin do amaideachd; gun teagamh cha 'n 'eil thu 
ach ri feala-dhà." — " Feala-dhà ann no as," deir esan, " is 
coma leam iad; mar thubhairt an seann duine, Fhad 'sa 
dh' fhuiricheas an t-olc uainn fuiricheamaid uaithe. *J.ixig 
air t' aghart, tha sinn dlùth do Uamh na h-ochanaich : 
ach beannachd 'nan siubhal, 's 'nan imeachd, 'si 'n nochd 
I>i-thaoine, 's cha chluinn iad sinn." 

Thiig mi aii se^samh car tamuill, 's thòisich mi air 
cur an cèill da faoineachct a leithid sin do smuaintibh. 
Chual' e mi gu deireadh, gun stad a chur air rao shean- 
achas; ach a socrachadh a bhreacain thar a ghualainn, 
's a' toirt sgiogadh a nuas air a bhoineid, ghramaich e ni 
bu tinne am bata bha 'na làimh, agus thug e ceum air 
aghaidh, ag ràdh, *' Bi bruidhinn an dràsta, èisdidh mi 
riut am maireach; gabhamaid seachad air an àm ; cha'.i 
àite so gu mòran seanachais a labhairt." — " Dean stad, 
Eachuinn," thubhairt mi ris, " tha mi cur romham an 
oidhche chur seachad ann an Uamh na h-ochanaich, — 
fuirich leam, 's na fàg mi. Ach ma tha eagal ort" — 
" Eagal !" ars' Eachunn, 's e tionndadh air a shàil ; " bi 
air t' earalas, a dhuine chòir, agus tagh do chainnt; ge 
nach tig dhòmhs' a ràdh, 's tu fèin a' cheud fhear a chuir 
eagal as mo leth." — " Tha mi g' iarraidh maitheanai's," 
thubhairt mi ris ; " thig leam do'n uamh, agus feuchaidh 
sinn ciod a th' agad ann an lùib do bhreacain, 's ni sinn 
rèìte." — " Thèid mi leat,'' ars' an saighdear còir, " agus 
fuirichidh mi leat, ged a bhiodh e làn do na Frangaich, 
gun teachd air na creutairibh leibideach, faoin sin, nach 
'eil 's math a dh' fheuidte ann idir, ged tha leithid do 
sheanachas mu'n timchioll." Bha sinn a nis aig beul na 
h-uamha, a^s sheas Eachunn Ruadh. " Sin i agad a 
nis," a deir e ; " 's urram na h-uaisle do'n choigreach, gabh 
air t' aghart." Chaidh sinn a stigh fo dhìon, agus shuidh 
sinn air a' cheud chloich chothromaich a fhuair sinn. 
Cha robh mo chompanach ro dheònach air mòran 
cainnte: bha e sgioblachadh a bhreacain, 'nuair a ghraJ- 
thog e 'cheann mar gu'm buaileadh peileir e. " Ciod e 
so ?" a deir e, 's e f arcluais : " miu* creid thu mise, creid 
do chlu3,san." Thàinig a nuas oirnn sa' cheart àm sin 
ceòl tìamhaidh, binn, nach d' fhiosraich mi èisdeachd r'a 
leithid riamh roimhe; agus bha dearbh fhios agam nach 
b' ann o aon inneal-ciùil a b' aithne dhomh a thàinig e. 
Cha 'n fheudadh so gun mhòr ìoghnadh a chur oirnn : 
bha 'n oidhche dorcha; bha 'n t-àite ùdlaidh uaigneach; 
bha sinn fada o thigheadas dhaoine, a measg garbhlach 
chreag, ann an coire fiadhaich. Eagal cha robh orm, oir 
bha mi làn-chinnteach gu'm bu cheòl saoghalt' a bh' ann, 
agus chuir mi romham, nam b' urrainn domh, fhaotainn 
a mach cia as a thàinig e. " An teid thu suas leam, 

Eachuinn ?" " Thèid," ars' esan, is e cur seachad na bha 
e toirt as a bhreacan : * 's minic a thachair e mar so fèin, 
eadar am bile 's an deoch. ShaoiUnn gu'm biodh. e co 
math fuireach gu maduinn ; ach coma co dhiùbh, gabh 
air t' aghaidh, leanaidh mis' thu; ach cuimhnich am fear 
a thèid san dris, gun iomair e teachd as mar a dh' fheudas 
e." Ghabh sinn suas, — am feadh a bha an ceòl a' sìor 
fhàs ni b' àirde : fa dheireadh, thàinig leus soluis oirnn : 
sheas Eachunn beagan air deireadh, 's 'nuair a chaidh mi 
timchioll stùchd craige, chimnaic mi sealladh nach teid 
gu luath as m'aire. Dh fhan mo chòmpanach far an 
robh e, theagamh a' smuaineachadh gu'm faca mi tuilliv^n 
'sa bu mhiànn leam. Bha lasair chridheil theine aig 
ceann shuas na h-uamha o ghiuthas seachdta à bha paiit 
mu'n àite; agus 'na shuidhè aig an teine bha leth-sheann 
duine làidir colgarra, currachd àrd molach air a cheann, 
anns an robh dos do ite an fhìrein, agus a chòm uile air a 
chòmhdachadh le bèin fhiadh agus earb. Bha làn 
shealladh agams' air-san, ge nach b'urradh dhà-san mis' 
fhaicinn. Bha e cluiche gu sùrdail air dà thruimb mhòr 
Abrach, a bha air an deanamh 'san àm sin gu h-ealanta 
dliith do sheana chaisteal dubh Inearlòchaidh. An 
crochadh ris gach meur d'a làmhaibh, bha clag beag 
airgid a rinn fuaim anabarrach binn, agus o'n do thàrm- 
aich a' cho'-sheirm a chuir ormsa na h-urrad iongantais, 
agus nam feuidte ràdh, a chuir mo chòmpanach fo eagal 
co mòr. " Thig air t' aghart,'' thubhairt mi gu sàmhach 
ri Eachunn. '' Am bheU iad an sin ?" thubhairt e. " Am 
bheil iad a' dannsadh san t-solus, no ri fleadhachas 
cuirme?" Dhlùthaich e gu sgàthach ri m' thaobh, agus 
air dha a' cheud phlathadh fhaicinn do'n fhear-chiùil, 
thug e sitheadh seachad orm, a' glaodhaich a nlach le 
aighear nach b' urrainn da cheannsachadh, " lain mhòir 
nan creag, an tusa tha 'n so? Mo bheannachd air do 
cheann molach, 's mi tha toilichte t' fhaicinn !" Dh' èirich 
lain bochd, 's chuir e fàilte oirnn, a' tilgeil tuillidh 
mhaidean air an teine. Shuidh sinn mu'n cuairt air a' 
chagailt ; agus dh' aidich Eachimn còir, oir cealg cha robh 
'na chòm, nach b' urrainn da gu bràth a bhi co taingeil 
'sa bhuineadh dha, airson nach d' fhuair e cead tilleadh, 
mar bha rìin air 'nuair a chual' e'n ceòl. " Is ioma 
sgeul," thubhairt e, " a chuala mi riamh mu Choire-na- 

Sìthe ; 's nam bithinn a nochd air tilleadh gun so f haicinn, 
bha mo sgeulà fèin chimi an dearbhadh. Cha tugadh 
am ministeir fèin orm a chreidsinn nach robh na daoine- 
beaga ann an Uamh na h-ochanaich/' Dh' fheòraich mi 
dheth, an robh da rìreadh eagal air? " Eagal !" deir 
esan, 's e suathadh air falbh an fhallais fhuair a bha 
fathast air a ghnùis ; " air nàile bhà, 's gu leòir dheth, 
barrachd 'sa bha riamh orm a' dol sìos do n bhlàr le 
Ailein an Earrachd : ach ma bha, cha bhi tuiUidh mu'n 
ghnothach cheudna." 

Tha so a' leigeil ris duinn cia co faoin an ni o'n èirich 
seanachas dùthcha mu ni bha iad gnàthaicht' a chreid- 
sinn : agus nan rannsuicheadh daoiue gu mionaideach mu 
'thimchioU, thuigeadh iad gur e bh' ann, an àite a blii 
'na chùis-eagail, culaidh-àbhacuis agus fearas-chuideachd. 

Fhuair mi mach o Eachunn eachdraidh an duine 
bhochd so a bha san uamh. Bu neò-dhuine gim mhath 
gun mhilleadh e : a nuas o 'òige, ged a bha e gun mhòran 
toinisg no tuigse, bha e 'na sheòl fèin fo chàileigin do 
mheas san dìithaich. Bha e eòlach air aisridh chumhang 
an fhèidh 's nà h-earba, 's b' e 'thoileachas-inntinn an 
fhaoghaid a leantuinn le òigridh na tìre. Cha robh 
bearradh no bealach, no aithghearradh troimh mhonadh, 
no beul-àtha air abhuinn, no càrn, no garaidh, air nach 
robh e mion-eòlach. Rè an t-sàmhraidh bi uamh nan 
creag a chòmhnuidh : ghluais e o àiridh gu àiridh, 's cha 
deachaidh e riamh air falbh falamh o a h-aon diubh. Cha 
bhiodh e gun lòn fhad 's a bhiodh dearc air tòm, meas no 
cnothan ann an coille; cha 'n fhàihiicheadh a leaba, am 
feadh 's a gheibheadh e fraoch badanach gorm, a' fàs gu 
dosrach anns gach àite ; agus mar thubhairt e fèin, bha a 
chuid tromb soirbh r'an gleusadh. — Bha 'dhachaidh anns 
gach àite far an luidheadh a' ghrian air; agus còmhladh 
cha do dhruideadli riamh air. Cha robh 'mhàileid doirbh 
r'a giùlan, cha robh innte ach a' chlach theine agus am 
fada-spuinge, — sgian dubh a dh' fhionnadh nam fìadh, — 
ribe a ghlacadh an fhìrein, agus cromag iaruinn a lùbadh 
nan geug. Ach ma bha 'n duine bochd so air bheag 
eòlais, bu taitneach ri fhaicinn an t-saothair a ghabh a 
phàrantan air ann an làithibh 'òige. Ghabh e dhuinn 
mòran do laoidhibh agus do dhànaibh naomha : rinn e 
so le urrad chràbhaidh, agus air dòigh a bu stòlda na 

iomad fear a b' fhaide leughadh. Sheinn e iad le fonn 
tìamhaidh muladach, s e ri tnraman air ais agus air 
aghaidh, a ràinig mo chridhe. Mun do leag e a thaouii 
ri làr, dh' earb se e fèin ri Dia. Allabanaich bhochd! 
thubhairt mi rium fèin, caidil gu tèaruinte, gabhaidh Dia 
cìiram dhiot. Truagh 's mar tha thu ann am beachd an 
t-saoghail, tha thu co prìseil 'na shealladh-san ris an righ 
a's mò air thalamh. Is lìonmhor iad a tha air an oidhche 
nochd air an dìteadli leat, d'an d' thug Dia tuigse, fios- 
rachadh, agus fòghlum, a tha luidhe sìos air an leap- 
aichibh rìomhach, gim suim dhàsan a tha os an ceann, 
o 'm bheil iad a' sealbhachadh gach beannachd. 



BEINN VESUVIUS. 

Ann am bliadhna 1717, ann am meadhon a' chèitein, 
ràinig mi (arsa Easbuig Berkley) mullach beinne Bhesu- 
viuis, anns am faca mi fosgladh farsuing as an robh smùid 
co mòr a' teachd a nìos, 's nach robh e a' m' chomas 
doimhne no cumadh an t-sluichd fhaicinn. Anns an 
dubh-aigean oiUteil so, chuala mi fuaim eagallach, ;ì' 
teachd a nìos, mar gum b' ann, a meadhon na beinne, 
agus air uairibh cosmhuil ri tairneanach no fuain ghunn- 
acha-mòra, no leachdan creadha a' tuiteam o mhullach 
thighean air a' chabsair. Mar dh' atharraich an soirbheas 
air uairibh dh' fhàs an toit ni bu lugha, a' taisbeanadh 
lasair dhearg, a bha mu'n cuairt do bheul an t-sluichd, 
ballach dearg, agus air uairibh buidhe. An dèigh dhuinn 
fuireach còrr a s uair, 's an smiiid a bhi air a h-atharr- 
achadh leis an t-soirbheas, bha againn air uairibh 
sealladh aithghearr air an t-slochd mhòr so. Ann an 
iochdar an t-sluichd, bu lèir dhomh gu h-àraidh dà àite- 
theine dlii d'a chèile : bha 'n t-aon air an làmh chlì mu 
thuaiream trì slatan air leud, as an robh lasair ruadh, a' 
tilgeadh os a cheann dòirneagan chlach a bha dearg-theith^ 
le toirm anabarrach : agus an uair a thuit iad air an ais, 
rinn iad an stairirich choimheach sin a dh' ainmich mi 
cheana. Air an ochdamh là do cheud mhìos an 
t-sàmhraidh, dhìrich mi moch sa' mhaduinn an dara 
h-uair gu muUach na beinne so, agus fhuair mi beachd 

agus sealladh ùr air an àite. Bha 'n toit ag èiridh suas 
CQ dìreach rèidh, 's gu'n d' fhuair mi làn-shealladh dir 
beul an t-sluichd, a bha, a rèir mo bharail, mìle mu'n 
cuairt, agus mu cheud slat air doimhneachd. O'n a bha 
mi 'n so mu dheireadh, bha càm mòr pruinn air cruinn- 
eachadh ann an ìochdar an t-sluichd. Thachair so o na 
clachaibh a bha air an tilgeadh suas, agujs a thuit a rìs 
air an ais anns an t-slochd. 'S ann sa' mheall iir so a 
bha 'n dà theine a dh' ainmich mi. Bha 'n dàra h-aon 
diubh, gach tri no ceithir do mhionaidibh, a' tilgeadh an 
aird le fuaim uamhasaich, àireamh anabharrach do chloch- 
aibh dearg teinnteach, air a' chuid bu lugha tri cheud 
troidh os mo cheann; ach do bhrìgh nach robh gaoth 
ann thuit iad sìos anns a' cheart àit as an d' thàinig iad. 
Bha 'n t-aon eile làn do stugh leaghta dearg, teith, mar 
chi sibh ann an tigh dheanamh ghloineachan, air ghoil 
agus tre a chèile, ag at 's a' gluasad mar thonnaibh na 
fairge, le toirm bhras ghoirid. Air uairibh chuir an 
stugh goileach so thairis, agus ruith e sìos air taobh a' 
chùim, dearg-theith mar thàinig e mach, ach chaochail.e 
'dhath 's a choslas mar chruadhaich agus mar chinn e 
fionnar. Nan atharraicheadh a' ghaoth, 's gu'n sèideadh 
i chum an taobh air an robh sinne, bha sinn an cunnart 
a bhi air ar marbhadh leis na mìU leaghta a bha air an 
tilgeadh o 'n aigean; ach o 'n a bha 'ghaoth freasdalacii, 
fhuair sinn cothrom air sealladh beachdaidh a ghabhail 
air an àit iongantach sin car uair-gu-leth a dh' liine. 
Air a' chiiigeamh là do mhìos meadhonach an t-sàmhraidh, 
chimnacas an shabh so fad an rathaid o bhaile-mhòr 
Naples, a' briichdadh thairis; agus tri làithean 'na dheigh 
sin dh' ath-ùraicheadh an fhuaim thorrunnach a thàinig 
as, air chor 's nach e amhàin gu'n do- chrithich gach 
uinneag, ach mar an ceudna gach tigh, a bha sa' bhaile, 
chriothnaich iad o'n stèigh. O'n àm sin dh' at e thairis, 
agus air uairibh san oidhche chìthte mìll theinnteach air 
an tilgeil fad' os a ceann anns na speuraibh. Air an 
deicheamh là 'nuair a shaoil sinn gu'n do sguir i, thòisich 
i as iir, ag at agus a' beuchdaich gu h-oiUteil. Cha 'n 'eil 
e 'n comas do neach beachd a's firinniche bhi aige air an 
fhuaim a thàinig uaipe, 'nuair bu choimhiche i, na smuain- 
teachadh mar gum biodh doinionn ghailbheach a' 
gheamhraidh, toirm atmhor a' chuain mhòir, torrunn 

speur, agus callaid ghunnacha-mòra, air an aon àm, b! 
deanamh co'-fhuaim eagallach le chèile. Ged a bha sinue 
dà-mhìle-dheug air astar, bu chulaidh-uamhais an fhuaira. 
Chuir sinne romhainn dol ni bu dlùithe air an t-sliabh, 
agus thug tritiir no cheathrar againn bàta leinn, agus 
chaidh sinn air tìr aig bun na beinne. Mharcaich sinn 
an sin ceithir mìle mun d' thàinig sinn à dh' ionnsuidh an 
stugh leaghta a bha sruthadh a nuas 'na chaoiribh dearga 
air sHos na beinne. 'S ann a nis a chinn an stairirich 
agus an fhuaim uamhasach thar tomhas. Anns an neul 
a bha os ceann beul an t-sluichd, mhothaich mi gach dath 
a bhiodh ann am breacan. Bha maraon rughadh dearg 
uamhasach anns an speur, os ceann an àite far an robli 
an stugh teinnteach a' tearnadh. Bha, mar gu'm biodh, 
abhuinn mhòr do stugh leaghta a' ruith a nuas o mhuUach 
gu bonn na beinne, agus le neart nach b' urrainnear a 
chasgadh, a' milleadh, a' losgadh, agus a' lom-sgrios gach 
fion-hos, gach craobh oladh, agus gach tigh a thàinig 'na 
rathad ; agus sgoilt am beimi-slèibhe so as a cheile air 
gach taobh mar bha creagan agus cnuic a' cur grabaidh 
air 'na dheann-ruith mhiUteach. Bha 'n sruth bu mno 
dhiubh mu leth-mhìle air leud agus ciiig mìle air fad. 
Dhìrich mi suas beagan ri taobh na h-aibhne teinntich 
so ; ach b' èigin domh grad-theicheadh air m' ais, a thaobh 
's nach mòr nach do thachd fàileadh a' phronnaisc mi. 
Am feadh a bha sinn a' dol air ar n-ais mu thrì uairean 
sa' mhaduinn, chuala sinn beucaich na beinne, a' rànaich 
gu h-oillteil fad na slighe ; agus chunnaic sinn i a' tilgeadh 
os a ceann steallan lasrach agus clachan teinnteach, a bha, 
mar a thuit iad air an ais, cosmhuil ri rionnagan dril- 
eannach a thuiteas o theine ealanta a ni daoine le fìidar. 
Air leam gu'n robh na clachan teinnteach sin air an 
tilgeadh mìle troigh dìreach anns an athar os ceann 
mullach an t-slèibh. Anns an t-suidheachadh so dh' 
fhuirich e rè sheachd no ochd do làithibh. Air an 
ochdamh-là-deug do'n mhìos cheudna, sguir gach coltas 
de 'n t-seorsa so, agus bha beinn Vesuvius mu dheireadu 
gu citiin sàmhach, gun smùid, gun lasair. 

DLEASNAS CLOINNE D' AM PARANTAIBH. 

A MHuiNNTÌR òg, is cudthromach na dleasnais a tha mar 
fhiachaibh oirbh 'a thaobh 'ur pàrantan. Tha na 
dleasnais so air an earalachadh oirbh air a' mhodh a's 
làidire ann am focal Dè. Tha iad a co-sheasamh anns a' 
cheud àite ann am mòr mheas agus urram a bhi agaibh 
dhoibh 'nur cridhe. ladsan nach 'eil ag altrum urram 
d' am pàrantaibh 'nan smuaintibh, cha 'n urrainn doibh a 
bhi dleasnach 'nan giiilan. Chàirich Dia lad thairis 
oirbh, agus fo Dhia fèin 's ann doibh-san a tha sibh fo'n 
chomain a's àirde. Is tràthail a bha sibh an earbsa riu 
airson altrum agus tèaruinteachd, faiciU agus cìiraim : 
agus buinidh dhuibhse, air an aobhar sin, amharc suas 
d'an ionnsuidh mar 'ur càirdean a's caoimheile agus a's 
feàrr; aig am bheil an gràdh a's blàithe, agus a's buàine 
do 'ur taobh. A rìs, bithibh dleasnach dhoibh mar an 
ceudna 'nur cainnt, — a' labhairt riu le meas, le modh, 
agus le ìimhlachd; gun fhreagairt chas, no fhrionasach a 
thoirt dhoibh air àm sam bith. Ach cha leòir a bhi 
dleasnach ann an smuaintibh agus an cainnt ; feumaidh 
sibh a bhi mar so 'nur giiilan cuideachd. 'Se dleasnas 
phàrantan an teaghlach a dheagh-riaghladh, agus na 
cloinne, gèill a thoirt d'an smachd. ' Co fad 's nach 'eil 
iarrtas nam pàrantan an aghaidh reachd Dhè, feumaidh 
sibhse gèilleadh dhoibh. Nan tachradh e, gu dearbh, 
gu'm biodh pàrantan ann co peacach aineolach 'sa dh' 
iarradh air an duine chloinne ni sam bith a dheanamii 
nach robh ceadaichte le Dia, cha 'n 'eil teagamh nach e 
dleasnas an leinibh toil 'Athar nèamhuidh a dheanamh, 
agus toil 'athar thalmhaidh a dhiùltadh : 'nuair a thig 
toil Dè agus iarrtus dhaoine 'n aghaidh a cheile, cha n 
'eil teagamh co dhà is còir gèiU a thoirt. Cha 'n fheud 
an saoghal, a's na bheil air 'uachdar, teachd eadar sibh 
agus 'ur dleasnas do Dhia. Ach an uair nach 'eil 'ur 
pàrantan ag iarraidh ni air bith oirbh ach ni ceart, is 
iomchuidh dhiubh gèiU a thoirt doibh gu cridheil togarr- 
ach ; agus ged a dh' èireadh dhoibh-san dol am mearachd, 
agus dearmad a dheanamh air an dleasnas fèin, 's èigm 
duibhse, an dèigh sin uile, bhi ionmhuinn umpa, 'g 'ur 
giùlan fèin d'an taobh le caoimhneas agus foighidinn 



Tha cuid do leanabaibh fior dhleasnach ann an làthair 
am pàrantan, ach dearmadach air an toil co luath 'sa tha 
iad as am fradharc; ach thugaibhse fainear, mo chàirdean 
òga, gu bheil Dia san làthair air gach am, a' toirt fainear 
a leithid so do ghiiilan, agus 'ga chomharachadh a mach 
mar ni a thoilleas a dhiomb agus a chorruich. Ma 
thachras do 'ur pàrantaibh a bhi lag, uireasbhuidheach, 
no tinn, 's ann an sin gu h-àraidh a thig dhuibh 'm* 
gràdh a thaisbeanadh ann an cainnt agus ann an giìdan; 
agus an uair a thify sibh air 'ur n-aghaidh ann an neart, 'se 
'ur dleasnas saoithreachadh air an son le fallas ur gruaidh 
ma tha sin feumail, a' cuimhneachadh nach 'eil peacadh 
is gràineala anns am feud sibh tuiteam, na bhi cosg ann 
an rìomhadh, ann an òl, no an gòrraiche air bith na tiia 
Dia a toirt comas duibh a chosnadh, fhad 'sa tha iadsaa 
a thug sibh chum an t-saoghail a' sìoladh as fo euslainte^ 
agus fo bhochduinn. 

Chum 'ur brosnuchadh gu bhi mar so dleasnach do 
'ur pàrantaibh, cuimhnichibh ciod a thubhairt Dia, 
" Tabhair urram do t' atliair agus do d' mhàthair." " A 
chlann," ars' an t-abstol, *' bithibh ùmhal do 'ur pàrant- 
aibh.' Dh' fhàg Criosd eisimpleir agaibh sa' chàs so. 
Bha esan 'na òige ùmhal d'a phàrantaibh a thaobh na 
feòla : air a' chrann-cheusaidh, fo dhòruinn bàis, chunnaio 
e 'mhàthair, agus làimh rithe 'na sheasamh an deisciobul 
a b' ionmhuinn leis. Dh' earb e i r'a chaoimhneas ; '' A 
bhean," a deir Criosd, " feuch do mhac," agus ris aii 
deisciobul, " Feuch do mhàthair !" Tha iadsan, uime sin, 
nach 'eil dleasnach d' am pàrantaibh, buailteach do fhearg 
Dhè : tha iad a' briseadh àithne, agus a' dol an aghaidh 
eiseimpleir Chriosd. Ach a rìs, thugaibh fainear a 
liughad comain fo 'm bheil sibh do 'ur pàrantaibh airson 
a chiiraim agus a' chaoimhneis leis an do fhreasdail iad 
oirbh ann an làithibh 'ur n-oige. 'Nuair bha sibh lag 
agus anfhann, 's iadsan a dh' àraich agus a thog sibh, a 
dhìon agus a ghlèidh sibh o ioma cunnart d'an robh ur 
leanabas buailteach. Thug iad duibh lòn, eudach, agus. 
fasgadh; shaoithrich iad air 'ur son a là agus a dh' 
oidhche ; rinn iad faireadh thairis oirbh an àm 'ur 
n-euslainte le caomhalachd nach do ghabh air àm air bith 
sgìos. Ghuidli iad as 'ur leth ri Dia; thug iad duibh 
fòghlum agus ionnsuchadh a reir a' chothrom a bh' aca ; 

chuir iad focal Dè 'nur làmhaibh, agus tha iad a nis ag 
oidheirpeachadh 'ur cur a mach air 'ur làimh fèin mar a's 
feàrr a dh' fheudas iad. Agus, O ! nam b' aithne dhuibhse 
an iomaguin agus an cùram a dhiiisg sibh riamh 'nan 
uchd, agus na dh' fhuiling iad air 'ur son, thuigeadh sibh 
gur cruaidhe na clachan na h-aibhne 'm cridheachan, mur 
e miann 'ur n-anama bhi dleasnach dhoibh. Aon fhocal 
eile, mo chairdean òga : Nam bu mhiann Hbh cinneachadh 
san t-saoghal so, meas dhaoine matha a chosnadh dhuibh 
fèin, sìth coguis a shealbhachadh, agus thar gach ni deadh- 
ghean 'ur n-Athar nèamhuidh fhaotainn, thugaibh an aire 
do na chaidh a ràdh, a' cuimhneachadh gu bheil mallachd 
Dhè air a bhagradh an aghaidh na h-òigridh sin a tha 
mi-dhleasna<jh d' an athair no d' am màthair ; agus f ar am 
bheil mallachd Dhè, cha 'n ion fiughair bhi ri sonas no 
ri àgh. " Tabhair urram do t' athair agus do d' 
mhàthair ; chimi gu'm bi do làithean buan air an fhearann 
a gheall an Tighearna do Dhia dhuit." 



MO MHATHAIR. 



Cò thog mi air a cìochaibh tlà, 

"Sa thàlaidh mi gu suain le bàigh, 

'S a dh' altrimi mi 'na h-uchd le gi'àdh? 

Mo mhàthair. 

'Nuair theich an codal fada uam, 

Cò thog an guth bu bhinne fuaim, 

Air chor 's gu'n thuit mi ann am shuain? 

Mo mhàthair. 

Cò dh' fhair thairis orm gu caomh, 

'S mi 'm luidhe anns a' chreathail fhaoin, 

'S a shil na deòir le bàigh co caoin? 

Mo mhàthair. 

Fo euslainte 'nuair bha mi 'n sàs, 

O àm gu h-àm ni 's laige 'fàs, 

Cò ghuil le geilt gu'm faighinn bàs? 

Mo mhàthair. 

Cò niith gu dian gu m' thogail suas, 
'Sa chogair sgeula beag a' m' chluais, 
'Sa phòg air falbh mo leòn le truas? 

Mo mhàthair. 

Cò air iimuigh dhtiisg mo dhèigh, 
Do fhocal naomh a's latha Dhè, 
Gu triaU 'na shlighe dhìreach rèidh ? 

Mo mhàthair. 

Am feud e bith nach deanar leam, 
Caidreamh a's caoimhneas riut gach àm, 
A bha co bàigheil chaoimhneil rium, 

Mo mhàthair ? 

Cha 'n fheud — ^b' e sin a bhi gun truas, 
'S ma chumas Dia mo bheatha suas, 
Cha bhi do chaoimhneas dhomh gun duais, 

Mò mhàthair. 

'Nuair dh fhàsas tusa lag sa' cheum, 
Gheibh thu lorg o m' ghàirdein fèin, 
'S bithidh mi sJ m' thaice dhuit a' d' fheimi, 

Mo mhàthair. 

'Nuair chaiUeas tu do liith 's do threòir, 

Ni mi faireadh ort le deòir, 

A dh' oidhch' 's latha bi'dh mi d' chòir, 

Mo mhàthair. 



SE ALLADH O MHULLACH BEINNE ANN AN 
EARRA-GHAEL, MU DHOL FODHA NA GREINE. 

O'n is crimhne leam beathach no duine, b' e mo thlachd 
a bhi siubhal nam beann ; agus is minic a ghabh mi 
sealgaireachd mar leisgeul, chum an srath fhàgail, agus 
farsuingeachd a' mhonaidh a ghabhail fo m' cheann. Tha 
toileachas-inntinn ri fhaotainn air mullach beinne àird, 
leis an t-sealladh fharsuing a tha uaithe air muir agus air 
tìr-mòr; nach feud gun àrdachadh inntinn a dhùsgadh a 

tha air dòigh àraidh taitneach agus tarbhach. 'S ann 
uaithe so tha e tachairt, gu bheil speis mnor aig gach aon 
do'n bheinn is dlìiithe do'n àite san d' fhuair e 'àrach, — 
bàigh a leanas ris fhad 's is beò e ; agus thigeadh e dhach- 
aidh à Innsibh na h-àird an ear no'n iar, cha bhi e sa' 
choimhearsnachd gun togradh a dh' ionnsuidh an àite 
anns an d' fhuair e, air leis, a' cheud bheachd air fars- 
uingeachd an t-saoghail; agus bi'dh e dèigheil mar an 
ceudna air 'eòlas ath-tirachadh air gach glac agus coire 
a b' àbhaif^t da thaghall 'na òige, 'nuair bu lùthmhor a 
cheiun, agus a bu bheag a bha 'n saoghal a cur air a 
chridhe do chùram. B' àluinn an là ann an ceitein an 
t-sàmhraidh, 'nuair a dh' fhalbh mi gun duine maille 
rium, le riin fior mhullach na beinne a ruigheachd, agus 
sealladh fhaotainn air dol fodha na grèine. Bha 'n là san 
àm sin 'na fhad 's 'na bhlàthas : bha gach eim aJ seinn 
aig beinn 's aig baile, agus obair na cruitheachd fo shòlas. 
Dhìrich mi o ghuala gu guala, o choire gu coire, gus an 
d' ràinig mi an t-àite san robh an àiridh ri m' cheud 
chuimhne : bha làraichean nam botnan fathast r'am faic- 
inn ; bha crò nam meann 'na thòlman uaine, an t-sòbhrach 
's an neòinein a' fàs air. B' aighearach an sùgradh a 
b' àbhaist a bhi 'n so moch-thrath agus feasgar 'an àm 
bleodhann na sprèidhe. Bha 'n t-alltan beag a' siubhal 
gu sèimh troimh 'n àilein, le torman co tiìchanach 's bu 
ghnàth leis. Shuidh mi car tamuill air a' bhruaich ag 
iarraidh fionnachd 'na bhraonaibh tlàtha. Cha deach mi 
seachad air aon tobar a chaisg ìota m' òige gun fheuch- 
ainn, no air eas no leum-uisge gun seasamh air an cùl a 
dh' fheuchainn an robh co hutha bogha-frois ri fhaicinn 
'sa b' àbhaist. Mar so chaidh mòran do'n latha seachad, 
ach ràinig mi fa dheireadh mullach na beinne. Shuidli 
mi 'm fasgadh an Hath-chiiim a bh' air a mullach, agus 
dh' amhairc mi air an diithaich mu'n cuairt, 

B' àluinn a beinnean 's a srathan ; 
B' èibhinn dath a gleanntan. 

Bha tìr-mòr na diìthcha ri m' chùl, ach bha mach calg- 
dhìreach m'am choinneamh a' chuid bu mhò do Innse- 
Gall, an cuan mòr le 'chaoil 's le loingeas, agus a' ghrian 
ghlòrmhor fèin a' teamadh o àirde nan speur ann an 
àilleachd an fheasgair. 

Cha robh eilean eadar Caol-Ile mu dheas, agns aii 
Caol-Sgiathanach mu thuath; cha robh shabh eadar 
Beinn-an-òir an Diùra agus a Chullainn ann an Eilean-a'- 
Cheò, nach robh gu soilleir a'm' bheachd. Bha Muile 
dorcha, le 'chaol mara mar abhuinn àluinn ag iathadh 
mu'n cuairt da, dìreach fo m' shùil. Bha I nan Deòradh 
le 'làraichibh briste, ann an uaigneas sàmhach r'a thaic ; 
Staffa aitmieil le uamh nan tonn mar dhùrdan beag a 
mach air an fhairge; Tirì ìosal an eòma, — Cola creagach, 
— Eig, le 'sgòrr ri speur, — 's an t-Eilean Sgiathanach, 
ban-righ an iomlain; agus a mach air an cùl gu leir, ann 
an iomall na rìoghachd, an t-Eilean-Fada mar mhìle sgeir, 
ag èiridh air aghaidh a' chuain, smùid ghàirdeachais ag 
èiridh o gach aon diubh, 'nuair bha 'ghrian a siubhal 
seachad os an ceann, 'gam fàgail mìle do mhìltibh 'na 
dèigh. Bu dìomhain oidheirp a thoirt air a' choihon 
smuain a bha taitneach, agus tha dòchas agam, a bha 
tarbhach, a dhiiisg suas leis an t-sealladh so. Air a 
leithid so a dh' àm cha ruigear a leas an inntinn a chumail 
fo smachd. Bu shona a bhiodh daoine nan giùlaineadh 
iad, am measg iìinich agus othail na beatha so, càileigin 
do'n aigne mhaith sin, a tha uaigneas agus sàmhchair a 
shamhuil so do àite a' tàrmachadh. Oir, gu cinnteach, 
mar a's mò a thàimgeas sinn air falbh o iorghuill an 
t-saoghail so, 's ann a's mò a ruigeas sinn air an fhonn 
spioradail sin, trid am bheil an t-anam air a chur air 
ghleus gu co'-chomunn àrd a chumail r'ar n-Athair nèamh- 
aidh. Nam bu mhath leinn blasad air an aoibhneas so, 
cha bu neo-iomchuidh dhuinn air uairibh comunn an 
t-saoghail so fhàgail, agus a ràdh ris gach imcheist bhuair- 
easach a bhuineas dha, mar thubhairt Abraham r a 
òganaich, Fanaibhse 'an so, agus thèid mise suas a thairgse 
na h-ìobairt. 

Bha 'ghrian a teamadh gu luath ; bha dath an òir air 
aghaidh nan speur; bha a leadan àillidh cheana sa' 
chuan, agus an fhairge, mai; gu'm b' ann, a' dùnadh mu'n 
cuairt dh' i. Is blasd' a' charnnt a chleachd Bàrd na 
dùthcha so fèin, 'nuair bha'n sealladh so aige, 's math a 
dh' fheuidte, o'n mhullach cheudna, mar chi sibh san uàn 
a leanas. Ach bu dall srnne mur gabhamaid beachd a 
b' àirde air an t-sealladh so, na dh' fheudadh esan fhògh- 
lum o thuigse nàduir. An ti nach mothaicheadh on 

t-sealladh so glòir an Ti naoimh a chruthaich a' ghriau, 
agus a sgeadaich an saoghal le 'uile àilleachd, bu bhochd, 
ga dearbh, a chor, agus cha chulai3h-fharmaid a chridhe; 
oir, gu deimhin, bu ghlòrmhor an taisbean a bha'n so air 
cumhachd agus maitheas Dè. A bhi mothachadh do'n 
ghàirdhein thrèun sin air am bheil an domhan crochta, a' 
fosgladh air an dara làimh dhiom dorsa na h-oidhche 
do'n ghrèin, 'ga cur a mach a shoillseachadh taobh eile 'n 
t-saoghail, 's a -dhìusgadh nam mUtean as an suain : 's a 
bhi faicinn a' ghàirdein cheudna a' togail na gealaiche 
dhuinne 'na h-àite, an robh e comasach gun èigheach a 
mach, Is glòrmhor thusa, O Dhè uile-bheannaichte ! tha 
nèamh agus talamh làn do d' ghlòir, a Thigheama nam 
feart; tha thu toirt dhuinne gach beannachd 'na thràth, 
agus cha n 'eil thu, air am sam bith, 'gar fàgail f o an-dòchas 
no dìth! Chaidh a' ghrian fodha, agus shaoileadh tu 
gu'n robh an saoghal a' caoidh: bhan drùchd tròm, mar 
dheòir na h-oidhche 'na dèigh, aJ braonadh gu làr. Dh' 
fhalbh a/ ghrian, ach bha fathast àirde nan speur air an 
òradh le gathannaibh àghmhor, a' lubadh a nuas gu fann 
fatnast air an t-saoghal, 's 'ga bheannachadh le eadar- 
sholus an anmoich. Bha n ceò a' sgaoileadh sìos air an 
leachduinn, agus bha 'n t-àm dhomh nis am monadii 
fhàgail. Bu bheannaicht' an t-sàmhchair a bha mach air 
feadh an domhain; bha còrr fhuaim ann, ach cha bu 
chulaidh-eagail no uamhais iad, — tormatì nan allt, mar 
bha iad a' tuiteam leis an aonach o chraig gu craig, — 
sgriach na h-iolaire, 's i 'g itealaich air bile na creachaina, 
ag iarraidh a h-àil air an aisridh chorruich; 'an fheadag 
ghuanach o thòm gu tòm; gogail a' choiHch-ruaidh 'gam 
dhoichioll o'n bheinn; a' chearc a' gairm a h-àil fo 'sgèitb, 
agus miogadaich nan gabhar ag iarraidh nam meann. O ! 
cia lìonmhor mìle beò-chreutair air fe^dh an t-saoghail, 
smuainich mi, a bha, sa' chearj^àm so a' dol gu tàmh lO 
shùil-choimhead an Fhreasdail sin a bha faireadh thairis 
orra, agus a dh' uidheamaich àite tàimh do gach aon aca 
f a leith. Tha siìilean nan uile ort, O ! Dhè ; tha thu toirt 
doibh gach sochair 'na thràth. Agus ma tha Dia mar so 
a' buileachadh orrasan na h-uiread do chiìram, an dean e 
dearmad air mac an duine? "Feuch," a deir Criosd, 
" eunlaith an athair ; cha chuir iad, agus cha bhuain lad, 
agus tha Dia 'gam freasdal; agus nach fèarr sibhse gu 

mòr na iadsan T' Eisd so, O ! thusa air bheag creidimh : 
giiilain na smuaintean so leat do d' leabaidh; earb thu 
fèin ri Dia, leis an dòchas a tha 'g èiridh uatha, is bithidh 
do chadal taitneach. 



OISETN DO'N GHREIN 'AN AM LUIDHE. 

An d' ihkg thu gorm astar nan spèur, 

A mhic gun bheud, ìs òr-bhuidh' ciabh? 

Tha dorsa na h-oidhche dhuit rèidh, 

Ae;us pailliun do chlos san lar. 

Tnig na tonna mu'n cuairt gu mall, 

A choimhead fir a's gloine gruaidh; 

A' togail fo eagal an ceann: 

Ri t' fhaicinn co àillidh a' d' shuain, 

Theich iadsan gun tuar o d' thaobh. 

Gabhsa codal ann ad uaimh, 

A ghrian, a's pill o d' chlos le h-aoibhneas. 

Mar bhoiUsge' grèine sa' ,gheamhradh, 

'S e ruith 'na dheann le raon Lèna, 

Is amhuil sin làithe nam Fiann, 

Mar ghrian eadar-fhrasach a' trèigsinn. 

Dh' aom neòil chiar-dhubh nan spèur, 

A's bhuin iad 'n deò aoibhinn o'n t-sealgair : 

Tha lom-gheugan na coill a' caoidh; 

'S maoth lusrach an t-slèibh a' seargadh; 

Ach piUidh fathast a' ghrian, 

Ri doire sgiamhach nan geug iir, 

Is ni gach crann sa' chèitein gàire 

'G amharc 'n àird ri mac nan spèur. 



MAR FHUARADH A MACH AMERICA. 

'An toiseach an fhoghair sa' bhliadhna 1492, chuir 
Columbus fa sgaoil mu èirigh na grèine, ann an làthair 
sluaigh mhòr, a thog an ùrnuigh suas as a leth gu nèamh, 
a' guidheadh gu dùrachdach gu'n soirbhicheadh leis, ge 
nach robh dùil sam bith aca gu'm buadhaicheadh e anns 

na bha 'na bheachd. Cha robh aige ach tri loingeis, agus 
cha robh iad sin fèin ach beag. Bha annta so ceithir 
fichead pearsa 's a deich, a' chuid bu mhò dhiubh 'nan 
seòladairibh ; a bhàrr air àireamh bheag eile a chaidh leis 
air tòir na dh' fheudadh iad a bhuannachd; agus cuid 
do uaisHbh na Spàinne a chuir a' bhan-righ a mach maille 
ris. Rinn e 'ghabhail gu dìreach airson nan eileanaibh 
sin ris an abrar na Canaries; 's an dèigh dhoibh an 
loingeàs agus gach acfhuinn a bhuineadh dhoibh a cheart- 
achadh, agus gach uidheamachadh eile bha feumail a 
dheanamh, ghabh e 'chead deireannach do'n àite sin, air 
an t-sèathamh là do mhìos meadhonach an fhogharaidh. 
'S ann a nis a thòisich e air an turus fairge bha 'na 
bheachd : stiiìr e gu dìreach an iar : thrèig e gach aird, 
agus gach slighe fairge, air an do sgaoileadh, gus a sin, 
seòl, agus ghabh e'n cuan mòr fo 'cheann. Cha deachaidh 
6 fada air aghaidh air a' cheud là; oir cha robh deò 
soirbheis ann : ach air an ath-là rinn e folach-cuain air 
na h-eileanaibh a dh' fhàg e: bha iad a nis gu buileach 
as a shealladh. Thuit na seòladairean a nis gu dìobhail 
misnich, 'nuair a thug iad fainear an ni eagalach a bha 
'm beachd an duine so, ag iarraidh saoghail iir air nach 
cualas riamh iomradh ; bhuail iad air an uchd le uamhas, 
agus shil an deòir gu frasach, a' smuaineachadh nach 
tigeadh an là a chitheadh iad cladach tuillidh. Bhrosn- 
uich Columbus iad gu misneach, a' toirt cinnte dhoibh 
gu'n soirbhicheadh leò, agus a' cur an cèiU doibh an 
saoibhreas niòr a chosnadh iad dhoibh fèin anns na 
dìithchannaibh tarbhach ùr chimi an robh e nis 'gan 
treòrachadh. Thuig Columbus gu tràth o ghiiilan gealt- 
ach, meath-chridheach a luchd-leanmhuinn, gu'n robh 
aige ri strì, cha 'n e 'mhàin an aghaidh nan doilghiodas a 
bha fuaighte ris an turus chunnartach air an robh e dol, 
ach mar an ceudna an aghaidh cur-iomchoir' agus gearan 
nan daoine meata a bha maille ris; agus mhothaich e 
gu'n robh seòltachd agus toinisg co feimiail chum inntinn 
dhaoin' a cheannsachadh 's a bha eòlas, tuigse, agus 
teòmachd ann an toirt nan loingeas gu tèaruinte as gach 
gàbnadh. Bu mhath dhàsan agus d'a dhùthaich nach io 
sheas ceannard air luing bu fhreagaraiche air gach dòigh ' 
na esan chimi cur an aghaidh gach cruaidh-chàs. Bha e 
ìnnleachdach, àrd-thogarrach, dàna, agus cruadalach; 

6 

agus air an làimh eile, bha e foighidneach, stuama, agus 
seasmhach; eòlach air an t-saoghal agus air nàdur dhaoiu- 
ibh, suairce, modhail 'na chainnt, agus fearail 'na ghiùlan, 
ionnus gu'n robh aige gach buaidh^a bha feumail a chum 
urram a chosnadh, agus smachd à sheasamh : os ceann 
gach ni, cha d' amhairc maraiche riamh ann an cridhe 
fuaraidh a thug bàrr air, ni nach feudadh gun a thoiit 
air daoinibh làn-earbsa chur ann, ann an àm cunnairt no 
gàbhaidh. An dèigh dhoibh bhi mìos aig fairge, agus 
an sgioba an impis f airtleachadh air le 'n gealtachd 
cheannairceach, mhothaich iad mu dheireadh comhara/i 
a dhearbh dhoibh gu'n robh iad a' dlùthachadli gu tìr. 
Ràinig an luaidh-thomhais a thilg iad a mach grinneal na 
fairge, agus thuig iad air coslas na làthaich a thàinig a 
nìos nach robh am fearann fad' air falbh. Bha sgaoth 
eun a' teachd dlùth dhoibh air gach taobh, 's a' fàs ni ou 
lìonmhoire o àm gu h-àm : cha 'n e amhàin eòin mhara, 
ach mar an ceudna eòin tìre nach b' urrainn itealaich 
fad o'n tràigh. Mhothaich sgioba aoin do na soithichibh, 
cuilc a' snàmh air an fhairge, a ghearradh do rèir coslais 
o chionn là no dhà, agus mar an ceudna, mìr maide air 
a shnaidheadh gu h-mnleachdach. Thog muinntir aoin 
eile do na loingeis geug craoibhe air a h-iir bhuain, air 
an robh dearcan dearga. Bha coslas ùr air na neòil niu 
thimchioll na grèine 'an àm dhi dol fodha. Bha 'n oiteag 
ni bu chiùine agus ni bu bhlàithe. Rè na h-oidhche, 
bha 'n soirbheas air ais agus air aghart o gach àird. O 
na nithibh so'thuig Columbus gu'n robh iad dliith do thir. 
Bha e co dearbh-chinnteach as a so, 's gun d'àithn e air 
feasgar an aoin-là-deug do mhìos deireannach an fhogh- 
araidh, an dèigh ùrnuigh fhollaiseach a chur suas, na 
siiiil a phasgacQi, agus luchd-amhairc fhurachair a chur 
air freiceadan, 'an earalas nach dlùthaicheadh iad gun fhios 
doibh air tìr. Fad na h-oidhche sin, anns an robh dòchas 
agus dùil gach aoin co àrd, cha d' thàinig codal air sùii. 
Bha gach aon air clàr-uachdrach na luinge; cha do 
theiring duine. Bha gach siiil gu dian iomaguineach a^ 
amharc a mach ris an àird o'n robh diiil aca a' cheud 
sealladh air tìr-mòr fhaotainn, miann an cridhe agus diir- 
achd an anama. Tamull beag roimh meadhon oidhche, 
'nuair a bha Columbus 'na sheasamh ann an toiseach na 
luinge, chunnaic e solus fada uaithe, agus chomharaich 

e a mach e do dhithis dhaoine bha 'nan seasamh làimh 
ris. Chunnaic iad 'nan tritiir an solus a' gluasad o àite 
gu àite; agus, beagan an dèigh sin, chualas o h-aon do 
na loingeis a bha sa' chuideachd, an iolach aoibhneach, 
TiR, TiR. Ach mhealladh iad co tric le baoth-choslais, 's 
gu'n robh iad a nis an-amharusach 'nan inntinn. Dh' 
fhuirich iad, uime sin, ann an iarguin iomaguineach ri 
tiUeadh an là. Cha luaithe bhris fàire na maidne na 
dh' fhalbh gach aobhar-eagail, agus amharuis : chunnaic 
iad eilean sèa mìle mu thuath dhoibh, le 'mhachraichibh 
lurach uaine, le 'choilltibh àrda dosrach, air 'uisgeachadh 
le aibhnichibh fionnar, nithibh a thug gnè bheachd dhoibh 
air maise na diithcha àluinn a bha rompa. Thog sgioba 
na luinge sin, a fhuair a' cheud sealladh air tìr, laoidh- 
mholaidh do Dhia, agus cho-fhreagradh an fhuaim o gach 
aon do chàch le deuraibh aoibhneis, agus àrd-cho- 
ghàirdeachas anama. Cha luaithe chuir iad an taing- 
ealachd do nèamh an ceill, na thaisbein iad an àrd-mheas 
do 'n Cheannard. Thilg siad iad fèin aig a chosaibh, air 
an irioslachadh le cuimhn' air an aineolas agus am mi- 
shuAÌrceas d'a thaobh, a choisinn doibh fèin agus d' an 
Ceannard co huthad trioblaid. Dh' amhairc iad a nis air 
mar dhuine air a shoiUeireachadh o nèamh, aig an robh 
eòlas agus misneach thairis air a' chuid eile do 'n chinne- 
dhaoine, trid an robh comas aige na bha 'na bheachd a 
thoirt gu crìch. Co luath 's a dh' èirich a' ghrian, bha 
gach geòla maìch, agus an sgiobadh annta f o'n armaibh ; 
dh' iomair iad air falbh a dh' ionnsuidh an eilein le 'm 
brataichibh rìomhach, le ceòl curanta buadhar, agus leis 
gach mòralachd cogaidh eile a b' urrainn doibh a nochd- 
adh. 'Nuair a dhliithaich iad air an fhearann, mhothaich 
iad gu'n robh àireamh mhòr shluaigh rompa, a chruinnich 
'nuair a chunnaic iad na loingeis, a' taisbeanadh 'nan 
giiilan gu lèir an t-iongantas agus an t-uamhas leis an do 
inhothaich iad gach sealladh coimheach, agus cuspair iìr 
a bha nis 'nam beachd. B' e Colimibus a' cheud duine 
o'n Eoinn-Eòrpa a sheas riamh air an t-saoghal ùr so a 
fhuair e fèin mar so a mach. Bha e air 'èideadh ann an 
culaidh dhreachmhoir eireachdail; bha claiflheamh rùisgte 
'na làimh. Lean a chuid daoine e; agus a' tuiteam air 
an glùinibh, phòg iad am fearann a bha na h-uiread 
fhadail orra chum a ruigheachd. Thog iad crois, agus 

'gan sleuchdadh fèin, thug iad taing do Dhia a thug 
ceann-crìche co sòlasach air an turus. Gabh iad an sin 
seilbh san diithaich, ann an ainm ban-righ na Spàinne, 
leis gach cleachdadh a bha cumanta san linn sin. Chuart- 
aich muinntir na dùthcha iad, a' tabhairt aire le ìpghnadh 
agus le urram fiamhach do na nithibh a bha na Spàin- 
nich a' deanamh ; ged is beag a bha fios aca, mo thruaighe ! 
ciod bu chiall da. Bha èideadh nan Spàinneach, gfilead 
an craicinn, am feusagan, an airm, agus gach ni eile 'n,ì.n 
aobhar ìoghnaidh doibh. Lìon na soithichean mòr anns 
an d' thàinig iad o'n chuan, a bha, air leò, a' gluasad air 
an fhairge mar gu'm b* ann le sgiathaibh, agus o'n d' 
thàinig fuaim co uamhasach lasrach, le tairneanach, le 
dealanach, agus le smiiid co eagalach ; lìon na soithichean 
so iad le oillt agus uamhimn. Smuainich iad na-h 
bithean cruthaichte bh' annta, ach clann na grèine, a 
theiring, car tamuill, a dh' ionnsuidh an t-saoghail so. 
Ma bha iongantas air na h-Innseanaich bhochda, 's gaun 
a bu lugha bha air na seòladairibh : bha gach oraol^li, 
agiis gach lus annasach dhoibh. Bha 'm fearann, do reir 
coslais, tarbhach, ge nach do threabhadh riamh e. Bha 
'n cearna so do'n domhan teith leis na Spàinnich, ach an 
dèigh so uile, ro thaitneach. Bha 'n luchd-àiteachaidh 
gu lòm rùisgte ann an neò-chiontas nàduir. Bha 'm falt 
fada dubh a' snàmh air an guaiUnibh, no air 'fhigheadh 
'na chaisreagaibh dualach mu thimchioU an cinn. Bha 
neul nan daoine, ruadh; bha 'n aogas neo-chosmhuil ri 
aon ni riamh a chunnaic iad san Roinn-Eòrpa; ach an 
dèigh sin, gun bhi idir mi-thaitneach : bha sealladh an 
gnùise caoimhneil, caomh, agus fiamhach. Ge nach robh 
iad àrd, bha iad air dheagh chimiadh, èasguidh, fuasg- 
ailteach. Bha 'n aghaidhean agus earrannan eile d' an 
cuirp air an dath gu guanach, amaideach. Bha iad 
nàrach, athach air tiis; ach ann an ùine ghoirid chinn 
iad ro ionmhuinn mu na Spàinnich, agus le gàirdeachas 
anabarrach ghabh uatha cnaipeanan, aigileanan gloine, 
agus faoineachd eile do'n t-seòrsa sin, ann an iomlaid 
airson aon ni a bh' aca r'a sheachnadh. Thill Columbus 
mu fheasgar a dh' ionnsuidh na luinge; lean mòran do 
na h-Innseanaich e, ann an sgothaibh fada caola a chladh- 
aich iad a mach o chalpa chraobh mòra a leag iad, a 
shnaidh iad gu cumadh, agus a dh' iomair iad gu h-eutrom 
seòlta. 

Mar so fhuaradh a mach America; agus mar so, ann 
an càirdeas, agus deagh rùn, choinnich luchd-àiteachaidh 
a,n t-seanji t-saoghail agus an t-saoghail ùir, làn-thoihchte 
taobh air thaobh le chèile. Bha na Spàinnich fiosrach, 
eòlach, agus sanntach ; thuig iad cheana co luachmhor 
's a bhiodh na cearna so do'n diithaich; ach 's beag lìos 
a bh' aig na h-Innseanaich bhochda aineolach, ged a bha 
iadsan sòlasach, co Huthad àmhghar, uamhae, agus 
fòimeart a bha 'na lorg so ri èiridh dhoibh. 



LABHINIA. 



Bha càirdean aon uair aig Labhinia òg, 

An ainnir àillidh. Dh' fhàg iad i gu moch; 

'Na naoidhein chaiU i 'h-uile earbsa 's taic, 

A h-uile dìon, — ach neò-chiontas a's nèamh. 

Le 'màthair, banntrach uireasbh'ach a's lag, 

'Am. bothan ìosal chòmhnuich iad le chèir ; 

Folaicht' o dhaoinibh 'n dìomhaireachd nan gleann, 

Fo dhubhar chraobh an uaigneas sàmhach sèimh, 

Gu mòr ni 's mò le macantaclid a's beus. 

Le chèile sheachain iad mar so an tàir, 

Tha daoine deanamh tha air at le uaiU, 

Air maise 's beusachd ann an là an airc. 

Bu ghann an lòn, 's cha mhòr nach b' iohann fòs 

A's eòin nan geug, a thàlaidh iad gu suain, 

lad sona 'n diugh, suarach mu'n àm ri teachd. 

Bu chiibhraidh 'dealbh na blàth a' chèitein iiir 

Fo dhealt na maduinn mhoch, bu ghloine 'snuadh, 

Na 'n canach fèin, no'n sneachd air uchd nam beann. 

Bha macintas co caoin 'na sùil ghuirm chiiiin 

A's gann a thog i, 'dearcadh sìos le bàigh 

Air snuadh nan neònan 's air na blàithibh maoth ; 

No 'nuair a dh' èisdeadh i ri sgeul a' bhròin, 

Mu chaochladh dòchais bha aon uair co àrd, 

Mar reul an anmoich dh' aomadh iad a sìos 

Fo dhealta tlàth nan deur. — B' àilhdh a dealbh, 

A mhaighdean dhreachmhor so bu mhaisich' fiamh ; 

Le trusgan eutrom dh' èideadh i gu grinn, 

Ni b' fhèarr na rìomhadh àrd : — a h-àille£ichd-sa 

Cha 'n ìarradh sgèimh no snas o rìomhadh fòs; 

Gun rìomhadh idir 's ann bu rìomhaich' i; 

Suarach m'a h-àilleachd, b' àilleachd i air fad, 

An rìbhinn aonarach 'an uaigneas ghleann. 

Mar ann an doimhneachd dhìomhair tir nam beann^ 

'An coire fasg'ach, no 'an glacaibh blàth, 

A chinneas sòbhrach fad' o shealladh siil, 

Le fàile fallain 'mach air feadh an raoin; 

Mar sin gu cùbhraidh a's gun fhios do'n t-saogb.1, 

Gu lurach àluinn chinn Labhinia suas. 



LEABA-BHAIS AN FHOIRBHICH. 

Sguib an seann duine a labhairt; agus bha 'ogha a nis 
comasach air na bha e faicinn fhulang. Theann e gu 
sàmhach a niill chum b! bhùird far an robh a' chùngaidh- 
leighis a dh' uidheamaicheadh airson a sheanar, 's 'ga 
ghiùlan a nall ann an soire beag, chìim e suas e le làimh 
chaoimh ri beul an t-soann-duine. Dh' òl e, agus an sin 
thubhairt e, " Thig ni 's dlùithe dhomh, a Sheiimais bhig, 
agus thoir dhomh pòg air do shon fèin, agus air sgàth 
t' athar;" agus mar a dhlùthaich an leanabh gràdhach a 
bhilean ciibhraidh air beul seachdta a sheanar, thuit na 
deòir gu frasach o shùil an aosda, agus shil iad air ceann 
leadanach an leinibh, a bha nis ^na shìneadh agus ag 
osnaich air a bhroiUeach. " A Sheumais bhig," ars' esan, 
" dhìchuimhnich t' athair fèin thusa a' d' leanabas, agus 
mise, am shean aois ; ach na dì-chuimhnich thusa t' athair 
no do mhàthair; òir tha fios agad, agus is aithne dhuit 
gur h-i sin àithne Dhè." Bha cridhe an leinibh an impis 
sgàineadh, agus cha robh e 'na chomas labhairt. Dhruid 
e ni bu dliiithe 's ni bu dlùithe ris an t-seann duine 
ghràdhach, agus bha e nis gu brònach 'na shìneadh air 
uchd a sheanar. Thuit a mhàthair sìos'air a glùinibh, 
agus dh' fhalaich i a gnìiis le 'lamhaibh. " O !' deir ise, 
" nam biodh fios aig m' fhear-pòsda air so cha 'n fhàgadh 
e 'athair air leabaidh a' bhàis." Agus bha fios agani a 
nis gu'n robh am foirbheach ag umuigh airson a mhic 
easùmhal agus aingidh. San àm dheuchainneach so ghlac 
am ministeir am BìobuU air a ghlùn, agus thubhairt e^ 



87 

" Seinneamaid, chum cliù agus moladh Dhè, earrami do'n 
chiìigeadh-sahn-d0ug ; " agus leugh e le cridhe làn agus le 
guth bristeach na rannan taitneach sin. 

'' Cò dh' f hanas ann ad phàiUiun shuas ? 

A Thighearna cò è? 
Air do chnoc naomh cò 'n tì sin leat 

A chòmhnuicheas gach rè? 
An tì a ghluais gu trèibhdhireach, ' 

Is ionracas a chleachd, 
Xabhras an fhìrinn sin a mach 

A ta 'na chridhe steach." 

Mun gann a sheinn iad an t-sahn, dh'fhosgladh an 
dorus, agus thàinig duine àrd tlachdmhor a steach; ach 
bha gruaim air a mhala, agus a thaobh coslais, bha e fo 
bhròn, fo dhoilgheas, agus fo agartas goirt. Air a 
ghluasad, fo amhluadh, agus air a bhualadh le dubhachas 
le cluinntinn b! cheòil thiamhaidh chràbhaich a chual, c, 
shuidh e sios air ionad-suidhe, agus le aghaidh ghlas- 
neulaich thròm thug e sùil air leaba-bhàis 'athàr. 'Nuair 
a sguir na saihn, thubhairt am foirbheach, le guth 
tursach trom, *' A mhic, thàinig thu 's an àm a dh' 
fhaighinn beannachd deireannach t' athar. Gu 'n 
tugadh na tha ri tachairt san t-seòmar so air an oidhche 
nochd, ortsa pilleadh o d' dhroch shhghibh! Tha thu 'n 
so gu fianuis a thogail air tròcair do Dhè agus do Shlàn- 
uighir, air an d' rinn thu co fada dearmad." Dh' amhairc 
am ministeir, le gniiis, mur robh i le gruaim, a bha 
air a' chuid bu lugha, achmhasanach, air an òganach a 
bha fhathast 'na thosd, agus thubhairt e, " Uillèam ! o 
chionn trì bHadhna cha do dhorchaich t' fhaileas stairsr- 
each tighe an Tigheama. ladsan a chuireas an suajrachas 
an tàimeanach, feudaidh iad criothnachadh ris a' ghuth. 
chiiiin shàmhach. A nis ann an àm an aithreachais — 
gu'n giìdaineadh spiorad t' athar suas do nèamh sgeul air 
aon anam aithreachail a thèamadh o chuideachd pheac- 
ach." Le mòr-shaothair, dhlùthaich an t-òganach gu 
taobh na leapach, agus mu dheireadh fhuair e comas a 
ràdh, " Athair, cha 'n 'eil mise as eugmhais bàigh nàduir ; 
agus ghrea^ mi dhachaidh co luath 's a chuala mi gu'u 
robh am ministeir a' marcachd a dh' ionnsuidh an tighe. 

Tha dòchas agam gu faigh sibh a chuid as fèarr dhe ì?o 
fhathast; agus ma chuir mi campar riamh oirbh, tha mi 
'g iarraidh maitheanais; oir tha cridhe daonnachdail 
a,gam, Athair! Bha mi mi-dhleasnach, ach cha 'n eil mì 
mi-chneasta. Tha mi a' guidhe maitheanais." — " Thig a 
nall ni 's dlùithe dhomh, Uilleam ; liib do ghliin ri baobh 
mo leapach agus fairicheadh mo làmh ceann mo mbic 
ghràdhaich ; oir tha dorchadEis gu dian a' teachd thairis 
orm. Bu tù mo cheud-ghin, agus an diugh cha 'n eil 
mac beò agam ach thu. Tha do bhràthairean agus do 
pheathraichean geala gaolach, fo'n fhòid sa' chladh ud 
thall, dliith dh' ise, cèile mo ghràidh, a thug t' eudana 
fèin, UiUeam, gu tric gu m' chuimhne. Is f ada bha thu a' 
d' chulaidh-aoibhneis agus a' d' aobhar-uaiU ; oir cha robh 
anns an sgìreachd lùle aon duine no mac cosmhuil ri m' 
Uilleam fèin. Ma thàinig atharrachadh air do chridhe 
o'n àm sin, 's rèidh do Dhia smuaintean ceart aiseag air 
ais duit. Ghuil mi gu goirt air do shon ; 's eadh, 
UiUeam, 'nuair nach robh aon am chòir — eadhon, mar 
ghuil Daibhidh airson Absallom — ^air do shonsa, a mhic, 
O mo mhac !" B' e 'm freagradh a thug UiUeam, aon 
osna thròm dhomhain. Bha a cholann gu lèir fo thròm 
spàim, 's e fhathast air a ghliin ; ach b' fhurasd' fhaicinn 
gu'n robh e fulang fo aithreachas, agartas coguis, agns 
an-dòchas auama. Thubhairt am ministeir, le guth bu 
sgaitiche agus le aogas bu ghruamaiche na b' àbhaist da,. 
" Am bheil fios agadsa cò 'n làmh a tha nis 'na luidhe air 
do cheann ceannairceach V' — " O ! na buin ro-chruaidh 
ris," ars' a chèile bhrònach. 's i teachd am folluis o chiiil 
dhorcha san t-seòmar, far an d' thug i oidheirp air i feui 
fholach fo mhulad agus fo nàire, " O ! caomhnaibh m 
fhear-pòsda, caomhnaibh e," ars' ise, " bha e do ghnàtfi 
dleasnach caoimhneil riumsa." Agus le so a ràdh, thuit i 
air a glùinibh làimh ris, agus chuir i a gàirdeana fada 
geala gu bàigheil cianail mu'n cuairt d' a mhuineal. 
"Falbh thusa cuideachd, a Sheumais bhig ghràdhaich," 
ars' am foirbheach ; " falbh eadhon o m' bhroiUeach, agns 
leig fodhad do ghliin làimh ri t' athair agus do mhàthair, 
chum gu'm beannaicheam sibh uile, le aon iirnuigh dhìir- 
achdaich mim dealaich sinn." Rinn an leanabh mar a 
dh' iarradh air, agus chaidh e air a ghlìin le càileigin do 
'^àth ri taobh 'athar. Cha d' rinn an duine truagh 

dearmad air an leanabh a ghabhail a nis 'na ghlacaibh a 
dhì-chtiimhnich e tuille 's fada; bu toigh leis 'fhuil fèin 
a dh' aindeoin cnmhachd marbhanta a' mhì-chreidimh a 
fhuair gus a so buaidh air. " Cuiribh focal Dè," ars an 
foirbheach, " ann an làmhaibh mo mhic, agus leughadh 
e mach d'a athair a tha dlùth air a chrìch, an 25, 26, 
27th rann do'n aona-caibdeil-deug do Shoisgeul Eoiii.' 
Chaidh am ministeir d' an ionnsuidh-san a bh' air an 
^liiinibh, agus thubhairt e le guth truacanta ciìiin, 
caoimhneil, " Is cuimhne leam, Uilleam, 'nuair nach robh 
a h-aon a b' fhèarr a leughadh focal Dè na thusa. Am 
feud e bith gu'n do dhì-chuimhnich mac mo charaid 
fòghlum 'òige?'' Cha do dhì-chuimhnich e; cha ruigeadh 
am peacach truagh aithreachail a leas a shùilean a thogail 
o thaobh na leapach. Ch^ith sruth naomh an t-soisgeil 
claia 'na chridhe, agus bha oia h-uisgeachan a rìs a' 
briichdadh a mach. Le guth fann tachdta, labhair e; 
*' Thubhairt losa rithe, is mise ^an aiseirigh agus a' 
bheatha; an tì chreideas annam-sa, ged gheibheadh e 
bàs, bithidh e beò : agus ge b' e neach a ta beò agus a' 
€reidsinn annam-sa, cha 'n fhaigh e bàs am feasd. Am 
bheil thu creidsinn so? Thubhairt i ns, Tha, a Thigìi- 
eama : tha mi creidsinn gur tusa Criosd, Mac Dhè, a bha 
gu teachd chun«. an t^saoghail." — " Cha 'n e so guth ana- 
creidich," ars' an seann duine, gu buadhar air leabaidh a 
bhàis ; " is ni 'bheil agadsa, UiUeam, cridhe an ana- 
creidich. Aidich gu 'bheil thu creidsinn na leugh tiiu 
air an àm, agus gheibh t' athair bàs ann an sìth." — " Tha 
mi a' creidsinn ; agus mar tha thusa toirt^ maitheanas 
dòmhsa, gu'n deònaicheadh m' Athair a ta air nèamh 
dhomh maitheanas mar an ceudna." Bha am foirbheach 
mar neach air 'ath-bheothachadh gu h-obann le beatha as 
ÙT. Las a shiiilean fann — thàinig ruiteag 'na ghruaidh 
bhàin — • air leat gu'n d' fhàs a làmhan critheach, làidir, 
agus bha a ghuth gu glan soiUeir mar ann an aird' a 
neart. " A* d' làmhaibh-sa, O mo Dhia, tha mi tiomnadh 
a suas mo spioraid!" agus le so a ràdh, thuit e gu ciìiin 
seachad air ceann-adhart na leapach, agus air leam gu'n 
<niala mi osimn. Bha sàmhchair fhada ann 'na dhèigh 
so; bha gach aon 'nan tosd. Dh' èirich an t-athair, a' 
mhàthair, agus an leanabh o'n glùinibh. Bha sìiil gach 
aon air aogas ciìiin a/ chuirp sin a bha nis sìnte ann am 

fois shìorruidh; agus gun bhas-bhualadh no àrd-chumh- 
adh, ach ann am bròn sàmhach an anama strìochdta^ 
sheas sinn mu'n cuairt air leaba-bhais an fhoirbhich. 



MU MHIONNAN MI-NAOMHA. 

Do gach droch cleachdadh d' am bheil muinntir shean 
agus òg buailteach, is iad mionnan mi-naomha an t-aon 
a's ain-diadhaidh agus a's dabna — an t-aon a's masluiche 
agus a's tàireala — an t-aon a's lugha tuigse agus a's lugha 
dh' fheudar d' a leisgeul a ghabhail. Gidheadh, mo 
thruaighe! c'àit an teid sinn nach cluinn sinn a' chainnt 
ghràineil sgreataidh sin. Nach tric a chliiinneas sinn, 
cha 'n e amhàin clann òg amaideach, ach miiinntir a ta 
teachd gu aois, a chuir Dia os ceann theaghlaichibh, a 
tha fo ainm agus fo aidmheil <Chrìosduidhean, a' luadh 
'nan cainnt ghnàthaichte, ainm urramach an Dè a's àirde, 
gun suim gun umhail ; a' leigeadh gu , fianuis an ainm 
ghlòrmhoir sin na nithe a's faoine; 'ga mhì-naomhachadh 
fo'n bhrosnuchadh as lugha; a' guidheadh mhallachdan 
air an cinn fèin agus dhaoin' eile, ann an cainnt nach 
feud gun sgreamh a chur air neach air bith aig a' bheil 
am meas a's lugha air mòralachd agus meas an Tì a 
chruthaich e. 

Is fiu'asda olc agus cunnart a' pheacaidh so fhaicinn. 
Tha e a' taisbeanadh naimhdeas an aghaidh Dhè : feudar 
barail a thoirt air staid a' chridhe leis a' chainnt a thig 
o'n bheul. Mar tha 'n tobar, 's amhuil a bhios na 
sruthain a thig uaithe. " Tha an inntinn fheòlmhor," 
ars' an t-abstol, " 'na naimhdeas an aghaidh Dhè ; " ach 
cha 'n 'eil aon pheacadh a' nochdadh an naimhdeis so 
ni's mò na a cheart aon mu'm bheil sinn a' labhairt. 
Tha luchd nam mionn air èiridh, mar gu'm b' ann, ami 
an ceannairc an aghaidh Rìgh nan rìghre. Leis a' 
chleachdadh so tha iad a' cur a mhòralachd, a chumhachd, 
agus 'ùghdarras gu'n dùlan. Fo'n t-seann Tiomnadh agus 
fo'n Tiomnadh-nuadh, tha Dia ann am briathraibh làidir 
a' toirmeasg a' pheacaidh so. Is moch a thubhairt e le 
guth o nèamh, ann an cainnt a sgrìobh e le 'mheur fèin 
air clàr doiche, " Na tabhair ainm an Tigheama do Dhia 

an diomhanas/' agus tha an àithne cheudna air a toirt 
dhninn air iomadh dòigh anns an t-Soisgeul. Tha Criosd 
ag ràdh, " Na mionnaich idir ; aon chuid air nèamh no 
air an talamh, no le mionn air bith eile;" agus thug e 
rabhadh foUuiseach dhuinn, '* Nach measar iadsan neò- 
chiontach a bheir 'ainm 'an diomhanas; " ach airson gach 
focal diomhain a labhrar, gu'n toirear breith oirnn air 
chionn an latha mhòir. 'Nuair a tha Dia ag ràdh nach 
meas e neò-chiontach esan a bheir 'ainm an dìomhanas, 
tha sin co'-ionann ri 'ràdh gu'm meas e ciontach e : 's e 
sin, nach dì-chuimhnich e iad; taisgidh e suas iad 'na 
mheomhair, sgrìobhaidh e iad 'na leabhar. Bheir e aon 
là chum breitheanais iad; bheir e iad gu cùnntas air au 
son an làthair saoghail comh-chruinnichte, 'nuair a thig 
am binn a mach, agus a thaosgas e orra 'fhearg chimi a' 
chuid a's faide. Agus gu dearbh, anns an t-saoghal so 
fein, 's tric a chì sinn breitheanas Dhè a' teachd orra, 
ionnus gu bheil mòran a tha comharaichte airson a' 
pheacaidh so, air an gearradh as ann am meadhon an 
guidheachaibh fèin; air an sguabadh gu h-obunn do 
shìorruidheachd, le mallachadh 'nam beul a' ta, gun 
aithreachas gun mhailheanas, air an cinn. Ann an ifrinn 
's i so cainnt an deamhain agus a chuid aingeal ; agus O ! 
's uamhasach an ni a bhi fòghlum na cainnte so aii* 
thalamh, agus 'na lorg so a bhi 'g uUachadh fa chomhair 
ionad na dòruinn. Tha 'm peacadh so, abradh daoine 
mar a thogras iad, 'na làn-dearbhadh air iad a bhi an 
taobh a mach do Dhia, agus air iad a bhi neò-iompaichte. 
Tha eagal De ann an cridheachaibh a shluaigh ; ach iad- 
san a tha ciontach do'n pheacadh so, tha iad a' leigeil 
fhaicinn nach 'eil 'eagal 'nan cridheachaibh. Tha fìamh 
orra an làthair dhaoine, agus fuirichidh iad o'n pheacadh 
80, • 'nuair a shaoileas iad gu bheil e sgreamhail le aon 
duine measail san èisdeachd ; ach cha 'n 'eil fiamh aca 
roimh Dhia, agus tairgidh iad eas-urram dha as an 
eudann. Buidheachas do Dhia, cha chluinnear a' chainnt 
so a nis ann an cuideachda mheasail air bith. 'S i 's 
cainnt amhàin do 'n chuid a's suaraiche do 'n chinne- 
dhaonna, a tha 'smuaineachadh gu faoin gu'm builich so 
am barrachd snas air an seanachas, mionnachadh agus 
mallachdh a bhi do ghnàth aig bun 's aig bàrr an teanga. 
Ma 's e so gnè agus cunnart a' pheacaidh so ; ma tha e co 

sgreamhail ann am beachd dhaoinibh matha; ma tha e 
co fuathach le Dia, — cha 'n fheud e bith nach 'eil am 
buaireadh a tha teumadh dhaoine g'a ionnsuidh, cumh- 
achdach air mhodh sònruichte, no gu bheil tairbhe ro- 
mhòr 'na lorg. Ach ged is iongantach, gidheadh is fìor, 
nach 'eil aon bhuaireadh a' tarruing g'a ionnsuidh, agus 
ni mò 'bheil toileachas-inntinn no meas, no tairbhe sam 
bith a' sruthadh uaithe; ach, air an làimh eile, mulad, 
nàire, agus bàs. Agus a nis am bheil a h-aon agaibhse 
ciontach anns a' pheacadh ghràineil so, a' saltairt gu 
h-easurramach air ainm an Ti naomha sin, a tha sibh ag- 
aidmheil mar bhur Dia agus 'ur Slànuighear, agus d'am 
bheil na h-aingil a's àirde tha air nèamh a' toirt aoraidh 
le f aiciU agus le urram naomha ? Guidheam oirbh, bithibli 
air 'ur n-earalas an aghaidh a' pheacaidh so, cia eagalach 
an staid anns am bheil sibh, leis an dearbhadh a th' 
agaibh anns a' cheart chleachdadh so gu bheil sibh 
fhathast ann an staid neo-iompaichte — fo mhallachd Dhè 
— gu cuthaichte a' ruith gu lèir-sgrios, agus le 'r làn- 
fhiosrachadh fèin buailteach do pheanas sìorruidh. Dh' 
asluichinn oirbh, ann an càirdeas do 'r n-anamaibh rabh- 
adh a ghabhail 'na thràth. Feudaidh sibh a nis uaiU a 
dheanamh as 'ur teòmachd ann an cainnt a' mhallachaidh ; 
ach tha là a' tarruing dlìith, 'nuair nach bi e 'nur comas 
masladh a chur air Dia ni 's faide; là anns an tionnda'r 
bhur gàire gu bròn, agus bhur gàirdeachas gu dòlas. 
Feudaidh luchd nam mionn dol as o dhaoinibh ; ach an 
Dia ris am bheil bhur gnothach, thubhairt e nach meas e 
neò-chiontach esan a bheir 'ainm 'an dìomhanas. 



MU BHREUGA-N' .— E ARAIL DO'N OIGRIDH. 

Tha e anabarrach feumail, mo chàirdean, gu'n labhair sibh 
do ghnàth an fhìrinn. Ma tha sibh co sona 's gu'n do 
ghnàthaich sibh an cleachdadh so an àm na h-òige, is 
dual da gu'n lean e ribh an dèigh làimhe ; ach ma ghnàth- 
aicheas sibh san àm so breugan agus mealltaireachd, ciod 
ris an ion fiughair a bhi ach gu'm fàs sibh ni 's cealgaiche 
mar thèid sibh an aois. 

'Nuair a dh' èireas duibh aon olc a dheanamli, 
theagamh gur math leibh a chleith le breug ìnnseadh do r 
pàrantaibh no do'r maighstiribh ; ach bithibh air 'ur 
faicill roi' a leithid sin do cheilg. Cha bhiodh ann ach 
aon chionta chur ri cionta eile, agus mar sin bhiodh bhur 
giùlan ni bu mhiosa na bha e roimhe. Ach ma ni sibh 
aideachadh saor, soiUeir, 's dòcha gur lughaid an aire 
bheirear do 'ur mearachd ; ach ma gheibhear a mach gu'n 
d' rinn sibh coire, agus eu'n d' oidheirpich sibh a chleith 
le brèig, 's dù gu'm bi 'ur peanas ni 's truime. Ma 
b' àill leibh a bhi saor o bhi cleith 'ur lochdan le breug- 
aibh, thugaibh oidheirp air a bhi co neo-lochdach 's a 
dh' fheudas sibh. Bithibh cùramach m'ar fòghlimi agus 
mu'r n-obair. Seachnaibh droch cleasachd agus giiilan 
mì-shuairce, agus bithibh ciiramach gu bhi ìimhal do'r 
pàrantaibh agus do'r maighstiribh. 

Ma tha bhur còmpanaich olc agus mì-bheusach, theag- 

amh gu'n iarr iad oirbh am mearachdan a chleith le 

breugaibh ìnnseadh ; agus mur dean sibh e bheir iad 

beum dhuibh, agus their iad ribh luchd innse'-tuaileis. 

Ma dh' èireas duibh a bhi ann an tigh far am bheil 

seirbhisich, theagamh gu'n oidheirpich iad a thoirt oirbh 

a shaoilsinn gur ciatach an ni am mearachdan-san a 

clileith le brèig ìnnseadh. Gim teagamh is neo-fhiachail 

agus mì-chiatach a thig e bhi do ghnàth air 'ur faicill gu 

mearachdan fhaotainn a ma^h, 's an uair a gheibhear a 

ina.ch. iad, a bhi ro-dheònach air an leigil ris; ach 'nuair 

^ dh' fheòruichear dhìbh mu ghiiilan dliaoin' eile, 's còir 

<ihuibh a bhi 'nur tosd, no an fhìrinn shoilleir ìnnseadh 

iimpa. Ma theirear luchd ìnnse'-tuaileis ribh àir a shon 

sin, cha 'n 'eil àrach'air. Bithidh do thoileachadh agaibh 

^ smuaineachadh nach do thoiU sibh sin a ràdh ribh ; 

-agus gur mòr a's tàire bhi 'g ìnnse' bhreug na bhi 'nur 

luchd ìnnse'-sgeòil. 

A dh' aon fhocal, ge b' e ni a bhrosnuicheadh sibh gu 
l^reug aithris, na gèillibh dha. Is comharradh air inntinn 
xnhiuthair agus neo-fhiachail a bhi 'g aithris bhreug. Ged 
a, dheanadh e air uairibh 'ur dìon o ana-goireas, agus 
"theagamh càileigin do bhuannachd a chosnadh dhuibh, 
cha b' fhiach an gnothuch an dragh. 'S èiginn gu'm 
f aighear a mach an iìine ghèarr luchd aithris bhreug, agus 
an sin cha toirear creideas doibh. A thuilUdh air so, tha 

breugan nam màthair-aobhair air ioma droch-bheirt eile; 
tha iad a' fàgail a' ghiùlain gu h-iomlan mì-mheasail; 
agus chuireadh iad fodha sibh mu dheireadh ann am beag 
toirt agus mì-chhù. 

Air an làimh eile, thugaibh fa 'near a' bhuaidh a 
tha 'n lorg a bhi labhairt na fìrinn; an toileachadh a 
bheir e do'r n-inntinn fèin. Nach taitaieach an ni dhuibh 
a chuimhneachadh nach robh sibh ciontach do ni co mì- 
chhùiteach ri blii 'g aithris bhreug? Tha gnùis a' bhreug- 
aire 'ga bhrath ; tha a shealladh ìosal, tha e f o iomaguin ; 
tha sgàth air do shùU a choinneachadh ; tha a choltas air 
fad a' leigeil ris co iomaguineach 's a tha e, agus cia 
fiosrach 's a tha e air a chionta. Ach cha ruig an neach 
a labhras an fhìrinn a leas eagal a bhi air; agus tha 
sòlas aig a chridhe a chionn gu bheil e fiosrach air a 
thrèibhdhireas. Nach taitneach ma ta an ni meas fhaot- 
ainn o chàch? agus ciod a's luachmhoire na 'n fhìrinn? 
Ciod a's urramaiche 's urrainn duinn a ràdh mu ghille no 
mu nìonaig òig, mu dhuine no mu mhnaoi, na 'nuair a 
their sinn, Is aon so a dh' fheudar a chreidsinn anns gach 
nì, agus leis nach b' f hiii breug a dheanamh ? 

Tha sibhse fhathast òg, agus theagamh nach h-aithne 
dhuibh an sòlas agus an t-sochair a tha 'g èiridh o dheagh 
chliù ; ach feudaidh sibh mo chreidsinn, ma bhitheas tre 
bheannachadh Dhè, an steigh air a suidheachadh gu bhi 
ionraic agus fìrinneach 'nur giiilan, trid 'iir cuairt sa' 
bheatha so, bithidh aobhar agaibh gàirdeachas a dhean- 
amh, gu'n deachaidh gu tràthail a theagasg dhuibh tàir a 
dheanamh air sl bhrèig agus gràdh a thoirt do'n fhìrinn. 

Thar gach ni, thugaibh fa'near na tha air a ràdh ann 
am focal Dè mu thimchioll bhreug. Ma sheallas sibh air 
eachdraidh nan luoiiach, chì sibh ' gur breugan agus 
mealltaireachd a b' fhìor chion-fàth air na truaighibh 
cràiteach a dh* fhuiHng iad. " Meallaidh gach neach. a 
choimhearsnach, gun bhi labhairt na fìrinn ; dh' fhòghlum 
iad d'an teangaidh breugan a labhairt, agus iad fèin a 
sgìtheachadh ann an deanamh uilc. Airson nan nithe so, 
nach tig mise g' an amharc? deir an Tigheama; air a 
leithid so do clunneach, nach dean m' anam dioghaltas?" 
Tha e air 'innseadh dhuibh ann an Gnàth-fhocail Shol- 
aimh, gur gràinealachd leis an , Tighearna bilean nam 
breug; agus ann an Leabhar an Fhoillseachaidh, ge b' e 

air bith a ghràdhaicheas agus a ni breug, nach feud iad 
dol a steach do nèamh. Smuainichibh gu dilrachdach. 
mo chàirdean òga, air an nithibh cudthromach sin ; agus 
na dì-chuimhnidiibh am feasd, mur toir sibh speis do'n 
fhìrinn, agus fuath do gach sUghe chealgach, nach com- 
asach dhuibh JJia a thoileachadh, no bhi air 'ur gabhail a 
steach d'a rìoghachd ghlòrmhor. 

LAOIDH. 

CiA maiseach taitneach ann an cloinn 
Bhi triall gu tràth san t-shghe cheart — 

Bhi seasmhach anns an fhìrinn ghloin 
A chosnas creideas agus feairt. 

Am breugaire cha 'n earbar ris, 

Ged is i 'n fhìrinn tha e 'g ràdh ; 
Esan a ni aon olc le 'fhios, 

Le brèig g'a chieith gu'n dean e dhà. 

Nach cuala sibh, 's nach d' fhuair sibh fìos, 
Gur gràin le Dia gach cealg 'nur sgeul; 

'S gu'n mharbhadh Ananias leis, 

'Nuair ghlacadh e le brèig 'na bheul? 

Mar so a bhean, Sapphira, dh' eug, 

'Nuair thàinig i a stigh co mear, 
'S a dhaingnich i co dahna 'bhreug 

Thug bàs an uamhais air a fear. 

Luchd gaoil na fìrinn 's ait le Dia, 

A labhras i gun cheUg an gràdh ; 
Ach luchd nam breug gu 'm fuadaich e 

Gu piantaibh sìorruidh bròin a's cràidh. 

Do ghnàth air m* fhaicill bithidh mi, 

Mun toir mi lèir-sgrios air mo cheann ; 
Oir cùnntas cruaidh tha 'n leabhar Dhè; 
Air gach breug a dh' ìnnseas clann. 






96 



MU DHROCH CUIDEACHD. 

Seachainn droch cuideachd. Labhrainn na briathra so, 
agus bheirinn a' chomhairle do gach duine, ge b' e air 
bith is aois da; ach tha 'n earail so gu h-àraidh feumail 
dhuibhse a tha òg. Tha sibh aineolach air an t-saoghal, 
agus ullamh gu bhi air 'ur tarruing air falbh gu gòraiche 
agus peacadh. Ma ni sibh còmpanas leis an aingidh, 
fàsaidh sibh co aingidh ris fèin. Labhraidh sibh an 
cainnt, leanaidh sibh an giìilan, fòghlumaidh sibh am 
beusan, nithe nach feud, luath no mall, gun 'ur sonas 
agus 'ur chii san t-saoghal so a mhiUeadh; agus faidli- 
eòidh sgrios* a thoirt air an anam neo-bhàsmhor. Is 
iomad dearbhadh muladach a th' againn air a' chùis so; 
agus òg 's mar tha sibnse, 's dearbh chinnteach mi gu'n 
do mhothuich sibh fèin dha so iomadh uair. Uime sin, 
seachnaibh mar am bàs, gach companach a tha taisbean- 
adh dhuibh 'na chainnt no 'na ghiiilan, gu bheil e ;ts 
eugmhais eagail Dè. Seachnaibh iadsan a tha tìtheach 
air mionnachadh, air breugaibh, air comhstri, air bristeadli 
na sàbaid, no droch cainnt, no aon ni eile tha air a 
thoirmeasg ann am focal Dè. Cronaichibh am mear- 
achdan le thoirt orra a thuigsÌQn gu'n caiU iad 'ur càirdeas 
agus 'ur meas mur trèig iad an gnàthachadh. Taghaibh 
'ur còmpanaich o àireamh na muinntir a tha deagh- 
bheusach, a tha 'gluasad gu stuama, neo-choireach, agus 
ionraic; a mhuinntir sui is urrainn deagh chomhairle 
thoirt oirbh, agus a nochdas deagh chaithe-beatha dhuibh ; 
iadsan a tha 'gabhail tlachd ann an àitheanta Dhè, agus 
a bheir misneach dhuibh gu gluasad air an t-shghe tha a' 
treòruchadh gu sìth agus glòh-. Cuimhnichibh briathran 
Dhè, — " An ti a shiùbhlas le daoinibh ghce, bithidh e 
ghc; ach sgriosar companach nan amadan." 



MU URNUIGH. 



Cha 'n ann ann am briathra snasmhor air an taghadh le 
cùram, air an cur gu riaghailteach an tàdh a chèile, air 
an labhairt gu stòlda le fonn cràbhaidh, a tha ùrnuigli 

thaitneach a' co'-sheasamh ; ni mò is ann ann an lùbadh 

nan glùn, togail suas nan làmh, no ann an uitghioll beòil. 

Feudaidh iad sin uile a bhith 's gun ghnè do iimuigli 

thaitneach a bhi 'nan lorg. Tha ùrauigh a co'-sheasamh 

ann an cur an ceiU ar n-iarrtuis, a' dòrtadh a mach ar 

cridheachan, b! togail suas ar n-anama a dh' ionnsuidh 

Dhè, le làn-earbsa, socraichte air toillteannais agus eadar- 

ghiiidhe an Tighearaa losa Criosd, ar Eear-saoraidli 

beannaichte. Cha 'n ann an saothair meomhair no 

meamnadh tha ùrauigh air a deanamh a suas, ach ann au 

saothair dhùrachdach spiorad neo-bhàsmhor an duine, air 

a dhùsgadh, air a bheothachadh, agus air 'iingadh le 

tionnsgnadh agus cumhachd o nèamh. Tha tirnuigh air 

a cur an ceiU mar ag iarraidh Bhè, ag amharc ri Dia, a' 

tarruing dliith do Dhia, a deanamh greim air a' chiimhn- 

anta, a' dòrtadh a mach b! chridhe 'na fhianuis, a' gul 

agus a' caoidh 'na làthair. Ann an iirauigh 's e 'n cridhe 

an t-aon ni ; oir ciod ì iirauigh ach co'-chomimn dìomhair 

an anama ri Dia trid Chriosd ; agus mur 'eil ar cainnt a' 

cur an ceill iarrtuis agus imcheist a' chridhe, cha 'n iira- 

uigh tha sinn a' deanamh, cha 'n airidh e air an ainm. 

Mur 'eil an cridhe 's an inntinn an sàs, cha 'n 'eil ann an 

iobairt na h-ùrauigh ach amaideachd fhaoin, fanaid 

laduma air mòralachd an Ti a's àirde. 'S fhurasda 

Aaicinn uaithe so gur h-i sin an iirauigh a's taitniche 

anns am mò am bheil an cridhe air a tharruing a mach a 

<ih' ionnsuidh Dhè, air a bhlàthachadh le gràdh agus 

^t^ingealachd dha; agus air 'ardachadh le bhi 'cuimhn- 

^achadh air cionfàth na misnich a tha aige ann an Criosd 

.^u teachd le dànachd naomh chimi caithir nan gràs. 

H'eudar an iirauigh so a dheanamh gym aon fhocal a 

^hnàthachadh ; tha cainnt aig b! chridhe a thidgeas Dia> 

^ jiuair nach comasach a lànachd aithris : 'nuair a dh' 

:Rieumar an gearan bochd a dheanamh ann an osnaichibh 

Xo deufaibh goirt. 

'Se Dia cuspair an fhior aoraidh; 's ann dàsan is 

^ubhaidh do gach glùn lùbadh, agus do gach beul aidmheil 

SL dheanamh. 'S esan Iehobhah, agus 'na làthair s 

^iginn do gach neach teachd. Ach 'nuair tha sinn ag 

Tàdh gur h-ann ri Dia amhàin a tha ùrauigh r a toirt 

suas, is feumail dhuinn a chuimhneachadh gu bheil trì 

pearsaidh anns an Diadhachd, an t-Athair, am Mac, agus 

4 

an Spiorad Naomh, an triùir sin gur aon Dia iad, ionann 
ann an nàdur, coimeas ann an ciunhachd agns ann an 
glòir. Tha aoradh agus urram dhgheach do gach pearsa 
san Trìonaid uUe-bheannaichte, gun an eadar-dhealachadh 
'nar n-inntinn; ach ar cridhe thogail d'an ionnsuidh mar 
an t-aon Dia beò fior. 

'S gann a ruigear a leas a dhearbhadh gur i iimuigh 
a dheanamh dleasnas an duine; tha solus nàduir fèin a' 
teagasg so; tha 'n dleasnas so air a dheargadh air clàr 
cridhe mhic an duine le meur dìomhair an Uile-chumh- 
achdaich, air chor 's gur doirbh a dhubhadh a mach. 
Ma 's iad na Cinnich a tha aineolach air an Dia bheò, ma 
's iad na h-Innseanaicn fhiadhaich a tha siubhal gu lom 
rùisgte tre choiUtibh fàs, teichidh iadsan an àm gàbhaidh 
a dh' ionnsuidh an diathan brèige. Tha smn am barail 
nach deachaidh aon neach riamh troimh 'n t-saghal so, 
ge b' e air bith co daU aindiadhaidh 's a bha e, nach do 
choinnich nì-eigin uair no uair-eigin, a thug air iimuigh 
a chur suas. Ach cha 'n 'eU sinn air ar fàgaU ann an 
taice ri solus nàduir ann an cùis co cudthromach. Gun 
tighinn air gach dàimh anns am bheil Dia a' seasamh do 
thaobh dhaoine, a tha leigeU ris duinn co dleasnach 's a 
tha ùmuigh, tha so air 'àithneadh dhuinn anns a/ chainnt 
a's làidire agus a's soiUeire ann am focal Dè. Do thaobh 
so f eudar gu f ìrinneach a ràdh, gu bheU àithne againn air 
àithne, rann air roinn, beagan an sud agus beagan an so, 
chum 's nach biomaid ann an amhams mu thimchioU ni 
ris am bheU ar sonas sìorruidh co mòr an earbsa. Bu 
diomhain a chomharachadh a mach gach earrann anns 
am bheil so air 'àithneadh. " larraibh,' deir Criosd, 
" agus bheirear dhuibh ; siribh agus gheibh sibh ; buaihbh 
an dorus agus fosglar dhuibh e." — " Deanaibh iìmuigh,'' 
deir an t-abstol Pòl, " anns gach àite a/ togail suas làmha 
naomh, gun fheirg gun amharus." Tha 'n dleasnas so air 
a sparradh oimn le eisimpleir nan daoine matha, a thug 
gràdh do Dhia anns gach linn do'n t-saoghal; bha abstoU 
Chriosd seasmhach, diìrachdach san dleasnas so; ann an 
lìonmhoireachd an saoithreach agus meud am fulangais, 
cha d' iarr iad riamh leisgeul a ghabhail gu dearmad a 
dheanamh air iimuigh. Bha fìos aca as eugmhais so, 
gu'm biodh an saothair gun bhuaidh agus am fulangas 
gun bhuannachd. Ach tha eisimpleir Chriosd a/ sparradli 

3,n dleasnais so oirnn air an dòigh a"s cudthromaiche. 'S 
tric a thàr esan air falbh o ùinich dhaoinibh agus o othail 
^n t-saoghail, chnm sìth agus suaimhneas fhaotainn ann 
an uaigneas na h-iirnuigh. Is iomad oidhche 'chuir esan 
seachad a muigh air an t-sHabh, ann an dìomhaireachd 
naomh, a' conaltradh r'a Athair nèamhaidh. " Dh' èirich 
-e,' deir Marcus, " sa' mhaduinn fada roimh latha ; chaidh 
e mach, dh' imich e gu àite fàsail, agus ann an sin rinn e 
ùmuigh." Ma ghabhas sinn ris mar ar Tigheama agus 
ar Maighstir, oidheirpicheamaid gluasad mar rinn esan, 
agus ùmuigh a dheanamn mar sheòl e. 

Ach 's bochd cor an duine sin, agus is aobhar-truais e 
gu dearbh, air an imirear ùmuigh a sparradh mar a 
dhleasnas ; oir 's i ùrnuigh an t-sochair a's àirde 's urrainn 
do'n Chriosduidh a bhos an so a shealbhachadh ; oir is i 
so a,' chuibhrionn a's àirde d'a shonas, do bhrìgh gu bheil 
i 'ga tharruing dlùth do Dhia, agus 'ga chàramh ann an 
<;o'-chomunn spioradail maille ris. Is sochair so bha air a 
ceannach gu daor le fuil Chriosd; is soirbh o sin a thuig- 
sinn cia luachmhor 's a tha i ; oir is i so an. saorsa cloinne 
leis am bheil a luchd-leanmhuinn air am fagail comasach 
air teachd dlùth dha. So sochair a chaiU na h-anama 
truagha sin a tha ann ^.n ionad na dòruinn; cha 'n 'eil 
comas aca teachd a dh' ionnsuidh Dhè, agus a chaoidh 
cha 'n èisdear an gearan bochd. Agus an e gu'n dean 
sinne dearmad air an t-sochair a's prìseala tha againn air 
^n taobh so 'n uaigh. 

LAOIDH NA H-URNUIGH. 

'S i ùrnuigh iarratas nan naomh, 
'S am bheil an dèigh 's an tlachd; 
Fadadh an teine dhìomhair ghràis 
Tha lasadh anns an uchd. 

'S i iirnuigh suim na h-osna bhròin; 
'S i ùrnuigh driìchd nan deur, 
Aomadh nan sùl an àird gu nèamh, 
'S gun neach ach Dia d'an lèir. 

'S i ùmuigh cainnt an leinibh bhig, 
An uirghioll ged is maoth; 



f^"^ '*^ ''"v .r>» !-> r-^ 

'S i ùrnuigh 'chainnt a's buadhaire 
A niigeas cathair Dhè. 

'S i ìirnuigh anail beatha naomh, 
Fàileadh ait an diithcha fèin, 
An deò mu dheireadh 'n glac a' bhàis 
Sgiath an anmanna gu nèamh. 

'S i iirnuigh guth an aithreachain, 
'S e 'g iompachadh air ais; 
A's aingle 'g ràdh le gàirdeachas, 
Feuch e ri iìmuigh nis ! 

Na naoimh, an iirnuigh tha mar aon, 
An cainnt, an gniomh, 's an smuain; 
'Nuair shealbhaichear, le Dia 's a Mhac, 
Co'-chomunn càirdeil, buan. 

Cha'n ann san t-saogh'ls' tha iirnuigh 'mhàin ;. 
Ag guidhe tha 'n Spiorad Naomh ; 
Tha losa air ar son gun sgìos 
Ag asluchadh air nèamh. 

'S esan an t-iùl tha triall gu Dia, 

A' bheatha, 'n fhìrinn fòs; 

SÌlghe na h-ùmuigh, dh' fheuch thu fein, 

O ! teagaisg dhuinn i los' ! 



MU'N T-SUIDHEACHADH INNTINN A THA 
FREAGARRACH DO URNUIGH. 

Is cudthromach an dleasnas agus is luachmhor an 
t-sochair ùmuigh. Is ro iomchuidh, uime sin, a thuig- 
sinn an suidheachadh inntinn leis am buineadh dhuinn 
dlìithachadh ri Dia. Mim tog am fear-ciìiil am fonn le 
càch, 's èiginn gu'm bi an t-inneal-ciiiil ann an deagh 
ghleus; agus feumaidh an t-anam a bhi ann am fonn 
iomchuidh, fo ghlèus spioradail, niun urrainear dol mu 
thimchioll an dleasnais so Ir tlachd no tairbhe. 

'S èiginn a bhi trèibhdhireach ann an ùmuigh : is 
spiorad Dia, agus is èiginn aoradh a thoirt dà ann an 
spiorad agus ann am fìrinn. Cha 'n 'eil ni a's fuathaiche 
Is Dia na cealgaireachd. B' fhiosrach righ Daibhidh air 
so 'nuair a ghuidh e, " Thoir fa'near mo ghlaodh agus 
<;luinn m' iìrnuigh, oir ann am bheul cha 'n 'eil breug no 
gò."— " Rannsaich mo chridhe," deir e ann an àit eile, 
*' agus thoir fa'near mo smuaintean, feuch nach 'eil olc air 
bith air a chleith ann am chridhe.'' 'S iomad achmhasan 
geur a tha Criosd a! toirt do na Phairisich airson an 
<jealgaireachd, le 'n ùmuighibh fada gun an cridhe bhi 
sa' chiiis. Ma's àill leinne gu'n èisd Dia minn 's èiginn 
duinn dliìthachadh ris le aigne an naoidhein, a' toirt 
fa'near nach labhair am beul ach na th' anns a' chridhe, 
a' càramh Dhè fa chomhair an anama, a' cuimhneachadh 
ga. bheil gach ni soilleir d'a shiiil uile-lèirsinnich, a' 
guidheadh airson nan sochairean a tha sinn da rìreadh ag 
iarraidh, agus ag asluchadh saorsadh o na peacaibh a s 
fuathach leinn agus bu mhiann leinn a thrèigsinn. 

Is cubhaidh dhuinn tarruing dliith do Dhia leis an 

urram a's àirde. " Na bi bras," a deir an duine ghc, " le 

•d' bheul, agus na luathaicheadh do chridhe gu ni a labhairt 

'an làthair Dhè;oir tha Dia air nèamh, agus thusa air 

thalamh; uime sin biodh do bhriathran tearc." Am 

iDheil e comasach dhuinn smuaineachadh air glòir an Ti 

ris am bheil sinn a' labhairt, gun an t-urram a's àirde. 

Bhuineadh dhuinn oidheirp a thoirt trid còmhnadh gràis, 

.an saoghal a dhruideadh a mach, ar smuaintean luaineach 

s, chimiail fo smachd, agus a bhi le eagal urramach mar 

ann am fianuis Dhè. 'S ann le fiamh agus urram a tha 

na h-aingil naomha tha cuairteachadh a rìgh-cathrach, ard 

agus glòrmhor mar tha iad, 'gan sleuchdadh fèin 'na làth- 

air, a' falach an gnùis le 'n sgiathaibh le mothachadh air 

.a mhòralachd. 

'S ann le irisleachd, mar an ceudna, a bhuineas do 
'dhaoinibh dlùthachadh ri Dia. As eugmhais irisleachd 
•cha chomas duinn teachd 'na làthair. Ciod i tirnuigh, ach 
athchuinge bhochd an anama, iarrtas a' chridhe leònta, 
-aideachadh a' pheacaich aithreachail. 'S èiginn, uime 
sin, gach àrdan agus uaill a bhi air 'ìsleachadh mum bheil 
« comasach do dhuine tairbhe fhaotainn ann an ùrnuigh, 
no gàirdeachas a dheanamh ann an solus gniìis an Tigh- 

eama. " Tha Dìa a' cur an aghaidh luchd an àrdain^ 
ach bheir e gràs dhoibhsan a tha inosal ; '' oir mar so deir 
an " Ti àrd agus uasal d'an àite-còmhnuidh siorruidheachd^ 
d'an ainm an Ti naomh. Anns an ionad àrd agus naomh, 
gabhamsa còmhnuidh maille ris-san fòs a ta leònta agus 
iriosal 'na spiorad.' Cuimhnichibh am Fhairiseach agus 
an Cis-mhaor. Gu ma h-ann leis a' Chìs-mhaor a gheibh- 
ear sibhse a' gul, agus ni h-ann mar am Fhairiseach 
uaibhreach. Gu ma h-e a's cainnt dhuibhse, A Thigh- 
eama, ciod e an duine ? Dean tròcair orm, O Dhè I 's mi 
m' pheacach ann ad làthair. 

Dlìithaicheamaid ri Dia ann an iimuigh agus ann an 
taingealachd. Le mothachadh ceart air maitheas agus 
caoimhneas a fhreasdail agus sochairibh a ghràis d' ar 
taobh. Am feadh a ta sinn 'gar n-irioslachadh fèin airson 
ar peacaidh, na cailleamaid sealladh air aobhar gach 
sòlais; oir cha 'n 'eil sinn air ar gairm gu gul mar 
mhuinntir aig nach 'eil dòchas. Na crochamaid ar clàrs* 
aichean do ghnàth air na craobhaibh seihch, a' gul agus. 
a diùltadh òrain thaingealachd a sheinn; oir 's cubhaidh 
an gleusadh chum moladh an Ti a's àirde chur an ceill. 
Is taitneach, tarbhach an ni taingealachd, 'nuair is ann a 
ghràs a tha e a' smthadh, 'nuair is e Dia a th' aige mar 
chuspair. Na ceadaicheamaid air àm sam bith do'n teine^ 
naoinh tha air 'fhadadh air an altair a bhi air a mhiichadh 
leis an luaithre a tha m'a thimchioll: no dol as le cion 
brosnuchaidh : biodh e air a bheothachadh le ìimuigk 
anns am bheil an t-anam a* cuimhneachadh air sochairibh 
a! choimhcheangail, agus na nithibh mòra tha Dia ann an 
Criosd a' deanamh airson an anama; agus am feadh a tha. 
sinn mar so a' seòladh a mach air bI chuan mhòr so, 
maitheas agus tròcair Dhè, aig nach 'eil cladach no crìoch, 
canamaid ann an taingealachd anama. ^' Beannaich an: 
Tigheam, O ! m' anam, agus moladh gach ni tha 'n taobh 
a stigh dhiom t' ainm naomh." 

Ann an ùmuigh is iomchuidh do dhaoinibh a bhi 
dùrachdach, gun bhi fuar, tròm, no meagh-bhlàth ; fo^ 
an-tlachd no marbhantachd inntinn. 

Le m' uile chridhe fèin, a Dhè, 
Do iarr mi thu gach là. 

" An uair a ni thu iimmgh," arsa diadhair àraidh, 
" gu'm b' fhèarr leat do chridhe bhi gun bhriathraibh na 
do bhriathran a bhi gun chridhe." Cha ghhc an nì 
iimuigh mharbh a chur suas ris an Dia bheò; uime sin 
theirear gu bheil iòbairt nan amadan 'na gràinealachd le 
Dia. Mar thubhairt ao^ do aithrichibh na h-eaglais, 

Cha 'n e guth binn, ach guidhe treim ; 

Cha teud ach cridhe ceart ; 
Cha ghlaodh ach gràdh, ni fuaim gu geur, 
'An cluasaibh Dhè nam feart. 

Tha dùrachd ann an ùrnuigh, mar bha 'n teine do 'n 
ìobairt loisgte san tiìiseir òir, a' toirt air èiridh gu nèamh, 
agus boltrach ro-chiibhraidh a thoirt seachad. Is cud- 
thromach na nithe a tha sinn ag iarraidh air Dia ann an 
iimuigh; mur buannaich sinn iad tha sinn caillte gu 
sìormidh. Cha 'n 'eil e comasach dhuinn, ma smuain- 
icheas sinn air so, a bhi fuar no saobh-chràbhach. 
" 'Nuair tha sibh a' dol a dheanamh ùmuigh," a deir 
Baxter diadhaidh, " cuiribh m'a timchioll mar gu 'm 
faiceadh sibh Dia 'na ghlòir, nèamh, agus ifrinn ; spioradan 
nan ionracan agus nan aingidh, agus losa Criosd a' tagradh 
bhur ciiis air deas-làimh an Athar." 

Aon uair eile, bithibh seasmhach foighidneach ann an 
iirauigh, fo dheagh dhòchas, gu'n tig beannachd Dhe 
oirbh mar chi e fèin iomchuidh chum bhur leas a chur air 
aghaidh. Cuimhnichibh a bhan-Sirophenisianach : ge 
nach d' thug Criosd feairt air a ceud athchuinge, ged a 
fhuair i ìnnseadh dh' i nach robh e ceadaichte aran na 
cloinne thoirt do na madraidh; gidheadh cha do chaiU i 
a misneach, ach lean i air guidheadh ni bu diirachdaiche, 
gus an d' thubhairt Criosd rithe, " O ! bhean, ìa mòr do 
chreidimh; bitheadh e dhuit mar is àill leat!" Na 
smuainich gu bheil Dia a' diiiltadh t' iimuigh èisdeachd, 
'nuair nach 'eil thu mothachail air a freagradh. 'S ann 
mar so a tha esan aJ dearbhadh a mhuinntir fèin, 'gan 
deanamh ni 's dùrachdaiche na bha iad riamh, le 'n till- 
eadh air an ais a ris gus am beannaich e thu, ag ràdh 
maiUe ri Daibhidh, 

Ri Dìa tha mise feitheamh, fòs 
Tha m' anam feiiheamh ris; 

'S 'na fhocal naomha fìrinneach 
Mo dhòchas cuiridh mis\ 

Tha m' anam bochd ni-'s fnrachair' 
A' feitheamh Dhè do ghnàth, 

Na bhios luchd-faire maidne fòs 
Ki sgarachdainn nan tràth. 

Ni 's furachaire, deiream fòs 
'Ga fheitheamh-san gun ghò, 
Na bhios luchd-faire anns an oidhch' 
Ri teachd a steach an lò. 



COMHNADH AN SPIORAID ANN AN URNUIGH. 

Smuainich leat fèin fiath air a' chuan, an long a mach air 
aghaidh na fairge, gun chomas gluasad. Tha gach seòl 
air a sgaoileadh chum an soirbheas fann a ghlacadh, ach 
's dìomhain »n oidheirp. Tha 'n long gun ghlnasad, a*h 
mar tha i air a tulgadh a nùnn agus a nall le lùnn na 
fairge. Tha na seòladairean ag amharc a mach le fadal 
airson an t-soirbheis a ghiiilaineas iad air an turus; agus 
theagamh gur h-ann 'nuair bha iad a' toirt cèiU, agus an 
uair a's mò bha dh' fheimi air, a tha iad a' mothachadh fa 
dheireadh coltas soirbteis a' tarruing dlùth dhoibh. Tha 
neòil ag eiridh eadar iad agus fàire; tha caitein dubh 
air an fhairge a' teannadh g' an coir ; tha na siuil 
a' tarruing a mach, agus a nis làn gaoithe, 's aii 
soitheach 'na làn uidheam, a' gearradh air a h-aghaidh 
gu buadhar chum a' chala bha 'na beachd. Mar so tha 
e air uairibh a' tachairt do 'n Chriosduidh. Tha feum 
aige-san air an t-soirbheas o nèamh : as eugmhais so cha 'n 
'eU e 'n comas da dol air aghaidh 'na shUghe. Air 
uairibh an dèigh dha uile mheadhona nan gràs a ghnàth- 
achadh, tha 'anam mar bha 'n long neo-ghluasadach air a' 
chuan; tha fadal air 'anam airson àm a's buadhaire. 
Tha 'shiml air an sgaoileadh, tha e a' feitheamh a. 
chothrom, tha e air a rathad, tha fiuthair aige ri àile 

f àbharraxjh o nèamh. Tha dàil air a chur 'an so càr 
"^i^ainuill, a leìgeil ris da a laigse fèin agus co mòr 's a tha 
^ 'n earbsa ri còmhnadh an Spioraid, saor thìodhlac Dhè. 
^^ch tha e 'feitheamh gu fòill, agus faidheòidh tha 'ghaoth 
' teachd, tha gach seòl làn, agus uile cheud-fàithean agus 
humhachda an anama air an cur air ghleus. Tha e nis 
dol gu sùnndach air aghaidh air a shhghe, agus tha e 
-^ir a ghiiìlan air aghart chum a chala bha 'na mhiann. 

As eugmhais còmhnadh an Spioraid Naoimh, tha Pòl 

^g innseadh dhuinn nach aithne dhuinn a dheanamh mar 

Tdu chòir dhuinn. Feudaidh sinn, gu dearbh, mothach- 

a.dh a bhi againn air ar truaighe gun meud an leigheis a 

thuigsinn; feudaidh daoine dall fios a bhi aca gu bheil 

iad air an cuairteachadh le cunnart, 's a bhi aineolach 

cionnus a dh' fheudas iad a sheachnadli. Cha 'n 'eil e 

comasach do dhuine as eugmhais soilleireachd an Spioraid, 

truaillidheachd a nàduir gu h-iomlan a thuigsinn, no 

idir lànachd agus glòir an Fhir-shaoraidh. Ach ged a 

bhitheadh fiosrachadh againn, cha V urrainn duinn 

ruigheachd air an t-suidheachadh a tha feumail ann an 

ìimuigh as ei%mhais còmhnadh gràis. Feudaidh gnè na 

h-ùrnuigh anns gach dòigh eile bhi freagarracli, 's gun an 

cridhe bhi mar bu chòir dha ; 's e Dia amhàin a's urrainii 

so a dheanamh, agus is ann ris-san a's cubhaidh dhuinn 

amharc suas air a shon. 

Tha 'n Spiorad Naomh gu soilleir air a ghealladh do'n 
eaglais. Tha e mar so air a roimh-ìnnseadh : " Dòirtidh 
mi mach mo Spiorad air do shliochd, agus mo bheannachd 
air do ghineil." " Agus cuiridh mi mo Spiorad an taobh 
a stigh dhiot." 

Tha 'n Spiorad Naomh air a ghealltainn chum 
còmhnadh a dheanamh ruinn 'nar n-ùmuighibh. Tha 'n 
'gealladh sin a' co'-chòrdadh ri : " Dòirtidh mi air cigh 
Daibhidh, agus air luchd-àiteachaidh lerusaleim, spiorad 
nan gràs agus nan athchuingean." Tha 'n t-abstol a' cur 
an cèill fèin-fhiosrachadh Chriosduidhean : '* Tha 'n 
Spiorad fèin a deanamh còmhnadh le'r n-anmhuinneachd ; 
oir cha 'n aithne dhuinn ciod a ghuidheamaid mar bu 
chòir dhuinn; ach tha 'n Spiorad fèin a deanamh eadar- 
ghuidhe air airson le osnabh do-labhairt." 

Tha còmhnadh so an Spioraid ann an ìirnuigli 'na 
shochair mhòr a bhuineas do uile chloinn Dè. " A chionn 

gur mic sibh, chuir Dia a mach Spiorad a Mhic fèin 'nur 
cridheachaibh, ag èigheach, Abba, Athair." — " Fhuair 
sibh Spiorad na h-uchdmhacachd, tre 'n glaodh sinn, 
Abba, Athair." 

Am bheil sibh a' feòraich cionnus a tha 'n Spiorad 
'gar còmhnadh? Tha na Sgriobtuirean gu bitheanta 'ga 
ainmeachadh, mar a' *' cuideachadh le'r n-anmhuinneachd" 
agus " a' deanamh eadar-ghuidhe" as ar leth. 

Tha 'n Spiorad Naomh a' deanamh còmhnadh le'r 
n-anmhuinneachd, le earrann do'n uallach leis am bheil 
sinn luchdaichte a ghabhail air fèin, agus cha 'n 'eil e 
deanamh còmhnàdh faoru leinn, ach tha e gu h-eifeachdach 
'gar cuideachadh le 'r n-uallach a ghiiilan maille ruinn. 

Tha cumhachd soiUseachaidh agus naomhachaidh an 
Spioraid ro-chudthromach, leis mar tha iad feimiail a 
dh' uUachadh ar cridhe fa chomhair co'-chomunn naomh a 
chumail suas ri Dia, a dh' iarraidh nan nithe sin a 
chuireas glòir air, agus a bhios feumail d' ar n-anamaibh 
fèin. 

Tha eadar-ghuidhe an Spioraid Naoimh a' dealachadh 
o eadar-ghuidhe Chriosd. 'S ann air nèamli a tha Criosd 
ag eadar-ghuidhe aig rìgh-chathair na glòire, leis fèin, 
eadar-dhealaichte uainne. 'S ann a tha 'n Spiorad 
Naomh ag eadar-ghuidhe annainn, agus maiUe r'ar cridh- 
eachaibh aig cathair nan gràs. '8 e eadar-ghuidhe an 
Spioraid Naoimh toradh agus tairbhe eadar-ghuidhe 
Chriosd, neach, 'nuair a chaidh e suas do nèamh, a thug 
bruid am braighdeannas, agus a fhuair an t-sochair so, 
eadhon do na ceannairceich. 

Gun amharus, tha mòran do obair an Spioraid dìomh- 
air. Tha sinn aineolach air iomad ni a tha 'na thaic. 'S 
ann a thaobh a thoraidh, 's cha 'n ann a rèir a dhòigh 
oibreachaidh, is aithne dhuinn e. Tha 'ghaoth a' sèid- 
eadh, far an àiU leatha, agus tha thusa 'ga cluinntinn, ach 
cha 'n urradh dhuit ìnnseadh cia as a thàinig i, no cia 'n 
taobh a tha i dol : is amhuU a tha gach neach a ghineadh 
leis an Spiorad. Tha fios aig a/ Chriosduidh gur tric a 
lùb e a ghlùn gu ùmuigh gu marbhanta, neo-shiinndach, 
gun tuigse; gu inbhe bhig gim dèigh air na sochairibh- 
bu chòir dha iarraidh; agus an dèigh sin uile, 'nuair bha 
fiuthair aige ri oòmhnadh an Spiorad, agus iìmuigh 
dheanamh mar rinn Daibhidh, "A Thighearna, fosgail 

mo bhilean agus cmridh mo bheul an ceill do chHii ; " agus 
le 'ghnàth-bhuanachadh ann an iarraidh, ann an sireadh^ 
agus ann am bualadh, mhothaich e air mhodh ro-chomh- 
araichte làthaireachd Dhè, a lìon e le aoibhneas do-labhairt 
agus le dòchas làn gloire. Dh' fhairic'h e air uairibh, 's 
gun dùil aige ris, an t-ùngadh sin, am meudachadh 
fiuthair sin a bha co fada thairis air an ni a mheas e 
roimhe 'an co'-chuideachd ris na tograidh bheothail agus 
dhian sin a' miannachadh Dhè, agus naomhachd agus 
glòir, a bha co soilleir d'a inntinn, a' comharachadh a 
mach cumhachd Diadhaidh " a tha deanamh eadar-ghuidhe 
as ar leith." 

Cha 'n 'eil e air a chialla<5hadh gu'm feud sinn air an 
àm so, no gur h-ion duinn fiuthair a bhi againn ri soch- 
airibh ro-chomharaichte sin an Spioraid Naoimh, a 
neartaich na ceud Chriosduidhean gu ùrnuigh a dheanamh 
aun an cainnt air an robh iad aineolach, no a sheòl doibli 
gach focal a ghnàthaicheadh iad. Ach tha 'n Spiorad 
Naomh a' buileachadh nan gràsan sin, eadhon gràdli, 
eagal, dòchas, agus gàirdeachas a bhuineas do 'n dleasnas 
so, 2Ù brosnuchadh tograidh naomha a dhiiisgeas naomh- 
dhòchas, agus a dh' oibricheas mianna naomh annainn; 
tha iad, tha dearbh-chiiint againn, gu minic ag aomadh ar 
n-inntinn chimi ùrnuigh a chur suas, agus a' deanamh 
còmhnadh lemn ann an timuigh, a' toirt duinn baraiieaii 
soilleir, deas-labhairt, agus dànachd iriosal : agus tha 'ii 
còmhnadh so glan-shaor o, agus fada os ceann, a' chòmh- 
naidh choitchionn sin a tha freasdal Dè, a' buileachadh 
air daoinibh am bitheantas, chiun gu'n coilion iad 
gnìomharra eagsamhuil na beatha so. 

Nach sòlasach an rì gu bheil gealladh soiUeir againn 
gu'n toir ar n-Athair nèamhaidh a Spiorad Naornii 
dhoibhsan a dh' iarras air e ! Cha 'n ion duibh uime sin^ 
eagal a bhi oirbh, ge b' e air bith co neo-shìinndach, 
mharbhanta, no fhionnar 'sa tha bhur cridhe, gu cur mu 
thimchioll an dleasnais so. larraibh, agus feudaidh sibh 
làn-fhiuthair a bhi agaibh gum faigh sibh na h-uiread 
chòmhnaidh o'n Spiorad a chuidicheas sibh, 's a bheir air 
'ur n-aghaidh sibh 'nur n-uile airc. Bithibh, uime sin, 
ciìramach ann an leughadh bhur BìobuiU, ann an teachd 
chum Chriosd, agus ann an asluchadh gu diirachdach 
tiodhlac a Spioraid. Ma b' àill leibh saoibhireachd do 

•chumhachd so an Spioraid fhaotainn, caithibh ^ur beatha 
ann an taic r'ur Slànuighear aig am bheil e r'a phairt- 
'eachadh. 



AN CUAN 



•CiA òirdheirc, àillidh, agus air uairibh cia uamhasach ri 
amharc air, an cuan mòr! Cia dhiiibh bheachdaicheas 
sinn air 'nuair tha e fo bhruaillein air at le doinionn a' 
gheamhraidh, na marcaichean sìonta mach 'nan uile 
uamhas, a' sguabadh na fairge le cathadh mara tha 'g 
èiridh chum nan neul; no 'bheachdaicheas sinn air ann 
am fìath nan eun, air feasgar ciùin samhraidh, 'nuair nach 
'eil deò a' sèideadh agus gach gaoth 'nan suain, cha'n 'eil 
<e comasach smuainteachadh air ni a's cumhachdaiche chum 
am mothachadh a's àirde thoirt duinn air cumhachd agus 
mòralachd an Ti i^n a chruthaich an cuan — a tha dol a 
mach air na tonnaibh uaibhreach, ^s is urrainn a ràdh 
riìi, An fhad so thèid sibh, agus cha tèid ni 's faide. Cha 
'n 'eil aon ni eile a dh' fheudar a choimeas ris a' chuan 
mhòr, a tha le 'uisgeachaibh a' ruigheachd ah' cèarnaibh 
iomallach an t-saoghail so, agus 'ga chuairteachadh o 
thaobh gu taobh. Tha a thrì uiread do'n t-saoghal so 
fo'n fhairge 's a tha 'na thìr-mòr. Cha 'n urrainnear 
-doimhneachd a' chuain fhaotainn gu h-iomlan a mach. 
'Se dà-cheud-deug aitheamh an doimhneachd a's mò air an 
■d' ràinig daoine, ged tha iad a' baralachadh gu bheil c 
cùig no sèa mìle ann an iomad àite. Fhad 's a fhuaradh 
a mach e, tha aigean na fairge cosmhuil ri tìr-mòr, le 
'bheanntaibh, le 'ghleanntaibh, le 'chreagaibh corrach agus 
'uamhaibh dorcha. Tha tobraichean fìor-uisge, agus uiUt 
agus aibhnichean ag èiridh sa' chuain ann an iomad àite. 
'S e ni a's iongantaiche tha ann, an salann, a tha cumail 
an uisge do ghnàth fallain, agus 'ga fhàgail ni 's truime: 
Tiaithe sin tha e ni 's usa do gach ni snàmh air 'uachdar na 
air uachdar fìor-uisge. Anns gach pùnnd sàile, tha dà 
Tinsa shalainn. Tha gach abhuinn air an t-saoghal a' 
sruthadh a stigh do 'n chuan, agus a' tarniing leo anaba^ 
gach baile-mhòir agus gach ni a dhùisgeadh euslainte no 
tinneas, agus a tha 'sìoladh gu ìochdar a' chuain. Chuin 

uisgeachan aJ chuain a chumail air ghluasad, tha sruthan 
air an òrduchadh le Dia, trid am bheil an cuan a' 
tràghadh 's a' lìonadh dà uair anns na ceithir uairibh 
fichead. Cha 'n 'eil teagamh nach e cumhachd dlùth- 
thàimgeach na Gealaiche am meadhon tre 'm bheil na 
sruthan feumail so air an toirt mu'n cuairt. Tha sruth- 
reothairt ann ri mìighadh agus àirde na gealaich', agus 
contraigh eadar an dà àm. sin. Tha aobhar taing aig an 
t-saoghal gu bheil iad mar so air an riaghladh, agus fo 
smachd. Anns a' chvian, tha saoghal iir làn iongantais 
againn, anns am bheil anabharra do bheò-chreutairibh 
nach urrainnear àireamh ; agus cuid diubh co mòr s 
nach 'eil air tìr-mòr na dh' fheudar a choimeas riu. Tha 
cuid do mhuca-mara tha ceud troidh air fad, agus theirear 
gum mair iad beò còrr agus ceud bhadhna; agus, ma 
chreidear daoine teisteil, tha beathaichean eile ann a's mò 
gu mòr na iad sin. Cha bu leabhar beag a chumadh 
ainm, coltas, agus àireamh na tha aithnichte dhiubh, a 
bhàrr air creutairibh ìira tha iad a' faotainn a mach o àm 
ga h-àm. Cia glòrmhor cumhachd agus gliocas an De 
sin a chruthaich an cuan 's na bheil ann! Is mòr am 
f eiun a tha 'n cuan aJ deanamh do'n t-saoghal : mur bhith 
e, cha bhiodh uisge againn, no uillt, no aibhnichean, no 
taisealachd, no drùchd, no fionnachd. 'S ann o'n fhairge 
tha gach drùchd uisge 'g èiridh : tha e air a dheothal suas 
do na neòil le teas na grèine, 's a' braonadh a rìs air ais 
air an talamh. Nam biodh an cuan ni bu lugha na tha 
e, b' èiginn gu'm biodh barrachd mòr do'n t-saoghal 'na 
fhàsach aimrid, gun fhàs gun chinneas. 'S ann trid 
farsuingeachd a' chuain a tha rìoghachdan iomallach an 
domhain a' cumail suas eòlas agus maèairt r'a chèile. Leis 
a' chuan tha sinn a' dol ni 's faide na b' urrainn do'n eun 
a's làidire sgiath dol air iteig. Tha sinn a' faighinn eòlais 
air na h-Innseanaich a tha 'gan crìon-losgadh fo dhian- 
tkeas na grèine, agus air na Laplannaich a tha 'gam 
meileachadh le fuachd, gun a h-aogas àghmhor fhaicinn 
leth na bhadhna. 'S ann trid 'a' chuain a tha malairt a" 
dol air aghaidh eadar rìoghachdan, leis am bheil bathar 
na dara diithcha 'teach'J do'n dtithaich eile. Mar so tha 
sinn air ar n-eideadh san t-samhradh le sìoda agus rìomh- 
adh na h-àirde deas; agus air ar clùmhachadh gu blàth 
sa' gheamhradh le bianaibh molach na h-àirde tuath.. 

Mar so tha saoibhreas nan Innsean a' ruigheachd ar 
diithcha, agus tha ar loingeas a' seòladh ler bathar do 
dhiithchannaibh agus eileanaibh cein; agus slighe mar so 
air a fosgladh gu Soisgeul ar Slànuighir a chraobh-sgaoil- 
eadh air feadh gach rioghachd agus anns gach cànain. 
Ann an aon fhocal, 's eu-comasach gach sochair ainmeach- 
adh a tha 'g èiridh o'n chuan mhòr so. Nan tòisicheamaid 
ri iomradh thoirt air na tha do. theachd-an-tir dhaoine a' 
teachd as, agus an t-anabharra sluaigh a tha faotainn 
cosnaidh air 'uachdar, cha b' fhios duinn caite 'n stad- 
^maid. 



AN CUAN UMHAL DO DHIA. 
O ! Thusa a chruthaich an cuan. 



'■f 



'S a luaisgeas a thonna tròm ; 
'S tu chaisgeas an onfhadh a rìs 
'S a ni iad ciùin mar am fonn. 

Mar so anns an doimhne mhòir 

Chìtear do ghlòir, a Dhè; 
Luchd-siubhail a' chuain cia baoth, 

Mur toir iad dhuit aoradh 's gèill! 

Cia tric a shìn thu do làmh, 

'Sa thug thu à gàbhadh cruaidh, 

Dream nach toir urram no gèill 
'Nuair chì iad àm fè mu'n cuairt. 

'Seadh, ged a gnlacas an doinionn 
Cuid diubh 'na tonnaibh bàithte, 

Tha fathast na mhaireas gun chiall, 
Gun urram do Thriath na slàinte. 

O ! Dhia thug mis' as gach gàbhadh, 
Bheir mi gràdh dhuit f ad mo rè ; 

'S am bàs an tràth tha e 'n dàn domh, 
Ceanglaidh mi gu bràth riut fèin. 

MU REUL-IUIL NA H-AIRDE-TUATH. 

Tha. V reul so furasda chomharachadh, a thaobh nach 

®^ i 'g atharrachadh a h-àit anns an speur ach ro-bheag. 

-*^^is mar tha i do ghnàth r a faicinn goirid o'n aon àite, 

th.a, i 'na reul-iùil do 'n mharaiche, gu h-àraidh a mach 

^^ a' chuan. Mun 'd' fhuaradh a' chòmbaist a mach, cha 

roV>li naghailt stitiraidh a b' fhèarr aig a' mharaiche na'n 

reyii so; agus eadhon san àm so, 'nuair a tha na speuran 

^^^Ueir, feudaidh iad, ann an iomad àite, barrachd earbs' 

^ ^iheanamh aisde na à tarrang-art na combaiste. Tha 

?^_^u nàdurra 'gar tarruing gu smuaineachadh air maitheas 

^^:» a tha mar so, le suidheachadh agus gluasad nan reid, 

? "toirt fiosrachadh do dhaoinibh air amannaibh agus air 

^^^*^«idaibh. Innsidh esan a tha eòlach air gluasad nan 

^p^'^iJ, ann an dùthaich anns nach robh e riamh roimhe, a' 

^^^^rt àit anns am bheil e. Is aithne dha am mìos, an 

l^j^Ìia, agus an t-àm do'n latha, co cinnteach 's ged a 

"j^iodh an t-uaireadair a b' fhèarr aige. Is furasda so a 

^"^^gsinn ma bheachdaicheas sinn gu bheil na reultan a' 

t^^-<5hd gach oidhche ceithir mionaidean ni 's iuaithe chum 

K?^ àits d' an d' thàinig iad an raoir : agus, uaithe sin, gu 

*^^il iad a' teachd dà uair an uaireadair an comhair a' 

■'^^^^jos ni 's tràithe. Mar so chì sinn an rionnaff a tha 

r*^^ a' faicinn an nochd aig deich uairean, ma sheasas 

V*^^^-^ san àite cheudna mìos o'n nochd, sa' cheart àite sin 

r^' ochd uairean; agus gheibh thu an rionnag a tha air 

, ^mheadhon oidhche 'n nochd cale-dhìreach os ceann do 

-"-^om, bliadhna o'n nochd, sa' cheart àite. An so aidich- 

^^•^aid tròcair chaomh an Tighearna do 'n t-saoghal. 'Se 

^ am feimi a's suarraiche tha na reultan a' freagradh ann 

^ ^^ cruthachadh Dhè ; gidheadh tha so fèin 'na aobhar 

^^^geala<jhd. 



^^MÀRBH-EANN DO'N ARD-URRAMACH, MR 
'^-^UMAS BEATTIE A BHA 'N OBAIREADHAIN. 

OcH nan och! mar a tà mi! 

Thrèig mo shùgradh, mo mhànran, 's mo cheòl ! 

'S tròm an aiceid tha m' chràdh-lot; 

'S goirt am beimi a rinn sgàinteach &' m' fheòil. 

Mi mar ànrach nan cuantan, 

A chailleas astar feadh stnaghan sa' cheò; 

O'n bhuail teachdair a' bhàis thu, 

A charaid chaoimh, bu neo-fhàilteumach glòir. 

A Ghaoil ! a ghaoil do na fearaibh ! 

'S fuar an nochd air an darach do chrèubh; 

'S fuar an nochd air a' bhòrd thu, 

Fhiiirain uasail, bu stòild' ann ad bheus! 

An làmh gheal, fhuranach, chàirdeil, 

A's tric a fhuair mi le fàilte gun phlèid, 

Ri d' thaobh san anart 'na sìneadh, 

'Na meall fuar creadha, fo chìs aig an eug. 

A mhìog-shuil donn bu tlàth sealladh, 

A nis air tionndadh gim loinnir a' d' cheann ! 

'Sàmhach binn-ghuth na h-ealaidh ! 

'S dùinte 'm beul ud o'm b' annasaich' cainnt! 

An cridhe firinneach soiUeir, 

Leis 'm bu spìdeil duais foille, no sainnt; 

An nochd gim phlosg air an dèilidh, 

Sian mo dhosguinn, nach breugach mo rann. 

Gun smid tha 'n ceann anns na thàrmaich 

Bladh gach eòlais a b' àird' ann am miagh; 

GUocas eagnuidh na Grèige, 

'S na thuig an Eadailt bu gheur-fhoclaich brìgh! 

'S balbh fear-rèitich gach teagaimh 

Anns a' Bheurla chruaidh, spreigearra, ghrinn! 

'Nuair bhios luohd-fòghluim fo dhubhar, 

Cò 'na d' ionads' a dh' fhuasglas an t-snuim? 

'S balbh an labhruiche pòngail ; 

Bu tearc r'a fhaotainn a chòmpanach beòil; 

'Am briathraibh snaidhte, sgèimh-dhealbhach, 

A chur na h-ealaidh no'n t-seanchais air neòil. 

Ge b' e Bàrd an dàin cheutaich, 

Mu chian-astar Enèais o Thròidh; 

'S firinn cheart nach bu diù leis, 

E fèin thoirt mar Ughdair do sgeòil. 

<Tun smid tha 'n Gliocair a b' eòlaich' 

-Air f ad na cniitheachd a dh' òrduich Mac Dhè ! 

Crach gnè an saoghal na fairge, 

Sa' mhachthir chòmhnaird, no'n garbhlaich an t-slèibh 

<xach bileag ghorm a tha lìibadh, 

ZPo thròm-eallaich nan drìichd ris a' ghrèin: 

"'S an rìoghachd mheatailteach b' àghmhor 

X)o phurp, ag mnseadh dhuinn nàdur gach seud. 

''S balbh fear aithne nan ràidean, 

-A shoillsich aingil a's Fàidhean o thùs ; 

-A's Soisgeul glòrmhor na slàinte, 

Ihug fìos air tròcairibh Ard-Righ nan dùl : 

-An steigh gach teagaisg bu ghràsmhoir', 

'S tearc Pears-eaglais thug bàrr ort, a rùin ! 

X>òclias t'-anama bu làidir 

San fhuil a dhòirteadh gu Pàrras thoirt dhiiinn. 

Riaghlaich t'-eòlas do ghiìilan, 

^odh na foirfeachd a b' iiil duit 's gach ceum 

Do mhòr-chridh' uasal gim tnìith ann, 

Gim ghoimh, gun uabhar, gim Itiban, gun bhreug. 

Cha b' uailse tholgach an fhasain, 

Cha deàlradh saoibhreis a dh' atadh do spèis : 

'S i 'n inntinn fhìor-ghlan a b' fhiii leat, 

A's fòghlum dìchill 'ga stiìiradh le cèill. 

Mo chreach lèir ! an tigh miiirneach, 

'S am faict' a/ ghreadhain gu siinndach mu'n bhòrd, 

Dreòis na cèire 'toirt soillse; 

Gach fion bu taitniche faoileais f o chroic : 

Do chuirm bu chonaltrach, fàilteach, 

B' aiseag slàinte dhuinn mànran do bheòil ; 

Bu bhinn a thogail na teis thu, 

'S a' chruit fhonnmhor 'ga gleusadh gu ceòl. 

'Nuair dh' èireadh còisridh bu choinnealt, 
A dhanns' gu liithar ri pronnadh nam pòng; 
Gmn b' èibhinn crìdh' do mhnà-comuinn, 
Do chròilein maoth 's iad gu tomanach, donn ; 
A ghearradh leum air bhòrd loma, 
Dol seach a chèile mar ghoireadh am f onn ; — 

8 

Ach dh' fhalbh sud uile mar bhruadar, 
No bristeadh-builgein air uachdar nan tonn. 

A righ ! gur cianail mo smuaintean, 

Ri linn do t' àros bhi f aontrach gun mhìiim ! 

Sguir a' chuirm 's an ceòl-gàire, 

Chaidh meoghail ghreadhnach a's mànran o'r ciil 

Chinn an talla fuar fàsail; 

'S e chuir niuUach na fàrdoich 'na smiir, 

Ceann na dìdinn, 's na riaghailt, 

A bhi sa' chadal thròm shìorruidh nach dìiisg! 

Do bhanntrach bhochd mar eun tiamhaidh, 

Ri truagh-thìirsa, 's a sgiathan mu 'h-àl; 

A neadan creachta, 's i dòineach, 

Mu 'gaol a sholair an lòn doibh gach tràth ; 

O'n dh' imich Fìr-eun na h-ealtainn, 

Tha 'n t-searbh-dhìle 'teachd thart as gach àird! 

A Righ nan aingeal ! bi d' dhìon doibh, 

'S tionndaidh ascaoin na sìne gu tlàths. 

'S ioma siiil a ta silteach, 

A thaobh Uigh nam fear glic gun bhi buan : 

Tha mìlteau ùmuigh 'ga d' leantainn, 

Le mìltibh diìrachd, a's beannachd gu t' uaigh; 

A liuthad diìilannach aÌQnis, 

A dh' àrdaich t' ionnsachadh ainneamh gu h-uaiU; 

'S gach ià bhios càirdeas air foighneachd, 

A Bheattie chliiiitich ! bidh cuimhn' air do luach. 

Rinn t' eug sinn uile gun sòlas ; 

Tha teach nan ìnnleachd, 's an òigridh fo phràmh; 

Chaidh Albuinn buileach fo èislein; 

Sguir na Ceòh'aidhean Greugach do'n dàn : 

Thàinig dall-bhrat na h-oidhch' oimn, 

O'n chaidh lòchran na soiUse 'na smàl; 

B' e sud an crith-reothadh cèitein, 

A mhill am f ochann bu cheutaiche bàrr ! 

Bu tu craobh-abhull a' ghàraidh, 
A chaoidh cha chinnich ni 's àiUidh f o 'n ghrèin ! 
Dealt an t-sàmhraidh mu 'blàthaibh, 
Luisreadh dhuilleag air chràchdaibh a geug; 

Ach thilg dubh-dhoirionn a' gheamhraidh, 
A bheithir theinntidh le srann as an speur; 
Thuit an Gallan ùr rìomhach, 
'S 'uile mhaise ghrad-chrìon air an fheur! 

A Thi tha stiiiradh na cruinne ! 

'S tu leig d' ar n-ionnsuidh am buille bha cruaidh ! 

'S sinne chaiU an t-sàr ulaidh, 

Neònaid phrìseil nan iomadaidh buaidh ! — 

Dh' fhalbh a' chombaisd, 's na siùil oimn 

'Chaidh an gaisreadh 's an fhiùbhaidh 'nam bruan; 

Gach creag 'na cunnart do 'n iìiraich, 

O luidh duibhl:' air Reul-iùil an taobh tuath. 

Och nan och mar a tà mi ! 

Mo chridhe 'n impis bhi sgàinte le bròn ! 

Tha 'n caraid cìiirt an dèigh m' fhàgail, 

A sheasadh dùrachdach dàn' air mo chòir : 

Bidh sud a' m' chHabh mar bheum cnàmhain, 

<tus an uair anns an tàr mi f o 'n f hòid ; 

Ach 's ghc an t-Aon a thug cìs dh' inn, 

^S d' a òrdugh naomh biomaid strìochdta gach lò. 



SGRIOBHADH AIR LIC-LIGHE ANN AN 
CLACHAN-AN-DISEIRT. 

Tha 'n so 'na luidhe tè san Innis, 

Bean bu duilich leam bhi ann; 
Beul a' chiùil, a's làmh a' ghrinneis, 

Tha iad a nis an so 'nan tàmh. 

Tuillidh cha toir am bochd ort beannachd ; 

An lomnochd cha chòmhdaich thu ni 's mò ; 
Cha tiormaich deur o shtiil na h-ainnis 

Co tuiUidh, O ! laig, a bheir dhuit treòir ? 

Cha 'n fhaic sinn tuiUidh thu sa' choinneamh; 

Cha suidh sinn tuiUidh aig do bhòrd; 
Dh' fhalbh uainn suairceas, seirc a's grinneas : 

Tha bfòn 's bith-mhulad air teachd òimn. 

AN CLAIGEANN. 

'S Mi m' shuidh' aig an uaigh, 

Ag amharc mu 'bruaich, 

Feuch ! claigeaim gun snuagh air lar ; 

Do thog mi e suas, ag tiomach gu truagh, 

'Ga thionndadh mu'n cuairt b! m làimh. 

Gun àille gun dreach, 

Gun aithne gun bheachd, 

Air duine thèid seach 'na dhàil; 

Gun fhiacail 'na dheud, no teanga 'na'bheul^ 

No slugan a ghleusas càil. 

Gun ruiteag 'na ghruaidh, 

'S e rviisgte gun ghruag; 

Gun eisdeachd 'na chluais do m' dhàn, 

Gun anail 'na shròin, no àile do 'n f hòid ; 

Ach lag far 'm bu chòir bhi àrd. 

Gun deakadh 'na shùil, 

No rosg uimpe dùn' 

No fradharc ri h-iùl mar b' àbh'st 

Ach durraga cròm, a chleachd bhi san tom 

Air cladhach dà thoU 'nan àit. 

Tha 'n eanchainn bha 'd chùl, 

Air tionndadh gu smìir, 

Gim tionnsgal ri siìrd air t' fheum ; 

Gun smuainteach' a' d' dhàil 

Mu phiUeadh gu bràth 

A cheartach' na dh' fhàg thu 'd dhèigh. 

Cha 'n innis do ghnùis, a nise cò thiì, 
Ma 's righ no ma 's diùc thu fèin ; 
'S ionann Alastair-Mòr a's tràill a dhìth lòin 
A dh' eug air an òtrach bhreun. 

Fhir deanamh na h-uaigh', 
Nach cogair thu 'm chluais 
Cò 'n claigeann so fhuair mi m' làimh. 

'S gu'n cuirinii ris ceisd mu glinàth mun do theasd; 
<3rar am freagair e 'm feasd mo dhàn. 

'M bu mhaighdean deas thu, 

Bha sgiamhach a' d' ghnùis, 

'S deadh shuidheach' a' d' shiiil d'a rèir? 

Le d' mhaise mar lìon, a' ribeadh mu chrìdh' 

'Gach òganaich chì thu fèin. 

Tha nisegach àgh bha cosnadh dhuit gràidh, 

Air tionndadh gu gràin gach neach; 

Marbhphaisg air an uaigh a chreach thu do'n bhuaidh 

Bha ceangailt' ri snuagh do dhreach. 

INTo 'm breitheamh ceart thù le tuigs' agus iul, 
Bha rèiteach' gach cùis do 'n t-sluagh; 
Oun aomadh le pàirt, ach dìteadh gu bàs 
Na h-eucoir bha dàicheil cruaidh? 

^o 'n do reic thu a' chòir air ghlacaid do 'n òr, 
O'n dream 'gan robh stòras pailt? 
A's bochdan an t-sluaigh fo fhòirjieart ro chruaidh 
A' fulang le cruas na h-airc. 

'S mur robh thusa fìor, ann ad oifig am binn, 
'S gu'n d' rinn thu an dìreach fiar ; 
Is cinnteach an nì, 'nuair thàinig do chrìoch, 
Ou'n deachaidh do dhìt' le Dia. 

"No 'n robh thu a' d' lèigh a' leigheas nan creuchd, 
'S a' deanamh gach eucail slàn? 
A' d' ìoc-shlàintibh mòr a' deanamh do bhòsd, 
Ou'n dìbreadh tu 'chòir o'n bhàs. 

No 'n seanailear thu, a choisinn mòr-chhù, 

Xie d' sheòltachd a,' stiiiradh airm? 

Air naimhdibh toirt buaidh, 'gan cur anns an ruaig, 

'S 'gam fàgail 'nan cruachaibh marbh? 

'N robh do chlaidheamh gun bheart, no 'n d' fhàg thu 

do neart, 
'Nuair choinnich tha feachd na h-uaigh'. 

'Nuair b' èigin duit geill, a dh' aindeoin do dheud 
Do armailt a bhèistibh truagh? 

No 'm fear thu bha pòit' gu tric san tigh-òsd', 
'S tu cridheil ag òl an dram? 
Nach h-iarradh dhuit fèin, 'do fhlaitheanas Dè 
Ach beirm a bhi g èiridh 'd cheann? 

No 'n duin' thu bha gluas'd gu ceanalta suairc, 
Gu measarra stuam' mu d' bhord; 
Le miannaibh do chrè fo chuibhreachadh geur, 
'N àm suidhe gu f èisd 's gu sògh ? 

No 'm morair ro mhòr a thachair a' m' dhòrn, 
Neach aig an robh còir air tìr; 
Bha iochdmhor ri bochd, a' clìimhach' nan nochd, 
'Reir paiiteas a thoic 's a nì? 

No 'n robh thu ro chruaidh, a' fionnadh do thuath^ 

'S a' tanach' an gruaidh le màl; 

Le h-agartas geiu*, a' glacadh an sprèidh', 

'S am bochduinn ag èigheach dàil? 

Gun chridh' aig na daoin' bh' air lomadh le h-aois, 
Le 'n claigeannaibh maola truagh; 
Bhi seasamh a' d' chòir, gun bhoineid 'nan dòm, 
Ged tholladh gaoth reòt* an cluas : 

Tha nise do thràill, gun urram a' d' dhàil, 
Gun ghearsom, gun mhàl, gun mhòd; 
Mòr-mholadh do 'n bhàs, a chasgair thu tràth, 
'S nach d' fhuihng do stràic fo 'n fhòid. 

No 'm ministeir thii, bha tagradh gu dlùth, 
Ri pobull 'an ùghdarras Dè ; 
'Gam pilleadh air ais, bha 'g imeachd gu bras 
Gu h-ifrinn na casgradh dhèin? 

No 'n robh thu gun sgoinn, mar mhuime mu chloinn, 
Gun chùram à h-oighreachd Dhè; 
Nam faigheadh tu 'n rùsg' bha coma co dhiùbh, 
Mu 'n t-sionnach bhi stiiiradh 'n treud? 

Leam 's cinnteach gu'n d' fhuair do dhèanadas dnais, 
'Nuair ràinig thu 'm Buachaill mòr : 
'Nuair chuairtich am bàs a steach thu 'na làth'r 
Thoirt ciimitas a' d' thàlainn dò. 

No 'n ceann thu 'n robh ciali, a's eòlas air Dia ì 
'S gu'n d' rinn thu a riar 's a chòir; 
Ged tha thu 'n diugh rìiisgt', gun aithne gun iiil, 
Gun teanga, gun sùil, gun sròn ; 

Gabh misneach san uaigh, oir èiridh tu suas, 
'Nuair chluinneas tu fuaim an stuic; 
'S do thruaiUeachd gu lèir slùos fàgaidh tu d' dhèigh, 
Aig durragaibh breun an t-sluic : 

Oir deasaichidh Dia do mhaise mar ghrian, 
Bhiodh 'g èiridh o sgiath nam beann; 
Cur fradharc ro gheur 's na sùihbh sò fèin, 
'S iad a,' deabradh mar reul a! d' cheann. 

Do theanga 's do chàil ni ghleusadh gun dàil, 
A chantainn 'na àros chù; 

A's fosglaidh do chluas a dh' èisdea<;hd ri fuaim, 
A mholaidh th' aig sluagh a chùirt. 

'Nuair dheahraicheas Criosd 'na thigheachd a rìs, 
A chruinneach' nam firean suas, 

'N sin bheir thu do leum, thoirt coinneamh dha fèin, 
Mar iolair nan spem* aig luath's. 

'Nuair dh' èireas tu 'n àird, grad chuiridh ort fàilt', 
A mhealtuinn a chàirdeis fèin, 
Gun dealach' gu bràth r'a chomunn no 'ghràdh, 
A steach ann am Pàrras Dè. 

Fhir chluinneas mo dhàn, dean aithreachas tràth^ 
'M feadh mhaireas do shlàint' 's do bheachd; 
Mun tig ort am bàs, nach leig thu gu bràth 
Air geata nan gràs a steach. 

TAISBEAN MHIRSAH. 

AiR a' chùigeadh là do 'n ghealaich, a choimhead mi 
naomh, a rèir gnàth mo shinnsir, an dèigh dhomh m' 
ionnlad, agus m' limiiigh mhaidne a chnr suas, dhìrich 
mi ri beanntaibh àrda Bhagdait, chum a' chuid eHe' do'n 
là a bhuileachadh ann an co-chainnt ri m' chridhe fèin, 
agus ann an iimuigh dhìomhair. 'Nuair a bha mi a' 
mealtuinn fionnachd an t-soirbheis air muUach na beinne, 
thuit mi ann an doimhne smuaintean mu dhìomhanas 
beatha mhic an duine; agus a' dol mar so o aon smuain 
gu smuain eile, Gim amharus, thubhairt mi, cha 'n 'eil 
ann an duine ach faileas, agus tha 'bheatha mar aisling 
na h-oidhche. 'Nuair bha mi mar so a' smuaineachadh, 
thionndaidh mi mo shiiil gu muUach craige nach robh 
f ada uam ; f ar am faca mi neach ann an dreach buachaiUe 
chaorach, agus inneal-ciiiil 'na làimh. Mar dh' amhairc 
mi air, chuir e r'a bhilibh e, agus thòisich e air ceòl a 
sheinn. Bha 'n fhuaim anabarrach mihs, agus chluich e 
ioma port a bha ceòlmhor taitneach r'a chluinntinn, agus 
air na h-uile dòigh mi-chosmhuil ri aon nì 'chuala mi. 
riamh. Thug iad a' m' chuùnhne an ceòl nèamhaidh sin 
a tha 'fànteachadh anama nan naomh air an ùr theachd 
a steach do fhlaitheanas, chirni am fidangas deireannach 
agus acain a' bhàis fhuadach air falbh, 's iad \fèin 
uidheamachadh fa chomhair sòlais an àite shona sin. 
Leagh mo chridhe an taobh a stigh dhiom, ann am mòr- 
shubhachas dìomhair. Chuala mi gu'n robh Urra-ghUc 
gu tric a' taghall na craige so, gu'n cuala iomad aon a 
cheòl-sìth-bhmth ; ach cha b' fhiosrach mi gum facas 
riamh rolmhe e. An uair a thog e mo smuaintean leis 
a' cheòl bhinn a sheinn e, gu tlachd a ghabhail d' a 
sheanachas, air dhomh beachdachadh air mar fhear fo 
ìoghnadh, smèid e orm, agus, le aomadh a làimhe, sheòl e 
dhomh dol far an robh e. Tharming mi g'a chòir leis an 
urram sin a dhlighear do àrd-ghnè, agus mar a thugadh 
buaidh iomlan air mo chridhe leis a' bhinn-cheòl a chuala 
mi, thuit mi sìos aig a chosaibh, agus thòisich mi ri 
caoineadh. Dh' amahairc *e orm le fiamh ghàire, le 
caoimhneas agus caomhalachd co mòr 'na choslas, 's gn'n 
do chàill mi air ball am fiamh leis an d' thàinig mi 'na 

làthair. Thog e suas mi, agus 'gam ghlacadh air laimh, 
thubhairt e, " A Mhirsah, chuala mi do cho-sheanchas. 
Thig," ars' esan, " lean mise." Thug e mi 'n sin gu àrd- 
bhinnein na craige, agus le m' chàramh air a mullach, 
thubhairt e, " Tionndaidh do shiiil ris an àird-an-ear agus 
innis dhomh na tha thu faicinn." Fhreagair mi, gu'n 
robh mi 'faicinn gleann mòr domhain, agus sruth mòr 
uisge a' ruith gu 'bras troimhe. "An gleann sin a tha 
thu 'faicinn," ars' esan, * 's e sin gleann na truaighe ; agus 
-an abhuinn a tha dol troimhe, ìa earrann i do shruth mòr 
na sìorruidheachd." Dh' fhiosraich mi dheth, Cionnus a 
bha tuil na h-aibhne, a bha mi 'faicinn a' sruthadh a 
mach à ceò tiugh-dhorchadais aig an dama ceann, agus 
^ grad a dol as an fhradarc ann an ceò a bha co dorcha 
xtig a' cheann eile? " Na tha thu 'faicinn," ars' esan, " 'si 
sin a' chuibhrionn do shìorruidheachd ris an abair iad 
■ aimsir,' air a tomhas le gluasad na grèine, agus «1' 
niigheachd o thoiseach gu deireadh an t-saoghaii. Ranns- 
iiicli a nis," ars' esan, " le d' shùil, an fhairge sin a th' air 
a' crìochnachadh. le tiugh-dhorchadas aig gach ceann, agus 
lunis domh ciod a tha thu a' facinn." — " Chì mi drochaid 
ann am meadhon an t-srutha." — " An drochaid a tha thu 
'faicinn," ars' esan, " 's i sin beatha mhic an duine, — 
rannsuich i gu mion." Air dhomh am barrachd beachd 
a ghabhail, mhothaich mi gu'n robh aice deich a's crì 
fìchead bogha slàn, a bharrachd air iomad bogha briste; 
ionnus gu'n robh eadar shlàn agus bhriste mu cheiid 
bogha ann air fad. An uair a bha mi 'g àireamh nam 
boghachan, dh' innis an Urra-ghlic dhomh gu'n robh 
mìle bogha air tùs san drochaid; ach gu'n d' thug tuil 
mhòr air falbh an còrr, agus gu'n d' fhàg i 'n drochaid 
san staid bhreòite san robh mi nis 'ga faicinn. " Ac H 
innis domh a thuilleadh ciod tha thu 'faicinn oirr3." — 
" Chì mi mòr-shluagh," a deir mise, " a' dol a nùnn oirre, 
agus is lèir dhomh neul dorcha 'n crochadh os gach ceaim 
di." Mar bheachdaich mi gu furachair, chunnaic mi 
iomad aon do luchd-turuis Sf tuiteam tre 'n drochaid san 
t-sruth bhras a bha 'ruith gu dian foidhpe; agus, le barr- 
achd mothachaidh, thuig mi fainear gu'n robh àireamh 
mhòr do ghnè dhorsan air ùrlar na drochaid, air an cleth 
gu h-ìnnleachdach o'n t-sùil, air nach luaithe shaltair na 
-coisichean, na dh' fhosgail iad fòdhpa, ionnus gu'n do 

thuit iad sìos rompa don t-sruth, 's air ball chaidh i 
as an t-sealladh. Bha na tuill fo làr so ro lìonmhor 
ceann na drochaid, far an deach an sluagh a stigh, 
chor 's nach luaithe thàinig dùmhladas dhaoine 'mach, 
an neul thiugh na thuit mòran sìos annta. Dh' fhàs i- 
ni bu teirce mu mheadhon na drochaid, ach mheudsr-*- ^" 
an rdreamh gu mòr, agus bha iad ni bu dliìithe aig ces^'^*^^ 
nam boghachaibh a bha slàn. 

Bha guj amliarus àireamh èigin, ach bu tearc iaòl^ - 
ghabh greis air an aghaidh air na boghachaibh brist^- 
ceum turamanach neò-chòmhnard ; ach thuit iad a h-s 
an dèigh a cheile, air dhoibh a bhi air an claoidh leis 
turus shaoithreachail. 

Bhuilich mi tamull beag a' smuaiaeachadh air "T 

ghnothach iongantach so, agus a liuthad ni a b' fhi^^-^ 
fhaicinn agus a thuigsinn a bh' ann am fhradhi 
Mheataich mo chridhe le bròn, ri bhi faicinn mòran 
sleamhnachadh air falbn as mo shealladh, gun dùil 
leithid, agus sin ann am meadhon an sugraidh agus 
fleadhachais, agus a' deanamh greim-bàis air gach niL^ 
dh' fheudadh iad a ghlacadh chum an tèasraiginn. 
cuid ag amharc ri nèamh mar ann an tròm-smuaineachac^ _^g 

agus ann am meadhon an smuaintibh thuislich iad, 
thuit iad as mo shealladh. Bha àireamh lìonmhor 
saothaireachadh gu dian ann an tòir air faileis, no 
faoineachd nach b' fhiù, a bha 'boillsgeadh gu bòidhea- 
fa chomhair an sùl, 's a' mireag rompa; ach gu tric 'ni 
a shaoil iad gu'n robh e 'nan glaic, dh' fhosgail an drochì 
fo bhonnaibh an cos, agus fodha chaidh iad. Anns 
ùprait choimhich so, chunnaic mi cuid do dhaoinibh 
claidhnibh agus lannaibh, air an ais agus air an aghai< 
air an drochaid, 'gam fòimeadh air na tuill fo làr so, a, 

dh' fheudadh iad a sheachnadh, mur rachadh an cur 
dh' aindeoin orra. ^^ a 

Air do'n Urra-ghlic m' fhaicinn a' buanachadh fac^=^-^^^^e 
ni 's leòir air an t-sealladh mhidadach so, thubhairt 
rium nach bu teichd fhad 'sa bha mi 'g amharc air. " T< 
do shiiil bhàrr na drochaid," ars' esan, " agus innis dom 
am bheil thu 'faicinn ni air bith fhathast nach 'eil th' 
'tuigsian." Air dhomh amharc suas, thubhairt m::^^^^ 
" Ciod is ciall do'n sgaoth mhòr eun a tha mi 'faicinn d^^"^^^^ 
ghnàth ag itealaich mu'n drochaid, agus a' luidhe oirr^==^ 

o àm gu h-àm? Is leir dhomli am fitheach 's am fang, 
ugas iomad eun creiche eìle nach urradh dhomh ainmeach- 
adh." " Sud aga,d" ars' esan, " farmad, sannt, saobh- 
chràbhadh, eu-dòchas, agus a h-uile cùram agus an-togradh 
eile a tha 'n dual do bheatha mhic an duine." 

An sò tharruing mi osna thròm. " Mo thruaighe!" 
thubhairt mi, " chaidh an duine a chruthachadh gu 
dìomhain ! Cionnus a tha e air a thoirt thairis do 
thruaighe, agus do neo-chinnteachd beatha, air a chlaoidh 
'na bheatha, air a shlugadh suas ann am bàs?" Air do'n 
Urra-mhath truas a ghabhail diom, " Fàg, " ars' esan, " an 
taisbean muladach so. Na h-amhairc tuille air mac an 
duine ann an ceud thoiseach a làithean, 'na ìir-imeachd 
chimi sìorruidheachd ; ach beachdaich air a' cheò dhorclia 
sin chum am bheil an sruth gu dian a' giùlan uile linne 
dhaoine a tha tuiteam ann." Uh' amhairc mi mar dh' 
àithn e dhomh, agus (co dhiùbh • a neartaich esan mo 
fhradharc, air mhodh nach do thuig mi, no dh' fhuadaich 
e cuid do'n cheò a bha roimhe so tuillidh 's deacair dp'n 
t-sviil amharc troimhe), chunnaic mi ceann thall a' ghhnne 
a' fosgladh gu farsuing, agus a' sgaoileadh a. mach 'na 
chuan mòr, anns an robh cruaidh sgeir a' dol tre a 
mheadhon, affus 'ffa roinn 'na dhà earrainn co-ionann. 
Bha na nròil a' sìor shocrachadh air an dara h^arrainn, 
air chor 's nach b' urradh dhomh aon ni fhaicinn ann : 
ach bha 'n t-aon eile 'na chuan mòr, anns an robh eileinibh 
gun àireamh a bha làn meas agus bhlàithean, ioma mile 
muir bheag, agus lochan bòidheach ag iathadh gu sèimh 
sàmhach 'nam measg. Chunnaic mi sluagh air an 

èideadh ann an earradh ghlòrmhoir, le blàth-fhleasgaibh 
air an cinn, ag imeachd feadh nan craobh, a' luidhe sìos 
ri taobh nan tobar, a' gabhail fois air an leapaichibh 
tlàtha; agus chuala mi co-sheirm aig eòin cheòhnhor, 
torman nan allt, guth dhaoine, agus inneil-chiùil. Dh' 
fhàs mi ait le sealladh co taitneach fhaicinn. Mhiannaich 
mi sgiathan iolaire bhi agam, chum gu'n rachainn air 
iteig do na h-ionadaibh taitneach sin; ach dh' innis e 
dhomh nach robh dòigh gu ruigheachd far an robh iad 
ach tre dhorsa a' bhàis, a chimnaic mi gach mionaid a' 
fosgladh air an drochaid. " Tha na h-eileanan," a deir e, 
" a' tha 00 iirar ghorm fa d' chomhair, agus leis am bheil 
aghaidh a' chuain air a bhreacadh co fad 's a chì thu, ni 

's lìonmhoire na gaineamh na fairge ; tha iomadaidh eilean 
air chiil na tha thns' a' faicinn, agus a' ruigheachd gu mòr 
ni 's faide na 's urrainn do shiiil fhaicinn, no eadhon do 
t' inntinn a smuaineachadh. 'S iad sin flath-innsean nan 
naomh an dèigh am bàis, a tha a rèir tomhas am maitheis 
air an roinn air feadh nan eilean sin, anns am bheil gach 
aon diubh a' sealbhachaan sòlais a tha 'co-fhrea^adh d'an 
càU agus do 'n tomhas fhoirfeachd air an d' ^inig iad. 
Tha h-uile eilean 'na fhlaitheanas air a dheasachadh fa 
•chomhair an luchd-àiteachaidh a th' air an socrachadh 
ann. Agus a nis, O ! Mhirsa, nach airidh na h-ionadan- 
còmhnuidh sin spàim a dheanamh chum an cosnàdh? 
Am bheil a' bheatha sin tàireil a tha toirt cothrom gu 
ruigheachd air luigheachd co àrd? Am bheil am bàs sin 
'na chulaidh-eagail a ghiìilaineas tu gu beatha co sona? 
Na smuaintich gu'n do chruthaicheadh an duine an 
dìomhain, aig am bheil sìorruidheachd mar so 'na bheachd. 
Dhlù-bheachdaich mi le h-anabharra tlachd air na h-eil- 
-eanaibh sona sin." — " Faidheòidh," thubhairt mi ris, 
" Nochd dhomh a nis an dìomhaireachd a ta 'n cleith fo 
na neòil dhorcha tha os ceann a' chuain taobh thall na 
craiffe mòire." Cha d' thu^: e freafiradh dhomh, thionnd- 
aidh mi rìs a labhairt ris, 2h dh' fhàg e mi. Thionndaidh 
mi a rìs a dh' fhaotainn ath-shealladh do'n taisbean air 
an robh mi 'beachdachadh ; ach an àite an t-srutha chais, 
na drochaid le 'boghachaibh, 's na h-eileanan sona, cha 'n 
fhaca mi 'bheag ach gleann domhain Bhagdait, le 'dhaimh, 
le 'chaoraich, 's gach sprèidh eile ag ionaltradh air 
'uachdar. 



MU CHALL A' BHATA D' AM B' AINM 

MAIRI O lONA. 

Cha'n ann chirni deur a tharruing o'n t-siìil, no osna 
bhròin o'n chridhe, a tha 'n eachdraidh chianail so air a 
sgrìobhadh; ach ann an dòchas gum feud i bhi tarbhach 
chum leas spioradail na muinntir a leughas i a chur air 
aghaidh, le iadsan aomadh gu eòlas tràth a ghabhail air 
Dia, mothachadh ceart a bhi aca air bimtuinneas a 
fhreasdail, truas altrum 'nan cridheachaibh airson fulangas 

ari co-chreutairibh, agus iad fèin a bhrosnuchadh chum 
uicilieamachadh tràthail a dheanamh fa chomhair uamhas 
bàis agus breitheanais a tha 'feitheamh òimn air fad, s 
nach 'eil, 's math a dh' fheuidte, fad' air falbh. 

Ann am fìor thoiseach an fhogharaidh, dh' fhàg an 

soitheach beag so a' Ghaeltachd le sèa 's dà fhichead 

peaorsa àir bòrd; agus an uair a bha i mar uidhe thii no 

ceithir do mhìltibh o Ghrianaig, ceann-crìch a turuis, 

temuU beag roimh mheadhon oidLche, thàinig a h-aon do 

^QA soithichibh tira ìnnleachdach sin a th' air an gluasad 

-^*- neart teine, gun suim do ràimh no shiiiil, da'm b' ainm 

^^ Hercules, a nuas oirre 'na làn-chùmhachd, agus o 

<ihorchadas na h-oidhche, leis an t-siubhal mhòr a bha 

i^oimpe, cha do mhothaich iad d' a chèile, gus an robh iad 

^^ dlùth 's nach robh tilleadh, no seòl-seachnaidh comas- 

^ph. Cha luaithe bhuail an Hercules an soitheach beag 

^ile na rinn i dà bhloidh dh' i. Is usa gu mòr a smuain- 

^achadh na chur sìos ann am briathraibh, na thachair 

^nixs an àm so. Ghlac cuid diùbhsan a bha innte greim 

^ii' crann agus acfhuinn a' bhàta, fhad 's a shnàmh i ; 

^^h cha robh sin fada, oir lìon i gu luath, agus chaidh i 

*^<iha. Thuit cuid do na buanaichibh bochda fo chuibhl- 

^chihh eagallach na luinge a chuir as doibh, leis an robh 

lad air an liodairt air an dòigh bu dèistinniche smuain- 

^^chadh air; ach chaidh a' chuid bu mhò dhiubh, gun 

chortias air oidheirp sam bith a thoirt chum iad fèin a 

^|^^t>haladh, gu grad sìos 'an coinneamh a' bhàis sin r 

J^ainig orra air mhodh co uamhasach. As am measg air 

^^d cha do thèarnadh ach cearthar, — dà fhirionnach agus 

^^ t>hoirionnach ; agus chaochail a h-aon diubh sin fèiu 

^^^ an iiine ghèarr. Ma bha aon ni a dh' fheudadh an 

^^Ucìach so a dheanamh ni bu diùbhalaiche na chèile, s 

^ ^ dlù-dhàimh san robh iad. Chaill a h-aon diiibhsan 

^ ^^Uair gu tìr, a bhean, a mhàthair, agus a phiuthar- 

ch^xle ; chaill a h-aon eile dhiubh a mhac a^s a nighean ; 

^^n treas duin' a fhuair gu tìr, a bhràthair agus a 

P'^i'Uthar; air chor 's gu'n robh fir-phòsda agus am 

^'^a.than, pàrantan agus cuid cloinne, bràthairean agus 

p^a,thraichean, ann an so a' dol fodha le chèile ann an 

g\^c a' bhàis, agus na h-uisgeachan gu là bhràth a* 

^^*^adh thairis on-a. 

'S e n ni àraidh a bha 'm beachd nan daoine sin 
fàgail an dùthcha air an àm so, cosnadh fhaotainn rè 
fhogharaidh air machraichibh nan Gall. Bu shùnnd? 
a bha iadsan ag amharc rompa chum an là anns 
piUeadh iad air an ais a cho-pàirteachadh le comunn 
gaoil toradh an saoithreach : ach so cha do dheònaich 
Dhoibhsan chaidh am f ogharadh gu grad seachad, 
bha 'n samhradh gu h-obann air a chrìochnachafc^-*^'^^' 
Ohaidh a' ghi'ian fodha orra gu bràth, agus ghearradh s. 
falbh iad ann am meadhon an dòchais. Cia anfhan 
gearr-fhradharcach clann nan daoine ! 's beag a tha 
aca ciod a bheir là mu'n cuairt. Tha ar làithean, i 
deimhin, mar leud boise: gu fìrinneach tha mac an duij 
'na staid a's fearr, na dhìomhanas. Tha e 'teachd a ma-.^^-^^^^ 
mar bhlàth, ach seargaidh e; teichidh e mar sgàile; cL^==::> ^"* 
bhi e ni 's faide r'a fhaotainn. 



GLIOCAS AIR A THARRUING O'N SGEUL 

CHEUDNA. 

Bu neo-mhothachail sinn gu dearbh mur h-oidheirpic' 
eamaid gliocas a tharruing o'n eachdraidh mhuladac 
roi'-ainmichte. Bha àireamh mhòr d' ar luchd-dùthcir^ 
fèin, air an gairm gu grad ann an làthair Dhè air dòig; 
ro eagallach. C'uin a dhi-chuimhnichear an calldach 
ann an Eilean lona? Ach am bheU guth lehobhah, an^ 
am bàs obann nam buanach bochda sin, a' labhairt n ^-^Tm 
neach air bith ach riii-san? B' e 'n amaideachd dhimu^^^^i 
so a smuaineachadh. Tha gUocas ri fhaotainn uaith^ '^^^ma 
leis gach aon a dh' èisdeas ris an sgeul mar bu chòir dha -^^ ^^ 
O gum biomaid ghc, gu'n tuigeamaid so, agus gu'nC:^ ^-j 
tugamaid ar crìoch ciheireannach f ainear ! Am bhei]S^^*rjg 
sinne a' giiilan do ghnàth air ar cridhe a' chuimhne^^^j^ 
fheumail, gur creutairean bochda bàs-mhor sinn, aig nacli -^^^^ 
'eil aon latha barantas air bhi beò o Dhia ; gu bheil sinn -^^ 
gach uair d'ar n-aimsir buailteach do fheirg Dhè airson -^TV 
na rinn sinn anns a' cholainn. Am bheil thusa tha a* 
leughadh so ag uidheamachadh fa chomhair bàis agus 
sìorruidheachd, agus do ghnàth a' deanamh faireadh a 
thaobh 's nach 'eil fios agad ciod an t-àm a là no dh' 
oidhche is toileach leis-san do ghairm air falbh? Theag- 

-amh gu bheil thu òg an trèine do neart; agus, air leat, 

mòran do bhHadhnachaibh fhathast romhad. O ! b' òg, 

Jàidir, agus fallain mòran diìibhsan air am bheil sinn an 

dràst a labhairt; ach bu ghrad, gun rabhadh, guu 

bhàirlinn a dhùin tonna na fairge thairis orra, s a bha 

'm bìnn gu sìorruidh agus gu neo-chaochlaideach air a 

socrachadh, ionnus gu'n robh gach aon do'n dà fhichead 

pearsa so a chaidh fodha air an àm so ann am priobadh 

na sùl ann an glòr do-labhairt maille ri Dia, no gu sìorr- 

xddh air am fògradh as 'fhianuis. B' ait da rìreadh an 

smuain gu'n deach iad so uile do nèamh a dheanamh 

_gàirdeachais fa chomhair cathrach Dhè agus an Uain; 

agus ma bha iad nan creidich dhìleas ann an Criosd, 'se 

so gun teagamh an cor. Cha b' aithne dhumn iad, s 

_^ed a b' aithne, bu dàna dhuinn breith a thoirt orra ; 

^ch 's i 'cheist a thigeadh dhuinne a chur le cùram agus 

iomaguin, cha 'n e am bheil, no nach 'eil, gach aon 

^iiibhsan sàbhailte; ach nam b' e toil Dè sinne a ghairin 

^ir falbh^le sanus co gèarr, am bheil sinne deas agus 

^llamh? Cha 'n fhiosrach sinne ciod a ghnè bàis a tha 

^feitheamh oirnn : tha fìos cinnteach againn gimi feum 

sinn falbh; ach c'uin, no c'àite, no cionnus, aig Dia a 

onhàin a tha brath. Cha 'n 'eil bàs obann a' feitheamh 

«ir gach aon neach : tha cuid ann do 'm bheil Dia a' 

<Jeònachadh sanus a bhoirt fada roimh-làimh, air chor s 

^^i bheil iad 'gan uidheamachadh fèin airson an nàmhuid 

dheireannaich, am feadh a tha cuid eile air an gairm air 

:falbh, mar bha buanaichean lona, gu grad, gun fhair- 

-eachadh sam bith. A leughadair, bi thusa ghc : 's math 

-a dh' fheuidte nach 'eil a' ghairm fada uait. 

'S ann air mheadhon-oidhche a thachair an sgiorradh 

so : gun teagamh mheudaich so an t-uamhas. Tha nì- 

^igin ann an sàmhchair, agus ann an dorchadas mheadhon- 

oldhche nach feud gun gach aobhar-eagail eile antrom- 

achadh gu mòr. Tha iolach a' bhàis eagallach air àni 

sam bith, ach cha 'n eil e comasach dhuinn sgread oiUteil 

a' bhàis air mheadhoii-oidhche o bhuiUsgein cuain a 

chluinntinn gun ghoirisinn agus ball-chrith ; agus gu 

h-àraid 'nuair tha so air a thogail, cha 'n ann le aon lìo 

dhà d' ar co-chreutairibh ann an gàbhadh ; ach le àireamli 

mhòr a' dol fodha san aon àm, mar thachair ann an so. 

Chualas an glaodh fada o'n àite san deachaidh an soitheach 

fodha, agus tha iadsan a chuar e ag ràdh nach deach a' 
ghaoir mhuladach sin fad iomad là agus oidhche as au 
cluasaibh; nach cual' iad riamh, s gu bheil dòchas aca 
nach cluinn, aon ni co dèistinneach. 

O choslas nan corp a fhuaradh, agus o theisteas nan 
daoine a thèamadh, cha 'n 'eil teagamh nach robh mòrau. 
diùbhsan a chailleadh, 'nan suain, 'nuair chaidh iad 
fodha, agus is dòcha nach do mhosgail iad gus an d' 
fhosgail iad . an sùilean ann an sìorruidheachd. 'S ann 
an so a bha 'n caochladh grad; agus ma fhuair iad bàs 
ann an Criosd bu shòlaiach an t-atharrachadh ; ach 
dhoibhsan nach robh ullamh^ cia uamhasach ! Bithibhse, 
uime sin deas, a deir Criosd ; oir cha 'n aithne dhuibh an 
t-àm a là no dh' oidhche, san tig Mac an duine. Theag- 
amh gu bheil cuid agaibhse a leughas so fatha^t ann an 
suain dJ pheacaidh; diiisg thusa tha s! d' chadal, agus 
gairm air do Dhia. Dean aithreachas ; gabh ri Criosd : 
tha là na tròcair a' dol gu luath seachad, agus tha 'n 
oidhche 'tarruing dlùth anns nach dean AÌthreachas 
feum. 

'Nuair a ràinig an sgeula muladach so eilean I, sgaoìl 
e gu luath o dhorus gu dorus; cha robh tigh as an robh 
smùid, anns nach robh gul agus bas-bhualadh : bu dèist- 
inneach r'a chluinntinn gaoir nan daoine bochda. Bha 'n 
so banntraichean a' caoidh am fear pòsda ris an do 
dhealaich iad o chionn là no dhà ann an trèin an neart. 
Bha ceithir pàranta fìchead a' caoidh an cuid cloinne, taic 
an làithean, agus cas-sheasaimh an sean aois. Bha seachd 
agus dà fhichead dìlleachdan ag ionndrain an athar agus 
na màthar sin nach pilleadh tuillidh d' an ionnsuidh. 
Cruadalach agus fearail mar tha luchd-àiteachaidh nan 
Eileana; air an sàruchadh, mar is tric a tha iad, le 
àimradh cuain, air an claideirt air tìr le saothair ghoirt, 
tha acasan na cridheachan a's caomhaile agus a's blàithe ; 
agus cha 'n 'eil air aghaidh an t-saoghail daoine 's toigh- 
iche air a chèile na iad. 'S furasda uaithe so a thuigsinn 
cor truagh muinntir I Chalum-Chille, 'nuair a chual' iad 
sgeul a' bhròin. Cha b' ìoghnadh ged a bha iomad 
glaodh tiomail r'a èisdeachd 'nam measg. — Là no dhà 
thairis, agus 's èigin duinn air fad dealachadh; fuasglar 
gach snuim a tha 'g ar ceangal r'a chèile. Tha àl a' 
teachd agus àl a' falbh, mar bhuaileas tonn an dèigìi 

tuiime aìr tràigh. Tha gach blàth a' fosgladh, ach 's aim 
chma seargaìdhy agus bàsachaidh. Ciod i ar beatha ach 
sgeula goirid gèarr — ^mar bhoillsge' grene air fàire, no 
mar bhadan ceò air guala beinne^ a dh' fhuadaichear air 
falbh leis an oiteig a's faoine. 



LAOIDH. 

M' athchuinge oirbh a chuar an sgeul, 
Mosglaibh gun dàil, 's bithibh deas; 

C6 bheir buidheachas san uaigh^ 

'S cha tig a h-aon do 'n trsluagh ai^ ais. 

Deanaibh obair fad an là^ 

'S dorchadas nan tràth d' ur còir ; 

Mum fàs an teanga gun chlì, 

'S uioneagan a' chinn mar cheò. 

Is amhuil mi a's earb 'am preas, 
Gadhar 'ga caol-ruith 'na h-airc; 

'Nuair tharlas i ann an cluain, 
Cha chuimhnich i ruaig no cath. 

Mar luing gun seòl mi ann an cuan, 
Doinionn mhòr ri 'bòrd a! strì : 

Fhir a dh' fhuasglas air gach càs, 
Glac an stiiiir, a's sàbhail mi. 

Reitich, a Shlànuighir, nam buadh, 
Cala sèimh do m' anam sgìth ; 

O 's tusa 'cheannaich mi o'n bhàs, 
A Thriath nan gràs, sàbhail mi ! 



INNSEANACH AMEKICA. 

Dh' eibich fear do Innseanaich America gu moch aon là 
a dhol a shealg. " Tha mise," a deir e Pa mhnaoi, ** a' 
dol do'n choiUe a shealg; 'nuair a mharbhas mì fiadh, 
thig mi dhachaidh a' d' ionnsuidh-sa 'nuair thèid a' ghrian 

fodha air cùl na beinne/' Ràinig e 'choiUe, agus rè ùine 
mhòr cha do thachair fìadh air; ach mu dheireadh chunn- 
aic e damh-fèidh, chuir e 'ghimna r'a shiiil, loisg e air, 
agus thuit an damh; ach cha robh e ach air a leònadh; 
dh' èirich e agus thàr e as. Lean an t-Innseanach e, a' 
cumail seallaidh air; ach cha robh e 'na chomas teachd 
am fad urchair dha. Mar so lean e air a thòir, gus an 
d' fhàg e 'choille, agus thug e car-mu-thom dha, agus 
chaill e fradharc air. Bha 'n t-Innseanach 'ga lorgachadh 
mar a b' fhèarr a dh' fheudadh e; ach dh' fhartluich air 
cur ris. Chaidh e o chnoc gu cnoc, agus o bhearradh gu 
bearradh; ach cha b' urradh dha 'fliaotainn. 'Nuair 
bha e gu h- airsneulach sgìth, rinn e suidhe, agus le 
h-aimheal smuaintich e air a mhì-shealbh. 'Nuair a leòn 
e 'm fiadh, shaoil e gum bu chìiis da f èin e ; agus am f eadh 
a bha e 'ga ruagadh, bha fiuthair làidir aige gu 'n 
tigeadh e suas ris, agus giun biodh aige fèin agus aig 
a chàirdibh, cuirm shòlasach air, 'an co-chaidreamh a 
chèile. Luidh mothachadh a challdaich gu tròm air. 
Bha, rè seal, uiread iomaguin air uime, agus nach d' 
thàinig e 'na aire gu'n robh e ann an cearna do'n dùthaich 
air an robh e tur-aineolach ; 's gu'n robh dorchadas nan 
tràth ag iathadh uime. Faidheòidh mhosgladh as an 
neo-shùnnt so e le sgrèachail nan eim a' fàgail na lòmbair 
a ghabhail am fois sa' choille. Ghrad dh' èirich e, a' 
gabhail beachd air an tìr m'a thimchioll, agiis air faicinn 
dha gu'n deach a' ghrian fodha, thuig e 'n cunnart anns 
an robh e. Bu chunnartach dha fuireach far an robh e ; 
agus a thuillidh air sin bha 'm beagan lòin a bh' aige air 
teireachdainn agus bha e fann, sgìth, agus acrach. 

Chuir e roirahe pilleadh dhachaidh ; agus ge nach robh. 
aon fhiuthair aige gum b' urrainn e 'bhothan fèin a 
ruigheachd an oidhche sin, air leis gu feudadh e teachd 
gu tigh fialaidh èigin far am faigheadh e biadh car na 
h-oidhche sin. Leis an dòchas so, chaidh e air aghaidh^ 
ach cha deachaidh e fada gus an d' fhàs an oidhche ro- 
dhorcha, 's gu'n do mhothaich e gu'n robh e ann an 
gàbhadh mòr, le dol a stigh feadh cuilce ann am feur- 
lochan agus ann an làthaich dhomhaia. Ach fhuair e as 
a' chunnart so le f aicill agus le teòmachd ; agus cha luaithe 
thàinig e as, na thilg se e fèin 'na shìneadh air an talamh, 
gun fhios ciod an taobh a rachadh e. 

Bha tigh tuathanaich dlìith do 'n àit air an robh n 
sealgair 'na shlneadh. Chiinnaic e rionnag sholuis o aon 
do na h-uinneagaibh 'nnair a sheall e thaobh tuiteamais 
san àird sin. Dh' èirich e, 's a! cumail an t-soluis 'na 
bheachd, dh' fhalbh e, le làn-fhiuthair gun gabhadh 
muinntir an tighe ris le fìalachd. Cha b' ann gun strì a 
ràinig e, agus chaidh e gu neo-sgàthach a stigh. Bha 
acras mòr air, agus dh' iarr e gu luath greim arain ; acu, 
ni a chur mòr-ìoghnadh air, fhuair e gu gruamach an 
diiiltadh, Chuir e 'n ceiU gu snasmhor an cimnart as an 
d' thàinig e, agas am bàs eagalach a bha feitheamh air, 
mur deònaicheadh iad cobhair dha : gimàthaich e gach 
deas-chainnt a bha 'na chomas : ach cha d' thug iad 
feart as an tuathanach. Cha 'n e 'mhàin sin; ach 's ann 
a thug e làmh air gunna, agus dh' iarr e air gu h-iargalta 
e theannadh a mach, no gu'n spadadh se e. Dh' fhalbh 
an sealgair bochd : b' fhaoin da tuillidh brìodail a ghnàth- 
achadh; agus le oidheirp a thoirt air fuirea^h leis an 
làimh-làidir, cha deanadh e ach sgrios obann a tharruing 
air fèin. Làn feirge, dh' fhàg e 'n tuatKanach an-iochd- 
mhor, agus dh' oidheirpich e 'choiUe a ruigheachd, agus 
leig se e fèin 'na shìneadh aig bun cra^ibhe. Bha a 
chridhe duineil ag aomadh fo mhulad, 'nuair a chual' e 
fuaim dìreach os a cheann. Thàinig so o dha èun miiòr 
a bha gabhail tàimh 'na geugaibh. Chuir e gu sàmhach 
urchair 'na ghunna, agus leag e fear dhiubh. Ghrad thug 
e leis e, agus chaidh e ni b' fhaide a stigh sa' choille, air 
eagal nan cluinneadh an tuathanach an urchair gum 
feudadh e teEichd air a thòir. Bheothaich e teine agub 
ròist e 'n t-eun; 's an dèigh a shàth itheadh, choidil e gu 
tròm gu maduinn. Dh' èirich e, agus gun tuillidh sgiorr- 
aidh ràinig e dhachaidh. 

Mu thimchioll da mhìos an dèigh so, bha gnothaichean 
aig an tuathanach a ^hug air dol fad' air astar o 'thigh 
fèin ; agus an uair a bha e air a thurus dhachaidh, chaidh 
e air seachran ann an coille. Bha 'n t-Innseanach a marh 
a' sealg, àgus thachair e air a thaobh tuiteamais, agus 
dh' aithnich e gu grad am fear a bhuin co mi-chno*ista 
ris. Thàinig e 'na aire gu h-obann dioghaltas a dheanamh 
air; ach ghrad-smuainich e gum bu neo-fhiachail an 
cothrom a ghabhail air duine nàch robh fo armaibh. 
Cha d' aithnich an tuathanach e; agus dh' asluich e gum 

biodh e co math 's a sheòladh air a shlighe. Thubhairt - 
an t-Innseanach gu ciùin ris, gum bu chunnartach dha 
oidheirp a thoirt air a thurus an oidhche sin; ach nan 
rachadh e leis-san chum a thighe, agus f uireach an nochd, 
gum b' e a bheatha gus an ni a b' fhèarr a bha 'na 
bhothan bochd-san. Dh' aontaich an tuathanach gabhail 
ris a' chuireadh, air dhà bhi feumail air gabhail mu 
thàmh, a thaobh sgìos agus acrais. Chaidh e leis an 
Innseanach a dh' ionnsuidh a thighe, agus bhuin e ris le 
sàr-bhiatachd. 

Air b! mhaduinn am màireach, thairg e co-leasachadh 
dha airson a dhragha ; ach cha ghabhacui an t-Innseanach 
ni air bith 'na èiric, ag radh, gu'n robh toileachadh gu 
leòir aige, a chionn gu'n tug e aoidheachd do dhuine a 
dh' fheudadh le bhi as eugmhais, bhi air a chall sa' choille. 
Agus an àite luach-saothaireach a ghabhail uaithe, thairg 
e dha dol leis uidhe àraidh air a thurus. 

An dèigh dol greis air an aghaidh, . thàinig iad gu 
muUach àrd, 'an sealladh tighe an tuathanaich. Sheas 
an t-Innseanach gu grad, agus thubhairt e r'a cho-fhear 
turuis, " Am bheil thu 'ga m' aithneachadh ? Mu thuair- 
eam dà mhìos roimhe so, thàinig mi air èiginn a chum 
do thighe gu fann sgìth." Ghrad-aithnich an tuathanach 
e, mhothaich e agartas-coguis, agus bha e dol a ghabhail 
a leisgeil airson mar rinn e; ach chuir an t-Innseanach 
'na thosd e, agus thubhairt e ris, " Dh' iarr mi ort greim 
arain; dhiiilt thu mi. Dh' innis mi dhuit gu'n robh mi 
dlùth air a' bhàs ; thug thu do ghnàth an diùltadh dhomh. 
Dh' iarr mi 'n sin ort e ann an ainm do Dhè; ghlac thu 
do ghimna. B' oiUteil do ghniiis. Dh' amhairc mi oirre : 
dh' fhàg mi do thigh. Thionndaidh mi o d' dhorus, ag 
ràdh, Feuch so far am bheil an duine geal a chòmhnuidh, 
nàmhuid a' choigrich ! Am bheil a nis eagal ort gu'n tog 
mi mo làmh a' t' aghaidh ? Cha ruig thu leas ; na biodh 
eagal ort; sud agad do thigh; rach dhachaicUi, agus bi 
subhach maille ri d' mhnaoi agus ri d' chloinn; ach 
cuimhnich nach cuir thu 'm feasd an t-acrach air falbh o 
d' dhorus ; oir cha 'n fhios duit ciod a thàrlas duit fèin." 

MU BHAS MATHAR. 

Is niiiladach do mliuìimtir òg, os ceann aon ni eile, bàs 
màthar; bàs na banarcharaid sin a's dlùithe, a's dìlse a 
bh' aca air thalamh, ris am bu chleachdadh dhoibh 
amharc snas leis an urram a b' àirde, d' am b' àbhaist 
■doibh an iomaguin innseadh, an cridheachan fhosgladh, 
agiis air 'n do chàirich iad an làn-earbsa gun eagal gun 
sgàth. Cha 'n 'eil deuchainn eile is urrainn teachd an 
rathad muinntir òig do 'n dii barrachd bròin a dhùsgadh 
na bàs màthar chaoimh. Tha so soilleir ma bheir sinn 
fainear nach 'eil gràdh san t-saoghal a dh' fheudar a 
choimeas ri gràdh màthar d' a shochd. Feudaidh foill 
a bhi anns gach càirdeas eile, ach foill cha robh 's cha 
bhi sa' chàirdeas so. Feudaidh gràdh muinntir eile bhi 
blàth, ach cha 'n fheudar a choimeas ri blàthas a' ghràidh 
sin a tha ann an uchd na màthar. Is suarach leatha-se 
fois agus tàmh, suain na h-oidhche, agus saothair an là 
air sgàth a cloinne. Ma tha iadsan ceart, tha ise 
toihchte. Nach dù do 'n leanabh a bhi brònach le bàs 
na màthar ! Bu taitneach leamsa, a deir e, 's e 'ga caoidhj 
cainnt a caoimhneis agus uirghioU a gràidh; ach 's fuar 
an nochd anns an iiir an cridhe leis am b'ionmhuinn mise ; 
agus na gairdeinean leis an tric a dh' altrum i mi le 
gràdh : tha na bilean sin as am minic a thàinig còmhradh 
a' chaoimhneis, agus comhairle na ceiUe, a nis 'nan tosd 
ann an suain a/ bhàis. 

Ann am bàs màthar tha clann a' call a' chìiraim 
fhaiciUich nach mothaich iad am feasd tuillidh. Cha 'n 
'eil e comasach an imcheist a tha màthair a' fulang airson 
a cloinne a thuigsinn, ach leò-san a dh' fhiosraich e. Am 
bheil, gu dearbh, aon aobhar imcheist eile aig màthair 
ach a teaghlach; agus cha 'n iomaguin thulgach a bhios 
aice, ach a là 'sa dh' oidhche fhad 's is beò i, agus gu tric 
ann an glaic a' bhàis, anns an osna leis am bheil an deò 
a' fàgail a' chuirp, tha 'h-ùrnuigh dheireannach a' dol 
suas as an leth. 'Nuair dh' fhalbhas ise an ìoghnadh 
iadsan a bhi fo bhròn! Cò ris a nis a chuireas iad an 
comhairle ann an là na h-airc; agus cò bheir dhoibh 
misneach ann an àm am broin? Dh' fhalbh ise a rinn 
faire orm mar aingeal f rithealaidh ; dh' fhalbh i air an 

t-slighe as nach pill i. 'S nàdurra cQioibh, uinie sin, gu'n 
ionndrain iad a bàigh. 'An àm tinneis, cò bha co fur- 
achair? An robh làmh èile ann a laimhsicheadh a' 
chreuchd gun a leòn, mar dheanadh ise? Cò a cheart- 
aicheas a' chluasag air adhart leabaidh na h-euslainte 
mar dheanadh ise? Hiamh cha d' thug i su^ a dùil : ged 
a bha 'sìiil a' sileadh, cha chualas a gearan. Ged a 
thigeadh a' chlann gu bochduinn cha 'n fhaicte caochladh 
air a gnùis. Roinneadh i riu an greim mu deireadh : ge 
nach biodh aice ach làn an dùim do mhin, bu leòsan e 
fhad 's a mhaireadh e. Ged a bheireadh teanga a' mhì- 
ruin beum dhoibh, cha 'n èisdeadh i ri tuaileas, agus cha 
chreideadh i droch sgeul. 

Ann am bàs màthar tha muinntir òg a/ call na comh- 
airle a's prìseala. Tha clann òg aineolach mu'n t-saoghal, 
agus mu chuilbheairtibh an t-sluaigh : tha iad gach àm 
ann an cunnart a bhì air am mealladh le baoth-chàirdeas 
mi-dhìleas ; ach cealg cha 'n 'eil ann an comhairle màthar. 
Cha ruigear a leas nì sam bith a chleith uaipe; agus 
bheir i a comhairle ann an caoimhneas cainnte le caomh- 
alachd agus bàigh. Nach d' fhiosraich cuid agaibh so 
ann an làithibh 'ur n-òige; agus nach brònach ri smuain- 
eachadh, nach 'eU a gliocas ni 's faide agaibh? Cò a stiùr 
sibh gu cathair nan gràs 'nur leanabas? Cò a theagaisg 
dhiubh an glìin a lìibadh, 's a chuir briathran freagarach 
'nur beul? Cò labhair ribh mu ghràdh 'ur n-Athar 
nèamhaidh, a dh' innis duibh mu Chriosd, agus a dh' aom 
sibh gu cobhair agus stiùradh Spioraid nan gràs asluch- 
adh? A chaoidh cha 'n fheòraich i dhibh tuillidh, An 
do chuimhnich sibh an diugh air Dia? Cha tog i leibh 
tuiDidh an laoidh : cha tèid i tuillidh roimhibh do thigh 
Dhè: cha suidh sibh tuiUidh leathà a dh' èisdeachd ai 
fhocail. Tha 'n t-ait am b' àbhaist di suidhe aig bòrd 
sJ chomanaich, — am Bìobull as am bu ghnàth leatha f ocal 
na slàint' a leughadh, — an leaba as an do chuir i suas a 
choilion ùmuigh air mo shon, air an do ghabh mi a cead 
deireannach, na<^h dì-chuimhnich mi a chaoidh; tha so 
uile a' toirt ann am chuimhne na chaill mi: gu'n tugadh 
.Dia comas domh feum iomchuidh a dheanamh dheth. 

MU CHO-FHURTACHD AN DEIGH BAIS 

MATHAR. 

Tha bàs màthar, da rìreadh, 'na aobhar-bròin ; ach bTiidh- 
eachas do Dhia, cha 'n 'eil clann air am fàgail gu bròn 
mar mhninntir aig nach 'eil dòchas. Tha sòlas a' 
srutliadh o'n fhiosrachadh gur h-ann o làimh Dhè fèin a 
tha 'n deuchainn so a' teachd. 'S e so a thug air righ 
Daìbhidh a ràdh ann an là a bhròin, *' Tha mi balbh, 
cha 'n fhosgail mi mo bheul; oir is tusa fèin, a Dhè, a 
rinn e." Is amaideach faoin an ni do chreutairibh gèarr- 
sheallach, mar a ta sinne, a bhi ri monmhur fo bhuint- 
inneas freasdail an Ti naoimh sin a tha glic 'na chomhairle, 
agus glòrmhor ann an neart. 'S ann ris fèin a tha sinn 
an earbsadh airson gach sochair agus sòlas a th' againn. 
Nach mì-chiatach a thig e gearan a dheanamh, agus 
diùltadh strìochdadh 'nuair is deònach leis-san aon 
bheannachd a bhuilich e fèin òimn, a ghairm air falbh. 
O ! b' fhèarr gu'n robh e againn mar chainnt, 'S tu fèin 
a rinn so, O mo Dhia, gu ma beannaichte t' ainm ! 

Thigeadh dhuinn a chuimhneachadh, nach bith fearg- 
ach gun iochd a tha toirt gach atharrachadh do 'n ghnè 
so mu'n cuairt ; ach esan, Athair caomh nan uile thròcair, 
aig am bheil an gràdh a's àirde d'a mhòr-thea^hlach. 'S 
e Dia a thug mu'n cuairt an ni a dh' fhàg mise oo cianail ; 
's e fèin a dh' àithn an t-àm agus an dòigh bu fhreagar- 
aiche. Ann an gUocas neo-mhearachdach, ann am maitheas 
neo-chrìochnach, bha e uile air a shocrachadh; agus uair 
no uaireigin, san t-saoghal so no san t-saoghal ri teachd, 
tmgidh sinn gur h-ann mar so a bha. Tog, uime sin, do 
mhisneach, thusa tha fo bhròn : bi taingeil ga'n robh ise 
'dh' fhalbh air a caomhnadh co fada; abair ann an 
creidimh strìochdta mar thubhairt lob, "'Se Dia thug 
dhomh, 'se fèin a thug uam ; gu ma beannaichte gu'n robh 
ainm an Tighearna." 

Nach culaidh-shòlais dhuit a thoirt fainear nach robh 
aon sochair a thàinig riamh a' d' ionnsuidh a d! mhàthair 
a dh' fhalbh, nach 'eil r'a fhaotainn o Dhia, anns an 
tomhas a's àirde agus a's iomlaine. Bu mhòr gràdh do 
mhàthar do d' thaobh; ach an coimeas e ri gcàdh Dhè a 
tha dol thar gach uile eòlas? Ann an oidhche 'bhròin 

tog do ghutli; agus seiim moladh. agus cliù na tròcair sìn 
a mliaireas gu bràth^ agus b! ghràidh chaoimhneil mxL a's 
fèarr na beatha. B' i so laoidh-bhàis do mhàthar, agus 
am bi i air a dì-chuimhneachadh leatsa ann an là do 
bhochduinn ì 

An robh bàigh aig do mhàthair do d' thaobh, agus 
an do ghabh i cìiram dhìot? tilg gach cùram air Dia, oir 
cha dìobair esan thu, 's cha trèig. Eadhon a nis' fèin, 
'nuair a tha thu 'n impis fàihieachadh tha esan a' togail 
suas air do shon càirdean, agus tha sòlais aige air an 
tasgaidh fa d' chomhair 'na àm math fèin. Aon osna 
cha 'n èirich o t' uchd gun fhios da : dean do ghearan ris, 
gheibh thu cobhair agus sòlas. 

Gheibh thu co-fhurtachd ann am bàs màthar le bhi 
'coimhlionàdh, mar bheìr Dia cothrom dhuit, gach deagh 
rùn a bha 'na cridhe. Smuainich leat fèin ciod an ni a 
bheireadh am barrachd sòlais d' ise nam biodh i làthair; 
oidheirpich sin a dheanamh, agus gheibh thu toileachas- 
inntinn mòr ann an là s! bhròin. Am bheil bràithrean 
no peathraichean òga maoth agad; ciod, air leat, mar bu 
mhath le d' mhàthair gu'n gnàthaicheadh tu iad? Oidh- 
eirpich so a dheanamh; 's ged a robh an rathad duilich, 
cha bhi do shaothair gun duais. An robh iomaguin 
oirre-se mu 'muirichinn 'an àm dealachaidh riu? As 
uchd na rinn ise riamh air do shonsa, bi thusa mar is 
urradh dhuit an àite pàranta dhoibhsan. An robh 
sonas an anama, os ceann gach ni eile, a' dùsgadh suas 
ciiram 'na cridhel saoithrich thusa, agus deachd gach 
dìchioU, chum gum bi ìomhaigh Chriosd air a chruth- 
achadh annta. Mar so, cha 'n 'eil uair a smuainicheas 
tu oirre-se a dh' fhalbh, nach faigh thu sòlas; cha 'n 'eil 
uair a shuidheas tu air an fhòid ghuirm a tha thairis 
oirre, nach mothaich thu subhachas inntinn : 's an uair a 
choinnicheas sibh air nèamh, cuiridh ^ fàilte ort le 
deòthas co àrd 's nach 'eil e nis comasach do d' chridhe a 
thuigsinn. 

Am bheil thu fo bhròn airson bàs màthar chaoimh, 
's am bu mhiann leat co-fhurtachd fhaotainn? Bi thusa 
mar. bha ise, cuimhneachail air Dia, gràdhach mu d' 
Shlànuighear, agus do ghnàth a' leagail do thaic air an 
Spiorad. Cha 'n 'eil aon sòlas a's àirde na bhi stri gu 
ruigheachd air na gràsaibh agus air na beusaibh airson 



137 

an robh na daoine math o'n d' thàinig sinn oo ainmeìL 
Am bi sinne 'nar cealgairibh, a^ iadsan, 's math a dh' 
fheuidte, a' toirt fainear ar giulain? Nar leigeadh Dia 
gu'n tugamaid tàmailt air cuimhne no deagh aiam nam 
pàranta matha o'n d' thàinig sinn. Nach brosnaich e sinn 
gu bhi faiciUeach, ann an dòchas àrd gu bheil an t-àm a' 
teachd amis an abair iadsan, 's iad 'gar tionmadh suas do 
Dhia, Feuch, a Thigheama, an so tha mise agus na lean- 
abain a thug thu dhomh. 

Anns an àite mu dheireadh, tha co-fhurtachd againn 
fo bhàs màthar o chreidsion gu bheil ise sona, gu'n 
coinnich sin faidheòidh ann an diithaich àghmhoir bheann- 
aichte, far nach bi dealachadh ni 's mò; far nach bi 
airsneul, no caoidh, no bàs tuiUidh. 

Dh' fhàg spiorad do mhàthar a' cholann, ach c'àit an 
deachaidh e? Fosgail Soisgeul Chriosd agus chì thu gu 
bheil spioraid nam fìrean maille ri Dia; agus am feadh 
a tha thusa ri bròn, gu bheil iadsan a' sealbhachadh sòlais 
bhuan mhaireannach. Dh' ise dh' fhalbh, tha gach 
ciìram agus othail shaoghalta am feasd seachad. Tha i 
maille ri Criosd far an deachaidh e dh' uidheamachadh 
àite-còmhnuidh d' a luchd-leanmhuinn. Chuala tu i 'g 
ràdh riut gu'n robh fiuthair aice do choinneachadh air 
nèamh; agus chuir i mar fhiachaibh ort, a bhi dìleas gu 
bàs: èiridh a' cholann sin a chunnaic thus' air a càranih 
fo 'n fhòid, san ùir far am bu mhiann leatsa an dèigh bàis 
-codal, fathast, neo-thruaiUidh agus neo-bhàsmhor. BuaÌl- 
idh an cridhe sin a bu bhlàithe, ni 's blàithe na rinn e 
riamh ; agus fosglaidh na siiilean sin a bha làn do 
chaoimhneas, an dèigh so, ni 's carthannaiche na bha iad 
riamh. Paisgidh na gàirdeana sin a ghiiilain thu a* 
t' òige le bàigh, thu f athast 'nan glacaibh ; agus canaidh 
oia bilean sin le fàilt' an àigh — Gu'n robh Dia gràsmhor 
-dhuit, O ! mo mhac ! 



MU NA H-AINGLIBH NAOMHA 

TTha na h-aingil naomha air an leigeil ris duinn ann am 
:^ocal Dè mar bhithean àrda a tha àluinn, glic, cumh- 
-sichdach, math, agus sona os ceann aon ni is lurainn 

duìime a thuigsinn no a smuaineachadh. 'Se seadh an 
fhocail. so Aingeal, teachdaire. Tha iad air an ainm- 
eachadh 'nan àrd-chaithrichean, tigheamais, uachdaran- 
achd, agus cumhachd : tha iad, mar an ceudna, air an 
ainmeachadh Cherubims anns am bheil lànachd eòlais, 
agus Seraphims, no bithean lasrach ; ainmean a tha leigeil 
ris duinn gu soiUeir an inbh àrd anns am bheil iad air an 
càramh le Dia. Tha iad air uairibh air an ainmeachadh 
Keulta na maidne, a' leigeil ris duinn àiUeachd agus maise 
nam bith naomha so, teachdairean Chriosd, àrd Ghrian 
na fireantachd. Tha na bithean cruthaichte eile fòdhpa 
ann an urram, 's 'nan ìochdarain doibh ann an inbh. Tha 
so soilleir ma bheir sinn fainear an t-ionad anns am bheil 
iadsan a' gabhail an naomh-chòmhnuidh. " Is mise 
Gabriel,'' deir an t-aingeal a thàinig a dh' ionnsuidh 
Shecharias san teampull, " Is mise," deir esan, " a sheasas 
'an làthair Dhè;" agus tha 'n diadhair Eoin ag ràdh, 
" Ann am meadhon na righ-^hathrach, agus mu'n cuairt 
do'n righ-chathair, sheas na h-aingil, agus cha do sguir 
iad a là no dh' oidhche ag ràdh, Naomh, naomh, naomh,. 
an Tigheama Dia uile-chiunhachdach. a bhà, a tà, agus a 
bhitheas ; " agus ann an àit eile, " Sheas na h-aingil uile 
timchioU na righ-chathrach, agus rinn iad aoradh do 
Dhia." Tha 'n ni ceudna air a leigeil ris duinn ann an 
iomad àite do na Scriobtuiribh liaomh mu thimchioll nan 
aingeal, gu bheil iad a' seasamh ann an làthair Dhè, aJ' 
cuairteachadh a chathair-rìoghail, agus do ghnàth ag 
aoradh aig a chosaibh. 'S furasda thuigsinn uaithe so 
gur h-àrd agus urramach an inbh anns am bheil iad air 
an càramh, agus gur h-ann doibhsan a bhuineas an 
t-urram a's àirde am measg nan uile bhithibh cruthaichte. 
Tha 'n fhìrinn cheudna soiiieir o dheàlradh glòir nau 
aingeal sin a chimnacas air uairibh san t-saoghal so. An 
uair a thàinig an t-aingeal a thogail air falbh na Hce a 
bha air uaigh Chriosd, " Bha 'ghnùis mar dhealanach, agus- 
'eudach geal mar shneachda," — " Chimnaic mi," a deir an 
diadhair Eoin, " aingeal cumhachdach eile a' teachd a 
nuas o nèamh air a sgeadachadh le neul, agus boghar-frois 
air a cheann, agus 'aghaidh mar a' ghrian." B' i so a*^ 
ghlòir agus a' mhaise a chòmhdaich na bithean àrda so^ 
air dhoibh a bhi mach air teachdaire?u;hd Dhe, a' cur an 
cèill a thoile. 

Tha na buaidheaa a's àirde 's iirradh creutaireaji 
ciuthaichte a chleachdadh air am buileachadh air na 
h-ainglibh. Oir, anns a' cheud àite, tha cumhachd iong- 
antach aca ; tha iad air an ainmeachadh '' cumhachda ' 
nèimh, mar tha 'n Salmadair ag ràdh, " aingle treun 'an 
neart." Is ioma soilleireachd a th' againn air cumhachd 
nan aingeal anns na leabhraichibh naomh. Thug ainp^eal 
sgrios ann an trì làithibh air deich mìle 's 'tri fichead do 
mhuinntir ludah agus Israeil, airson peacaidh Dhaibhidh 
ann an àireamh an t-sluaigh. Thug aingeal sgrios air 
armailt mhòr Shenacherib ann an aon oidhche. Tha 
aingeal air a nochdadh dhuinn ann an leabhar taisbein 
Eoin, a' glacadh ceithir ghaothan an athair 'na dhearn- 
aibh, agus 2J toirt a mach breitheanais an Tighearna ann 
an aghaidh saoghail aingidh. Anns an leabhar cheudna 
tha ioma soiUeireachd againn air cumhachd nan aingeal, 
mar chì iadsan leis an àiU a rannsachadh. 

Tha na h-aingil naomha siìibhlach, ealamh, uUamh, 
ann an tomhas a tha do-thuigsinn dhuinne. 

Se fein a rinn na h-aingil fòs, 

'Nan spioraid làidir thrèun'; 
'Se rinn 'nan teine lasarach, 

A theachdairean gu lèir." 

Tha 'n luathas air a choimeas ri luathas na gaoithe ag 
oibreachadh le cumhachd teine lasarach. Tha eachdraidh 
againn ann an leabhar Dhanieil ix. caib., far am bheil e 
air 'innseadh dhuinn gu'n do chuir Daniel 'aghaidh ris an 
Tigheama Dia, 'ga iarraidh le trasgadh, a' deanamh 
ùmuigh agus aidmheil ; agus am f eadh 's a bha e labhairt, 
tha sinn a' leughadh gu'n d' thàinig an t-aingeal Gabriel 
a nuas mu àm na h-ìobairt-fheasgair, a thoirt gliocais agus 
tuigse dha, eadhon o nèamh, am feadh 'sa bha e ri 
ùmuigh; luathas a tha fada os ceann aon ni is comasach 
dhuinne a thuigsinn. 

Tha òige shìorruidh nach searg 's nach fàihiich mar 
bhuaidh àrd aig na h-aingiibh. Bha na h-aingil a 
chimnaic Muire aig uaigh Chriosd, ged bha iad san àm 
sin ceithir mìle bliadhna dh' aois, mar dhaoinibh òga air 
nach d' thàinig atharrachadh no caòchladh crutha. Bha 
orra blàth àluinn a bha ùrar, òg, agus a mhaireadh mar 

sin gu bràth. Kiamh cha d' fhiosraich iad uireasbhuidh 
no dìth. Cha do dhochainneadh riamh iad le tinneas, 
cha mhò a dh' fhairich iad dòlas. Air goirteas tha iad 
aineolach, agus tha aoibhneas agus sìth a' gabhail tàmh 
'nan uchd. 

Tha eòlas àrd aig na h-ainghbh naomha. Thugadh 
ceudfàithean inntinn doibh freagarach do mhic Dhè, a 
chruthaicheadh gu seasamh mu thimchioU a chathrach- 
rìoghail, agus an t-àite 's àirde a lìonadh 'na rìoghachd 
shìorruidh. Bha iadsan do ghnàth a chòmhnuidh san 
t-saoghal siu far am bheil firinn gun truailleadh a' riaghl- 
adh, far am bheil eòlas neo-mhearachdach aig gach aon, 
anns am bheil gach dìomhaireachd air a dheanamh soiUeir, 
agus uile bhuintinneas Dhè, ann an lìonmhoireachd 'oibre, 
air feadh farsuingeachd an domhain mhòir gu h-uile air a 
thuigsinn. San àite bheannaichte sin tha na h-aingil a 
nis a chòmhnuidh os ceann sèa mìle bhadhna, a là 's a 
dh' oidhche a' breithneachadh ah- oibribh glòrmhor Dhè. 
Fadal no sgìos cha 'n aithne dhoibh; oir cha 'n fhàilnich 
neart agus càil an innthm : tha iad a' sìor-mheudachadh 
ann an eòlas, a' dol air an aghaidh o linn gu hnn. Tha 
uil' oibre an Dè mhòir a' fosgladh a mach ni 's farsuinge 
rompa, air chor 's gur soirbh dhuinn a thuigsinn gu bhed 
eòias àrd mar bhuaidh aig na h-ainghbh naomha. 

Cha lugha 'n tomhas anns am bheil naomhachd aca. 
Cha ruigear a leas so a dhearbhadh. Tha 'n iolach ait a 
thog iad 'nuair a chruthaicheadh an saoghal, — an laoidh 
bhiun a sheinn iad 'nuair a rugadh an Slànuighear, — an 
gàirdeachas caomh a tha 'nam measg co luath 's a ni 
peacach aithreachas; tha so uile a' soilleireachadh dhuinn 
naomhachd agus àilleachd anama nan aingeal. Tha iad 
air an ainmeachadh bithean lasarach, a' leigeil ris duinn 
a' ghràidh shìorruidh a th' air 'fhadadh 'nan uchd, nach 
mùch 's nach teid as, ach a tha 'sìor ghabhail le lasair 
dhealrach an taobh a stigh dhiubh. So an gràdh gun 
chaochladh a fhreaigras dhoibhsan a tha 'seasamh 'an 
làthair Dhè, a tha chòmhnuidh maille ris, a' sealbhachadh 
a chàirdeis, agus a' cur an cèiU dreuchdan glòrmhor a 
rìoghachd. 'S ann doibh fein a thig an t-òran binn sin 
a sheinn, " 'S naomh thusa, O ! Thighearna 's a Dhe ; tha 
nèamh agus talamh làn do d' ghlòir, O Thigheama nam 
f eart !" 

Mu thimcliioll gnàthachadh nan aingeal, agus an obair 
anns am bheil iad a' saoithreachadh, feudar a ràdh, gu 
bheil iad a' seasamh 'an làthair Dhè, a' toirt glòir d'a 
ainm, 's ag aoradh dha. 'Nuair a leag e stèigh au 
domhain, bha na reulta maidne so, ann an toiseach am 
bith, maille ris ; agus an uair a bha 'n obair crìochnaichte, 
sheinn iad le chèile, agus rinn iad gàirdeachas mòr. Bha 
iad san làthair 'nuair a thugadh seachad an lagh air Sinai ; 
lean iad Criosd a dh'ionnsyidh an t-saoghail so : bha iad leiar 
ann an ioma cruaidh-chàs ; dh' eirich iad maille ris 'nuair 
a thug e buaidh air a' bhàs, agus a chaidh e suas do 
nèamh, a' toirt bruid 'am braighdeanas ; agus 'an deireadii 
an t-saoghail, 'nuair thig e thoirt breth air beothaibh 
agus air marbhaibh, cuiridh e 'aingil a mach roimhe, 
a dhìisgadh nam marbh o'n leapaichibh-tàimh ; agus deal- 
aichidh iad na h-ionracain o na h-aingidh, ceart mar 
thearbas buachaille na caoraich o na gabhraibh. Tha 
Dia 'gan gnàthachadh ann an oibribh a fhreasdail san 
t-saoghal so, a nuas o'n là sin san d' fhàg ar ceud sinnsir 
gàradh Edein. Gu h-àraidh tha iad a' freasdal do 
mhuinntir dhìleas Dhè. Tha iad, mar tha Pòl ag ràdh, 
'nan spioradaibh frithealaidh, air an cur a mach a fhrith- 
ealadh do oighreachaibh a' gheallaidh; a' dìreadh 's a' 
teamadh o nèamh gu talamh, 's o thalamh gu nèamh, mar 
chunnacas le lacob iad a' cpimhlionadh an dleasnais 
mhòir. 

Agus a nis, nach sòlasach a bhi smuaineachadh air na 
h-ainglibh naomha : tha gach ni tha air a leigeil ris duinn 
umpa, taitneach, ma 'se amhàin na h-ainmean a bhuineas 
doibh; tha so fèin a' diìsgadh smuaintean àrda. 'S iad 
80 na spiorada àluinn sin a dh' èirich gu bith fo chumh- 
achd Grèin na^ fìreantachd ann an òg-mhaduinn an latha 
sMomiidh, a dh' èirich, a dh' fhosgail suas, agus a thàinig 
fo bhlàth fo na gathaibh neo-chruthaichte aig bruaich 
aibhne na beatha, 's a dh' àraicheadh suas fo dhrùchd na 
neo-bhàsmhoireachd. Is spiorada iad a tha 'siubhal gun 
sgìos le cxmihachd nach d' fhiosraich airsneul, 's nach 
iarr tàmh. Tha 'n còmhnuidh ann an nèamh nan nèamh, 
an oeud saoghal, an saoghal a's fèarr a chruthaichear gu 
bràth, ionad-còmhnuidh an De bheò, far am bheil sìth 
agus gràdh agus sòlas buan nach caochail air feadb 

linntean na bith-bhuantachd. Is iadsan, ma tà, da 
rìreadh maithean, àrmuinn, agus flaithean an domhain. 

Ach 's feimiail dhuinn fheòraich ciod anns am bheil 
maise nan aingeal a' co-sheasamh? Tha 'cheist soirbh r'a 
freagradh : tha 'nan naomhachd ; 'se so an tobar o 'm 
bheil sruthan an àiileachd agus an glòir gu h-uile ag 
èiridh. Tha aingil ann nach 'eil naomh, a bha aon uair 
co àrd dheakach rivisan mu 'm bheil sinn a' làbhairt, aig 
an robh na h-aon bhuaidhean riìisan, agus aig am bheil 
fathast mòran d' an cumhachd 's d' an eòlas; ach chaill 
iad an naomhachd; thuit iad o so, 'nuair a dh' èirich iad 
ann an ceannairc 'an aghaidh Dhè. Chinn iad suas o 'n 
àm sin 'nan deamhnaibh, agus 's e ifrinn is àite còmhnuidh 
dhoibh. 'S e 'm peacadli a dh' fhàg an t-àite sin co dubh 
dhorcha, co oillteSi agus co ea^alach. 'S e 'm peacadh a 
lìon e le dòlas, le bròn, agus eu-dòchas. 'S e 'm peacadh 
a chruthaich ifrinn, a thog balla a' phrìosain dhòinich, a 
chuir na croinn air na dorsaibh iaruinn, a sgaoil neòil an 
dorchadais thairis air, a dh' fhadaidh an teine nach 
mùch, a dhiiisg na h-osnaidh eagalach 's an tath-ghairm 
mhallaichte a tha air an aithris ann an ionadaibh na 
dòruinn, agus air nach teid casg gu suthain no gu sìorr- 
uidh. 'S e 'm peacadh a rinn na h-aingil sin, a bha aon 
uair a' cuairteachadh cathair Dhè 'nam breugairibh, 'naa 
luchd-dìtidh, 'nan naimhdibh, 'nan luchd-sgrios agus 
millidh. Nach iongantach, nach uamhasach an t-atharr- 
achadh . Cia sgreamhail, eagalach an nì a thug so uile 
mu'n cuairt! 

Mothaicheamaid cia mòr an dealachadh a th' eadar na 
h-aingil naomh agus clann nan daoine. Cha 'n 'eil e 
comasach dhuinn smuaineachadh mar bu chòir dhuinn. 
orrasan gun bhi air ar n-irioslachadh 'nar barail fèin. 
AJngil agus daoine ! is uamhasach an t-eadar-dhealachadh ! 
ladsan co àrd, oo beusach, co sona; clann nan daoine co 
suarach, co peacach, co truaiUidh ! 'S math a thig dhuinn 
a bhi iriosal; gabhamaid nàire g'ar n-ionnsuidh fèin as 
leth ar cealgaireachd, ar n-an-diadhachd, ar n-uaUl, ar 
n-àrdan, agus ar n-amaideachd ! Ged is ìosal ar n-inbh 
san t-saoghal so, gidheadh tha sinn uaibhreach, fèin- 
spèiseil. Ard ged a tha na h-aingil, cha 'n 'eil uabhar 
annta, a chionn nach 'eil iad peacach; oir is ann o pheac- 
adh a tha àrdan agus uaill. Dlùth mar tha na h-aingil 

air caithir Dhè, cha suarach 'nam beachd an t-ionracan 
a's ìsle air thalamh, agus cha leasg leo frithealadh dha. 
Bu bhochd Lasarus tniagh: rinn daoine dìmeas air; ach 
co hiath 's a thilg e 'n deò, theiring na h-aingil a dh' 
iomchar 'anama do thigh agus do làthaireacchd a Dhè. 

Agus a nis, nach bu bheannaichte 'n t-atharrachadh a 
thigeadh air an t-saoghal, nan cinneadh daoine cosmhuil 
ri ainghbh; nan ruigeadh iad air an spiorad, 's nan 
leanadh iad an givdan^ Cha'n 'eil eòlas aig na h-ainghbh 
air leisg, air ceilg, air foill, eud, farmad no mì-run; cha 
mheall na h-aingd, cha thruaill, 's cha bhrath iad. Cha 
chleachdadh leòsan an aimsir a chaitheamh ann am faoin- 
eachd gun stà, no ann am baoth-shiigradh : cha dean iad 
tarcuis air a chèile: cha 'n aithne dhoibh comhstri no 
ìorghuill, agus sannt cha d' fhiosraich iad riamh. O ! 
nam biodh muinntir an t-saoghail mar so, bhiodh an 
talamh 'na shamhladh air nèamh; oir ciod anns am bheil 
an t-eadar-dhealachadh a' co-sheasamh, ach gu bheil fior 
naomhachd san dara àite, agus peacadh san àit' eile? 
Tha na h-aingil naomha; ach tha sinne peacach: tha 'n 
t-ionad-còmhnuidh acasan, uime sin, sona, subhach; agus 
an t-ionad-còmhnuidh againne dubhach, brònach. 

Cia glòrmhor cor nam fìrean ! air chionn là a' bhreith- 
eanais, bithidh iad, deir Criosd, cosmhuil ris na h-ainglibh, 
agus dealraichidh iad mar a' ghrian ann an rìoghachd an 
Athar. Cosmhuil ris na spioradaibh àillidh eile sin, 
bithidh iad 'nam mic agus 'nan rìghribh, agus 'nan 
sagartaibh do Dhia, a' co'-riaghladh maiUe riu gu suth- 
ainn agus gu sìorruidh. 

Diiisg, O m' anam! gairm air do Dhia, agus oidh- 
eirpich ann an neart an Spiorad do làn-thaic a chàramh 
air Criosd, agus ruigheachd air an oighreachd a tha 
'feitheamh air na naoimh ann an rìoghachd na glòire. 
Amen. 



MU MHORACHD DHE. 

CiOD e Dia, no ciod e 'ainm? 

Cha tuig na h-aingil 's àirde 'n glòir. 

Tha e 'na sholus deàkach glan, 

Far nach ruig sùil no smuam 'na chòir. 

Uaith fèin a ta a Bhith al sruth, 
Neo-chruthaichte 'na uile bhuai'bh; 
Neo-chrìochiiaichte 'na nàdur fèin, 
'S fèin-dhiongmhalta gfan cumail suas. 

Cha robh e òg, is sean cha bhi, 
O shìor gu sior gun chaochladh staid ; 
Cha tomhais grian no gealach 'aois ; 
Oir 's nithe caochlach iad air fad. 

'Nuair thaisbeanas e 'ghlòir 'na ghràs, 
Bi'dh là neo-bhàsmhor 'teachd o 'shuil; 
'S grad chuiridh slu^h nan nèamha àrd, 
Le ,n sgiathaibh sgàile air an gnùis. 

'S ma thaisbeanas e 'ghniiis 'an gruaim, 
Grad sgaoihdh uamhunn feadh nan speur: 
Roimh 'aclimhasansa teichidh 'n cuan, 
'S le geilt-chrith gluaisidh 'n cruinne-ce. 

Ta obair nàduir 'searg 's a' fàs, 
O chaochladh tha 'd gu caochladh ruith; 
Ach 'uile thionnsgans' tha 'd 'nan aon, 
Gun trao'dh no Honadh air a Bhith. 

'Nuair chuala neo-ni guth a bheòil, 

Ghrad leum 'na bith a' chruitheachd mhòr, 

An cruinne so le 'uile làn, 

'S na nèamha àrd le 'n uile shlòigh. 

'N sin dhearc air 'oibrichibh gu lèir, 
'S gach creutair bheannaich e 'nan staid; 
'S cha d' fheum ath-leasachadh air ni 
Am measg a ghnìomharaibh air fad. 

Air clàr a dheam' tha dol mu'n cuairt 
Gach reull a ghhiaiseas anns an speur; 
An cruthach' gu lèir tha stigh 'na ghlaic, 
'S a' deanamh taic d' a ghàirdean treun. 

Co chuairticheas do Bhith a Dhè? 
An doimhne shluig gach reusan suas; 

'Nan oidheirpibb. tha aingil 's daoin' 
Mar shligibh maoraich 'glacadh 'chuain. 

O bhith-bhuantachd tha thus' a' d' rìgh, 
'S cha 'n 'eil san t-saoghal ach ni o'n dè ; 
O's beag an eachdraidJi chualas diot, 
'S cha mhòr do d' ghnìomh a tha fo 'n ghrèin. 

Gred thionndadh 'ghrian gu neo-ni rìs, 

'S gach ni fo chuairt a soluis mhòir; 

'S co beag bhiodh V oibre 'g iunndrain uath' 

'S an cuan ag iiinndrain sil' a' mheòir. 

An cruthach' cha dean le 'uile ghlòir, 
Làn fhoillseachadh air Dia nam feart, 
Cha 'n 'eil 's na h-oibribh ud gu lèir, 
Ach taisbean eàrlais air a neart. 

Le 'r tuigse thana 's dìomhain didnn 
Bhi sgrìidadh 'chuain a ta gun chrìoch ; 
An litir 's lugha dh' ainm ar De, 
Is tuillidh 's luchd d' ar reuson i. 

Oir cha 'n 'eil dadum cosmhuil riut, 
Am measg na chruthaich gu lèir; 
'S am measg nan daoine cha 'n 'eil cainnt 
A labhras t' ainm ach t' fhocal fein. 



MU THIMCHIOLL A' BHIOBUILL.* 

Tha am focal "Bìobull" a' ciallachadh "leabhar;" do 
bhrìgh gur e an t-aon leabhar e a's airidh bhi air a 
leughadh gu dùrachdach, agus air a chreidsmn gu h-iomlan 
leis gach neach aig am bheil ciiram d'a anam neo-bhàs- 
mhor. Tha e da rìreadh 'na leabhar prìseil; oir tha e a' 
teagasg dhnÌTìTi gach ni a ta feumail gu'r deanamh glic 
san tHsaoghal so, agus sona san t-saoghal rì teachd. Tha 
an sluagh nach cuala riamh iomradh air, a dhìth eòlais 

* From Dr A. Thomson's CoUection, by J. M*Donald. 

10 

air an Dìa a chruthaich iad^ air a lagh naomh agus fìor- 
ghlan, air staid thruaigh an duine a thaobh nàduir, agns 
air slàinte tre an Tighearna losa Criosd. Agus air 
dhoibh bhi aineolach air na nithibh sin, cha 'n lurrainn 
iad Dia a thoileachadh, agus cha 'n 'eil e 'n comas doibh 
dol as o'n pheanas sin tha a cheartas ag iarraidh o gach 
neach nach 'eil air a shaoradh o thruailhdheachd na feòla, 
agus air a sgeadachadh le fìreantachd an t-Slànuighir. 

Cia co taingeil is còir dhuinne a bhith nach d' fhàg 
Dia sinn ann an aineolas; agus ciod an t-aobhar buidh- 
eachais agus molaidh a ta againn gu'n d'thug e dhuinn am 
Bìobull anns am bheil e a' foillseachadh dhuinn ciod i a 
thoil bheannaichte, agus ciod an dòigh air an dìonar sinn 
o fheirg shìorruidh, agus air am faigh sinn sealbh air 
rìoghachd nèimh. Gun teagamh is còir dhuinn bhi ro- 
chùramach mu'n leabhar so os ceann gach leabhair eile; 
do bhrìgh gu bheil e a' foillseachadh dhuinn focail na 
beatha maireannaich ; agus tha e mar fhiachaibh oimn 
a nochdadh, le 'r creidimh agus le 'r giiìlan, gu bheil sinn 
'ga mheas mar an ni a's luachmhoire tha sinn a' sealbb- 
achadh san t-saoghal so. Cha 'n urrainn e bhith gu bheil 
sinn a! deanamh so, 'nuair nach 'eil mòr-thlachd againn 
bhi 'ga leughadh gu minig, — 'nuair nach 'eil sinn a' 
creidsinn gach ni tha e 'foillseachadh dhuinn mu thimch- 
ioU ar Slànuighir, — ^no 'nuair nach 'eil sinn a' gluasad a 
rèir lagh ar Tigheama, agus a' co'-chumadh ar beatha r'a 
thoil naomh agus fhìor-ghloin. 

Ghabh sluagh aosda aithreachas gu minig gu n do dhì- 
chmmhnich iad am Biobull a rannsachadh ann an làithibh 
an oige. Ach cha chuala sinn riamh iomradh air duine a 
ghabh aithreachas 'nuair a bha e aosmhor, no 'na luidhe 
air leabaidh bJ bhàis, gu'n do chaith e tuillidh 'sa chòir 
d'a aimsir a' rannsachadh an leabhair so, — ^no neach air 
bith a rìnn gearan do bhrìgh gu'n do thaisg e a bhriathra 
fallain 'na chridhe, agus gu'n do chuir e 'an gnìolnh iad 
'na chaithe-beatha. 

Is caraid fior agus dìleas am Bìobull ann an là ar 
trìoblaid; agus 'nuair a thrèigeas gach dòchas saoghalta 
sinn, agus a bheir doilghiosan na beatha so ar cos g^x 
bruaich na h-uaighe, eadhon an sin bheir e misneach do 
'r cridhe, agus altrumaidh e dòchas an taobh a stigh 
dhinn a ghiùlaineas sinn an taobh thall do 'n uaigh. 

Bithidh e 'na lòcliran do 'r cosaibh agus 'na sholus-iiiil do 
'r ceumannaibh ; soillsichidh e an dorchadas tha 'cuairt- 
eachadh ghlinn sgàile a' bhàis, agus ath-bheothaichidh e 
ar spiorad le dòchas na beatha maireannaich, 'nuair a tha 
am bàs a' teachd 'nar dàil, agus a' crìochnachadh ar 
beatha san t-saoghal so. O, matà, gun deanadh sean agus 
òg focal an Tighearna 'na riaghailt-stiùraidh dhoibh, — ^gum 
bitheadh iad a' beachd-smuameachadh air an còmhnuidh, 
— ^gu'n tàirngeadh iad sòlas uaith ann an là an trioblaid, 
agus g\mi biodh an dòchas ri sonas sìorruidh air a shuidh- 
eachadh air na geallaidhnibh prìseil agus tròcaireach tha 
e a' cumail a mach dhoibh. 



NA SOCHAIREAN SPIORADAIL A THA NA 
GAIDHEIL A NIS A' SEALBHACHADH. 

Cha 'n 'eil e comasach do neach aig am bheil gràdh d'a 
dhiìthaich smuaineachadh air an atharrachadh bheann- 
aichte a thàinig air Gàidhealtachd, agus air Eileanaibh 
na h-Alba, leis a' chothrom a tha nis air a bhuileachadh 
orra, chum fòghlum feumail fhaotainn, gun a chridhe bhi 
air a' lìonadh le sòlas. Is fada gu dearbh o shearmon- 
aicheadh Soisgeul Chriosd san dtithaich sin. 'S ann am 
mach à aon do eileanaibh na Gàidhealtachd a chraobh- 
sgaoileàdh Soisgeul Cnriosd air feadh Bhreatunn agtis 
iomad ceam eile do 'n Roinn-Eòrpa. Sheas na Ctiildich, 
luchd-leanmhuinn Chalxmi-Chille, a sgaoil o lona a'mach 
air feadh na tìre, gu duineil fad ioma Hnn an aghaidh 
dealas Pàp na Ròimhe; ach bhuaxihaicheadh faidh- 
eòidh 'nan aghaidh. Dh' fhògradh na Cùildich as an 
diithaich; agus sgaoil aineolas gu luath a mach air feadh 
na tìre gu fada farsuing. Dhiiineadh suas na tobraichean 
do uisge beò, a bha air am fosgladh. Chinn an droigh- 
ionn agus an dris far an robh an giubhas agus am miortal 
air a shuidheachadh. Sgaoil ceò an aineolais air na 
beanntaibh sin air an d' èirich roimhe sin Grian na 
fireantachd le leigheas fo a sgiathaibh. Dh' fhàs an dùth- 
aich gu luath mar fhàsach neo-thorach, gu dubh, tiamh- 
aidh, dorcha. Bha mort, agus àr, agus fòimeart air feadh 
na tìre; bha cinn-fheadhna ag èiridh an aghaidh a chèile, 

cinneach an aghaidh cinnich; agus cha 'n 'eiL e oomasach 
dhninn na th' againn do eachdraidh nan Hnn sin èisdeachd 
gun sgreamh agus dèistinn. Bha na cinn-fheadhna borb, 
agus na ceathamaich fìadhaich; agus, leis a sin, bha 
'chomh-stri a bh' eatorra fuileachdach, agus millteach. 

'S ioma ni a cho'-aontaich chum a 'Ghàidhealtachd a 
chumail ùine mhòr ann an dorchadas. 'Nuair bha 'n 
Creidimh ath-leasaichte air a shochrachadh san tìr, cha do 
ghabh uachdarain na rioghachd mòran suim do staid na 
Gàidhealtachd. Ghabh iad g'an ionnsuidh fèin saoibhreas 
na h-eaglais, agus dh' fhàg iad ministeirean an t-soisgeil 
fo bhochduinn chràitich. Chiun gnè bheathachaidh a 
dheanamh suas dhoibh, an àite na thug iad uatha, cho - 
cheangail iad ri chèile a dhà, a trì, agus mar thachair ann 
an Ceann-loch-Chille-Chiarain 'an Earraghàidheal, ceithir 
sgìreachdan, far an robh roimhe sin ceithir eaglaisean agus 
a' choihon pears'-eaglais a' saoithreachadh. Agus air 
feadh na Gàidhealtachd air fad, tha 'n seòrsa sgpbreachdan 
a rinn iad co farsuing, co fìadhaich le monaidhnibh mòra, 
beanntaibh àrda, coilltibh dorcha, aibhnichibh cas gun 
drochaid, glinn aimhreidh gun sHghe, eileanaibh fad' o 
chèile le caoil bhuan, hnntibh salach, sruthaibh bras 
cunnartach ; ionnus gur beag a b' urrainn aona mhinisteir 
a dheanamh, ged a bhiodh dealas abstoil aige, agus neart 
os ceann cuimse, 'na leithid sin do sgìreachd. Ach os 
ceann gach aobhair eile, 'se cion b! BhìobuiU a b' fhaide 
bha 'n aghaidh nan Gàidheal : cha robh e aca, ^s ged a 
bhitheadh, cha b' urradh dhoibh a leughadh. Cha 'n 'eil 
ach mu thri-ficheawi bliadhna o'n a bha 'n Tiomnadh- 
Nuadh air 'eadar-theangachadh gu Gaelic. Roimhe sin 
cha robh e comasach dhoibh 'fhaotuinn, ged a b' àiU leo ; 
agus cha 'n 'eil ach sèa bhadhna-fichead o'n a bha leabhr- 
aichean an t-Seann-Tiomnaidh gu h-iomlan sa' GhaeUc. 
Feòraich do 'n t-seann duine tha gearan, nach ann gu 
math a iha gach caochladh a tha teachd air sJ Ghàidh- 
ealtachd a' tionndadh ; f eòraich dheth cia lìon sgoil a bha 
'na dùthaich r'a hnn fèin; co Huthad aon a b' urrainn 
focal Dè a leughadh; agus, ciod na leabhraichean a bha 
aca r'a leughadh. Eisd ri 'fhreagradh, agus aidichidh tu 
gur ann air a' Ghàidhealtachd a thàinig an t-atharrachadh 
sona. Ciod a bu chonaltradh do na daoinibh a dh' fhalbh, 
ri fasgadh 'n tuim, air cìil gaoithe, 's ri eudann grèine, air 

làithibh seachduin agns sàbaid? Ciod, ach aislingean, 
sgeulachd nam Fiann, amaideachd fhaoin mu thaibhseir- 
eachd, mu'n dà shealladh, eachdraidh mu chogadh agus 
mu chreachadh. Cha robh beinn, no dtin, no tulach 
uaine san dùthaich aig nach robh sìthiche no ban-sithiche ; 
cha robh gleann dorcha no doire ùdlaidh gun a thannasg 
fèin; cha robh càm'no crom-leac gun an ùruisg fèin aca; 
cha robh cladh gun uamhas, no eas gun a ghlaistig. Bha 
mar so spiorad brèige no fiosachd, drùidheachd agus buid- 
seachais anns gach sgìreachd. Bha daoine cealgach 
cuilbheartach a' teachd beò air an ais-innleachdaibh mall- 
aichte, a' mealladh dhaoine socharach baoghalta le 'n 
gisreagaibh agus le 'n deamadaireachd. Bha seim aca, 
air leo, airson gach cunnart; agus soisgeul agus eòlas, 
mar theireadh iad ris, airson gach ui'chuid agus dosguinn. 
Agus ciod an gnàtha<;hadh a b' àbhaist a bhi aig daoinibh, 
's na linntibh a dh' fbalbh? An robh coinneamh mhòr 
gun tuasaid? An robh tòrradh gun mhisg gim chomh- 
stri? An robh caithris nam marbh fèin gun chleasachd, 
gun òl, gun cheòl, gun dannsa? Am feudar a nis 
'àicheadh nach d' thàinig caochladh beannaicht' air 
Gàidhealtachd agus air Innse-Gall na h-Alba? Gu truagh, 
tha mòran amaideachd fathast a' dol air a h-aghaidh 's na 
h-ionadaibh sin, agus cò 'n tìr anns nach 'eil? ach tha 
obair a nis a' dol air a h-aghaidh san diithaich sin nach 
feud, le beannachadh Dhè, gun tairbhe èifeachdach a bhi 
'na comh-lorg. 



CRAOBH-SGAOILEADH AN T-SOISGEIL. 

Tha aoibhneas a' lìonadh mo chrìdh', 
*S cha tràghadh do shìth mo chuim; 
Tha naigheachd ni 's taitnich' san tìr, 
Na chualas ri linn mo chuimhn' : 
Cha naighea<;hd air Oisein nam Fiann, 
No gaisgeach bha riamh am f eachd ; 
Cha naigheachd air sealgaireachd fhiadh, 
No 'giùlan am bian gu teach ; — 

Cha naigheachd air creachadh nan Gall, 
Le ceathara nan gleann, 's nan stùc; 

No idir air siubhal nam beann, 

'San èideadh nach ceangladh gliin 

Cha naigheachd air tapadh nan Gàidheal, 

No treubhantas àrd an lann, 

A leagadh an naimhdean gu làr, 

No sgoltadh an cnàmh, 's an ceann; — 

Cha naigheachd air fìneachaibh treun, 
A chogadh, 's nach gèilleadh beò : 
Clann Ghriogair bha aineolach, gleusd', 
'S nach tric a bha rèidh ri còir; 
Clann Dòmhnuill le 'm b' aiteas làmh-dhearg, 
Clann Chamshroin bha cabna gun chèiU; 
Mar sin 's gach clann eile b' fheàrr ainm, 
'S gach ceannard bu ghairg' na chèil'; — 

Ach naigheachd air Soisgeul nan gràs, 
Bhi sgaoileadh 's gach àird mun cuairt; 
'S am Bìobull le focal na slàint' 
Bhi ruigheachd gach àit le buaidh; 
Toirt caochladh air inntinn an t-sluaigh, 
'Gan citiineach' mar uain gu sìth; 
A' claoidheadh gach àrdan a's uaill, 
'S 2k cur gach droch bhuaidh fo chìos. 



MU CHUIDEACHD NAN SGOILEAN 
GAIDHEALACH. 

Tha nis còrr agus seachd bliadhna deug o shocraicheadh 
an Comunn so. Mhothaich iad le mòr dhoilghios, ged a 
rinneadh mòran airson nan Gàidheal leis gach cuideachd 
eile, gu'n robh anabharra fathast r'a dheanamh. Ged a 
bha 'm Bìobull air 'eadar-theangachadh do'n Ghaehc, saor 
r'a cheannach, agus soirbh r'a fhaotainn, cha robh mòr 
sheadh cihoibh ann, do bhrigh nach robh e 'nan comas a 
leughadh. 

'S e 'n ni àraidh a tha comharachadh a mach na cuid- 
eachd chàirdeil so, agus a chuir na Gàidheil co mòr 'nan 
comain, gum b' iad a' cheud Chomimn a thug fainear, gur 
i dJ chainnt a tha daoine labhairt a's usadh dhoibh 

fhòghlum; agus thionnsgainn iad air na Gàidheil a 
theagasg a rèir na dòigh so. Ann an àite toiseachadh 
anns na ^oilibh le leabhraichibh Beurla, mar a rinn a' 
Chuideachd urramach eile, agus na sgoilean sg^reachd, 
thòisich iadsan sa' cheud dol a mach anns a' Ghaehc ; agus 
do thaobh so, ann an ùine ghoirid thug iad dearbhadh 
sòlasach seachad air a' ghliocas co math 's air a chaoimh- 
neas leis an do thòisich iad air an obair so. Dh' ionnsuich 
na Gàidheil, mar dh' fheuidte smuameachadh, ann an 
trian na h-ùine a ghabhadh iad anns an dòigh ghnàth- 
aichte. Thuig iad na bha iad a' leughadh, mar bha iad 
a' dol air an aghaidh. Bha 'n inntinn san obair. Bha 'n 
eòlas air a mheudachadh, agus bha iad air an deasachadh 
san àm cheudna air teachd gu dian air an aghaidh anns 
an oilean Bheurla. Tha gach aon a tha mion-eòlach uime 
so, agus as am feudar earbs' a chàramh, a dh' aon-inntinn 
sa' chùis so. Agus bhuineadh do Ghàidheil a thoirt 
fainear, ge nach robh luach-saoithreach a b' àirde 'an 
lorg na dòigh theagaisg so na ruigheachd air a' Bheurla, 
ni gun teagamh a tha feumail, gum bu chòir dhoibh co- 
aontachadh leatha. Ach cha 'n ann idir chimi fòghlum 
saoghalta thoirt seachad, a chuireadh a' Chuideachd so 
air bonn : 'se cor spioradail nan Gàidheal a dhùisg bàigh 
a Chomuinn. B' e 'm miann, gu h-àraidh, comas a thoirt 
do dhaoinibh focal Dè a leughadh anns a' chànain anns 
an deachaidh an teanga an tùs air chòmhradh. Mun do 
thòisich a' Chuideachd so, b' ainneamh an ni Bìobull 
fhaotainn ann an tigh air bith sa' Ghàidhealtachd. Is 
mòr gu dearbh a rinn an Comunn Limnuinneach chiun an 
sgaoileadh, gidheadh, bha iad dìreach dhoibh mar leabhar 
glaiste do-thuigsinn ; ach a nis anns a bhothan a's aon- 
aranaiche tha 'n leabhar naomh so r'a fhaotainn ; agus 
ma shoirbhicheas Dia leis gach saothair a th' air a 
chleachdadh, cha bhi 'n leanabh a's bochda san dùthaich 
gun bhi 'na urrainn a leughadh. 

Cha 'n 'eil na sgoilean Gaelic seasmhach, suidhichte 
ann an aon àite, mar sgoilean eile; a<;h o ghleann gu 
gleann, 's o eilean gu eilean, chum cothrom a thoirt 
dhoibhsan a bha ana-goireasach air ruigheachd air fòghlimi 
air aon dòigh eile. 'Nuair a thòisich iad air tùs, bha iad 
mar thobair bheaga san fhàsach; ach tha iad a nis mar 
shruthaibh làidir leis am bheil tìr nan gleann 's nam 



152 

beaim gu pailt air a h-uisgeachadh. 'S e 'n dòigh ghluas- 
adach san robh iad a dh' fhàg iad co freagarach do chor 
na dùthcha, agus bu chòir da so a bhi 'na aobhar- 
brosnachaidh dhoibhsan a tha sealbhachadh sochairean 
nan sgoilean Gaehc, feum math a dheanamh dhiubh am 
feadh s a tha iad aca. 'S e miann diirachdach a' Chom- 
uinn so gu'n deanadh na Gàidheil oòmhnadh ri càch a 
chèile chum am fòghlum a tha iad a' faotainn uathasan 
a cho-roinn ri muinntir eile aig nach 'eil an cothrom 
ceudna; agus cha b' ioghnadh ged a dheanadh iadsan 
sin, 'nuair a tha coigiich a' deanamh na h-uiread air an 
son fèin. 

Tha aon ni a thachair ann an lorg nan sgoilean so, 
nach f eud gun sòlas a thoirt do'n chridhe cheart : 'se sin 
an tlachd, cha 'n e 'mliàin a th' aig an òigridh, ach, mar 
an ceudna, aig b! mhuinntir a thàinig gu aois, ann am 
fòghlum na Gaelic, chum cothrom a bhi aca gu focal Dè 
a thuigsinn 'nan cainnt fèin. Chunnacas an sean-athair 
's an t-ogha 'nan seasamh taobh ri taobh san sgoil ; 
chunnacas an seann saighdear air tiUeadh le creuchdaibh 
g'a dhùthaich a' fòghlimi as ùr briaithran na . sìthe, 
ìocshlaint gach leòn; chunnacas an seòladair leis an aon 
làimh a dh' fhàgadh aige latha a' bhlàir, b! togail an 
leabhair bheannaichte sin os ceann an t-sruth tre 'n robh 
e dol do'n bhothan bheag a bh' air an raon, chum comas 
fhaotainn air a leughadh, ann an ciìiineachd an leinibh, 
agus le dùrachd fìr d' an robh 'anam mar chùram ! 

Agus an ion duinn so a bhi 'na ìoghnadh oimn? 
Nach nàr do dhuine a bhi aineolach air cainnt a dhiithcha, 
's an sàr chothrom a th' aige aig an dorus. Cha 'n abair 
mi a bheag san àm mu shnas na Gaelic, ceud chànain ar 
dùthcha : 

'S i labhair Pàdruig 'n Innse-fàil nan righ, 
'S am fàidh caomh sin Calmn naomh 'an I. 

Ach so a their mi, gur nàrach agus gur peacach do 
dhaoinibh a bhi eucomasach air teachdaireachd thròcair- 
each Dhè dhoibh fein a leughadh, am feadh 'sa tha 
daoine iochdmhor, ann an caoimhneas nach fheudar a 
chur an ceiU, a' cur sgoilean far am feud iad ruigheachd 
orra chum na ceart chrìche so. 

DAN DO CHOMUNN NAN SGOILEAN 
GAIDHEALACH. 

BroH b! Chiiideachd nd eile 'am sgeul, 
Tha 'm baìle Dhimèideann cruinn, 
Tha tamiing gach inneal a's teud, 
A dh' ionnsuchadh leughaidh dhuinn; 
Tha 'cruinneachadh airgid a's òir, 
O dhaoinibh tha còire, stuam; 
'S 'ga chaitheamh le cùram ro mhòr, 
Chuir sgoilean gu h-òrdail suas. 

Los gum faighear le sean, a's le h-òg, 
Deagh theagasg is fòghlimi suairc; 
'S gu'n leugh iad na comhairlean còir, 
Thug Dia dhuinn gu'r seòladh suas; 
Oir ged a bhiodh Bìobuill gu leòir, 
Aig big a's aig mòir an t-sluaigh, 
Mur b' aithne dhoibh 'n leughadh air chòir, 
Cha 'n fhaigheadh iad eòlas uap'. 



AN T-URRAMACH G. H. BAIRD, D.D., AGUS NA 
SGOILEAN GAIDHEALACH. 

'S ANNS a bhliadhna 1824, a thugadh cor cianail nan 
Gàidheal a thaobh easbhuidh Sgoil agus mheadhon eòlais 
fo bheachd Ard-Sheanaidh Eaglais na h-AIba le caraid co 
dìleas 's a dh' fhosgail a bheul riamh as an leth ; agus aig 
am bheil an leas spioradail co mòr 'na bheachd, 's ged a 
bhiodh e air a bhreith 'nam measg, agus air 'arach ann 
an tìr nam beann o làithibh a leanabais. 'Se 'n diadhair 
urramach sin G. H. Baird, D.D., PriomÌi cheannard Aj-d- 
Oil-thigh Dhunèideann, agus aon do mhinisteiribh a' 
bhaile mhòir sin, neach a dii' ainmichear le bàigh Hnntean 
an dèigh so 'nar duthaich, a tharruing aire na h-Eaglais 
agus na Rìoghachd a dh' ionnsuidh staid nan Gàidheal, 
agus am feum a bh' aca air barrachd sgoilean agus 
meadhonan eòlais na chaidh fathast a ghnàthachadh, ged 
Ì8 mòr agus cliiiiteach an t-saothair a ghabh gach Cuid- 

eachd chàirdeil fhiachail eile chiun math spioradail na 
dùthcha sin a chur air aghaidli. 'Se 'm Freasdal fèin a 
chuir ann an cridhe an duine mhaith so an obair a 
ghabhail os làimh. Bha e air gach dòigh ro-fhreagarrach 
chum geanrinath na h-Eaglais agus na Rìoghachd a 
chosnadh. Bha meas aig gach aon air; agus bha aigo 
fèin cridhe agus ceann, rùn agus comas gu soirbheachadh 
le dealas agus ghocas. Bha 'anam gu mòr san obair, agus 
uime sin thòisich e, agus, thuige so, chaidh e air aghaidh 
le dùrachd agus togradh, a dh' fhartluich air doilghiodais 
a lughdachadh, no saothair a chlaoidh. Chruinnich e 
eòlas mion mu gach cearn agus eilean sa' Ghàidhealtachd ; 
agus mu gach ana-cothrom fo'n robh muinntir na dùthcha 
sin san àm a chaidh seachad a' luidhe. Thugadh na 
nithe sin uile fa chomhair an Ard-8heanaidh, leis-san agus 
le àireamh do mhinisteiribh na Gàidhealtachd, a thàinig 
air an aghaidh san àm, a dhaingneacHadh le 'n eòlas fèin, 
na chuir esan, air a chòmhdhail sin, 'an ceill. Chuar an 
Eaglais an eachdraidh a thugadh seachad le ìoghnadh 
agus truas. Dh' aidicheadh gu n robh an treud spioradail 
sa' Ghàidhealtachd air an dearmad leo tuilhdh 's fada. 
Bha iad san aon inntinn gun robh e iomchuidh, gun dàil, 
oidheirp a thoirt air sgoilibh agus fòghlum, a bharrachd 
air na bh' aca, a chur 'nam measg; agus guin biodh ua. 
sgoilean ùra sin fo ùghdarras agus riaghladh na h-Eaglais. 
Bha so uile dhgheach do na Gàidheil, chum 's nach biodh 
sliochd nan laoch treuna sin, a choisinn doibh fèin agus 
d'an dùthaich, meas agus cHù, ann am buiUsgein gacb 
cruadail, anns gach ceama do'n t-saoghal anns an do 
sgaoileadh bratach Bhreatunn ri crann, air deireadh air 
GaiU no Sasimnaich ann am fiosrachadh no ann an eòlas, 
ni 's lugha na bha iad ann an deagh bheus, agus anns gach 
gnìomh fearail. O'n fhiosrachadh a fhuaradh, air an àm 
sin, bha e soiUeir gu'n robh mòran sgoilean a dhìth air 
an diìthaich, aiV tìr-mòr na Gàidhealtachd, agus gu 
h-àraidh 'am measg nan eilean. Bha e gu soineir air a 
dheanamh a mach, gu'n robh os ceann deich mìle a dh' 
òigridh fo chiiig-bliadhna-deug a dh' aois comasach air 
fòghlum a ghabhail, ach aig nach robh an cothrom, a 
bhàrr air àireamh mhòr a thàinig gu h-aois, a bha dian- 
thogarrach gu uiread fòghluim fhaotainn 'sa dh' fhàgadh 
comasach iad air focal Dè a leughadh ann an cainnt an 



dùthcha. Fhuaradh a mach gu'n robh sgireachdan ann, 

anns nach robh. trian do'n t-sluagh comasach air leughadh, 

agus gu'n robh focal Dè na leabhar glaiste dhoibh. Cha 

robh e 'n comas do mhuinntir na rìoghachd so a chluinnt- 

inn gun duiUchinn mu'n chìiis. Bha meas mòr san àm 

sin air na Gàidheil, mar tha dòchas againn a bhitheas 

anns gach linn : cha do dhì-chuimhnicheadh. an cogadh 

fathast, anns an do sheas iadsan ri guala an righ gu calma 

dìleas, ann am iomad latha teith, far nach b' e 'n àbhaist 

a bhi air deireadh : bha 'n chii ann an eachdraidh gach 

blàir; agus a nis, 'nuair a chuireadh an uireasbhuidh 

spioradail an ceiU, thaisbein Albuinn o thaobh gu taobh 

an deagh rùn doibh, air a' mhodh a b' fheumala. 'S gann 

a bha baile-mòr no sgìreachd san rìoghachd anns nach 

Tobh airgiod air a thional chum na sgoilean so a chur a 

mach. Shònraich Ard-Sheanadh na h-Eaglais a mach 

l)uidheann do mhinistiribh agus do fhoirfich gu riaghladh 

xia ciiis a ghabhail os làimh ; agus faideòidh thòisich an 

obair a bha ann am beachd an duine mhaith a dh' ainm 

dcheadh, agus chuireadh e fèin air ceann a' ghnothuich. 

Shoirbhich e gus a so, trid beannachd Dhè, air dòigh nach 

:f eud gun mhòr shòlas a thoirt do gach cridhe ceart. Cha 

x-obh ac' air a' cheud bhliadhn' ach dà sgoil, agus a nis 

:Cèin air an treas bhadhna, tha aca còrr is leth-cheud, anns 

&m. bheil eadar tri agus ceithir mìle air an teagasg! Tha 

:so gu cinnteach 'na aobhar taingealachd do Dhia. 

Fhuair a' bhuidheann ris an d' earbadh na sgoilean 

^o cheana os ceann fichead mìle leabhar sgoile air an 

tallachadh, mar tha 'n t-aon so, gu sonruichte air an son 

^^èin ; agus cha'n e leabhraichean sgoile airson na h-òigridh 

'^ mhàin a tha iad af cur a mach; ach chuir iad cheana 

^ìr bonn ann an dà fhichead àite air feadh na Gàidh- 

^altachd " Leabhar-lannan," no, " Cruinneachadh leabhr- 

"^ichean" do iomad seòrsa, 'an Gaehc 's 'am Beurla, air an 

"tiaghadh le faicill agus cùram, gu bhi air an toirt chum 

^n leughaidh do gach teaghlach ann an coimhearsnachd 

Xian sgoilean. O na leabhraichibh so gheibh Gàidheil san 

oidhche gheamhraidh, culaidh fhiosrachaidh agus eòlais 

"tiliàitneach ; 'an àite bhi suidhe mu 'n ghrìosaich, ag 

innseadh, no 'g èisdeachd sgeulachdan faoine; no dol air 

clièilidh o' thigh gu. tigh, gun tairbhe no buannachd 'na 

lorg. 

'S ann mar so a thòisich na sgoilean a tha mach fo 
ùghdarras na h-Eaglais. Eadar a' bhuidheann ris am 
bheLl iad so an earbsadh ann an Dunèideann, agus gach 
Cuideachd chneasdt eile, a tha saoithreachadli airson math 
na Gàidhealtachd, cha 'n 'eil falachd no farmad, ach 
farpuis a' ghràidh ann an obair na tròcair. 'S e 'n t-aon 
ni tha 'nam beachd : tha n ùrnuigh ri Dia airson soirbh- 
eachadh càch a chèile. Tha 'n dùthaich d' am bheil iad 
a' dol a mach farsuing, agus eadar buachaillean Abrahaim 
agus Lot cha 'n 'eil cionfàth connsuchaidh : " Thubhairt 
Abraham ri Lot, Na bitheadh, guidheam ort, comhstrì 
eadar mise agus thusa, agus eadar mo buachaillean-sa 
agus do bua<;haillean-sa ; oir is bràithrean sinn : nach 'eil 
an tìr uile romhainn?" 

Am feud sinn sa' chunntas aithghearr so a th' againn 
air na sochairibh spioradail a tha na Gàidheil a nis a' 
sealbhachadh, gun ghairm air ar luchd-diithcha ionmh- 
uinn, a bhi dìleas doibh fèin, agus feum iomchuidh a 
dheanamh do gach cothrom a Iha gu saoibhir air a bhml- 
eachadh orra. 

Bha là ann 'nuair na<;h robh mòr bhàigh eadar GaiU 
agus Gàidheil; ach dh' fhalbh an là sin, agus bu neo- 
shuairce na Gàidheil mur falbhadh; oir gu cinnteach bu 
truagh an cor mur bhith na tha daoin' eile a' deanamh 
air an son. O ! 's prìseil soisgeul Chriosd a tha fògradh 
gach mì-ruin air falbh, agus a' sgaoileadh gràidh bràithreil 
agus sìth air feadh gach tìre! 

Le diìrachd ar n-anama dh' asluicheamaid air pàrant- 
aibh, ma thig an leabhar so 'nan càramh, iad os ceann 
gach ni, a dh' oidheirpeachadh fòghlum a thoirt d' an 
cloinn. Is beag is urrainn Gàidheil bhochd fhàgail aca 
do shaoibhreas : ach ma tha eòlas math aca, tha e ni 8 
luachmhoire dhoibh na crodh no caoraich. Anns na 
sgoiUbh so tha Gaelic agus Beurla ri bhi air an tea^asg : 
tha n dà chainnt feumail, agus feudar an teagasg san aon 
àm ; ach, le 'r n-iomaguin mu'n Bheurla ionnsuchadh, ni 
a tha ro-iomchuidh, na dearmadaibh a' Ghaelic: fhad 's 
a's beò sibhse, 's ann innte 's fearr a thuigeas sibh focal 
Dè : 's ann leatha ruigeas luchd-teagaisg 'ur cridhe, agus 
's ann leatha a's fearr a thaomas sibh a mach dìomhair- 
eachd 'ur n-anama aig cathair nan gràs. 

Sibhse, òigridh mo ghràidh, aig am bheil an oothrom, 
na deanaibh dearmad air. Thugaibh fainear gur h-i 
'Ghaehc a' chainnt is fearr a thuigeas 'ur n-athair agus 'ur 
màthair, coimhearsnaich aosda agus 'ur càirdean; 's i so 
cainnt an doill agus a' bhacaich, nach faigh gu eaglais 
agus nach d' fhuair fòghlum. Cia sòlasach dhuibhse am 
f ocal naomh a leughadh dhoibh, agus eòlas an t-Slànuighir 
bheannaichte a rùn-phàirteachsudh riùsan a tha as 
'eugmhais a' dol sìos do 'n uaigh fa chomhair 'ur sùl. 

Aon fhocal eile labhrainn ri òg agus aosda. Guidhibh 
aig cathair nan gràs gu'n soirbhicheadh Dia leis gach 
comunn a tha saoithreachadh san obair bheannaichte so. 
Tha iadsan eJ gnàthachadh nam meadhona; ach 'se Dia 
bheir am fàs. Guidhibh gu dùrachdach ris : is mòr fàth 
'ur dòchais, oir is dìleas esan a thubhairt, Gum bi lìon- 
mhoireachd nan eilean ait, gu'n seinn luchd-àiteachaidh 
nan creag, agus gum bi 'n talamh làn do eòlas an Tigh- 
eama, mar tha 'n t-uisge a' còmhdachadh aigean na 
fairge. 



DAN DO CHOMUNN A' BHIOBUILL. 

Gu ma mairionn do 'n Chuideachd is uaisle, 

Fhuair urram is buaidl; thar chàch ; 

Bhios cruinn ann an Lunnuinn an t-sluaigh, 

'Nam tighinn mu'n cuairt a' Mhàigh. 

Sud cuideachd a dh' èirich 'nar n-airc, 

'Chur BhìobuU am pailteas a nall, 

Na dhìolas ar bochdan air fad, 

'S na lìonas gach srath a's gach gleann. 

Cuirear Bìobuill am paUteas 'an clò, 

'An cainntibh nan slògh ^ lèir; 

Cainntibh coimheach a dh' iomadaidh seòrs' 

Mu nach cuala sinn sgleò no sgeul. 

Thèid an Sgriobtuir gu grad do 'n taobh-tuath, 

Gu Ruisianaich ghruamach bhorb ; 

Gu Lochlannaich, 's Laplannaich fhuar, 

Agus Tartaraich luath gGoi cholg. 

Ni 'n fhìrinn iad càllda gun dàil, 
Is lìonar le gràs an crìdh' : 
Cha mhair iad 'nan coigrich air gràdh, 
No cleachdannaibh blàth na sìth; 
Oir trèigidh iad buirbeachd an gnè, 
A's leanaidh iad sèimheachd Chriosd : 
Thig creidimh g'an ionnsuidh o nèamh, 
Chuireas mais' air am mèin gu sìor. 

Ge farsuing tha Asia mhòr, 

Ge lìonar a slòigh thar meas; 

Ge h-iomadh an cànain, 's an dòigh, 

'S ge pailt tha gach sògh 'nam measg ; 

Ge daingeann tha ceangal an crìdh' 

Ri aoradh nan ìodhol balbh, 

Ruigidh 'n sgriobtuir gach ceàrna d' an tìr, 

'S bheir e leis iad le sgrìob air falbh. 

Daoin' odhar is dubh an taobh deas, 
'An Af ric f o theas na grèin' ; 
Ged bha iad 'nan tràillibh, 's 'nan creich, 
Aig muinntir gun seirc, gun chèiU, 
Ni 'm Bìobull 's an soisgeul iad saor, 
Is bidh iad 'nan laoich aig Criosd ; 
Gabhaidh 'n anam r'a fhìrinn, 's r'a ghaol; 
'S bheir a Spiorad dhoibh naomhachd fhìor. 

Thèid an soisgeul le 'sholus mar ghrian, 
A dh' ionnsuidh an iar mu'n cuairt; 
America, 's Innseanaich fhiat', 
A's Eileanaich chian aJ chuain : 
Tha iad aineolach, alluidh gun chiall, 
Tha iad buaireasach, fìadhaich, coirbt', 
Tha iad dìorrasach, dìoghaltach, dian, 
Bras, àrdanach, iargalta, borb. 

Sàr-chothrom do shoisgeul na slàint' 
'S do chimihachd nan gràs aig Criosd; 
Bheir maitheanas saor dhoibh gun dàil, 
Is creidimh bhios làidir fìor; 
A ghlanas an cridhe gun chàird, 
O'n truaillidheachd ghràineil, bhrèin; 

A cho-chumas ri Dia iad le gràdh, 

'S le naomhachd 'nan càil, *s 'nan glèus. 

Bidh gach aidmheil a's creidimh 'nan aon, 

Gun seachran, gun aomadh clìth : 

Thig na Pàpanaich thugainn gu saor, 

'An ceanglaichibh gaoil, a's sith; 

Thig Arabaich, 's Turcaich le chèil', 

Is èighear Mahomet a sìos; 

Thig na h-Iudhaich le dùrachd 'nan dèigh, 

Thoirt ìimhlachd a's gèill do Chriosd. 

Cha bhi dùthaich no rìoghachd fo'n ghrèin, 

No fine, no treubh, no clann, 

Air nach soiUsich an soisgeul gu rèidh, 

Mim dìbir an fheill a th' ann. 

Nach aoibhinn an obair do dhaoin', 

Am BìobuU a sgaoileadh 'an cein? 

Bhi gnàthach' an dìchiU 's am maoin, 

'Chur innleachdan gaoil 'an cèill. 



DAN AIR AN T-SEALLADH THAITNEACH A 
THA 'M BEACHD NAN GAIDHEAL. 

Bha na Gàidheil ro-aineolach, dhall, 
Bha ionnsuchdh gann 'nam measg, 
Bha 'n eòlas co tana, 's co mall, 
'S nach V aithne dhoibh 'n call a mheas: 
Cha chreideadh iad buannachd no stà, 
Bhi 'n sgoileireachd àrd d' an cloinn ; 
Ged dh' fheudadh iad fhaictnn gSLch là, 
Gur h-i thog o làr na GoiU. 

Ach b' annsa leo 'n airgiod 's an òr, 
A chaithe gu gòrrach truagh, 
Ri amaideachd, òranaibh, 's òl, 
Ri bainnsibh 's ri ceòl d' an cluais. 
Cha 'n ìoghnadh ged bha iad gun chàil, 
Do fhocal na slàint' aig Dia; 
Ged choisinn an nàmhuid an gràdh, 
'S ged bha iad toirt dà a mhiann. 

Ach thèid aineolas nis as an tìr, 

'S gach cleachdadh neo-dhìreach cròm; 

A's mealaidh sinn sonas a's sìth 

Gun fharmad no strì 'nar fonn. 

Theid sgoilean chur suas anns gach cearn', 

Bidh leabhraichean Gaehc pailt; 

Bidh eòlas a's diadhachd a' fàs, 

Thig gach duine gu stà, 's gu rath. 

Nis " togaidh na GàidheU an ceann, 
'S cha bhi iad 'am fàng ni 's mò : " 
Bidh aca àrd-fhòghlum nan Gall, 
A's tuigse neo-mhall 'na chòir: 
Thèid ìnnleachdan, 's oibre air bonn, - 
Chuireas saoibhreas 'nar fonn gu pàilt; 
Bidh an dìbh co làidir ri sonn, 
'S am bochd cha bhi lòm le h-airc. 

Thig na Hnntean gu cinnteach mu'n cuairt, 
Tha 'n Sgriobtuir b! luaidh thig òimn, 
San teid Satan a cheangal gu cruaidh, 
'S nach meall e an sluagh le sgleò. 
Bidh firinn, a's sìochaint, a's gaol, 
A' ceangal chloinn daoin' ri chèil' ; 
Cha 'n fhaicear fear dona mi-naomh 
Thèid olc as an t-saoghl, a's beud. 



MU GHRLiN NA FIREANTACHD. : 

An uair a bheir sinn buidheachas do Dhia airson 
aimsirean suidhichte na bUadhna, thugamaid gu taingeil 
moladh dha airson gu'n d' èirich Grian na Fireantachd 
oimn, agus gu'n cuala sinn a Shoisgeul glòrmhor: ni as 
eugmhais a bhiodhamaid gus an t-àm so air seachran, ann 
an dorchadas spioradail, agus fo sgàil a' bhàis; as 
'eugmhais V èiginn dmnn a bhi air iomrall ann an neo- 
chinnteachd dho-rannsachaidh, gus an tuisKcheamaid air 
slèibhtibh dorch' a' mhearachd, agus gu'n rachamaid fodha 
ann an slochd-gun-ìochdar an lèir-sgriosaidh. 

* From " Harvey's Meditations," by Patrick Macfarlane. 

An eugmhais na grèine nàdurra, ciod a bhiodh san 

domhan so, ach tòrr gnn bheatha, meall mòr gun bheoth- 

alachd? Cha 'n fhàsadh dniUeach air na craobhan, no 

blàithean air na luibhean. ' Cha 'n fhaiceamaid na 

xnachraichean stràchdta le h-arbhar craobhach, no na 

glinn gu h-iirar gorm le feur nòsar. No, le ràdli ann an 

cainnt mhaisich an fhàidlie, Hab. iii. 17, " Cha tugadh an 

crann-fìge uaith blàth, agus cha bhiodh cinneas air an 

fhìonain; dh' fhàihiicheadh meas a' chroinn-ola, agus cha 

■fcugadh na machraichean uatha lòn; bhiodh na treudan 

air an gearradh as on mhainnir, agus cha bhiodh buar 

-air bith anns na buailtibh." Tha 'ghrian a' cur a gathan 

dealrach air uile luis-bheò agus mheacana na machrach, 

sl' cur àilleachd chiatach air an earrach, agus a' cur tarbh- 

a,ichead anns an fhògharadh. Tha a teas a' driighadh 

sir an fhìon-lios agus air an abhall-ghart, 's a' cur gluasad 

f o 'n t-snothach shtighrahor, a tha dìreadh tre nan cuisKbn 

ciìomhair o 'bheil am pailteas fìona agus meas a! sruthadh. 

Clia 'n e gu bheil a gathan àigh air an cuibhreachadh ri 

a«haidh na cruinne so, ach tha iad a' ruigheachd air a' 

clmid a's doimhne do'n chnutheachd. Tha a cumhachd 

&,' drùghadh agus a' sgiamhachadh na cruitheachd air fad. 

" Cha 'n 'eil ni folaicht' o a teas." 

Dìreach air a' mhodh cheudna bha 'n Cinne-daomiiv 

marbh ann an eu-ceartaibh agus ann am peacaibh, as 

eugmhais cumhachd beothachaidh losa Criosd. " 'S esan 

an ais-eirigh agus a' bheatha," tobar saoibhir an dara 

aoin, agus aobhar uile-chiunhachdach an ni eile. Tha 'n 

dara Adhamh 'na spiorad beothachaidh, agus is ann trid- 

san a tha a naoimh uile beò. Tha e 'dealradh air an ceud 

fàithibh, agus tha iad a' fàs suas 'nan gràsa nèamhaidh, 

agus a' sìor-mheudachadh ann an toradh na fìreantachd. 

'S iad creidimh neo-chealgach, agus gràdh neo-chlaon an 

toradh a's àghmhoire a tha srùthadh o'n nàdur atli- 

nuadhaichte, agus is iad toraidh 'oibreachaidh air an 

imitinn. Cha robh uiread agus aon rùn diadhaidh, na 

aona chleachdadh Criosduidh, 'nan urrainn sgaoileadh no 

fàs, as eugmhais cumhachd càirdeil a ghràis. 

Mar nach 'eil tarbhaichead no suilbhearrachd as eug- 
mhais na greine' 'nuair dh' èireas i gu flathail boilLsgeil, 
's a sgaoileas i a gathan àigh, tha i 'g ath-bheothachadli 
subhachais nach gabh cur an ceilL Tha na mìlte creutaìr 

11 

sgiamhach a' mosgladJb. suas gu bith le a teas, agius 'gaa 

grianadh 'na blàthas^ Tha na h-eòin o! dùsgadh o'n clò- 

chodal, 's a' taosgadh a mach an ceileirean ceòhnhor ann 

an co'-sheirm bhinn. Tha 'mheanbh-sprèidh, le 'm mèilich 

chiiun, a' cur fàilt' air an òg-mhaduinn. Tha 'm buar le 

'n sruth-ghèimnich, a' cur an ceill an ait-shòlais. Tha na 

ghnn air chrathadh le canntaireachd ; tha na h-aonaichean 

le 'm mac-talla ag aithris an co'-cheileirean. Tha 'cheòh-- 

aidh air fad b! co'-aontachadh leis a' choi'sheirm; tha 

gach ni flnTìs a' bheil beatha ri gairdeachas anns an 

driighadh shòlasach. — Ach nam biodh gathan deàlrach na 

grèine air call an teas, thigeadh gruaim neo-eibhinn air 

gach nì. Cha n e amhàin sin, ach thigeadh sgàil orra car 

ùine bhig, agus chuireadh nàdur air fad uime, mar gum 

b' ann, culaidh-bhròin. Tha na nèamha fèin dubhach. 

Tha na creutairean a's sunndaiche a' cromadh an cinn le 

bròn. Tha còisridh cheòhnhor an doire 'nan tosd : chaidh 

dJ fifhlas-ffhuib orra air fad. Tha fiadh-bheatliaichean an 

fh^ich^ag ulfh^rtaich airson an creich; tha na h-eòin 

le 'm fìos-fìthich a' sìor- ; sgriachaH ; tha cridhe an duine 

a' fàihieachadh, no tha cràdh obann 'ga ghrad bhualadh. 

— 'Samhuil a' chiiis 'nuair dh' fholaicheas Criosd a 

ghniìis; 'nuair chailleas creidimh sealladh air sòlas Israeil, 

nach dubhach neo-shubhach beachd an anama ! Air 

leinn guToheil ar Dia 'na theine dian-loisgeach, agus ga 

bheil ar peacaidh gu h-àrd labhrach ag èigheach diogh- 

altais. tìia na smuainte cràiteach o'n leth a stigh, tha 'n 

Criosduidh ag imeachd gu tiirsach; tha gach ni o'n leth 

a muigh màidheanach, gach ni o'n leth a stigh bronach. 

Tog suas, matà, losa ghràsmhoir, an iir-mhaduinn a's 

àghmhoire o'n ionad a's àirde òimn : O ! tog suas solus 

do ghniiis air do phobidl! Leig ris doibh uile-fhoghaint* 

ichead 7 eadar-mheadhonaireachd, dean ar còir air an 

t-saorsadh mhòir so làn-shoilleir dhuinn. 

Leanaidh mi fhathast air a cho'-samhlachd sin. Tha 
a' ghrian a' sgaoileadh a dealradh m'a timchioll, air gach 
àird. Gu fìalaidh fìughantach tha i a' soillseachadh agus 
»' deanamh ait uile chrìocha na tahnhainn, agus uile 
chuairt nan speur. Tha rughadh san àird-an-ear 'an àm 
dhi èiridh, agus tha beannta na h-àird-an-iar air an òradh 
le deàkadh boillsgeil. Tha diithchanna fuar na h-àirde- 
tuath air am blàiteachadh le gathan mathasach, am feadh 



^ 

a tha 'n àirde-deas le dian-theas air an claoidh. — ^Mar sin 
tha cumhachd Grian na Fh-eantachd rìm-phàirteach, neo- 
chuibhrichte. Bha na lìnntean a bh' ann o chian 'gam 
iaireachduinn, agus ni na h-àil a tha fhathast gun bhreith, 
gàirdeachas annta. Bha toillteanais a bhàis luachmhoir 
a' ruighea-chd air a' cheud mhuinntir, agus craobh-sgaoilear 
iad do lìnntibh deireannach a' chinne-dhaonna. Gu'u 
ruig iad, 'an tiine gheàrr, air iomall criche gach tìr! 
Aithn do d' shoisgeul, O Shlànuighir bheannaichte, e 
'ghabhail sgiathan na maidne, 'an co'-imeachd ris a' 
ghrèin. Rachadh e air sgiathaibh làidir a dh' ionnsuidh 
gach sluaigh, dùthaich, agus cainnt; chum gum bi èòlas 
umad fhad 's a tha teas na grèine a' ruigheachd, agus am 
fuachd a' reothadh ; chuni gum bi thu air t' aidmheil agus 
aoradh air a thoiiii duit; chum gum bi iadsan a tha 
aineolach air t' ainm, agus naimlidean do d' theagasg, air 
an soillseachadh le eòlas, agus air an tàladh ris le gràdh 
do t' fhlrinn ! O gu'n tigeadh an t-àm taitneach sin ; an 
t-àm ion-mhiannaichte sin; an uair a chuimhnicheas gach 
sluagh orra fèin agus gum piH iad ris an Tigheama ; agus 
gu'n dean gach cinneach aoradh dhuit! 



AM MESIAH.* 



A NiGHEANAN Shaloim ! tionnsgnaibh òran rèidh, 

'S na puinnc a'sàirde gluaisear dàn nan speur. 

Na fuarain bhlàir, le sgàil nan gorm-choill iir, 

'S na bruadair Ghreugach, — theich gu lèir fa 'r cùl. 

A Righ thug càil do'n fhàidh a ghleusadh ceòil' 

Le èibhleig naoimh, cuir blàths 'an laoidh mo bheòil! 

Mu lìnn na slàinte sheinn am bard o chian, 
Bidh Mac aig Oigh, aig Oigh is tora<;h sìol ! 
O fhreumhaich lesse faic le teas a! fàs 
A suas san speur a' Gheug is ciìbhraidh blàth: 
Bidh Spiorad Dè 'ga ghluasad fèin mu 'bàrr ; 
'S sàn dos neo-sheargta tèarnaidh Columan nèimh. 
SiHbh, a neòil, an dealt o'n àird gu dltith, 
Tròm-shàmhach, maoth-bhog, frasach, braonach, ciùin! 

* Thi8 beautiful translation of Pi>pe's Messiah is by the late Ewen 
M'Lachlan of |A.berdeen. 

'S ann duibhs' tha anmhimn, tinn, gun neart, gun treòir, 

A bhrùchdas drùchd na slàint' air bhàrr gach meòir. 

Le tàmh fo 'sgàil gu bràth cha loisg a' ghrian; 

'S o stoirm nan gaoth ni 'm fasgadh caomh 'ur dìon. 

Trèigidh an t-olc, 's gach ceilg a lot an sluagh, 

'S air sUghe 'pheacaidh coisnidh ceartas buaidh; 

Bidh Oihbh ghràis na sìochaint sìnte 'mach, 

'3 thig neocluont' àigh o nèamh, san deise 's àillidh dreach- 

A lìnntean fada, sìubhlaibh as gu luath! 
Grad èireadh fìamh na maidne 'nios o 'n chuan, 
A bheir gu crìch do bhreith-sa, 'Righ nan slògh ! 
O Leinibh uasail ! dùisg a suas gu d' ghlòir ! 
Faic Nàdur fèin, 's gach flùr an ceud am fàis 
Fo chòmhdach èibhinn ! mil a' sèidedh tlàth ! 
Faic! Lebanon gu h-àrd mar thog e 'cheann, 
'S gach dos-chrann àrd 's na coiUtibh àigh a' danns' ! 
Faic, smuidreadh spìosraidh Sh^roin suas 's na neòil, 
A's Charmeil iir nan seud a's drìichdach ceò ! 
Nach cluinn thu luath-ghair ait san fhàsach chèin, 

" Thig Dia, thig Dia g'ar còir \" gach ròd biodh rèidh ; 

" Thig Dia, thig Dia!" co'-fhreagraidh fuaim nam 
beann; 
Gach creag ni gàir m' an Tì a's àirde t' ann ! 
Tha 'n saogh'l ag èiridh ; lùb an speur a nìos ! 
Gach ni le gràdh 'cur fàilt' air teachd an Triath ! 
Na seudair rìomhach cromadh sìos an ceann ! 
Fodha na slèibhtean ! èireadh làr nan gleann ! 
Gach creag biodh mìn ! biodh sìth air tùiltibh luath ! 
Roimh sholuis gnùise Slànuighir chiìiin nam buadh! 
Faiceadh na doill ! a bhodhair, cluinn do Dhia ! 
Sud Rìgh nan gràs mar sheinn na baird o chian. 
Fògraidh e 'n oidhche dhuibhreach o gach siiil, 
A's chì na doill a' Ghrian is boillsgeil iiil; 
Grad fhosglaidh 'fhocal toll na clàisneachd suas; 
'S o 'cho'-sheirm ciiiil thig sòlas ùr do 'n chluais. 
Bidh teanga 'bhalbhain deas a dhealbh nan rann, 
'S mar mhang nan stiichd gu'n leum an crìibach mall. 
Cha chluinnear èubh no osnaich chràidh ni 's mò, 
'S o ghruaidh gach creutair suathar deur a' bhròin. 
'An geimhlibh praise glaisear suas am bàs; 
Gheibh prìonns' an t-sluichd an lot nach dìiin gu bràth. 

Mar bhiadhas Aodhair feumail treud nan rùsg 



/ 



'tN 



S na lòin a's fearr tha fàs fo'n bhlàth-ghaoith chiùin, 
Shireas le sùil-bheachd dùrachd na th' air chall, 
'S a ghleidheas càch o thriall troimh ròidean càm ; 
'^uair bhrùchdas sgàil an dorcha, 's e ni 'n dìon, 
'S an taic san là, ged chaochlas àrdan shìon; 
Thogas na h-uain 'na uchd g'an cumail blàth, 
Toirt doibh gu caomh nam fann-lus maoth o làimh; 
JMar sud ni Tì nan gràs a ghealladh dliìiinn, 
-Ar dìon gu bràth le àithne 's gràsmhor iiil. 
Cha ghluais na slòigh ni 's mò gu còmhrag arm ; 
''S na gaisgich threun cha chath rì chèil' am feirg. 
"Co'-ghàir nan trompaid phràis cha chluinnear ann ; 
-An t-sleagh no cruaidh cha bhoillsg 'an strìgh nan lann; 
<Uromar gu speala feòir an gath gun fheum, 
''S gu soc a' chroinn bidh ruinn a chlaidheimh ghèir. 
"^S-rad-eiridh aitreabh uasal suas 's gach tìr, 
''S na thionnsgain 'athair, bheir am mac gu crìch. 
Sgaoilidh an fhìonain àrd a dosrach gheug 
ICo iomlain blàth mar sgàil do 'n t-sHochd 'na dhèigh. 
IK'a làmhan fial a sgap an sìol san fhonn, 

um buain an t-arbhar sguabach, reachdmhor, tròm ; 
's chi na buachaillean gach cruaidh dhruim fàis 
r-bhog le feur, 's le hligh 's ceutaich' bàrr. 
e ìoghnadh èibhinn eisdidh iad ri toirm 
-An uisge 'steaUraich feadh nan craim-chreag garbh. 
jM u nead na nathrach bàis bu chràiteach beum, 
TTha 'chuilc air chrith, 's an luachair thric 'na dèigh. 
Sa' ghleann bha fàs fo bhàrr do n sgitheach dhoirbh 
Tha 'm bocsa grinn, 's an giubhas snìomhain gorm. 
-An àite chuiseag sheisg, a's luibhean searbh, 
^Ni miortal fàs, 's am paihn a's àillidh dealbh. 
^Bidh iarmad sgrios a' mhadaidh-alluidh ghairg, 
*S na h-uain ''nam measg ag ith' air sHos gach leirg : 
<Z?ai11idh an tiger guineach, ciùrrach, 'fhearg, 
' S an srèin nam fliir do chloinn cha diùlt e f albh : 
Ni 'n damh 's an leòmhann san aona phrasaich làmh, 
'S bidh nathair gun bheiun ri cois fir-chèilidh tlàth. 
Togaidh an leanaban cìche 'bhèisd o'n làr, 
'S i bheithir bhreac a chleachd an ruinn-ghath bàis ; 
Xie gàir thoil-inntinn rhì e lìth nan lann, 
'8 m' an teangaidh ghòbhlaich cluichidh 'n t-òg gim fheail. 
A Bhan-rìgh Shaleim ! àrduich glòir do chrìiin ! 

'Am mòrachd t' uaisle tog a suas do shùil ! 

A' d' chùirtibh rìoghail seall na mìlte slòigh, 

'8 na h-àil nach d' thàinig, 's àiU leo teachd a d' chòir [ 

Tha linn air hnu a' tairgs' am breith gun dàil, 

Gun fhusgais gus am faic iad soills' an là ! 

An sHochd gun chùnntas seall tu dìisgadh suas, 

Thoirt modh do 'n Kìbhinn àigh is àilHdh snuagh ! 

Gabh beachd air feachd nan rìoghachd fad o làimh, 

Air ghlùinibh lùbt' ag ùmuigh d theampull àigh ! 

'S gu'n dìol iad ìobairt cheart do Thì nan dùl ! 

Nach seall, tha 'n luchd th' air t' altairibh gim smal, 

Do 'n spìosraidh phriseil thig o'n àird-an-ear ! 

Tha dosraich Edoim dhuits' a' sèideadh blàth, 

'S do dhearg an òir tha slèibhtean Ophir làn. 

Seall ! Geata boillsofeil rionnagach nan speur 

A' fosgladh suas ort ! sud a' ghlòir nach trèig ! 

A mhaduinn chiùin ni 's mò cha deàlraich grian, 

'S cha 'n èirich gealach shèimh fo sgàil nan nial ; 

Grad-bhrùchdaidh tuiltean soillse 'nuas o nèamh ; 

Làn-deàlraidh sruth na glòir a' d' chiìirt gach tràth; 

Mu d' thimchioll deàrsaidh àird an t>-S0LUis fèin ; 

'S gu saogh'l nan saogh'l gur leatsa là do Dhè ! 

Ni 'n fhairge triall, 's an iannailt thèid 'na smùid ; 

Gu'n leagh na slèibhtean as mar chèir roi 'ghnìiis ; 

Na creagan sìorruidh tuitidh sìos 'nan tiir; 

Ach seasaidh firinn dhìleas Rìgh nan dìil ! 

Riaghlaidh tu fèin 's Mesiah 'n èibhneas nèimh, 

'S air glòir ùr riogh'chd ni 'm faicear crìoch gu bràth ! 



NA DEISCIOBUIL ANNS AN STOIRM. 

An dèigh do ar Slànuighear beannaichte an sluagh mòr 
a shàsachadh le dà iasg agus cùig builionnan arain, bha 
iad air an lìonadh le iongantas co mòr agus gum bu 
mhiann leo a ghlacadh agus rìgh dheanamh dheth ; ach 
bu shuarach esan mu choronaibh agus mu mhòralachd an 
t-saoghail thruaigh so. Cha bu rìoghachd saoghalta an 
rìoghachd aigesan. " Air ball cho-eignich e a dheisciobuil 
gu dol anns an luing, agus dol roimhe dh' ionnsuidh an 
taoibh thall gu Betsaida, gus an cuireadh e an sluagh air 



falhloL.'^ Is furasda dhidiiii a smuainteachadh co leasg s 

a bha iadsan dealachadh ris. Shaoileamaid gum feuchadh 

iad ri fuireach maille ris — ^ach focal cha d' thàinig as am 

iDeul. Thuirt e riutha, Imichibh, agus air ball dh' imich 

iad gun ghearan gun diùltadh. Chuir e air falbh iad, 

ach cha b' ann ann an corruich. Cha b' ann gun aobhar, 

ged nach d' innis e sin dhoibhsan. Feudaidh toil Dia air 

Taairibh amharc cruaidh leinn, agus doirbh ri gèilleachd- 

Q,inn dhi, agus, maith-dh'fheuidte, gum bi slighe air a 

ouimseachadh a mach dhuinn air am bi e duilich imeachd 

slighe dhorcha. Ach ma ni sinn foighidinn, chì sinn nach 

''eil a bheag ann am beachd Dhè ach leas ar n-anama ; 
SLgus luath no mall gum foillsich e a mhaitheas agus a 
^"hràdh dhuinn. 

An uair a chuir e air falbh iad, chaidh e iein gu beiiiii 

^j, dheanamh ùrnuigh — esan aig na<;h robh peacadh r'a 

<s»jlhris, no dìth no uireasbhuidh nach b' urrainn a làmh 

ile-chumhachdach fèin a riarachadh — gidhe?vdh rinn e 

ìsruuigh. Rinn e ùrnuigh 'na bhròn, rinn e ùmuigh na 

sliòlas; rinn e ùrnuigh 'na aonar, rinn e iirnuigh maille 

3:*ds na deisciobluibh, 'an làthair an t-sarOghail. Aim an 

'XJi.RÌ^nea.s nam beann, mun d' èirich a' ghrian, bha esaii 

^-ir a chois a' deanamh ìirnuigh. San fheasgar riim e 

>-i.Tnuigh; agus fad n% h-oidhche tha sinn a' leughadh gu 

>:*obh è air uairibh ri iimuigh. Ma bha so math dhàsan, 

ciia feumail an ni ceudna dhuinne! dhuinne, creutairean 

Tz>ochda peacach air am bheil co huthad dìth, agus co tric 

^t.:iin am bròn agus fo dhubhachas inntinn! Cia feumad 

dxiinn iimuigh a dheanamli gu tric, aig am bheil feum 

stir maitheanas peacaidh co maith agus air aran lathail. 

-A.ch ciod am feum a bh' aig losa beannaichte air ùrauigh 

£t dheanamh? Bha eadar-ghuidhe aige-san r'a dheanamli 

a.irson feadhnach eile, agu3 bha e a mach air an t-shabh 

ri ùrnuigh. Is cinnteach mi nach do dhì-chuimhnich e 

na deisciobun bhochda bha 'mach fo ànradh a' chuain. 

A luchd-leanmhuinn Chriosd, a dheisciobuil bhochda tha 

gu tric air 'ur tulgadh le doinionn an t-saoghail-sa, tha 

air uairibh fo ànradh gun chombaist gun solus, fada, fada 

mar tha diìil agaibh a tha sibh o Dhia agus air 'ur dì- 

chuimhneachadh leis, tha e dliith dhuibh — tha luchd a' 

chridhe bhriste, bhrùite, taitneach prìseil 'na bheachd. 

Am feadh a tha iadsan a' gleachd ri deuchainnibh na 

beatha so, agus marannan gàbhaidh an t-saoghail a 
bristeadh thairis orra, tha losa sa' bheinn a' guidhe as an 
leth. Tha sinn a' leughadh anns an eachdraidh th' againn 
air na deisciobluibh san stoimi, " An uair a bha 'n 
t-anmoch ann, bha an long am meadhon na mara, agus 
esan 'na aonar air tìr. Agus chimnaic e iadsan air am 
pianadh ag iomramh; oir bha a' ghaoth 'nan aghaidh." 

Do rèir coslais bha na h-uile nithe a cothachadh 'nan 
aghaidh, chum an truaighe agus an cunnart a mheud- 
achadh. Bha 'n oidhche dorcha; bha 'ghaoth a' seideadh 
gu cruaidh, agus a' sèideadh calg-dhìreach 'nan aghaidJi, 
bha 'mhuir air at gu gailbheach ; agus, an nì bu chruaidhe 
leò na so uile, cha robh losa maiUe riutha. Nam biodh 
esan maiUe riu, a dh' aindeoin cruaidh-ghleachd nan 
diiilean, cha bhiodh eagal orra: bhiodh iad tèaniinte. 

Gu tric tha Dia 'na Fhreasdal a' gairm nan cairdean 
a's gràdhaiche leis gu deuchainnibh mòra. Tha e 'toirt 
orra imeachd air slighe chimihann, dhorcha, 'gan toirt ga 
bhi ann an teinn co mòr agus gu'n tuig iad gur h-ann o 
'làimh fèin amhàin a's urrainn tèaruinteachd tighinn, agns 
nach 'eil cobhair no slàinte o làimh eile. B' fhurasda 
dhàsan gach doilgheas a chimiail air an ais o a chàirdean, 
dìleas; ach 'na ghliocas agns 'na chàirdeas tha e 'gan 
ceadachadh, chum a thròcair a ghlòrachadh anns an tèar- 
uinteachd a tha e 'deònachadh. 

Ach ged bha a' ghaoth an aghaidh nan deisciobluibb, 
cha do phiU iad air an ais. Dh' àithn am maighstir 
dhoibh imeachd gu taobh eile a' chaoil eadhon chum 
Betsaida, agns do bhrìgh gu'n d' iarr esan so orra, dh' 
iomair iad air an aghaidh gun ghearan. 

Beachdaich air so, O m' anam! Chuir Criosd a 
dheisciobuil gu druim a' chuaÌQ ged bha fios neo- 
mhearachdach aige gu'n robh an stoirm dlìith. Seadh, 
chuir e 'mach iad le 'dheòin agus a dh' aona ghnothuch 
chum bhi air an luasgadh leis an doinùm. C'arson, O 
m' anam ! tha thu uime sin air do thilgeadh sìos, agus 
a ta thu fo bhuaireas an taobh a stigh dhiom? Earb 
'na ghràs, lean a reachdan, agus èiridh gu maith dhuit 
faidheòidh. 

" Mu cheathramh faire na h-oidhche thàinig e d'an 
ionnsuidh air a' mhuir." 

Rè na h-oidhche gu h-uile, agus b' i sin au oidhche 

^hada agus stoimieiL, bha na deisciobuil bhochda sin a 

^nach air an fhairge, gnn dìon, gun fhasgadh, gun tàmh, 

-ach a' saoithreachadh gu cruaidh chum an cladach a 

oruigheachd. Air tuiteam na h-oidhche cha robh sealladh 

^ir Criosd ; ach an dèigh dhoibh a bhi rè na h-oidhche gu 

huileach aÌL* an luasgadh gu bochd leis an doinùm, iad 

jfann, sgìth, mu cheathramh faire na h-oidhche, tamull 

heag roimh bhristeadh na maidne, thàinig losa d' an 

ionnsuidh. Rinn e so chum an creidimh agus am foigh- 

ddinn fheuchainn; chum an cràbhachd a bheothachadh, 

^igus an tèaruinteachd a bha 'na bheachd a thoirt doibh, 

«i dheanamh ni bu luachmhoire. O a Thighearna, 'b 

beag tha fìos againn ciod tha 'nad bheachd as ar leth! 

x^ò 's urradh do cheimianna dorcha a lorgachadh, no 

buntuinn do Fhreasdail a thuigsinn! Na tha thu a' 

<ieanamh a nis, cha tuig sinn; ach tha làn earbs' agaimi 

-ann ad gheaUaidhnibh prìseil fèin, agus is aobhar- 

^oibhneis leinn a smuainteachadh gu'n tuig sinn e uile 

^na dhèigh so. 

Cosmhuil ris na deisciobuil bhochda sin, theagamb. 
^^VL bheil cuid agaibh tha 'ga leughadh so, mar air druim. 
xjuain bhuaireasaich : tha 'ghaoth a' seideadh, tha 'n 
^hairg' air ati, tha 'n oidhche dorcha, tha losa as an 
^sealladh, gun fhios c'àite; ach na caiQibh 'ur misneach 
sgus na tugaibh ceiU. Cha d' thàinig an t-àm fhathast 
X3hum fuasgladh oirbh, cha 'n 'eil ann fhathast ach a' 
xnheadhon-oidhche, fuirghibh chum an ceathramh faire, 
^gus gun teagamh thig e chum 'wr saoradh. 
"*' Thàinig Criosd chum nan deisciobul ag imeachd air a' 
xnhuir," agus b' àiU leis dol seachad orra. 

Bha so cruaidh da rìreadh ; ach 's beag tha fios againn 
•ciod tha ann am beachd ar Slànuighir. Cha 'n e na tha 
dùil againne tha 'na bheachd, a nì e: tha e mar gum 
TDÌtheadh e ri dol seachad òimn air amannaibh àraid, 
'nuair tha e teachd chum cobhair agus sòlas a thoirt 
dhuinn, 'nuair tha a shùil òinin, agus caomh-thruacantas 
aige r'ar deuchainnibh. Ma tha Criosd a' tionndadh air 
falbh uainne air àm air bith agus sinn fo ànradh, bith- 
eamaid làn-chinnteach nach h-ann le dìth gràidh no dh' 
easbhuidh caoimlmeis. Cha dean e tàir oirnn — cha dì- 
chuimhnich e sinn gu dìlinn — na caiUeamaid gu sìorruidli 
ar dòchas ann. 

" Ach an uair a chunnaic iadsan e ag imeachd air a'' 
mhnir, shaoil iad gu'm bu tannasg a bh' ann; agu& 
ghlaodh iàd." 

'Nuair chimnaic iad e, ghabh iad eagal mòr. Is minig 
'nar n-aineolas a ghabh sinne eagal mar an ceudna, 'nuair 
bha Criosd a' teachd ann an caoimhneas, agus gun fhios 
againn cò e; bu mhiann leinn teicheadh nam b' urradh 
dhuinn, eadhon o'n tèaruÌDteachd a's prìseala. ** Ach air 
ball labhair Criosd riu." 'Nuair chunnaic esan gu'n robh 
eagal mòr orra, ghabh e truas diùbh, cha b' urradh dha 
bhi ni b' fhaide 'na thosd- Ma bJia a choslas, a' teachd 
air a' mhuir, eagalach, bha a bhriatliran sòlasach; thuirt 
e riutha, " Biodh misnea-ch mhaith agaibh ; is mise ta 
ann, na biodh eagal oirbh." 

A Chriosduidh thruuigh a tha fo thrioblaid, èisd na 
briathra sòlasach, agus gabh a' mhisneach tha do 
mhaighstir a' ceadachadh dhuit; tiormaich do shùil, tilg^ 
air falbh do ghruaim, dean gàirdeachas anns an Tighearna. 
" Is mise ta ann," arsa Criosd. Cha 'n 'eil e 'g ràdh co è, 
cha d' innis e 'ainm, cha robh sin feimiail; c'arson a 
dh' ìnnseadh? B' eòlach a chuid caorach fèin air a 
ghuth am measg nam mìltibh. " Is niise ta ann," arsa 
Criosd; mise, Ard-Uachdaran agus Tighearna nèimh agus 
talaimh ! — ^mise, aig 'am bheil smachd thairis air a' ghaoith 
agus air an f hairge, agus do'n èiginn doibh gèiUeachduinn ! 
mise, 'ur Tigheama agus 'ur Slànuighear, agus 'ur-caraid, 
a chuala sibh an raoir air a' bheinn a' guidhe air 'ur 
son! B' iad sin na focail shòlasach do na deisciobluibh 
thruagha. O losa uneannaichte ! a mhàin abair ruinne, 
" Is mise ta ann," agus an sin, a dh' aindeoin gaoithe agus 
fairge, a dh' aindeoin cogadh nan dìiilean gu h-uile, a 
dh' aindeoin dhaoine agus dheamhan, tha sinn tèaruinte! 

" Agus chaidh e suas d' an ionnsuidh do 'n luing ; agus 
luidh a' ghaoth : agus bha uamhas mòr thar tomlias orra, 
agus ghabh iad iongantas. Oir . cha d' thug iad f a'near 
miorbhuil nam builinnean; oir bha 'n cridhe air a 
chruadhachadh ." 

Cò, O Thighearna, tha cosmhuil riutsa! tha deanamh 
air nèamh agus air talamh na nithe tha deònach leat fèin ; 
agus ni bheil a h-aon ann a's urradh stad a chur air da 
làimh, no a ràdh riut, Ciod a tha thu a' deanamh? 

CRIOSD A' CIUINEACHADH NA FAIRGE. 

Rachamaid thairis/' arsa Criobd r'a dheisciobluibh, " air 

ttiiiir Ghalile;" agus, air ball, thug iad leo esan anns an 

iiiing mar a bha e, agus bha longa beaga eile maille ris 

^ai an ceudna. An do shnàmh long riamh air cuan anns 

^^ robh luchd co prìseil? An do chuireadh urram co mòr 

^'i^mh air muir Ghahle, no air aona mhuir eile ? Dh' f hàg 

^^ loingeis bheaga an tràigh. Bha fe ann agus ciùine 

^^air thog iad na siìiil agus chuir iad fo sgaoil ; ach cha 

^ ^ihada bha iad air falbh nuair sheid a' ghaoth agus 

. ^^isich an stoirm. Is tric tha so a tachairt, is lìonmhor 

■"^^^ tha a' togail o thìr le dòchais àrda, nach 'eil fada o 

*^^ladach an òige, 'nuair tha neòil dhubha, dhorcha, a' 

^■^"'^inneachadh, a' mhuir ag at, a' ghaoth a' sèideadh, agas 

5^*^^-^adh a' dlùthachadh air gach làimh. Mar so thach.iir 

^^ na deisciobluibh. " Dh' èirich doinionn mhòr ghaoithe, 

^TVis leimi na tonnan a steach do 'n luing, air chor as gu'n 

^ «^h i nis làn.'' Ghlac sgìos an nàduir-dhaonna Criosd, 

"SXzis ghèiU uachdaran nàduir, car tamuill, do lagh agus 

1 ^ chumhachd nàduir. Bha e ann an deireadli na 

-|/^^>^ge, agus thuit e 'na shuain. Ged bha esan 'na Dhia, 



-. ^^-^ e, mar an ceudna, 'na dhuine, agus 'na nàdur daonna 

- O^^ laigse nàduir fuaighte ris; bha e sgìth, agus ghabli e- 

^^*^>^h ann an deireadh na luinge, bha cluasag fo 'cheann 

"*^^ na clàraibh daraich, agus gim fhasgadh os a cheann 

- -^^>- na speuran dorcha duaichni. Cha robh e fada 'na 

V "^^h 'nuair a thàinig an oidhche, agus an cois na 

'"^^xdhche bha dorchadas, agus an cois an dorchadais bha 

-?^ _ doiuionn mhòr. Tha na neòil air an riasladh as a 

_^^ile, tha 'n dealana<;h a mach, tha fuaim an tàimeanaich 

-1 "'-^*'"teil, thòisich an dìle mhòr, bha na tonnan a steach san 

y^'^J'^g air chor 's gu'n robh i nis làn, bha cridheachan nan 

^^^ciobul fo bhuAÌreas, gim fhios ciod a dheanadh iad, 

. J^ cia mar thigeadh iad as. Bha iad an impis ceiU a 

^^irt, agus 'na lorg sin an impis dol fodha, 'nuair a 

^*^^'Uimhnich iad gu'n robh Criosd, am maighstir, san 

^^g. Ghreas iad far an robh e. Feuch! sin e 'na 

^^ìneadh air clàr na luinge 'na shuain. Cha robh e ann 

^^ suain ni bu shàmhaiche 'na naoidhean ann an uchd 

^"Uire, na bha e nis ann an àirde na stoirm. Cha robh 

eagal no ìiucheist no agartas coguis san inntìnn sin: bha 
sìth san anam bheannaichte. Am b' urradh dhnitse tha 
'ga leughadh so, cadal san stoirm? Is dàcha nach 
b' turadh. Bha ludas san luing so; tha mi a' làn- 
chreidsinn nach b' urradh dhàsan cadal. Far am bheil 
coguis saor o olc, agus cridhe làn do ghràs Dhè, far am 
bheil earbsa ann an Dia, tha an cadal sàmhach. An 
cuimhne leat lacob? Bha e mach air tJiLurus 'na aonar, 
thàinig an t-anmoch air fada o thigheadas dhaoine, gidh- 
eadh cha robh eagal air-san; ghabh e clach mar cheann- 
adhairt, agus luidh e sìos gu tàmh. Chaidil e ann an 
sìth. An cuimhne leat Daibhidh a mach air an raon, 
'nuair dh' èirich Absalom suas ann an ceannairc 'na 
aghaidh, agus 'nuair bha e ann an cunnart a bhi air a 
mhilleadh agus air a sgrios, thubhairt 



Nach lìonmhor iad, mo naimhde, ^Dhia, 

'Sìor dhol am meud gach là; 
Is luchd mo thrioblaid, iomadh iad 

Ag èiridh rium a ghnàth. 

B' e so cor Dhaibhidh; ach sheinn e le misnich agus 
dòchas àrd— 

Air Dia do ghairm mi fèin le m' ghuth, 

Dh' èisd as a thulaich naoimh; 
Luidh, chaidil, agus mhosguil mi, 

Chùm Dia mi suas gu caomh. 

An t-abstol Peadar, an oidhche mim robh a mhiann 
orra a chur gu bàs, bha e 'na shuain eadar dà shaighdear ; 
agus ann an suain co tròm, 's gimi b' èiginn 
do 'n aingeal buille trom a bhualadh agus coinneal a 
lasadh mun do dhùisg se e. Bheir Dia tàmh do luchd a 
ghràidh. Is sona, gu là-bhràth is sona iadsan a dh' 
fheudas luidhe sìos anns an anmoch, gun eagal gun 
imcheist; 'gan taseaidh fèin seachad ann an làmhaibh an 
Cruith-fhir le dochas agus earbsa làidir. 

Air an lìonadh le oillt agus fo uamhas mòr, ghreas na 
deisciobuil a dh' ionnsuidh Chriosd, agus thubhairt iad 
ris, A mhaighstir, nach 'eil suim agad gu'n caiUear sinn? 
O ! 's lìonmlior iad a ghairmeas air Chriosd san stoirm a 

ta dearmadach. air ann an là na ciùine. 'S iomad ìirnuigh 

iiìtear ann an àm na doininn, ann an àm na h-eiginn, 

Ìeòsan a ta caoin-shuarrach mu Chriosd air àmannaibh. 

eile^ ann an latha grianach na slàinte agus an aoibhneis. 

Xha feadhain ann nach gairm air Dia air àm air bith ach 

f liad 's a tha a làmh thairis orra, agus an t-slat-sgiùrsaidh 

&an làimh sin. Ciod a' bharail a bhiodh agad air a' 

oliaraid sin a dheanadh dearmad ort, agus nach tigeadh 

s^' d' chòir air àm air bith ach 'nuair a bhiodh iasad no 

ooingheall a dhìth air? Ciod a/ bharail a bhios aig Dia 

air na h-iimuighibh sin a tha air am fàsgadh asaibh le 

^igixin agus bochduinn? Gidheadh 's ann le buntuinn 

xxiar so a ta Dia a/ treòrachadh dhaoine d' a ionnsuidh 

f ^in. Tha e 'gan coinneachadh air tùs anns an fhtiimeis 

•a.ir a dearg-theasachadh. 'S e gràdh tha ann am beachd 

XDhè le gach deuchainn tha e a' leigeil 'nar caramh. 'Nuair 

Ciliì nai an t-Athair naomh a' càramh neach air bith ann 

«-n trioblaid, agus a' leigeil deuchainn air bith 'na rathad, 

'C^lia dòchas agam d'a thaobh: ceart mar bheachdaicheas 

xxii air gobhainn, 'nuair chi mi e 'cur gàd iaruinn san tèine, 

"tlia mi air ball a' tuigsinn gu bheil e 'dol g'a chur gu 

:f ^um, a' dol a dheanamh nì-eigin leis nach b' urradh dha 

fliad 's a bha e fuar agus cruaidh. Tha e 'ga chur san 

"t^ine chum 'oibreachadh gu feum. 'Na thrioblaid ghairm 

UVIanaseh air Dia; agus is lìonmhor iad air talamh, agus 

<Z> ! 's lìonmhor iad ann an glòir a's urrainn a ràdh, 'S 

xnaith dhòmhsa gu'n robh mi fo thrioblaid! Thusa ta 

'ga, leughadh so, innis dhomh 'n do thfonndaidh na 

stioirmean a choinnich thu 'nam beannachadh dhuit, air 

xxeo 'nam mallachd? Na chruadhaich no 'n do leagh iad 

d.o chridhe? Na dhiiisg iad thu chum iimuigh, air neo 

aai d' fhuadaich iad thu ni 's faid' air falbh o d' Dhia? 

'Bheil thu ri gearan fo d' dheuchainnibh, no 'bheil thu a' 

càramh do chìiis fa chomhair an Tighearna, Dhiiisg na 

deisciobuil Criosd, agus chronuich e iad; ach o'arson? 

An ann chionn gu'n do bhrist iad air a shuain? Tha 

cìmntas againn air seachd fìchead Sasunnach a bh' ann 

am prìosan cumhann ann an Innsibh na h-aird-an-ear, 

ann an gainntir dhubh Chalcutta, nach robh ach ochd- 

troidhe-deug air fad agus air leud, agus gun fhosgladh 

iam bith ann ach aon toll aimhleathan chum àile fìonnar 

a leigeil a steach, agus so uile f o theas loisgeach na grèine. 

agìis a' chuid bu mhò do na daoine treuna sin a' call fola 
agus air an lot gu truagh. Bha fulangais nan daoine so, 
agus an gearan truagh a rinn iad, co mòr 's gu'n do ghabh 
aon do na h-Innseanaich truas diubh, agus chaidh e gu 
h-iochdmhor chum ceann-feadhna an fheachd d' am bum- 
eadh e, a dh' iarraidh cead na daoine so a theasraiginu. 
Ach 'an tiota bheag phill e, ag ràdh, gu'n robh an ceann- 
feadhna 'na shuain, agus giun bu bhàs dàsan a dhtiisgeadh 
e roi'n àm. Mim do dhùisg esan bhàsaich mòran do na 
Sasimnaich bhochda; ach cha 'n ann mar so dhuitse, losa 
bheannaichte ! thusa, Slànuighear an t-saoghail! Cha 
dean thusa tàir no dì-chuimhn' air na prìosanaich. Cha 
'n 'eil do chluas dùinte chum 's nach èisd thu. Tha 
osnaichean a' chridhe bhriste, bhrùite, co milis, bhinn leat 
ri ceileiribh nan aingeal. Chronuich e na deisciobuil, cha 
b' ann airson a dhùsgadh, ach airson an dìobhail misnich, 
an gealtachd, an eagail. Bha eagal orra gu'n rachadh iad 
a dhìth; cha d' thug iad fainear oò bha maille riu san 
luing. C'arson a ta sibh eagalach? deir esan, sibhse air 
bheag creidimh ! B' e laigead an creidimh fàth an ©agail. 
Ann an là na doininn tha creidimh làidir feimiail, creid- 
imh a dhlù-cheanglas an t-anam ris fèin, agus a dhùisgeas 
firàdh, aeus dòchas, aefus earbsa 'na ffheallaidhnibh. Agus 
da mkx chronuich e iad! Is dearbh-chimitea<5h mi ^n 
robh barrachd gràidh, agus iochd, agus caomhalachd 'na 
ghuth agus 'na chainnt na bha do chorruich. B' e cron- 
uchadh caraid thruacantaich, theas-chridheich a bh' ann, 
esan aig an robh comh-fhulangas airson an laigse, agus a 
chuimhnich gum bu duslach a bh' annta. 

" An sin dh' èirich e, agus chronuich e na gaothan agus 
an fhairge; agus bha citiine mhòr ann." 

'S ann an so bha 'n sealladh iongantach! Air 
leam gu bheil mi 'ga fhaicinn a' fosgladh a shùilean, ach 
cha 'n ann le cHsgeadh no uamhas. Faic e a' seasamh air 
€làr-uachdair na luinge, cha 'n ann le deifir no fo ghealt- 
achd ; f aic e ag amharc 'an uohd na gaillinn ; agus ciod a 
thubhairt e? Chronuich e na gaothan agus an fhairge! 
Dh' èisd a' ghaoth, dh' èisd an fhairge; chual' iad guth 
an Tì chuir fo ghluasad iad air tiis, — gheill iad; agus 
feuch, bha ciùine mhòr ann! Shìolaidh gu gràd, mar 
ann am priobadh na siil, na gaothan agus an fhairge, agus 
bha ann fè nan eam! Bha ann ciùine mhòr; cha robh 

^iiaim no toirm r'a èisdeachd ach farum sàmhach nan 

ràmh, torman tròm a' chuain, agus osnaichean taingeil 

.nan deisciobul. Ghabh na daoine iongantas, agus cha bu 

rieònach ged a ghabh. " Ciod e ghnè dhuine so," ars' 

XEtdsan, " gu bheil na gaotha fèin agus an fhairge ùmhal 

ciha." A leughadair, gabh aire do na chual' thu agus a 

iiuthad trioblaid agus teinn a thig air an fhìrean chòir, — 

's lìonmhor trioblaid 'na theaglach agus 'na phearsa; 

<iearbhaidh Dia e air ioma dòigh, buailidh a shlat gu 

-e^xuaidh, tuitidh na buiUean gu tric, beucaidh na h-uisge- 

^achan gu garbh, agus tonn an dèigh tuinne bristidh iad 

^liairis air. C'àit am bheil e 'n sin ri amharc airson sòlais 

^a^Tis cul-taic? C'àit ach ris-san a smachdaich an doinionn 

-^^VLS a's urrainn gach doinionn eile a smachdachadh mar 

st-xi ceudna, a' labhairt an fhocail, Tosd ! agus air ball bidh 

-ciiùine mlior ann. Cha 'n 'eil e furasda do 'n duine bhi 

xxile gu lèir 'na thosd an àm na stoirm, ann an oidhche a 

^:>liròin 'an àm na deuchainn. Tha e ceadaichte dhuinn 

-^X' geauran a dheanamh ri Dia, ged nach feud sinn gearan 

''xxa aghaidh: ach buinidh e db.uinn a bhi strìochdta, — 

^rn.othuchadh a bhi againn air an làimh a tha 'gar bualadh, 

a bhi 'nar tosd, do bhrìgh gur h-e Dia tha buntainn 

rnjtiniii Tha Dia a' leigeil ànradh agus trioblaid an car 

rxa feaghnach àTs taftneach leis. Ged sheòlamaid san aon 

^"U.iiig ri Criosd, eadhon 'na chuideachd fèin, choinnich- 

^a^h a' ghaiUionn sinn, shèideadh a' ghaoth, agus bhith- 

^amaid do rèir coslais an impis dol fodha. Thachair so 

^o 'n dà-fhear-dheug ; agus tachraidh. e do gach oaraid a 

trli' aige. Cuimhnich so, O m' anam ! agus earb 'na 

^hràdh. Theagamh gu bheil thu 'g ràdh, O bu shona na 

■deisciobuil sin aig an robh Criosd maille riu san liiing, 

agus comas an ge^-ran a dheanamh ris! Nam biodh e, 

ars' thusa, dlùth dhòmhsa, rachainn mar an ceudna d'a 

ionnsuidh, dh' ìnnsinn da fàth mo bhroin, gheibhinn 

iaothachadh do m' chridhe brùite. Thig ! 's e do bheatha. 

Ged nach 'eU e r'a fhaicinn, tha e dliith; ma ghlaodhas 

tusa, èisdidh esan ; freagraidh e, Tha mi'n so ! agus bheir 

e dhuit an teasraiginn sin a's feàrr dhuit-sa, agus a bheir 

am barrachd glòire d'a ionnsuidh fèin. Theagamh gur 

h-i a' choguis leònta an doinionn tha cur riut agus 'gad 

fheuchainn. Tha eagal ort roimh chorruich Dhè — ^tha 

tàirneanach a's miosa na tàimeanach nan speur a' dean- 

»mh fuaim uamhasach a' d' chluasaibh, — ^tha lagh 'gad 
agairt, — os do cheanu cha lèir dhuit ach Dia mòr naomh, 
glòrmhor a' d' aghaidh. Dia 'am feirg riut. Tha thu 
'g amharc fathast agus cha lèir dhuit ach slochd gun 
ghrinneal, loch oillteil far am bheil an. teine nach bi 
chaoidli air a mhùchadh. Tha thu 'g amharc an taobh 
stigh dhìot, agus chì thu 'n sin cridhe cealgach, fuar; 
cionta agus truaighe. Ciod a s èiginn tachairt ach uamJias 
agus oillt. Am feadh s a tha 'n doinionn a' mairsinn, 's 
èiginn do 'n anam teicheadh gu fasgadh; ach c'àite 'bheil 
am fasgadh aige r'a fhaotainn? C'àite 'bheil cala na 
sìth? Cia mar a chiùinichear corruich Dhè? Cò labhras 
as do leith^ Falbh d'a ionnsuidh a ta 'na shuain ann an. 
deireadh na luinge. Esan, a^ esan amhàin tha comas- 
ach air labhairt ris a' cho^ leònta, Tosd ! bi sàmhadi ! 
Shaor mise thu, riaraich mise ceartas an Athar, thug miso 
ìobairt-rèite air do shon, ghiùlain mi do bhròn, dh' fhuiling 
mise cruas na gailhnn ann ad àite. A nis cha 'n 'eil 
dìteadh dhuit. Thig dlùth, bi fo dheagh mhisnich, tog 
do shùil chimi nèamh, agus can, Faic, O Dhè ! mo sgiath ; 
amhairc orm ann an gnùis t' fhir-ìingta fèin. 

Ach ged a sheachnadh deisciobuil Chriosd gach doin- 
ionn eile, tha latha bruailleanach a' bhàis a mach orra. 
'S èiginn duinn lùle teachd, luath no mall, chum bruaich 
lordain, agus an t-aiseag deireannach a ghabhail. Tha 
'n t-aiseag sin, air uairibh, dorcha agus stoirmeil. C'àite 
'bheil sìth san àm sin r'a faotainn? Cò a sheasas r'ar taic 
'nuair tha taic an t-saoghail agus na bheil air 'uachdar a' 
fàihieachadh ? Esan, agus esan amhàin, 's urrainn, 

eadhon an sin, a radh, Tosd ! leig le m' sheirbhiseach triall 
ann an sìth. Cuiridh so òran binn 'na bheid. 

" 'Se Dia is tèarmunn duinn gu beachd, 
Ar spionnadh e 's ar treis' : 
An aimsir carraid agus teinn, 
Ar cobhair e ro-dheas. 

'' Mar sin d' an gluaist' an talamh tròm 
Ni h-aobhar-ea^ail leinn : 
D' an tilgte fòs na slèibhte mòr 
Am buiUsgein fairg' is tuinn'. 

'' Na li-uisg©aclia le b^uca bhurb, 
D' an rachadh thair a cheil' : 
Le 'n aiaireachd d' am biodh air ohrith 
Na boannta àrd gu lèir. 

" Ta abhuinn ann, ni cathair Dhè 
Le 'sruthaibh sèimh, ro-ait: 
Fior-àite naomh an Ti a's àird', 
Am bheil sìor-chòmhnuidh aig'. ' 

A leughadair, chunnaic thu eagal nan deisciobul air 
chuan san doininn. Cia mar sheasas tusa air latha mòr 
an Tighearna, 'nuair bhios na dùilean uile a' leaghadh le 
dian-theas; 'nuair chluinnear tàirneanach an Tighearna ri 
fuaim eagalach o thaobn gu taobh do'n t-saoghal mliòr^ 
'nuair tha n domhan 'na chaoiribh dearga lasarach, 'nuair 
bhios a' ghrian mar theine agus a' ghealach dearg mar 
fhuil? 'nuair bhios an talamh air am bheil sinn a nis a 
chòmhnuidh, le gach sliabh agus beinn agus monadh 'nan 
lasraichibh àrda'^ An sin cluinnear tromp an ard-aingil; 
seasaidh Criosd ann an glòir, — Mac an duine 'na Bhreith- 
eamh air an t-saoghal ! Mun tòisich e air 'oifìg àrd a 
chur an gniomh, gairmidli e le guth a chluinneas au 
tìcmhan, Tosd! bi samhach! — Bithidh sàmhchair ann inar 
shàmhchair na meadhon oidhche 'nuair tha gaoth nun 
speur 'na suain. larraibh an Tighearn am feadh 'sa tha 
e r'a fhaotainn; siribh e am feadh a ta e dlùth. Trèig- 
©adh an t-aingidh a shhghe, agus an duine eucorach a 
smuainte; agus pilleaad e ris an Tighonma, agus nochd- 
aidh e tròcair dha, agus r' ar Dia-no a bheir maitheanas 
gu pailt 



TAISBEAN CHAOMHAIN.* 

• 

B' E Caomhan aodhaire spioradail an t-sluaigh ann an 
Gleann-Ormaig. Bha làithean a bheatha ag imeachd 
seachad co rèidh, shàmhach, shiùbhlach ri sruth na 
h-aibhne bha 'ruith troi 'n ghleann. Bha an t-shghe air 

* Thia article ia translated fi-om Dr Smith of Campheltown'a admir- 
able work on the Pastoral Office. 

13 

an robh e a' gluasad do ghnàth glan. Clia robh e beò ^^^^ . ^ 
b' urrainn, eadhon ann an gamhlas, an ni a b' ^2X)irt-^^^^^^® 
chur as leth Chaomhain ach na bha chum a chhù. Bhi^^*" *^^ 
nieas air Caomhan an àigh. Dh' èisd a threud le airxJ^^'^^l^^e 
agus furachas mòr ris, oir bu taitneach a ghuth. Thui-JJ'-^-^^t 
a chòmhradh o bnilibh mar bhraona do 'n drùchd ai:>^ -.^^^ 
na blàithibh maoth. Bha spiorad Chaomhain màld^s-fc^^^, 
iriosaL Bha a chridhe fiùranta caoin. Ach ma bha ■^^^ e 

iinn an tomlias mòr caoin, màlda, bha e ann an tomhas • -a^-s a 
b' àirde meath-chridheach, gealtach. Mur a dìiisgeadh t ^ ^ 
ghuth ciìiin an t-uan as a shuain, cha robh do mhisnicH^^-*^^" 
aige a ghuth a thogail gu colgarra àrd, seadh eadhon geo-'^^'S^ 
robh an leòmhann no 'n sionnach dlìith, ged chitheadh ► ^^.^ 
caora bhochd amaideach a' dol air seacharan chum bil» X ^ ^"® 
nan creag, no gu coire sgithich nan dris ; cha deanadlC -fc> "" 
Caomhan màlda ach sanas sèimh sìtheil a thoirt à.o\\A\Mr^^^^^ 
air eagal an cur gu p^eilt, no oidheirp shaothaireach s. ^ 

thoirt as an dèigh: b' fhèarr leis leigeil leo siubhal mar s- ^ a 
V àill leo agus gabhail air an aghart nan siubhal seacli-^-^^^"^' 
aranach gòrach. Labhair e riutha gu tric mu chas-^ _^as- 
chreagaibh arda cunnartach ; labhair e riutha aiT:^: -^^[J 
sgitheach 's an dris a sheachnadh ; dh' iarr e orra fuireacbA ^^ ^^ 
o bhilibh nan sgàimeach àrd, agus o bhruachaibh corraclrX^^^ 
nan eas : ach air eagal corruich a chur air a threud, rinin-*^ ^T^ 
e so uile ann am briathraibh ooitchionn. Cha d' thubh- -^^ 
airt e ri h-aon seach aon diubh, 'S tusa a' chaora sheachar-^^^^-f,^' 
riiach, 's tusa tha a' tathaich coire nan dreas, is tusa eile^^ ^ ^ 
tha ag iarraidh bruaich an eas ud thall. Labhradh e^^ ® 
riutha gu coitchionn mu thimchioll neart an leòmhainn.^* ^*!^ 
agus mu sheoltachd charach an t-sionnaich; ach cha robh-^^_^. 
do mhisnich aige na theireadh ris a' chaoirich so, no ris-^^^ ^ 
an aon eile, Tha thusa gu h-àraid ann an cunnart mòr. - ^^^^ " 
Cha b' urrainn da a chantainn ri aon seach a h-aon diubh, -- -^ ' 
Tha an leòmhann no an sionnach sa' cheart àite do 'ni ^ ■ 
bheil a mhiann ortsa air an àm so triall. Cha 'n e idir ^^ 
gu'n robh Caomhan gun ghràdh do 'n treud; ach bha -^^ 
eagal air oilbheum a thoirt doibh, agus bha e fein deònach -^ 
air a bheatha chur seachad gu ciùin, sàmhach. Chreid a '"^ 
threud gu'n robh gràdh anabarrach aige orra, a chionn 
nach do chronuich e iad, a^s bha gràdh acasan air. Bha 
iad, a' chuid bu lìonmhoire dhiubh 'nan treud soirbh, 
sàmhach; agus ged nach robh Caomhan eudmhor. 

iomagumeach, smachdail, cha robh e uile gu lèir dearmad- 
ach, leasg. An àite bhi dèigheil air barrachd a dheanamh, 
bha e sona gu'n d' rinn e na h-uiread. Tliug e t;iing do 
Dhia gu'n robh a shaothair co feuniail, gun ag.irtaii coguis 
nach robh e 'deanamh na dh' fheudaah e. Biia na h-uiie 
m'a thimchioll toilichte le Caomhan; cha robh focal 'na 
aghaidh ; bha a chhìi anns gach gleann niun cuairt. 
Smuaintich e air aodhairibh eile. " Mur 'eil mi rompa," 
ars' esan, " tha mi a dh' aon chuid suas riutha." Bha 
e làn-thoihchte leis fèin; agus smuaintich e gu'n robh 
Dia, mar an ceudna, toilichte. Mar so chuir Caomhan 
seachad a làithean, — là a' falbh, agus là a' tighinn ; agus 
bha a dhòchas, 'nuair a dh' fhosgladh e a shìiilean ann an 
sìorruidheachd, gum b' ann ann an glòir, agus gum b' i 
so an fhàilte sholasach, Thig, a dhe.igh sheirbhisich, 
sealbhaich an rìoghachd a dh uidlieamaicheadii air do 
shon mun do leagadh bun-steigh an t-saoghail. 

A chridhe làn do na smuaintibh sòlasach sin, dhìrich 
e, air feasgar àilhdh samhraidh, uchd na beinne, a 
choimhead na grèine 'dol fodha sa' chuan. '' O ! cia 
sona," ars' esan, an duine sin a ghabhas gu tàmh agiis a 
dh' fhàgas an saoghal so mar tha 'n lòchran glòrìnhor sin 
a' dol gu clos san anmoch. Is sona esan, gii dearbh, a 
tha 'luiane mar a' ghrian ann an sìth an deiirh a chuairt 
a ruith; agus a luidh mar a' ghrian gu oiridh a rithist, 
lo àilleachd a's soillse a's glòrmhoire ann an saoghal eile. 
Ou ma h-ann mar sin a thig m' fheasgar-sa, agus mar sin 
a dh' èircas mise air maduinn na h-aiseirigh ! 

Cha luaithe labhair e na briathra sin na chual' e, mar 
g\mi b' ann, aingeal an anmoich feadh dhuilleach nan 
craobh air a chìil. xi.ionndaidh e agus faicear " Bith " 
no " Urra" àilHdh aig an robh aogas ni bu dieachmhoire 
agus ni bu mhàlda na ìrath efreine an anmoich air an robh 
e o chionn tamuill a' beachdachadh. Bha 'eideadh mar 
aile fìor-ghlan nan speur, — a ghuth co tlàth. fharasda, 
fhòil ri fuaim dheireannach na.n teud air a' chlàrsach 
bhinn, 'nuair thogas òigh a' chiìiil air falbh a làmh. — 
Lùb Caomhan a cheann gu làr — focal cha d' thhinig as a 
bheul. " Sìth dhuit/' ars' an t-aingeal. Uaith so, ged 
bha uamhas naomh air a chridhe. cha robh o^eilt. 

" A Chaomhain," a^s' an t-aingeal, '' beachdaich air a' 
ghleann ud shìos, agus thoir fainear na chì thu.*' 

Thionndaidh Caomhan ris a' ghleann, agns bheachdaich 
e gu geurj Bha solus ni bu shoilleire na gath-grèine a 
mheadhon-latha a' deàrsadh air cluaintibh a' ghUnne. 
Ann an soiilse an t-soluis so, chunnaic e aitreabh 'ga 
togail a thug bàrr ann an àilleachd 's ann an dreach air 
teampull Sholaimh no pàilliun Thadmoir an Fhàsaich. 

Jiha deich mìle agus deich uair deich mìle làmh a' 
comh oibreachadh chum a togail; agus ceart mar bha e 
fathast a' beachdachadh oirre, bha i, mar gum biodh i 
cheana ullamh crìochnaichte. Mhothuich e slochd mòr 
air 'ullachadh ann an aigean a' ghhnne, agus sios san 
t-slochd sin* bha gach ni gun fheum, fuigheall nan clach, 
an aoil agus na gainmhiche gu lèir air an tilgeadh. Bha 
'm fìodh a bh' aig an luchd-oibre mar lobhtaichibh- 
seasaimh mu thimchioU na h-aitreabh, air an robh na 
clachan air an snaidheadh agus air an uidheama<;hadh,. 
gach aon air son a h-àite fèm, fhathast gun toirt as a 
chèile; agus dh' fheòraicheadh do 'n Ard-fliear-togail ciod 
a dheanadh iad dliiìibh. '' Gabh," ars' esan, " a' chuid a'a 
feàrr dhiubh agus dean puist dhiubh ann am Phàilhun, 
far an seas iad gu sìorruidh ; ach a' chuid eile, cha 'n 'eil 
barrachd feum againn dhiubh, cha 'n 'eil feum ni 's mò 
aiintji; tilg iad far na chàirich thu am fuigheall eile, agus 
anns an ionad sin loisg iad leis an teine a's sgaitiche. ' 
Cha luaithe thugadh an àithne seachad, na aii' ball thòis- 
icheadh air a cur an gnìomh. Sail an deigh saile thugadh 
a nìos ; bha iad air au de:ilachadh o chèile, am maith a^^us 
an t-olc ; cuid chuni a biii nam puist san teampidl, cuid 
chiim bhi air an tilgeil san t-slochd. Mar a làimhsich 
iad a h-aon do na sailthean sin, agus mar bha iad 'ga cur 
gu taobh air son a losgadh san t-slochd, dh' fhairich 
C.iomhan a chruth uile a" criothnachadh ; ghra^i chlisg e 
le oillt, mar gum biodh deich mlle droch spiorad an taobh 
a sli«^-h dhelh ; thàinifif tuainealaich a:^us uamhais 'na 
che mii ; thjnodh e iii^ich fo oillt, " O ! mo Dhia ! caomhain, 
sàbhriil mi ! tròcair do m' anam, O Thigheama! mur 'eil 
e nis ro-anmoch tròcair a ghuidhe agus ìirnuigh a 
dheanamh \" 

" Nam biodh e ro-anmoch,'' ars' an t-aitigeal, " agiLs 
nam biodh là na tròcair gu brath seachad, cha robh mise 
air mo chur air teachdaireachd naif gràs do d' ionnsuidh. 
Cha 'n 'eil do latha uiie gu lèir seachad. Eisd, bi gUc^ 
agus gabh rabhadh." 

" Och ! mo thruaighe mi, O Dhe ! ciod a's ci<ill do na 
<;huniiaic mi? Tha càileiginn do mhothnchadli agam mu 
sheadh an taisbein so. Labhair, aingeil an àigh ! agus 
^'n deònaichear dhòmhsa gràs chum èisdeachd. " 

" An aitreabh a chunnaic thu,' ars' an t-aingeal, '' 'si 

sin Eaglais Dhè, agus is iad aodhaiiean an t-sluaigh, na 

meadhonan tha e a' cleachdadh clium a togail. Mòran 

-diubh an dèigh dhoibh saoithreachadh ann an togail na 

h-aitreabh so, ach nach robh co dlchiollach, eudmhor, 

^ùrachdach 's a dh' fheudadh iad, agus mar bu chòir 

<lhoibh a bhi, do bhrìgh nach 'eil feum tuilleadh orra, tha 

iad air an dìteadh. Chunnaic mi do chunnart-s:i ; ghreas 

nni thoirt sanais duit, dh' oiUtich mi 'nuair mhothuich mi 

-do d' leisg, do d' dhì-misnich, agus do 'n bheag saothair 

^ bha thu b! cleachdadh. Cha 'n fhoghain duit a bhi 

l)eusach, ciìiin, màlda ; 's èiginn duit, mar an ceudna, bhi 

•ciùrachdach, treun, furachail, smachdail. Nach do spìon 

^mi thu mar aithne as an teine? Imich ann aii sìth, 

^^uimhnich do chunnart, bi deanadach, dàna. Bi ann ad 

^fhear-cronuchaidh co maith 's nad fhear-comhfhurtachd. 

IBi eudmhor nam b' àiU leat a bhi ann ad phost snasmhor, 

nbuan, ann am pàilliun dreachmhor an Ard-Rìgh ! 

Dh' amhairc Caomhan. Cha robh 'n urra spioradail 
^'a fhaicinn! sgaoil e a sgiathan airgiodach àillidb, agus 
^hiubhail air imeachd na gaoithe gu nèamh. Bha 'fhuaim 
^iar chiiìin-thorman an uillt 'an gleann Lòra nan sruth, 
^nuair chluinnear e gu borbhanach, sèimh, air oiteag na 
A-oidhche. 



FAOGHAID AN FHEIDH. 

^u chiiìin, àiUidh a' mhaduinn air an cualas tathunn nan 
gadhar ann an àird Choire Lùnndai. Dhùisg am fiadh 
air a leabaidh luachrach, thog e 'cheann fiadhaich, chuar 
-e 'n fhuaim a tighinn air àile glan nam beann. Dh' fhàg 
e 'leaba luachrach san lagan uaigneach aig bun nan stiìc, 
^s thug e air troimh 'n aisridh chumhaing, chas, gu bearr- 
adh nan creag. Le 'chuinnein fìadhta san t-soirbheas, 
agus a chròc chabarach àrd r'a faicinn eadar iad 's fàire, 
mhothaich an t-sealg do'n fhiadh. Sheas e car tamuill, — 



182 

ceò glas, tana na maidne a' snàmh seachad air, — sheas im 
laoch, ag amharc, mar gum b ann, le tàir air an fhaughaid 
mhall-shiùbhlach a bha teachd air a thòir; ach co luath 
^s a thog iad ri uchd na sgkirneich air "aisridli chorraich 
fèin, thàr e as. Siìibhlar gu eutrom, uallach, troi'n 
mhointich 's mu ghuailiibh blieann ag iarraidh dubhan\ 
agus dìomhaireachd na coille ann an gleann a' bharraich. 
Ann an làn-earbsa à 'chail agus a hiathas fein, piliear gu 
grad air an t-shghe cheudna, a ruith calg-dhìreach an 
coinneamh na seilg. Anns gach car a's iùb a's iathadh, 
tha "n fiiaoghaid 'ga lorgachadh agus gu dian air a thòir. 
Tnionndaidli e romhpa agus thugar as le luathas nan 
eang, gu dian, siiibhlach. Leagar a chròca mòra air a 
dhruim, agus sìnear as le luathas na gaoithe, làn-earbsach 
'na his fein, agus suarach mu'n fhaoghaid fhaoin a bha 
'ga ruagadh. Tha na gadhair mall, ach neo-mhearachdach 
air luirg. Troimh mhòinteich a's bhruthaichibh, troimh 
choille "s troimh dhoire, troimh 'n fhrìdh uile gu seasmhach 
neo-sgìtheil, faic iad ah' a luirg. Tha e nan sealladh, 
chual e 'n tathunn, agus thug e as le luathas ùr. Faic 
e 'na dheann-ruith sìos troi'n ciioire, a mach troimh bheal- 
ach nam bò, uìmn troinih shlochd nan sionnach, suas ri 
uchd a' mhill àird, agus faidheòidh, gabhar fasgadh agus 
tàirngear 'anail ann an doire na Beinne-mòire. Ach ciod 
so an fhuaim tha 'ga ruigheachd? Feuch an fhaoghaid a 
nis gu teann a' dlìithachadh ! Air a luirg tha gach gadhar 
a' ruith ; agus tha mac-talla o gach craig a' freagairt d'an. 
tathunn. Ghabh am fìadh mòr-eagal, agus teichear air 
toir na greigh. Am measg chàich, air leis gum biodh e 
tèaruinte, ach iadsan suarach mu'n chor anns am faic iad 
e, seachnaidh e agus fograidh as a' ghreigh e gu tur. 
Air a thrèigsinn le gach aon, agus fuaim nan gadhar 'na 
chluais, tha e fo uamhas, tha e 'chsgeadh, tha e 'togail 
air a rithist, agus le uile luathas agus lìis nan eang, tha e 
'teicheadh 's gun fhios c'àite. Tha ^chail, a chridhe, a 
spiorad uile anns an t-siubhal. Mo thruaighe ! 's diomhain 
a shaothair. Tha tathunn na h-oiUt a' dliithachadh, tha 
iad san t-sealladh, dh' fhalbh a mhisneach, tha 'chail •lir 
fannachadh, thainisf a luathas gu moille. Faic e san 
lagan ud thall a' saoithreachadh troi'n allt le ceum 
anmhunn, le gluasad na criibaiche. Tha uaislean na 
seilg, tha luchd na faoghaid a' mothuchadh dha so, èisd 

an iolach àrd ! tÈa beothachadh ùr ann an tathnnn nan 
gadhar, tha iad aige ! ciod so nì e? Cha 'n 'eil fàth 
dòchais. Fo chuthach theich an t-eagal, thionndaidh an 
laoch cabrach, 'an taic stuic seana chr.ipibhe dharaich, 
seasar, 's cuirear an fhaogiiaid uile gu dìilan. Faic a' 
cheud ghadhar glas a ràinig e, air bàrr a chroice, èisd 
donnalaich nan con! — tha 'm fraoch doarg le 'm fuil, 's 
tha ladhair an fhèidh a' saltairt 'nan gaorr, tha 'dhòchas 
a rithist air dìisgadh, thug e aona chruinn-leum àrd thairis 
orra agus a mach uapa f huair e : ach mo thruaighe ! b' i 
so an oidheirp mu dheireadh, tha iad fhathast 'na dheìgh, 
cha 'n eil tèaruinteachd dha air tìr ; leigear e f èin a mach 
air an t-sruth agus gabhar gu snàmh. Bha eilean boidh- 
each coillteach a mach o thìr, agus deanar g'a ionnsuidh; 
ràinig e 'n tràigh, air a chlaoidh gu goirt, gun chàil gun 
mhisneach a' feitheamh na faoo^haid, faic e a' fannachadh 
le sgìos, agus ag ospagaich le geilt. Tha n t-sealg dlùth ; 
thogadh caithream na buaidh ; tha 'n deur nach robh 
riamh roimhe air an t-siiil a nis a' tuiteam ; tha e 'gabhail 
aon sealladh eile air a' choille 's air an doire air an robh 
e eòlach 's a thaoghail e ann an làithibh a shonais. Slàn 
leò gu bràth ! — ^A chaoidh cha siubhail e iad ; tha luchd 
a chasgairt a nis r'a thaobh ; strìgh cha 'n 'eil 'na chomas ; 
tha 'm buille dol g'a bhualadh ; ach cò è uasal an àigh tha 
le aon fhocal a' smachdachadh na faoghaid? cò^ è tha 
tighinn a nìos 'na dhian-ruith, tha 'faicinn an fhèidh, tha 
'gabhail truais? Cò e tha gairm, " Leigibh as e!" Faic 
gach gadhar air a cheangal suas ; tha luchd na seilge 
balbh, 'nan tosd ; tha cead nam beann aig an fhiadh ; 
tha saorsa agus sìth, fasgadh agus tèaruinteachd a nis 
'na shiubhal 's 'na ghluasad ! Ach cò è an t-uasal àrd ? 
Thà an Rlgh d' am buin a' bheinn — rìgh na dùthcha, 's e 
thubhairt, Caomhnaibh am fiadh; thugaibh saorsa dha! 

A leughadair ! èisd agus thoir fainear : tha gUocas r'a 
tharruing o Fhaoghaid an Fhèidh. 

An cual' thu riamh iomradh air, no 'n d' fhiosrach thu 
fein faoghaid an anama le lagh Dhè — mar tha 'n t-anam 
air a chur air theicheadh o gach tèaruinteachd bhreugaoh, 
mheallta, le iarrtais an lagha air a thoir, o àite gu àite, 
aig faidheòidh am bheil an t-anam air a shaoradh o fhèin- 
earbsa, agus air a tharruing gu a dhòchas uile chur ann 
an Criosd agus annsan amhàin airson tèaruinteachd. 



i 

_ Tha a. duine air a dhùsgadh gu ioxnaguin mu chor 
'anama, an lorg so tha e a' treigsinn a dhroch cleachd- 
ainnean agus a ghnìomhara aindiadhaidh. Tha e faicill> 
each mu latha na sàbaid, cha dean e lochd no eucoir air 
a choimheàrsnach, ach tha 'n Lagh ag ìnnseadh dha nach 
leòir 80, gu.bheil tuilleadh na ùmhlachd do 'n t-seòrsa so 
feumail, nach leòir sgur do 'n olc, gur h-èiginn maith 
fhoghlimi agus a dheanamh. Tha e a nis a' ciu* roimhe 
bhi 'na dhuine nuadh, tha e tòiseachadh air naomhachd 
a leantumn agus gnìomhara maith a dheanamh, tha e ri 
ùmuigh, tha e 'dol a dh' èisdeachd focal Dhè, tha e gu 
cìiramach, faicilleach a' feitheamh air uile òrduighibh an 
t-soisgeil agus air meadhonaibh gràis, tha dìiil aige gu 
bheil e tèaruinte ; ach, mo thruaighe ! ann an ìiine gheàrr 
's lèir dha gu bheil so uile diomhain. Tha atharrachadh 
air an duine o'n leth a muigh, ach cha 'n 'eil atharrachadli 
air bith air an duine anns an leth a stigh. Tha e nis ag 
amharc air cor a chridhe, tha e 'saoithreachadh uabhar a 
chridhe a chumail fo smachd, agus 'ana-mianna gu lèir a 
cheannsachadh, agus peacadh spioradail fhuadach o 
'anam. A dh' aindeoin gach faicill agus furachras tha 
'choguis a' strìgh 'na aghaidh, tha 'n lagh air a thòir, cha 
'n 'eil fois no sìth, no tàmh aige, tha e dearmadach air a 
dhleasdanais a thaobh-eiginn, no ciontach ann am peac- 
adh ; tha tathimn an lagha as a dhèigh, tha e 'g èisdeachd 
na fuaim — 'S mallaichte esan nach 'eil a' deanamh na 
h-uile nithe, agus a' buadhachadh air an lagh gu h-uile, 
agus air no h-uile nithibh tha sgrìobhta san lagh. Tha 
a chreuchdan air am fosgladh as ùr, tha cimgaidh-leigheis 
lir a dhìth air. Chum Dia a dheanamh rèidh ris, agus 
chum deanamh suas airson a pheacannaibh, tha e 'g a 
àicheadh fèin ; tha e 'toirt dhèiroean gu neo-obann do na 
bochdaibh ; tha e ag osnaich gu tròm ; silidh a dheòir gu 
frasach; ach, am foghain so? 'Bheil ìobairt-reite 'n so 
nile? Am measg gach deanadas agus gnìomh a rinn e, 
bha 'chridhe agus anam gun atharrachadli, gun chaoch- 
ladh. Ciod a ni e'^ Dìol cha 'n 'eil 'na chomas, dèirc 
iarraidh 's nàr leis, b' àiU leis a bhi air a thèamadh, ach 
cha 'n urradh dha strìochdadh do ghràs saor an t-soisgeil. 
Chum fois fhaotainn d'a anam tha e a' tionndadh a shìil 
chum nèamh, agus chum an Fhir-shaoraidh ghràsmhoir, 
cha 'n ann uile gu lèir chum earbsadh as, no air 'fhir- 

eantachd gu h-uile, ach chimi fhaotainn uaithe na dh' 
fhòghnas mar ris na tha aige fèin. Fois cha n 'eil e 
fhathast a' faotainn ; tha 'n làgh air a thòir, agus 'ga 
lorgachadh o aon tèaruinteachd agus o aon fhasgadh gu 
fasgadh eile; tha 'n fhuaim eagalach o àm gu h-àm 'ga 
ruigheachd agus 'ga dhùsgadh le oiUt. 'S mallaichte 
esan nach 'eil seasmhach anns na h-uile nithibh 'gan 
deanamh, mallaichte esan a tha tighinn an deigh-làimh 
ann an coimhead an lagha gu h-iomlan. Tha a dhòchas 
'ga fhàgail; tha e 'toirt cèill, ciod a nì e? Dh' fheuch e 
gach dòigh, chleachd e gach oidheirp ; tha gach deuchainn 
mar fhigheachan an damhan-alluidh ; tha dhòchas mar 
neach a tha toirt suas na deò ; tha 'anam air a ruith gu 
dian leis an lagh, air a chur gu geilt agus oillt, air a thoirt 
gu dorsaibh a bhàis, gu bruaich an ann-dòchais. Faic 
an duine truagh san dus; tha e balbh, ciontacli ; a cheud 
fhocal, A Dhè dean tròcair orm s mi peacach a' d' làthair. 
A nis, feuch ! Prionnsa na Sìth, Tigheama na fìreantachd, 
a' teachd chum a theasraiginn agus a thèarnadh : eisd an 
guth, *' O Israeil, sgrios thu thu fèin, ach annam-sa tha 
do chobhair." Air a ruagadh mar a bha 'm fiadii o àite 
gu àite, o gach fasgadh agus ionad-dìon, tha e air a 
tharruing leis an Spiorad Naomh, agus a' teachd fo sgìos 
agus fo thròm-eallaich chimi Chriosd, làn-fhiosrach air 
peacannaibh a nàduir agus peacannaibh a bheatha, agus 
a dhleasdanais, tha e air 'irioslachadh fa chomhair Dhe, 
cha 'n 'eil dòchas 'na anam ach trid Chriosd agus esan 
air a cheusadh. 'Se Criosd 'uile iarratas agus uile 
shlàinte; tha e le iongantas ag èisdeachd an fhocail 
shnlasaich sin, Esan a thig do m ionnsuidh-sa, cha dean 
mi air chor air bith a thilgeadh a mach. Tha creidimh 
air a dhùsgadh 'na chridhe, 'an deigh iomad comh-;trì 
-agus deuchainn, tha e air a thoirt gu creidsinn gu'n do 
bhàsaich an Tì a's àirde na ionad, agus gu'n robh e 
Timhal chimi esan fhìreanachadh ; gu bheil uile shaoibhreis 
beatha agus bàs Chriosd air an tasgaidh suas airson 
pheacach, airson a' pheacaich a's mò, eadhon air a shonsan. 
Trid cumhachd a' chreidimh so, 'an lorg gabhail ri Criosd, 
-agus sochairean a shaorsa, tha a chridhe air a ghhmadli 
agus air a bheothachadh ; tha e a' fuathachadh gach 
droch shlighe agus air 'uidheamachadh air son gach ni 
maith. Thigeadh buaireannan 'na charaibh, tha e 'fact- 

ainn neart o'n t-Slànuighear ; tha e 'cur an aghaidh 
Shatain, agiis tha e dìleas chum bàis. Ged tha coirb- 
eachd 'ga tiiruailleiidh tha e a' teiche:idb thun an fhuarain 
a dh' fhosgladh airson neo-ghloine. Tha e gach là agus 
uair a' dol chiun fola a' chrathaidh ; tha e 'g eisdeachd 
guth Dhe ag radii, Tha mi 'n sìth ris, leig as e ! — fhuair 
niise saorsa dha; — agus 'an lorg so tha e 'g imeachd air 
a thui*us, a dheananih sòlais ann an Dia a shlàinte. 



LEABHAR-LANN A' CHRIOSDUIDH. 

Tha nis dà mhìle agus ochd ceud bUadhna o'n thubhairt 
Righ Solamh, " Air mòran leabhraichean a dheanamh cha 
'n 'eil crìoch ; agus tha mòran leughaidh 'na sgìos do 'n 
fheòil." Ma bha so fior ann an làithibh Sholaimh, tha 
e .gu mòr ni 's fìrinniche anns na lìnntibh so. Tha do 
leabhraichean iir a' tighinn a mach na h-uile latha nach 
'eil e 'n comas a h-aon air bith eòlas fhaotainn air a li-aon 
sa' mhìle dhiubh ; agus da rìreadh is suarach an call, oir 
's beag a's fiach a chuid a's mò dhiubh. Ged bhiodh e 
'n comas duine am faotainn uile agus an leughadh uile, bu 
bhochd an caithe-beatha dha a làithean a chur seachad 
san t-saothair dhiomhain. Cha 'n e nach 'eil iomad 
leabhar maith a' teachd a mach, agus is fhada ghabh e 
uamsa tàir a dheanamh orra, no an diomoladh. Bu chòir 
dhuÌQn a bhi taingeil airson an tomhais mhòir fhiosrach- 
aidh agus eòlais tha nis r'a fhaotainn o leabhraichibh, 
agus an comas tha aig daoine bochda nis cuid diubh a 
leughadh. Ach ann an leughadh a' chuid a's fearr 
dhiubh, 's iomchuidh do dhuine bhi 'na earalas. Tha 
barailean mearachdach ann am mòran diubh, agus tha e 
duiHch air uairibh am moll fhasgnadh o'n chruineachd — 
an fhìrinn o'n chuid tha mearachdach. Tha h-uile gnè 
eòlais tha feumail chum ar deanamh sona r'a fhaotainn 
ann an ceithu' leabhraichean luachmhor air am feud gach 
duine bochd ruigheachd, — ceithir leabhraichean tha air 
an ullachadh le ar Cruith-fhear gràsmhor air ar son, agus 
air am feud sinn a bhi 'beachdachadh o àm ar n-òige gu 
sean aois, agus gidlieadh nithe ùr fhaotainn annta do 
ghnàth. Tha cheud aon do na ceithir leabhraichean so^ 

saor, furasda ghiùlan, soirbh r'a fhaotainn, agus tha n 
duine 's bochda san dùthaich gun leisgeul mur eil e aige. 
Tha an trì eile do ghnàth fa chomhair ar sìil, fosgailte 
mur coinneamh, agus 'gan tairgseadh fein d' ar beachd 
anns gach àite 'n urradh dhuinn a bhi feadli farsuingeachd 
c\n t-saoghail. 

'Se choud leabhar tha ann am bheachd, am Biobull, 

^n leabhar prìseil anns am bheil na tha sinn r'a chreidsinu 

iTiU thimchioll Dhc, agus an dleasnas tha Dia ag iarraidli 

slìv mac an duine. Tha na teagasgan naomh, na fìrinnean 

Tiiòra, a' chainnt àrd, dhreachmhor, bhuadhmhor anns am 

l)heil na fìrinnean sin air an cui' sìos, a' dearbhadh gu 

T)heil an leabhar so air a dheachdadh leis an Spiorad 

INaomh. Cha 'n 'eil e dad ni 's soiUeire gur h-e Dia a 

ohruthaich a' ghrian, agus a chàirich i shuas san iarmailt, 

na gui' h-e thug seachad am Blobull. Tha a lànachd 

s,gus 'iomlanachd ag ìnnseadh cò is ìighdar dha. Anns 

sn ionmhas luachmhor so, tha uUachadh airson gach cor 

^gus càs — ^geallaidhnean freagarrach do gach buaireadii. 

-Anns an leabhar phrìseil so tha bainne airson naoidh- 

^anaibh — ^biadh airson dhaoinibh làidir — cungaidh-leigheis 

cio'n euslan — ^faothachadh agus suaimlmeas do'n mhuinntir 

sgìth. San leabhar so tha eachdraidh hnntean agus 

X"ìogh.achdan, agus fìosrachadh o thiis an t-saoghail. Esan 

a leughas an leabhar so gu ciiramach, feudaidh e a chor 

f èin, a bhuaireannan, a dheuchainnean, a chunnart, agus 

^ dhleasdanais fhaicinn, air an càramh co fìrinneach m"a 

dioinneamh, agus air an cuimseachadh a mach, 's ged 

x*obh an t-iomlan sgrìobhta air a shon fèin amhàin. Ged 

tha doimhneachd agus dìomhaireachd san leabhar so nach 

Tarrainn an t-aon a's fòghluimte air aghaidh an t-saoghaii 

a, tliuigsinn gu ceart, tha ann ni 's leòir anns an àm 

cheudna, airson an aoin a's aineolaiche agus aig an lugha 

'"bheil do dh' fhoghlum an t-saoghail so. Ma tha mòran 

'gR leughadh nach 'eil a' buannachadh gliocais, 's ann do 

thrìgh gu bheil iad a' deanamh tàir air earail an leabhair 

tha ag iarraidh orra cumhachd an Spioraid Naoimh a 

ghtddhe chum gu'n tàirngeadh iad maith agus tairbh':^ 

Xiaithe. ladsan a dh' iarras stitiradh agxis còmhnadh an 

Spioraid, bidh na seulachan air am bristeadh dhoibh, an 

sgàil air a tarruing gu taobh, agus shghe na slàinte air a 

deanamh taisbeanta. 'S e so an leabhar tha comasach air 

ar deanamh glic chum slàinte, agus òglach Dhè dheanaiJiL 
coimhHonta, lan-deas chum gach uile dheagh oibre. 

'S e an dara lcabhar ann an leabhar-lann an diiliio 
bhochd, Leabhar mor na Cruitheacitd, Tha na 
nèamhan a' foiilseachadh glòir Dhe, agus na speuran a' 
taisbeanadh gnìomhara a làmh — agus cha 'n 'eil e coma^- 
ach dhuinn beachdachadh air nì no àite gun mhothuchadh 
do mhìle agus deich mìle dcarbhadh air gliocas, cumhachd, 
niaitheas, agus làthaireaclid Dhe. Tha Dia air a leigeil 
ris anns na nithibh a's higha co maith 's anns na nithibh 
a"s mò. Tha a' ghrian, agus a' mheanbh chuileig, an 
domhan mòr agus a' bliileag iiieòir a's faoine, a' gairm a 
bhith agus a' foillseachadh 'iomlanachd. Ach ged tha 'n 
leabhar so fa chomhair muinntir an t-saoghail gu h-uile, 
cha 'n 'eil iad comasach le fòghlum nàduir a leughadh. 
'Se am Bìobull iuchair an leabhair so, agus as eugmhais 
na h-iuchrach so cha 'n 'eil e comasach do dhuine air bith 
a leughadh no a thuigsinn. Bha 'n leabhar so, 'se sin 
lcabhar mòr na cruitheachd, fossfailte do na Cinnich, ach 
cha do thuig iad e, agus cha d' fhuair iad a mach eò rinn 
e — ni mò a gheibh aon air bith nach gabh air tiis am 
Bìobull. ladsan tha eòlach air Dia a' Bhìobuill tha iad 
a' faotainn tlachd ann am beachdachadh air leabhar na 
cruithea<3hd, agus is lèir dhoibh a bhuaidheannan ann an 
oibribh a làmh. Tha creidmheich a' faotainn fiosrachaidh 
anns gach duilleig do 'n leabhar so. Miu* 'eil iad 'nan 
speuradairean fòghluimte do rèir nòs an t^saoghail-sa, 
gidheadh, le beachdachadh air na speuraibh ann an 
leabhar na cruitheachd, air a' ghrèin, air a' ghealaich agus 
air lìonmhorachd nan rionnag, a^s nan reulta, tha iad a' 
fnotainn soilleireachadh air cumhachd, glioca-s, fìreantachd 
agus mòralachd Dhè. Anns a' bhogha-fhrois is leir dhoibh 
comharadh air ciimhnanta gràidh Dhe ; ann an glòir na 
greine chì iad samhladh air glòir Greine na Fìreantaehd, 
tobar na beatha agus an t-soluis do 'n anam. Anns gach 
cuspair air am beachdaich iad, tha iad a' faicinn nì-eiginn 
tha 'tarruing an smuaintean chum losa agus a' soilleir- 
eachadh feum spioradail nan gealladh spioradail doibh. 
Dhoibhsan aig am bheil gràdh do'n Bhìobull tha leabhar 
na cruitheachd lòm-làn do theagasg agus do dh' fhiosr- 
achadh. 

'S e an treas leabhar tha air a dheasachadh air son 
an duine bhochd, agus leis am bheil iadsan air am bheil , 
eagal an Tighearna air an deanamh ghc, se sin Leabhalc 
AN Fhreasdail. Tha 'n leabhar so mar an ceudna do- 
thuigsinn leòsan tha aineolach air a' Bhìobuil. Ann an 
leabhar an Fhreasdail tna na h-uile nithe tha sa' Bhìobull 
air an leigeil ris duinn, tha sinn 'gam faiciiin a' ta<jhairt 
fa chomhair ar sìil. Tha 'n creidmheach a h-uile là a' 
faotainn dearbhadh ann am buntainneas freasdail Dhe, 
aii* a chùrani, a choimlmeas, agus air a ghràdh. An lorg 
so tha a chridhe socruichte, agus tha 'earbsa ann an Dia. 
Am feadh a tha- muinntir eile air an luasgadh air aghaidh 
cuan mòr doinionnach an t-saoghail so, mar luing guii 
stiùir gun fliear-eòlais, an eisimeil gaoithe agus fairge, tha 
esan a' seòladh air agliaidh gu ciìiin, tèaruinte, gu 
h-aotrom, buadhmhor, a' deanamh gàirdeachais gu bheil 
Dia ann, agus gur h-ann 'na làimh tha stiìiir an domhain 
mun iath a' ghrian. 'S Elsan Rign nam fìneachan; as 
eugmhais a chead cha 'n fheud an t-eun a's faoine san 
ealtainn tuiteam gu làr, no fuiltein o cheann mhic an 
duine. Leughaibh' leabhar freasdail Dhè, tuigibh e, 
faicibh a làinh anns gach nì, thugaibh chù dha! 

'Se 'n ceathramh leabhar a tha 'n comas an duine 
bhochd a leughadh, 'se sin Leabhar a' Chridhe, an 
leabhar anns am bheil na h-uile nithe tha 'dol air aii 
aghaidh 'nar n-uchd fèin r'a leughadh. Tha cridhe aii 
duine domhain, dorcha ; ach esan a tha eòlach air a' 
Bhìobull, feudaidh e leabhar a' chridhe a leughadh. 'S o 
'm Bìobull iuchair an leabhair so mar an ceudna. Tha 
na h-uile dòigh air am bheil an cridhe air 'oibreacliadh 
no air a ghluasad le peacadh, le Satan, leis an t-saoghal, 
le gràs ann an dìomhaireachd, ann an cuideachd, a latha 
no 'dh' oidhche, ann am bochduinn no ann an saoibhreas, 
tha so uile air a leigeil ris .duibh sa' Bhìobull. Is lìon- 
mhor iad tha uaibhreach ard-bheachdail as an eòlas air 
iomad ni, ach a ta 'na dhèigh so uile tur-aineolach air an 
cridheachaibh fèin. Do bhrìgh gu bheil iad aineolach air 
na Sgriobtuiribh, tha iad aineolach mar an ceudna air an 
cridheachaibh ; cha 'n 'eil togradh no dèigh aca amharc 
a stigh annta, ach tha 'm BìobuU a' teagasg dhuinn, an 
leabhar dorcha, domhain so, a leughadh, a' leigeil ris 
duinn cionfàth agus crìoch ar dòchais, ar n-eagail, ag"^- 

ar deuchainnean. Is beannaichte esan tha, leis af 
Bhìobull 'na làimh, a' leughadh leabhar dorcha a chridho 
fèin. 

Esan a leughas na ceithir leabhraichean sin le cùram, 
mothuchadh, agus toirt fainear, is ghc, e; agus esan air 
an làimh eile, a ni tàir orra agus a dhearmadaicheas an 
leughadh, ged robh fòghlimi an t-saoghal aige tha* e *na 
dhuine bochd, agus 'na dhuine aineolach. Mur 'eil tlachd 
aige do 'n Bhìobull, mur toir e fainear do dh' oibribh na 
cruitheachd, do bhuntainneis an Fhreasdail, agus do dh' 
fhiosrachadh a chridhe fèin, cha 'n 'eil an t-eòlas aige 'ni 
maith dha mar chreutair gèarr-shaoghalach bochd a tha 
'triall troimh n bheatha so chimi sìorruidheachd. Anns 
na ceithir leabhraichean sin a dh' ainmich mi, am Bìobull, 
— Leabhar na Cruitheachd, — Leabhar an Fhreasdail, agus 
Leabhar a' Chridhe, tha ionmhasan ni 's luachmhoiie 
dhàsan a rannsuicheas iad na tha r'am faotainn ann an 
leabhar-lann mòr a' Phàpa san Ròimh. 



MU CHOMUNN BREATUNNACH AGUS CEIN- 
THIREACH A BHIOBUILL. 

Shuidhicheadh a' Chuideachd mhòr so sa' bhliadhna 
1804. 'S e 'n ni àraidh a bha 'nam beachd na Scriobtuire 
naomh a chraobh-sgaoileadh feadh an t-saoghail, ann an 
cainnt gach uathcha, am focal fior-ghlan fèin, gun mhìa- 
eachadh sam bith; is gniomh so mu 'm b' èiginn do gac'? 
neach a bhi aon-sgeulach. Agus thachair e, mar ou 
diigh dhuinn a smuainteachadh, gu'n do cho'-aontaich gach 
gnè Chriosduidhean, ge b' e caochlridh barail a bh' aca 
mu nithibh eile; ann an so choinnich iad gun strì ann an 
càirdeas naomh, mar luchd-leanmhuinn an aon Slànuighir, 
agus dèigheil air an leabhar sin, a bha dhoibh fein co 
prìseil, a chur a mach do dhaoinibh aig nach robh m 
beannachadh ceudna, 's a bha siubhal ann an dorchadas 
agus fo sgàil a' bhàis. Tha saothair a' Chomuinn so a 
nis a' ruigheachd air cèarnaibh iomallach an t>-saoghail ; 
cha 'n 'eil rìoghachd nach cual' iomradh orra, agus is 
gann gu bheil cànain nach 'eil a' labhairt an chù. Cha 'n 
'eil baile-mòr san rìoghachd so air fad, 's cha 'n e sin a 

mhàin, cha 'n 'eil baile-mòr ainmeil air feadh an t-saoghail 

anns nach 'eil cuideachda do 'n t-seòrsa cheudna a nis air 

a suidheachadh, agus a co'-oibreachadh leo ann an spiorad 

a' ghràidh, agus na seirc. 'S gann a dh' fheudar àireamh 

na chuir o! chuideachd ann an Lunnuinn, agus gach 

comunn-còmhnaidh eile a tha 'n diù-dhàimh riutha, a mach 

do Bhìobuill o'n a thòisich iad. Eadar an Seann- 

Tiomnadh agus an Tiomnadh-Nuadh, chuir iad a mach 

-cùig muiUeanaibh gu leth (5,500,000) ann an ceud-gu-leth 

oànmhuinn, ach 'se 'n ni is feumala ahuinne thoirt Ìainear 

^gu'n do chuir iad a mach (moran diubh a nasgaidh, agus 

a,' chuid bu mhò dhiubh air an leth-luach) letliclieud inile 

£ìobull, agus an àireanLti cheudna do 'n Tiomnadh-Nuadh 

£tnn an GaeUc. Faodar a ràdh ann am fìrinn, nach 'eil 

•oainnt air a labhairt air aghaidh an domhain, air a' bheil 

•^òlas againne, nach 'eil focal Dè air a thionndadh innte, 

xio nach 'eil iad a' deanamh deas fa chomhair a dheanamii. 

Is culaidh-iongantais mar dh' fhàs a' chuideachd so, is 

x:nath tha i air a coimeas ris an neul a chunnaic am fear- 

:f aire air shabh Charmeil, ag èiridh as an fhairge, beag 'na 

<5heud thoisea^h, ach a' meudachadh uidh air uidh, gus 

^n do chòmhdaich e aghaidh nan speur. Tha solus an 

'fc-Soisgeil a' buadhachadh an aghaidh gach doilgheadais, 

^ha dorchadas a' teicheadh roimhe, tha rìoghachdan na 

Irà-aird-an-Ear, le 'n slòigh Honmhor a' dìisgadh a chur 

f àilt' air. Tha Innseanaich fhiata America, 's na li eilean- 

^ich a's iomallaiche air aghaidh a' chuain. na Tartaraicii 

Ixiatha, na Ruisianaich ghruamach, na Lochlannaicli. 's 'na 

I-iaplannaich, o'n dachaibh reòdhta fhuaraidli, a' fàilteach- 

^dh beatha an fhocail sin a tha toirt co'-fhurtachd agus 

sòlas do gach rìoghachd a^s neach a ghabhas ris mar 

^liocal na slàinte. 

Tha suidheachadh na talmhainn san àm a' nochdadh 

^n bhoil Dia ag uidheama<jhadh an t-saoghail fa chomhair 

xia h-aimsir ghlòrmhoir agus shona sin 'nuair a chì crìochan 

iomallach an domhain slàinte ar Dè. Tha cairdein an 

Tighearna nis air 'fhoillseachadh ; tha ait-s^eul aoibhinn 

an àigh a' sìor sgaoileadh, tha eadhon a nis fein, " Am 

fàsach agus an talamh tartnihor a' deanamh gàirdeachais, 

bithidh an dìthreabh ait, agus thig i fo biiìàth mar an 

ròs."Greas a Dhè an là an lìon eòlas slàinteil Chriosd an 

saoghal mar tha na h-uisgeachan a' còmhdachadh aigean 

na fairge; aniis am bi aoradh firinneach aii* a thairgseadh 
dhuit-sa o èirigh gu dol fodha na grèine! 

Moladh am pobull thns' a Dhè : 

Moladh gach pobull thu. 
Biodh gàirdeachas air fineachaibh, 

Gu h-ait a' seinn do chliù. . 

Oir ceart-bhreth bheir thu air an t-sluagh, 

Riaghlaidh air thalamh iad. 
Moladh gach pobull thus', a Dhè : 

Moladh iad thu 's gach àit. 



MU BHAS lARLA EARRAGHAIDHEAL SA' 

BHLIADHNA 1685. 

Cha 'n eil fhios gu'n do thaisbeanadh riamh am barrachd 
suidheachaidh, 'agus niòralachd inntinn na nochdadh leis 
an duine mhòr so 'an àm dha dol gu bàs. Mun d'fhàg e 
Caisteal Dhun-Eideann air an là an do chuireadh gu bàs 
e, ghabh e 'dhìnneir aig 'uair ghnàthaichte, le buidheann 
d'a luchd-eòlais, co neo smuaireanach 's a b' àbhaist da. 
A rèir a ghnàth chaidh e a luidhe, agus choidil e gu 
soisneach mu thimchioll leth-uair. Am feadh a bha e 'na 
luidhe, thàinig aon do'n " Chomhairle" aig an robh toil 
giith fhaotainn do'n larla, ris an dubhradh, nach feudadh 
e 'fliaicinn a chionn gu'n robh e 'na luidhe, agus gun 
d' àithn e gun drai^h a chur air. Smuaintich an duine 
nach robh 'n so ach ]eisgeul, agus thuirt e le tinneanas 
gum b' èiginn da 'fhaicinn. Dh' fhosgail iad dorus an 
t-seòmair, agus chunnaic e an t-Iarla 'na chadal co ciùin 
shàmhach 's a chunnaic e aon duine riamh, ged a bha e 
dol gu bàs an ceann beagan uairean. Air dha bhi air a 
ghlacadh le uamhas le 'ghnàthachadh fèin, agus a' chuid 
eile do'n chomhairr a dhìt an t-Iarla gu bàs, ruith e mach 
as dJ Chaisteal, gu tigh caraid a bha dlùth dha, agus thilg 
se e fein, ann an cruaidh-ghleachd eagallach anama, 'na 
shìneadh air leabaidh. Thug a charaid gloin fhìona d'a 
ionnsuidh, a smuainteachadh gu'n d' thàinig laigsinn air 
le tinneas. Dhiiilt e i, ag ràdh, Uam e! Uam e! Cha 

dean sin bonn stà dhomh; chunnaic mi air a' cheart àin 
so an t-Iarr Aodhrach, ann an tròm shuain, a tha mar 
uair no dhà do shìorruidheachd. Ach air mo shonsa — 
dh' fhartluich air tuilleadh a rg,dh. Beagan an dèigh so 
dh' fhàg an t-Iarla 'n Caisteal, agus chaidh e sìos do 
thigh a' Mhòid far am bu ghnàth do luchd na Còmhairle 
cruinneachadh ; agus uaithe sin chum an àite san robh e 
ri fulang. 'Nuajir a dhìrich e suas air bha beagan cainnt 
eadar e fèin agus dà mhinisteir a bha 'frithealadh dha. 
Rinn iad le chèile ùrnuigh air a shon, agus cho'-aontaich 
e fèin le mòr dhìirachd le 'n guidhe. Rinn e fèin an sin 
ùrnuigh. 'Na chainnt do 'n chomh-chr\iinneachadli 
shluaigh a bha san làthair, thuirt e nach bu chòir dhuinn 
tàir a dheanamh air ar deuchainnibh, no fannachadh 
fòdhpa 'nuair a thigeadh iad. Agus nach bu chòir 
dhuinn labhairt gu garg an aghaidh luchd ar dian- 
ruagaidh, no le sodal cealgach oilbheum a thoirt d' ar 
coguis fèin. Chuir e suas ùrnuigh as leth Albuinn agus 
Eirinn, ag guidhe grad chrìoch a thighinn air an àmhghar 
a bha iad b! fulang. Le so chuireadh e crìoch air na bha 
e dol a ràdh; ach chuireadh 'na chuimhne, nach d' thug 
e iomradh air an teaghlach Rìoghail; thuirt e gu'n do 
labhair e uime sin an là a chaidh a dh' fheuchainn; 's 
nach robh nis aige ach a ràdh, gum b' e dìirachd 'anama 
gu'n seasadh iad ris a' Chreidimh Ath-leasaichte. 'Na 
dhèigh sin thionndaidh e riuthasan a bha mun cuairt da, 
agus thuirt e, " Tha dòchas agam nach toir sibh barail 
mhearachdach air mo ghiìilan an diugh; mar tha fiuthaii 
agam fhèin ri maitheanas, tha mi gu saor a' toirt maith 
eanais seachad."An sin ghlaodh aon do na ministeirean le 
guth àrd, " Tha 'm flath treun so a' dol gu bas anns a' 
Chreidimh Ath-leasaichte ; " Cha robh ni 's leòir leis an 
larla an sin, ach ghlaodh e fèin a mach, Nach b' e i 
mhàin gu'n robh e deanamh sin, ach gu'n robh mòr fhuath 
aige air Pàpanachd, air an Eaglais-Shasunnaich, agus air 
gach gnè shaobh-chràbhadh. Ghabh e 'n sin a chead d'a 
chàirdibh, agus thug e càileiginn do chuimhneachan bàis 
d'a chliamhuinn, am '* Moraire Maitland," a gheibheadh 
a nighean agus a clann. An dèigh dha ìirnuigh ghèarr 
a chur suas, thug e 'n sanas air an do shocraich iad 
seachad do 'n fhear aig an robh ^n tuadh-mhillidh na 
làimh, agus le aona bhuiUe bhuin e 'n ceann deth. B" 

U 

amhuil so crìoch dheireannach an duin' ainmeil so. Gu'n 
robh an suidheachadh sona ceudna aig inntinn gach aon 
a chàirear ann an aon hnn no dùthaich, gu fulang le 
geur-leanmhuinn ann an cor co uamhasach agus co 
glòrmhor ! 

CuMHA do'n Iarla Cheudna. 

Tha sgeiil agam dhuibh r'a ìnnseadh, 

'S cha chùis-ghàire, 
Ou'n d' chuireadh ceann-taice nan Gàidheal, 

An staid ìosail. 

Cò chumas còir ris an anmhunn, 

'S e 'na chruadhaig, 
No chumas casg air gach ana^gnàth, 

Tha teachd nuadh oimn? 

Cò chumas còir ris an Eaglais? 

Dh' fhàs i dorcha, 
No chumas a suas luchd-teagaisg, 

Ris na borbaibh? 

Cò chumas an creideamh catharra, 

Suas gu treòrach? 
'S nach d' fhuair Gilleaspuig cead èisdeachd, 

An taic còrach. 

Cò chumas tigheadas greadhnach, 

Gu buan faoilidh, 
'S nach taghail an t-Iarla Duibhneach, 

'S an dùn-Aorach? 

Roghainn nan Albannach uile, 

Do 'n àrd fhine! 
A dhaoine nam biodh spèis do dhuine, 

Bu bheud a mhilleadh ! 

larla duais-mhòr Earraghàidheal, 

Garg an leòmhann, 
Ba mhòr an cridhe dh' fhearaibh Albann, 

Thuil a dhòrtadh! 



195 

Dhaoine ged a fhuair sibh àite, 

Os ceann Cìiirte, 
'S olc a chuir sibh ghocas Alba 

Gu sùrd mhillte. 

Ged a strachd sibh còir gun cheartas, 
'N taichd bhur mì-rùin, 

Theagamh gu n tig là nach fhasa 
Dhuibh g'a dhìoladh. 



CONALTRADH NAN EUN.* 

'NuAiR bha vjrhaelic aig na h-eòin, 

'S a thuigeadli iad glòir nan dàn; 

Bu tric an còmhradh sa' clioill 

Air ioma ponc, ma 's fior am bàrd. 

Thainig pitheid luath na gleadhraich, 

Shuidh i air grod-mheur còsach f èama ; 

Bha 'chomhachag 'na gurach riabhach. 

M'a coinneamh gu ciallach, sàmhach. 

Dh' èirich a' phitheid gu grad; 

Thuirt i, 's i stailceadh a bonn : 

" An tusa sin a . d' mheall air stob ? 

An-uair air do chiod-cheann tròm ! 

Am bi do theanga 'ghnàth fo ghlais, 

'S tu gun luaidh air neach no ni, 

Cho dùinte ri seana-chloich bhric? 

A spuch-shuileach a chuaip gun bhrìgh ! " 

'* Pu-hu-hii-u ! tha thu faoin," 

Ars' eun maol a' mhothair chòir, * 

" Os mis' tha fiosrach sa' chiiis, 

Fheudail ! 's beag an tùr tha 'd ghlòir, 

Cha bheus liumsa ghge-ghlaige, 

Chaoidh cha ghabh mi tlachd do 'n luath-bheul 

Labhraidh mi 'nuair chì mi feum air; 

'S cha choisinn mo bheul dhomh bruaidlein. 

Ach 's tric càch ort fèin a' magadh, 

'S a liuthad glug-mhearachd bristeach 

Thaomas le cladhaireachd fhocal, 

O shìor-chlabar guib gun tuigse." 

* By Ewen M'Lachlaii, Aberdeeii. 

Bu ghreis doibli mar so sa' clionnspoid, 

A' gèarr-bhearradh glòir a chèile; 

Gus 'n do leum a nnas an glas-eun, 

'S rinn esan gach beairt a rèiteach' 

Air gach taobh 'nuair chual' e 'chùis, 

Thuirt e riù le rùn gun chleth : 

" Ma's a fiach mo bhriathran èisdeachd, 

'So mar dhearnainn fèin duibh breth. 

'S ioma barail am measg sluaigh ; 

'S toigh le cuid ni 's fuath le càch ; 

Pàirt their dìreach na ni cìiis, 

'S cuid nach diiraig sgur gu bràth. 

Tha àm gu labhairt, 's àm bhi sàmhach, 

Am gu cràbhadh, 's àm gu cleasachd, 

Am gu bron, a's àm gu h-àbhachd. 

'S lìonmhor iad d' an ainm bhi tuigseach, 

O n tig mìle focal cearbach, 

Còrr uair a mheasadh tu gòrach, 

Le tuille 's aJ chòir do sheanachas ; 

Neach 'g am bi 'theanga fo smachd, 

'S ainmig leis gu'n gluais e lochd : 

Saoilear gum bi 'n t-ùmaidh ghc, 

Nam b' eòl da bhi tric 'na thosd." 



COMHAIRLEAiS EASBUIG CARSWELL D A 
MHAC, ANNS A' BHLIADHNA, 1560. 

Latha bha sinn gu mear, uaibhreach, 
A mhacaidh ud a's guirme sìiil: 
Aon fhocal air leas an anama, 
Gur seirbhe 'bhlas na 'm fèarn' ùr. 

lain a' bhaile so shuas, 
Gur truagh nach tuigeadh tu 'm bàs; 
Nach faic thu fear na h-uaille shìos, 
S am feur uaine trid troi' fàs. 

Ge mòr leat do ghiùdhrain mhuc, 

'S do bhuaile bhuar bhallach, bhreac; 

Uibhir an ubhaill ge beag, 

Cha tèid do 'n uaigh chimihaing leat. 

A dhuine thruaigh ! nach gabh thu eagal ; 
'M faic thu 'n t-eug thugad 'na ruith; 
lonann's bhi air bhòrd na h-uaighe, 
Oed bu tu bu bhuain' air bith. 

'Nuair bheirear uait an ceann-adhairt, 
'S a thèid air fradharc do shiìl; 
Cuiridli iad thu sìnt' air mhaidibh, 
'S cha 'n ann air leabaidh do 'n chlòimh. 

Cuiridh iad thu 'n ciste chumhaing, 
Aona bhrat lìn do bhi mu d' chorp, 
Druim do thighe ri cuinnein do shròine, 
'S cumhang an teach còmhnuidh dhuit. 

Trì slatan a dh' anart margaidh, 
Thèid mu d' chorp, 's gur beag a phrìs ; 
'S bidh do chàirdean, 's do luchd-comuinn, 
'Ga ghearradh mu d' bhonnaibh shìos. 

• 

Togaidh iad thu 'n darna-mhàireach, 
Sluagh m' an seach a' dol f o d' chorp ; 
'Illo ge mòr leat do mhire, 
Nìtear cluich'-na-CiUe ort. 

Carbad beag nach bi do shàth 
Bheir iad leat gu T^eul an t-sluichd ; 
Làmh na ti bu chaomh air uairibh, 
Uir gu tiugh 'ga sluaistreadh ort. 

Bheir iad thu gu beul na h-uaighe 
Gun neart, gun fhradharc, gun lìiths ; 
Do chàirdean a d' dhèigh gu brònach, 
'S fàgar shìos a' d' ònrachd thu. 

A dhuine thruaigh ! nach gabh thu eagal, 
'M faic thu 'n t-eug thugad 'na ruith, 
lonann's bhi air bhòrd na h-uaighe, 
Ged bu tu bu bhuain' air bith. 

AN SOISGEUL FREAGARRACH DO CHOR 

DHAOINIBH. 

Ma ghabhas sinn beachd air an duine mar chreutair a^ 
thuit, 's e n Soisgeul an t-aona mheadhon a tha freagarr- 
ach d'a staid; tha n diadhachd o'n d' thàinig e, a buil- 
eachdadh air gach ùghdarras a tha meadhon a chum na 
crìche sin, ag iarraidh, am feadh a tha na dearbhanna mu 
dhiadhachd 'ga mholadh gu cumhachdach, gu'n creid an 
duine e. Mar a's mò a gheur-bheachdaicheas e air, 's 
ann a's mò a thuigeas e 'fhior fhreagarraichead d'a chor 
truagh; tha e ^na sholus do dhorchadas a thuigse, 'na 
shìth do bhuaireas a choguis, 'na aoibhneas do iomaguin 
'inntinn, 'na dhòchas do dhubhaclias eu-dòchais. A' bheil 
e ciontach? Tha e cur an ceill Fear-saoraidh uile-fhogh- 
ainteach, iobairt-rèitich, Dia a bheir maitheanas da. A' 
bheil e truaiUidh? Tha e 'fosgladh suas, da tobar airson 
peacaidh agus neo-ghloine — tuil naomha, tha sruthadh o 
chrann-ceusaidh an Fhir shaoraidh — anns am feud an 
" duine dubh" e fèin ionnlad o shalchar a's doirche na a 
chraicionn dubh. A' bheil e fada o Dhia? ro-fhada o 
aon tobar an t-sòlais agus an t-suaimhneis ? An so tha 
dòigh gu teachd am fagus, rathad gu tighinn d'a ionns- 
uidh; tha balla-meadhoin an dealachaidh air a bhristeadh 
sìos — ^tha àirde a' pheacaidh air 'ìsleachadh san duslach; 
tha am mac stròghail air piUeadh, air a ghabhail a steach, 
maitheanas saor air a thoirt dà, agus air 'aiseag chum an 
ionaid a bh' aige roimhe ann an teaghlach 'Athar nèamh- 
aidh, agus nach robh idir air chall o chridhe 'Athar 
nèamhaidh. A' bheil e làn aineolais agus mearachd? 
An so tha e air a theagasg le fàidh nèamhaidh; tha 
Spiorad Dhè dha mar chaomh f hear-teagaisg ; agus tha 
'n t-allamharrach neo-fhòghluimte air a dheanamh ni 's 
gUoca na'n draoidh oileanaichte, " ghc chum slàinte." A' 
bheil e 'ga mhothachadh buailteach do an-tograidh a tha 
do ghnàth 'ga tharruing air seachran o Dhia? Tha 'n 
Spiorad ceudna a' gabhail còmhnuidh 'na uchd chum 'an- 
tograidh a cheannsachadh, chum 'ana-mianna a smachd- 
achadh, chum a thoil a riaghladh, agus an nàdur a dh*^ 
ath-nuadhaich e air tùs a naomhachadh, agus a bhitheas^ 
faidheòidh air a ghlòrachadh maiUe ri Criosd. Anns gach 

seadh, tha n Soisgeul freagarrach dha. A' bheil e 'na 
3)heacach? Tha e tairgseadh dha maitheanais. A' bheil 
ifiachan air? Tha e a' bnileachadh saorsadh air. A' bheil 
e 'an ciomachas? Tha e 'ga chur fa sgaoil. An do thuit 
•e o bhi 'na oighre air glòir? Tha e 'ga aiseag chmn a 
zrigh-chathrach, agus 'ga dheanamh a rìs " 'na rìgh agus 
^na shagart do Dhia." A bheil e tartmhor? Tha e 'na 
^bhuinn na beatha. A' bheil e sgìth. Is culaidh-fhois 
"thaitneach e. A' bheil e aineolach? Tha e 'na fhear- 
"teagaisg diadhaidh. A bheil e euslainteach ? Is slàinte 
meo-bhàsmhor agus beothalachd d'a anam e. A' bheil e 
^' bàsachadh? Tha e 'na bheatha shìorruidh dha. Tha 
^ach cuireadh san t-Soisgeul fo 'n chhii so, mar a chì 
sibh: — ''^Ho! gach neach air am bheil tart, thigibhse 
«hum nan uisgeachan; agus esan aig nach 'eil airgiod, 
"thigibh, ceannaichibh agus ithibh; seadh, thigibh, ceann- 
s,ichibh gun airgiod agus gun luach, j&on a^s bainne." 
■Tha 'n Spiorad agus a' bhean nuadh-phòsda ag ràdh, Thig, 
SigvLS ge b' e neach leis an àiU, gabhadh e uisge na beatha 
^ saor. " Thigibh a' m' ionnsuidh-sa, sibhse uile a ta ri 
saothair, agus fo thròm uallaich, agus bheir mise 
suaimhneas dhuibh. Pillibh, pillibh; c'arson a bhàs- 
aicheas sibh?" Tha ; tha 'n lagh air a choimhhonadh, 
tiha ceartas riaraichte, tha iomlanachdan Dhè a' co'- 
chòrdadh ann an saoradh an duine, agus tha Dia ann an 
Criosd a/ rèiteachadh an t-saoghail ris fèin. 



OIBRE NA CRUITHEACHD A' TOIRT CLIU 

DO DHIA.* 

Tha feachda flathail nan nèamh 
A' strìochdadh, a Dhè, aJ d' là'ir ; 

'S do mholadh 'nam beul 'ga luadh 
Le ceileiribh buadhach àrd. 

Ach 's cian ro-fhada f o d' ghlòir 

Moladh nan slògh gu lèir ; 
Cia gèarr, mata, air do bhuaidhibh 

Luadh thig o bhileachaibh crè. 
* From Watts, by Dr Smith. 

Gidheadli am fan siime 'nar tosd, 
'S gach dùil dJ nochdadh do chliii? 

'S co'-sheirm aig t' oibre le chèile, 
Mar theudaibh deagh inneil ciiiil. 

Tha soillse deakach nan speur, 
Feadh gach ceum d'an astar dian, 

Gu balbh, binn, a' cur an cèiU 
Do ghlòir eugsamhuil, a Thriath ! 

Tha deàlradh na maidne moich 
Air nialaibh soir ag innseadh, 

Gur maisich' thu fèin gu mòr, 
Na'n solus a dh' òr an iarmailt. 

Tha anail chùbhraidh nan ròs, 
A's blàth ro-bhòidheach nan lus, 

A' taomadh tùis air àile 

Dhàsan a dhiiisg iad o 'n dus. 

Ceòl nan ian, a's fead na gaoith', 
A's torman aomaidh nan sruth, 

Chluinn mi 'g adhart d'a chèile, 
'Gad mholadh-sa, Dhè, le 'n guth. 

Mar so tha t'uil' oibre, Dhè, 
A' sìor chur 'an ceill do chUii ; 

'S ma bhiomsa 'nam measg am thosd, 
Biodh mo theanga 'nochd gun liigh. 



SGAILE NA CRAIGi!. MOIRE ANN AN TIR 

AIRSNEALAICH. 

Is àrd buadhar a' chaiimt anns a' bheil na fàidhibh a* 
labhairt mu theachd a' Mhesiah. Air an soiUeireachadh 
le Dia do thaobh nan nithibh a bha ri tachairt lìnntean 
'na dhèigh sin, dh' fhairich iad an anama air an àrdachadh 

Agus bitliidh duine mar ionad-fasgaidh o'n ghaoith, agus mar dhìdein 
o'n doininn ; mar shruthaibh uisge ann an Jvite tioram, mar sghile 
craige mòire ann an tir airsnealaich. — Isa. xxxii. 2. 

os ceann an t-saoghail. Cha deanadh cainnt chumanda 
feum; chleachd iad, uime sin, gach comhsamhlachd agus 
samhladh bu bhrìghmhoire agus bu dhreachmhoire na 
chèile, chum an teachdaireachd àrd a dh' earbadh riu a 
chur an ceill. Chruinnich iad 'nan inntinn fèin a mach 
as an t-saoghal mu'n cuairt doibh, gach ni a b' aillidh, 's 
bu luachmhoire, agus le samhluidhibh air an tarruing 
uatha-san, dh' fheuch iad maisealachd agus luach an Ti 
ghlòrmhoir mu'n robh iad a' labhairt, a leigeil ris do 
dhaoinibh. 

Labhair iad uime mar Ghrèin a bha ri eirigh orra-san 
a bh' ann an dorchadas; bha e ri bhi 'na sholus do n 
t-saoghal, — rèul na maidne — suaicheantas a shluaigh — 
stèigh an dòchais — a' chlach luachmhor — am meangan 
chùiteach — an tobar ìocshlainteach — craobh na beatha air 
a' bheil duilleach chum leigheis do na fineachaibh. A 
thaobh an fhasgaidh a tha aig peacaich uaithe o'n fheirg* 
a ta chum teachd ; a tJiaobh na fionnachd agus an t-sòlais 
a tha 'luchd-muinntu" a' faotainn uaithe, am measg uil' 
àmhghairibh agus thrioblaidibh an t-saoghail so, ann an 
àm bàis, agus ann an dlii-bheachd air sìorruidheachd, tha 
e air a ghealltainn ann an stèigh mo theagaisg gum bi e 
mar ionad-fasgaidh o'n ghaoith, 'na dhìdein o'n doininn, 
mar shruthaibh uisge ann an àite tioram, agus mar sgàile 
na craige mòire ann an tìr airsnealaich. 

'S gann gu'n ruigear a leas 'ìnnseadh cò mu 'bheil na 
briathraibh so air an labhairt. Tha 'm faidh ann an so 
'ga ainmeachadh 'na dhuine; ach anns an rann air thois- 
each air steigh mo theagaisg, tha e 'ga ainmeachadh 'na 
Righ agus na Uachdaran. Cò, uime sin, a b' urrainn a 
bhi 'na bheachd, ach Esan, Prionnsa na sìth, an duine 
losa Criosd, a bha co'-ionann ri Dia ann an cumhachd 
agus ann an glòir? 'Se so Esan mu 'bheil e a' labhairt, 
agus is iad sochairean a rìoghachd spioradail a tha e 
leigeil ris duinn anns na briathraibh a tha fo ar beachd. 

Mun làn thuigear cia freagarach 's a tha na briathran, 
fèumar càileiginn do mhìneachadh a dheanamh orra. 
Chum na crìche so, thugamaid fainear gur deacair dhuinne 
tha ^chòmhnuidh 's na cèamaibh so do 'n t-saoghal, làn 
chumhachd agus bhrìgh nam briathran so a thuigfsinn. 
Dheònaich Dia ar crannchur dhuinne ann an dùthaich far 
nach 'eil eòlas againn air an teas loisgeach, no air an 

doininn mhìlltich a bha co deuchainneach air tìr ludea. 
'An sin is tric a dh' fhàs an t-athar mar iarunn agiis an 
talamh mar umha ; thràigheadh gach tobar, agus dh' 
ihàilnicheadh toradh gach machrach. Air àmaibh eile 
do 'n bhliadhna, dh' èireadh gaoth bhuàireasach a bheir- 
eadh lom-sgrios air gach coille agus ionad-còmhnuidh. 'S 
ann à fàsach Arabia, a bha dliith do ludea, a bha 'ghaoth 
sgriosach so a' teachd ; agus 'na cuideachd bha teas agus 
bàs. Is iomad dòigh air a' bheil dosguinn na gaoithe so 
air a leigeil ris duinn ann am focal Dè : agus tha luchd- 
turuis o'r dìithaich fèin ag ìnnseadh dhuinn an t-uamhas 
leis am mothaichear an doinionn eagallach so a' cruinn- 
eachadh. Smuaintichibh 'n ur n-inntinnibh air na bha'm 
beachd an fhàidhe 'nuair a labhair e na briathran. Fear- 
turuis sglth, airsnealach, ag imeachd tre fhàsach farsuing, 
fiadhaich ; gun fliasgadh, gun àite-dìon ; a' coiseachd tre 
mhachraichibh loisgeach, gim drìichd o nèamh, gun tais- 
eachd mu'n cuairt da, fodha no os a chionn ; an t-athar, 
mar gum b' ann, ^na theine; e air a chlaoidh agus 'anam 
a' fàilneachadh le tart. Smuaintichibh 'nuair a bha e mar 
30, 'an cunnart toirt thairis, gum fac' e neoil dhubha a' 
cruinneachadh, an doinionn a' tòiseachadh. Chual' e n 
tàirneanach, agus tha 'n dealanach a' boillsgeadh; tha bàs 
a' bagradh air, agus, air leis, nach 'eil dol as aige; ach 
mar tha e 'togail a shìil aon uair eile mim gèill e, feuch 
fosgladh na h-uamha fo sgàile na craige mòire, a furan 
air teicheadh, 's a' gealltainn da tèaruinteachd. Tha e 
'ruith chum an fhasgaidh, 's a leigeil 'eagail air chìil. Tha 
e 'g èisdeachd fuaim na doininn a muigh, ach cha 'n 'eil 
so a' cur sgàth air 'anam. Feuch, a deir Isaiah, ann am 
briathraibh mo theagaisg, Tha duin' ann a bhios 'na ionad- 
fasgaidh o'n ghaoith, 'na dhìdein o'n doininn, agus 'na 
sgàile na craige mòire ann an tìr airsnealaich. 

Is lìonmhor doinionn a tha 'n saoghal agus nithe an 
t-saoghail a' dìisgadh an aghaidh a' chriosduidh, am feadh 
a tha e air a thurus sgìth tre fhàsach na beatha so. Cha 
'n 'eil e air a cheadachadh do neach air Tbith smuainteach- 
adh gum feud e triall troi 'n t-saoghal gun a chuibhrionn 
fèin do àmhghairibh na beatha so a choinneachadh. S 
iomad triobluid agus dosguinn bhochd d' am bheil mac an 
duine buailteach, o àm a bhreith gu àm a bhàis : " Tha 'n 
duine air a bhreith gu carraid mar dh' èireas na srada 

suas." Is neo-chinnteach an sonas a's àirde tha aig an 
t-saoghal so r'a thoirt seachad. Cò esan a dh' fheudas a 
ràdh, gu bheil a bheinn air a steigheachadh gu h-àrd, 
agus a chaoidh nach atharraich i? Ciod an ni air aghaidh 
an t-saoghail, as am feud neach 'earbsadh no a dhòchas a 
chàramh? cha 'n 'eil anns an t-saoghal do shluagh Dhè 
ach fàsach aimrid ; agus cha 'n 'oil air 'uachdar gu lèir na 
riaraicheas miann anaim neo-bhàsmhoir ; cha 'n 'eil ann. 
ach tìr airsnealach far nach eil ùisge, gun sonas buan, gun 
aoibhneas maireannach. Mar thuirt an Salmadair, " Tìr 
thioram, thartmhor, theith, gim uisg' air bith bhi ann ; ' 
agus is tric leis a' chriosduidh, ag osnaich, fo uallach a 
dheuchainn, èigheach a mach, " Och, nach robh agam 
sgiathan mar choluman ! theichinn as air iteig, agus 
gheibhirm fois." " Dheanainn deifir gu dol as o ghaoith 
làidir, agus o'n doininn." Ach an uair a tha doimhne a' 
gairm air doimhneachd, agus tonnan an Uile-chumhachd- 
aich a' dol thar a' chriosduidh ; (oir is f eumail dha bhi 
air 'fhiosrachadh), 'an sin teichidh e dh' ionnsuidh Chriosd, 
a bhios dhà mar ionad-fasgaidh o'n ghaoith, agiis mar 
dhìdein o'n doininn. Bu lìonmhor triobluidean Dhaibh- 
idh; ach fo sgèith a' BhuachaiQe mhòir, cha robh eagal 
uilc air. Tha luchd-muinntir Chriosd eòlach air a chaomh- 
chaoimhneas, agus 'an àm an airc teichidh iad d'a ionns- 
uidh, mar ni columain a dh' ionnsuidh an ionadaibh taimh. 
Tha fhios aca gum b\iin gach cumhachd dhà-san ; agus 
nach ceadaich e dhoibh a bhi air an deuchainn os ceann 
ni 's urrainn doibh fhulang. 'S ann uaithe-san a tha 
misneacb r'a faotainn a chuireas gach deuchainn gu 
diibhlan, agus an fhoighidinn a chuireas suas leo gun 
ghearan. Tha fhios aca gach àm, gu bheil a shìiil fèin 
orra; agus anns gach oidhche dhorcha, dhoinionnaich 
anns a' bheil iadsan a muigh air a' chuan, gu bheil esan 
air a' bheinn a! guidhe as an leth; agus an uair a tha 'n 
stoirm aig a h-àirde, is lèir le siiil a chreidimh e 'tighinn, 
ag imeachd air aghaidh na fairge, agus cluinnear a 
bhriathra gràsmhor fèin ag ràdh, " Na biodh eagal oirbh, 
is mise tha ann; bithibh fo dheagh mhisnich, oir is mise 
bhur Dia." An sin gheibh a shluagh comas a ràdh, 
maille ri Daibhidh, " Is e Dia ar tèarmunn agus ar neart ; 
ar cobhair ro dheas ann an teanntachdaibh : Air an 
aobhar sin cha bhi eagal oimn, ged ghluaisear an talamh, 

agus ged atharniichear na beannta gu meadhon na farge : 
ged bhèuc a h-uisgeacha, agus ged chuirear thar a cheile 
lad; ged chriothnaich na beannta le a h-ataireachd. ' 
'Na gheallainibh prìseil fèin, tha Criosd a' fosgladh 
ionad-fasgaidh d'a shluagh. Tha e leigeil ris doibh c'arson 
a tha triobluidean a' teachd 'nan caramh, agus tha e 'gam 
beannachadh chum am maith; tha e a toirt orra a thuig- 
sinn gur ann ann an tròcair a tha deuchainnean air an cur 
dan ionnsuidh, chimi cinneachadh gràis a thoirt air 
aghaidh anns an anam, chum coirbeachd na feòla a 
cheannsachadh, chum an cridhe a tharruing o nithibh an 
t-saoghail so, a toirt orra gluasad ni's dliiithe maille n 
Dia, agus an uidheamachadh airson rìoghachd na glòire. 
Anns an eòlas so, tha aig a' chriosduidh ionad-fasgaidh 
o'n ghaoith, agus dìdean o'n doininn; a tha do ghnàth 
deas, agus cuireadh aige gach àm teachd d'a ionnsuidh. O 
ina h-ionadaibh-fasgaidh so, iarraidh, agus gheibh, an 
criosduidh tèaruinteachd, fhad 'sa chì Esan a tha riaghladh 
na doininn, gu bheil e chum a ghlòire fèin, agus maith a 
phobuill gun a chasgadh; agu& ged nach lèir do 'n 
chriosduidh coslas fèith an taobh so do 'n uaigh, 
tha e 'na urrainn a ràdh, 'Se Dia m' fhear-cuideachaidh, 
is e m' fhear-coimhid ; cha bhi eagal orm, coimhididh c 
mi o gach olc. 

Agus a rithist, Tha Criosd 'na ionad-fasgaidh, agus 'na 
dhìon o dheuchainnibh spioradail d'a phobull fèin. Is 
eagallach a' chùis stoirm a' ghèur-mhothachaidh, 'nuair 
tha 'm peacach air a dhìisgadh gu chunnart a thoirb 
fainear. Tha àm ann anns an èiginn do 'n pheacach a's 
dalma a bhi fo eagal, anns an criothnaich an cfidhe a's 
cruaidhe, agus a cW-èignicheas a choguis e gu ràdh, Gu 
deimhin tha mi ciontach 'am fianuis Dè. Tha e moth- 
achail air a neo-thaingealachd agus air a pheacadh, agus 
ag aideachadh leis an t^Salmadair, gu'n d' thàinig eagal 
agus ball-chrith air, agus gu'n d' thug uamhimn buaidh 
air. 'Nuair a labhras Dia ris a' choguis, mar rinn e ri 
Saul o Tharsus, agus ri fear-coimhid a' phrìosain aig 
Philippi, tàrlaidh a leithid eile do 'n pheacach a th' air a 
dhiisgadh, 's a thachair dhoibh-san ; agus cò a dh' fheudas 
fìor ghnè na doininn sin a chur 'an cèiU? 'Nuair dh' 
amhairceas am peacach os a cheann, agus a chi e Dia àrd, 
cothromach, agus e ann an corruich 'na aghaidh ; 'nuair a 

-h' amhairceas e gu h-ìosal fodha, chi e slochd an dubh- 
-a.igein, agus uile uamhasan dìoghaltais Dè; cUsgidh e air 
a^is le oiUt o'n t-seafladh eagallach, agus amhaircidh e dn 
^aobh a stigh dheth fèin, ach cha 'n 'eil sìth, sòlas, no 
ciòchas ann; 's ann a tha e, mo thruaighe! làn cionta 
^-gus dorchadais. 

A thuiUeadh air so uile, tha doinionnan-buairidh ann, 

^ tha ro-dheuchainneach air daoinibh : is peacaich iadsan, 

agus tha 'm buaireadair dJ gabhail a/ bhràth air an 

larigsinn, agus air an truaillidheachd. Fhuair e 'chuid a 

Id' fhearr d'ar cèud sinnsir ann am pàrras, agus tha e 

f^liathast mar leòmhann beucach a' dol mu'n cuairt a dh' 

f lieuchainn cò a dh' fheudas e a sgrios. Tha e a' cur mar 

f liiachaibh air an òigridh, gu bheil e tuille 's tràth dhoibh 

SL bhi fhathast iomaguineach mu'n anam; gur gnothach 

mi-thaitneach diadhachd, agus gum bi e luath gu leòir 

clhoibh pilleadh ri Dia, 'nuair a chailleas iad an tlachd 

cìo 'n t-saoghal. Tha e a' cur mar fhiachaibh air an aosda 

a, chreidsinn nach ion dòchas idir a bhi acasan; gun do 

struidh iad air falbh là tairgse nan gràs, agus nach 'eil 

xxiaitheanas peacaidh aca ri fhaotainn. Bu mhiann leis 

a, thoirt air-san a tha fo chiiram airson 'anama, a chreid- 

sinn nach h-amhairc Dia air ann an tròcair; nach 'eil 

aon chuid dòchas aige san t-saoghal so, no san ath- 

shaoghal. Cha 'n 'eil an criosduidh is steigheala aineolach 

air na doinionnaibh spioradail so. Dhùisg an droch-^ 

spiorad stoirm 'na inntinn 'an àm a chèud iompachaidh, 

agus le 'shaighdibh teinnteach tha e 'ga dhliith leantuinn 

'na uile ghluasad troi 'n fhàsach; agus mur biodh aige 

ionad-dìon o'n ghaoith, agus fasgadh o'n doininn, bu 

truagh da rìreadh a chor; ach 'nuair thig an nàmduid 

mar thuil, togaidh Spiorad an Tigheama suas bratach 

'na aghaidh; dìonaidh am Fear-saoraidh iad le a dheas- 

làiinh, agus tèarnaidh e iad o thàir na ti sin a shluigeadh 

iad a suas. " Bithidh e dhoibh 'na ionad-fasgaidh o'n 

ghaoith, agus 'na dhìdein o'n doininn." 

A rithist, Ged a sheachnadh an criosduidh gach deucli- 
ainn eile, tha aon ann air nach urrainn da dol seachad ; 
is èiginn duinn ufle teachd gu bruaich lordain^ Tha gach 
ni annainn, agus m'ar timchioll, a' togail fianuis gur 
daoine bàsmhor sinn. Ge b'e air bith co àrd 'sa tha 
'ghrian os ar ceann, tha sgàil an anamoich a' tarruing 

•dlùth oirnn. Dh' fhalbh na thàinig romhainn, agus 
falbhaidh sinne mar an cèudna. Tha àl a' falbh agns àl 
a' tighinn, mar bhuaileas tonn an dèigh tuinne air tràigh. 
Càite 'bheil còmpanaich ar n-òige? 'S iomad aon diubh 
air an do chàireadh an fhòid ghorm. Ar n-athraiche 
c'àit a' 'bheil iad, agus am mair na fàidhean beò gu 
bràth? Tha 'm bàs a mach òimn air fad, agus mur toir 
aon ni eile òimn smuainteachadh, bheir so òimn e. 'Nuair 
a' thig am bàs cha 'n 'eil fasgadh aig an t-saoghal duinn, 
agus ar càirdean cha 'n urrainn doibh ar dìon. Feudaidli 
iad tmas a ghabhail dh' inn, agus an deòir a shileadh, 
ach 's e sin na tha 'nan comas. Ciod an t-ionad-dion as 
urrainnear a chuimseachadh a mach dhàsan a tha air 
leabaidh a' bhàis, ach an crann-ceusaidh air an d' fhuiling 
thusa, O ! a Shlànuighir bheannaichte, airson maitheanas 
peacaidh do mhòran. Feòraich do 'n chriosduidh 'nuair 
bhios e, mar gum b' ann, air crìch an dà shaoghail, 'nuair 
tha 'chridhe a^s 'fheòil a fàilneachadh, ciod a tha toirt 
misnich dha, agus cionnus a tha fiamh ait air a ghnìiis? 
Aidichidh e dhuit gur h-iomad spàirn chruaidh san robh 
e, ach gur e bàsachadh an t-aon a's cmaidhe dhiubh air 
fad ; gidheadh, deir esan, 's e Dia mo thèarmunn agxxs mo 
neart, agus eadhon a nis tha " ionad-fasgaidh agam o'n 
ghaoith, agus dìdean o'n doininn." Co maith 'sa leigeas 
'anmhuinneachd leis, ìnnsidh e dhuit, Gu bheil 'anam a^ 
àrd-mholadh an Tighearna, agus a spiorad a' deanamh 
gàirdeachais ann an Dia, a Shlànuighear. Innsidh e dhuit 
gur h-esan bu chtil-taic dha rè a bheatha, a tha nis 'ga 
chumail suas. Tha e 'ga èisdeachd ag ràdh ris, " Na biodh 
eagal ort, tha mise maille riut; bi fo dheadh mhisnich, 
oir is mise do Dhia." Cluinnidh tu e 'g ràdh, Mur biodh 
tusa, O ! Shlànuighir chaoimh, maille rium, le d' luirg 
agus le d' bhata trèun, cia mar ghluaisinn trid a' ghlinne 
dhorcha tha nise romham; ach thèid mi mach as an. 
fhàsach le m' thaic air fear mo ghràidh. Cha 'n 'eil am 
bàs do 'n fhìor chriosduidh ach 'na fhuasgladh beannaichte 
o gach ni a chuir mulad no dorran air san t-saoghal so; 
tha e mar chala-tàimh ann an èirigh na grèine dhoibh-san 
a bha rè oidhche dhorcha agus dhuaichnidh air fearann 
salach agus cunnartach. Tha e dhoibh-san a choinnicheas 
e ann an Criosd, " 'Na ionad-fasgaidh o'n ghaoith, agus 
na dhìdein o'n doininn," etc. 

Anns an àite fa dheireadh, Ciod iad stoirmean an 
^mhghair, na triobluid, a' bhuairidh, agus na h-airc, 'an 
coimeas ris an doininn uamhasaich a thaosgar a mach air 
^ach peacach neo-iompaichte air an latha dheu'eannach ? 
Tha doinionn do fheirg bhith-bhuan an taobh thall do'n 
uaigh, agus is ann mar aii;e-dìon o'n doininn sin a tha 
Criosd gu h-àraidh luachmhor do pheacaich. B' uamh- 
asach an doinionn a thug sgrios air tìr na h-Eiphit, a 
thug air cloinn Israeil a bhi fo eagal, agus a thug air 
sliabh Shinai fèin criothnachadh, 'nuair a huthair an 
t-Uile-chumhachdaich seachad an lagh. B' eagallach an 
doinionn agus an dìle a mhill an seann saoghal; agus cha 
bu lugha 'n t-aon a thug sgrios air na baHtibh peacach; 
ach cha 'n 'eil iad sin uile ach 'nan samhluidhean faoin 
air an sgrios d' am bheil sinn buailteach leis a' pheacadh. 
Eisd briathra Dhè fèin do thaobh so, " Frasaidh mi air 
na h-aingidh, ribeachan, teine agus pronnusc, agus doiri- 
ionn uamhasach, mar chuibhrionn an cupain," Salm xi. 6. 
Bithidh an saoghal so air a mhilleadh leis an doininn 
eagallaich so air an là dheireannach ; agus chì uile shliochd 
Adhaimh e 'na chaoiribh dearga. An sin cuirear peac- 
aicii neo-aithreachail agus cealgairean gu h-amhluadh. 
Cluinnidh iad fuaim na trompaid ni 's àirde na deich mìle 
tàimeanach. Cnì iad an teine caithteach a' lasradh o 
bheinn gu beinn; chì iad bunaite an domhain air a 
rèubadh as a chèile; cùl-taic nan nèamhan àrd a' fàiln- 
eachadh, agus na diiilean uile a' leàghadh le dian-theas. 
Ach, is faoin so uile, agus cha 'n 'eil ann ach tùs na 
doininn, Oir fosglaidh na neòil as a chèile, agus thig 
Criosd am foUuis, — Criosd air an d' rinn a cho hugha 
h-aon tàir; agus le guth a chluÌQnear aig iomall an 
domhain, their e ris na h-ain-diadhaidh, " Imichibh, 
sibhse ta mallaichte le m' Athairse, do 'n teine shìorruidh." 
Sibhse tha dearmadach suarach mu bhàs agus gun suim 
do 'n t-Slànuighear, ciod 'ur barail mu'n doininn so? A' 
bheil sibh a' cur 'an teagamh nach tig i? Nach 'eil focal 
Dè a rithist agus a rithist, ag ìnnseadh gu bheil an sgrios 
so a' feitheamh air an t-saoghal aingidh? An deachaidh 
an seann saoghal as? An d' fhuair Sodom agus Gom- 
orrah dol as ? O ! na leigibh leis an droch-spiorad agus 
le 'r cridheachaibh cealgach fèin 'ur mealladh ann an 
gnothach co cudthromach. O! gu'n tugadh an Spiorad 

Naomh mothachadh dhiubh, agus 'iu: dùsgadh gu èigheacr:::^-^^^ 
a mach, le eagal agus uamhas, " Teasraig mi, O ThigtC "' 

eama! no tha mi caillte." 'Nuair a thig latha 
fraoch-fheirge sin, c'àite 'm faigh peacaich fasgadh o' 
doininn? Am faigh iad e ann an aon air bith 
uamhaibh na talmhainn, no fo sgàile chreagaibh a: 
t-saoghail? An abair sibh ris na slèibhtibh tuiteairj 
oirbh, agus 'iu* folach o ghnùis an Uain ? Tha n. - 
slèibhtean a teicheadh as, agus tha na creagan a' leaghadL-fc^ ^ 
mar cheir. ^m bi dhànadas agaibh na ghuidheas tròcai 
air an t-Slànuighear air an d' rinn sibn gus a sin dì-meas 
A' bheil sibh a' labhairt mu'r n-ùmhlachd thrèibhdhireaclH 
do lagh nuadh an t-Soisgeil ? Bithibh tosdach ! cha 
'eil iomradh air ionad-dìon do 'n t-seòrsa sin ann ai 
focal Dè gu h-iomlan. Theagamh gun cuala sibh mòrai 
mu aithreachas, agus gu bheil a mhiann oirbh dìon fhaot-^:^ ^*^" 
ainn fo a sgàile; ach, mo thruaighe! ged a dh' ionnlaidh— 
eadh sibh sibh fèin ann an tuiltibh an aithreachais^ 
sheasadh 'ur n-aingidheachd a mach 'nur n-aghaidh ai 
làthair an Tigheama. Tha cuid a labhairt mu iìrnuigh, 
cuid mu ionracas, cuid mu sheirc, agus 'gan cuimseachadh 
a mach mar ionad-fasgaidh o'n ghaoith, agus mar dhìdein 
o'n doininn; ach tha Dia do thaobh so ag ràdh, Biodh 
gach bèul dmidte, tha 'n saoghal uile ciontach 'an làthair 
Dhe. Caite, mata, a' bheil tèaminteachd, caite 'bheil 
dìon? Eisdibh briathran stèigh mo theagaisg, " Bithidh ' 

duine mar ionad-fasgaidh o'n ghaoith, agus mar dhìdem ' 

o'n doininn; mar shmthaibh uisge ann an àite tioram, ? 

mar sgàile craige mòire ann an tìr airsnealaich." Ach ciod ' 

a ghnè dhìon a th' ann an Criosd mu 'bheil na briathraibh ì 

sin air an labhairt ? ' 

1. Tha e 'na ionad-fasgaidh a tha anns gach dòigli / 
freagarrach agus iomchuidh. 'Bheil a mhiann òiran 
steigh-dòchais a leagail a sheasas fad sìormidheacjvJ. r 
Feuch an steigh chinnteach a shuidhich Dia ann an Sion 
— carraig a's àirde na'n saoghal, is neartmhoire na cas- f 
sheasamh an domhain, agus buan-mhaireannach mar righ- 
chathair lehobhah : 'si carraig nan aoiseatf i ; a' chreag f 
mhòr nach gabh atharrachadh. Ciod e buaidh na craige? 
Nach e neart agus buan-mhaireannachd ? Gèillidh gach f 
daingneach a thogar le làmhaibh, do 'n chraig — buaiUdh . 
an doinionn iadsan, agus tilgear iad bun os ceann, ach a' ì 

i 

chreag mhòr, lìnn an dèigh linn, togaidh i a ceann chmn 
nan neul, a' cur gach doinionn gu dùlan. Cha dean aois ach 
beag drìighaidh oirre — seargaidh an darach neartmhor 
fèin fo aois, — thig caochlaidliean air rìoghachdaibh au 
domhain — fàgaidh na h-aibhnichean fèm an sruth- 
chlaisean;^ ach a' chreag mhòr, chìtear i àl an dèigh àil, 
buadhar mar ann an neart a h-òige; gidheadh is faoin an 
samhladh i air buan-mhaireannachd an t-Slànuighir ; 
gèillidh creagan an domhain fèin faidheòidh, ach tha 
aona Chreag ann a mhàin nach atharraich — Creag nach 
ciosnaich sìon, agus nach gluaisear le doininn, agus is i a' 
Chreag sin Criosd. Air a' Chraig so togaidh Dia suas 
'eaglais, agus cha bhuadhaich geata ifrinn 'na h-aghaidh. 
Air a' Charraig so thog an àireamh thar cùnntas a tha 
ann an glòir; fo sgàile na Craige Mòire so fhuair na 
mìltean agus deich mìlteau fasgadh, agus tha a sgàile co 
anabarrach farsuing, 's gum feud na thà agus na bhitheas 
air aghaidh an t-saoghail fasgadh fhaotainn ann o gach 
doinionn agus ànradh. A' bheil ar naimhdean air ar 
"toir? Ann an so tha ionad-folaich o agartas an lagha, o 
ÌDhuaireadh an droch-spioraid, agus o dheuchainnibh an 
t}-saoghail. A' bheil doinionn air bith a' bualadh gu tròni 
©imn? fo sgàile na Craige so tha dìon; thigeadh bochd- 
xiinn, beucadh tàirneanach Shinai, agus itealaicheadh 
saighdean teinnteach an droch-spioraid mu'n cuairt duinn ; 
cjha tig iad am fagus duinn, oir is e ar n-àite-còmhnuidh 
daingneachan nan creag. Ann an so tha sinn air ar 
dìon, air ar tèamadh, agus air ar n-ath-bheothachadh. 
A.' bheil againn ri gluasad trid fearann tioram, tartmhor, 
"teth, anns nach 'eil uisge? Feuch a' Charraig a bhuail- 
eadh airson pheacach, agus as an do bhriichd an t-uisgc 
l3eò ! O ! an samhladh beannaichte air an t-smth phrìseil 
sin a tha 'ruith anns gach hnn, do gach fine agus sluagh 
f o nèamh ; agus nach dealaich ris-san a tha air a thurus 
gu Sion, gus an teid e faidheòidh thairis air lordan, agus 
an seas e air cladach sèimh a' Chanaain shuas, far an cinn 
an smth so 'na abhainn-mhòir, a' sruthadh o chathair 
Dhè agus an Uain. Tha 'n tobar naomh so, a dh' 
fhosgladh ann an tigh Dnaibhidh, cosmhuil, 'na bhuaidh- 
ibh, ri lochan Bhetesda; ge b' e neach a dh' ionnlaideas e 
jfèin ann, bithidh e air a leigheas o gach èucail a bh' air : 
! gach aon air a' bheil tarfc, thigibh chum smthaibh nan 

uisge beò ! As a so feudaidh sibh òl, an nasgaidli chum 
neart agus càil fhaotainn gu dol air 'ur n-aghart 'uur 
tui'us do nèamh. An robh lonah toiUchte leis an luibh- 
sgàile a dhìon e car tammll o'n teas? iin robh sluagh 
IsraeLl taingeil airson an uisge a bhrùchd a mach à c:trraig 
Hcreib? Agus an e nach bi sinne taingeil do Dhia airson 
a thabhartas do-labhairt, ann am Mac a ghràidh a chur 
a dh' ionnsuidh an t-saogliail a thèarnadh a phobuiU o 
dhoinionn na feirge bha ri teachd; agus a tha 'na ionad- 
dìon, agus 'na fhasgadh o ghathaibh loisgeach a cheartais 
sin a bha 'n tòir òirnn ? Nar leigeadh Dia nach bi ! O 
a Spioraid bhuadhar nan gràs, treòraich sinn chum na 
Carraige 's àirde na sinn f èin ! Dh' iarramaid suidhe ann. 
am fasgadh a' chroinn-chèusaidh, le irisleachd, le làn- 
earbsa, le taingealachd agus gràdh. 

A ris, fo'n cheann so, Tlia 'n dìon agus am fasgadh 
tha ann an Criosd do ghnàth deas, agus so-ruigheachd air. 
Tha cuireadh aoidheil furanach agaimi teicheadh d'a ionns- 
uidh. Tha trompaid airgid an t-soisgeil a' sior-èigheach 
oimn. Tha 'n dorus do ghnàth fosgailte; tha guth a' 
ghràis ag ràdh, *' Thigibh a' m' ionnsuidh-sa sibhse uile 
tha rt saothair agus fo thròm uallaich, agus bheir mise 
suaimhneas dhuibh." Agus s e a ghealladh-san nach 
feud ar mealladh, " An ti a thig d' am ionnsuidh, cha 
chuir mi air chor air bith cùl ris." Sibhs' uile, mata, 
leis am bu mhiann bàs fhaotainn ann an sìth, agus Dia 
fhaicinn ann an rèite, d'an lèir 'ur cunnart, agus leis am 
bu deòin teicheadh uaithe, èisdibh, agus gabhaibh suim 
do bhriathra stèigh mo theagaisg, " Tha duine ann a th.^; 
mar ionad-fasgaidh o'n ghaoith, mar dhidein o'n doinimi, 
mar shruthaibh uisge ann an àite tioram, agus mar sgàilt 
na craige mòire ann an tìr airsnealaich." 

Aon uair eile, mhothaicheamaid gu bheiL an dìon agas 
am fasgadh tha ann an Criosd tèaruint' agus maireannach. 
'S iomad dìon agus fasgadh mealltach a tha daoine ag 
iQlachadh air an son fèin, chum a' bheil iad a' teicheadh 
car tamuiU, agus anns a' bheil iad ag ràdh riu fèin, Sith, 
sìth. Feudaidh an dubhar so fòghnachdainn dhoibh car 
latha no dhà, fhàd 'sà tha grian bhrosgulach an t-samhr 
aidh a' snàmh os an c^ann; ach 'nuair thig doinionn a' 
bhàis, tuigidh iad co mòr 'sa bha iad air am mealladh ; 
ach cha n ann mar sin a thachras do 'n ionad-dliìo.i 

mu 'bheil sinne a' labhaiit. Cha 'n urrainn dìoghaltair- 
na-fola teachd a stigh do 'n bhaile-dhidein againne ; cha 
^hluais a ghaoth a' Chreag Mhòr; cha mliìll an doinionu 
ar n-àirc ; cha ruig na lasraichean teinnteach oiniri ann an 
Soar; cha do chailleadh anam riamh a thcich chuni tèar- 
uinteachd ann an Criosd. Fàilnichidh gach ionad-fasgaidh 
eììe, ach so cna 'n fhàilnich ; oir is co ionann do Chriosd 
an dè, an diugh, agus gu sìorruidh. 

Agus a his focal no dhà mar cho'-dhìinadh. 1. Na 
dì-chuimhnicheamaid gu bràth a hughad doinionn d' am 
bheil sinn do thaobh nàduir buailteach ; agus co cinnteach 
's a tha 'm Bìobull fìor, 's a tha Dia beò, glacaidh iad an 
■droing nach do tlieich a dh' ionnsuidh an t-Slànuighir. 

2. Cuimhnicheamaid do ghnàth nach 'eil tòaruinteachd 
no sòlas, ach anns an duine losa Criosd ; nach 'eil ìiisg' 
ìocshlainteach ach san tobar so, agus gui' e so an t-aon 
ionad-fasgaidh, a cnuimsich Dia a mach airson pheacach 
iDhochda. O ! gii'ii t^gadli daoine fainear cinrl a ni iad 
ann an \?. nn f'ìiosrnc^iid^i, rous o-u'n tciclie:;dii iad chiun 
dion anns an clochas a ciiuireadh rompa. 

3. A luchd-leanmhuinn losa, bithibh taingeil airson 
gu bheil a shamhiiil so do ionad-dìon agaibh. Fo gach 
deuchainn teichibh da ionnsuidh. Gabhaibh dìon fo a 
mhòr-chumhachd, agus 'na gheallainnibh sòlasach. Tha 
sibh làn-thèaruinte 'nar n-ionadaibh tàmha air a' bheil an 
fhuil air a crathadh. Dlù-leanaibh Criosd le làn-rìm 'ur 
cridhe, agus iarraibh am baiTachd eòlais a bhi agaibh air, 
mar charaid^ agus annsachd 'ur n-anama. ! s^i 'n 
deanadh an Spiorad Naomh, ann an cumhachd a gliràis, 
'iu" treòrachadh uile d'a ionnsuidh. 



BRON AIR SON BAS CHAIRDIBH. 

Is lionmhor iad air uachdar an t-saoghail chaochlnidich, 
a dh' fheudas so a ràdh. 'S ainneamh iad, da rìreadh, a 
thàinig gu àirde an làithibh, no idir gu feasgar am beatha, 
nach feud an gearan bochd so a dheanamh. 'S i aidmheil 
na h-aoise, Ar càirdean — ^luchd ar dàimh — na daoine o'n 

" Chuir thu fear rao ghaoil agus rao charaid fad uara : tha luchrl m 
eòlais ann an dorchadas." — Salm Ixxxviii. 18. 

d' thàinig sinn — ar còmpanaich dhìleas — a' chlann d' an 
d' thug sinn gaol, chuireadh fad' uainn iad — ann an tìr 
an dorchadais tna muinntir ar gràidh — an lorg air an do 
leig sinn. ar taic, dh' fhàilnich i — ar co'-aoisean, 's ainmic 
iad r'am faotainn, agus iadsan leis 'n do thòisich sinn 
turus na beatha, chàireadh iad fo'n fhòid. Cha 'n 'eil c 
comasach gun bni fo bhròn airson bàs chàirdibh; agus 
cha mhò tha so air a thoirmeasg dhuinn. An dubhachas 
sin tha air a dhùsgadh le bàs caraid dealaidh bha ionmh- 
xdnn le 'r n-anamaibh, cha 'n 'eil e 'nar comas a chumail 
fodha. C'arson a dh' fheuchamaid sin a dheanamh? 
Chàirich Dia a' mhaotnalaichd agus an tlus caomh so ann 
an nàdur mac an duine, agus cha chulaidh-fharmaid esan 
a dh' flieuchadh r a smàladh. 'S fuar an càirdeas nach 
caoidh bàs caraid — an cridhe nach d' fhairich an dubh- 
achas so, 's truagh leam an còm anns am bheil e. Na 
deòir tha sruthadh on chridhe bhlàth cha n 'eil Soisgeul 
Chriosd a' toirmeasg. — 'Nuair bhàsaicheas fear an gaoil; 
'nuair chaidh a lòchran as agus a thilg e 'n deò ; an dèigh 
dhuinn ar cead deireannach a gabhail, cha 'n 'eil an 
Soisgeul ag ràdli, na bi fo bhròn ; ach amhàin, " Na bi 
fo bhròn mar mhuinntir gun dòchas." Cha 'n aobhar nàire 
do dhuine a dheòir a shileadh; cha pheacach dhuinn 
leigeil leo tuiteam gu frasach. Ghuil loseph 'nuair bhàs- 
aich 'athair; shil Daibhidh gu frasach a dheòir 'nuair 
chaochail a mhac ceannairceach ; agus Esan a b' àirde na 
iadsan, Fear-saoraidh ar n-anamanna, cha do chrontiicli o 
Muiie no Marta 'nuair bha iad fo bhròn. G-huil e mairlo 
riu aig uaigh am bràthar. Esan nach d' fhiosraich hrijii 
'an àm bàs caraid — aig nach 'eil dèur no osna bhròin r'a 
sheachnadh, tha e 'toirt dearbhadh muladach nach 'eil an 
aon inntinn annsan a bha ann an Criosd. 'Nuair 
smachdaich Dia gu cruaidh an duine math, lob, 'iia 
phearsa, 'na theaghlach, agus 'na sheilbh, dh' èirich e, 
rèub e 'fhalluinn, agus bhèarr e. a cheaiin, agus thuit e 
sìos air an talamh; ach eadhon anns a' cheart àm anns 
an robh e mar so fo bhròn, bheannaich e Dia a bhuail e. 
Is freagaraiche gu mòr do 'n Chriosduidh aobhar agus 
fàth a bhròin fhosgladh a mach, a ghearan a chàramh fa 
chomhair Dhè, na feuchainn gu diir gruamach r'a mhiich- 
adh 's a chumail fodha. Cha pheacach ar gearan a 
dheanamh ri Dia, ged is peacach gearan 'na aghaidh. 

Is faothachadh don chridhe bhròuach leigeil leis na deòir 
tuiteam — leigeil leis na h-osnaichean èiridh — ^leis a' ghearan 
teachd a mach. B' e so cleachdadh DhaiUhidh, agus s' 
ioma dubhachas a dh' fhiosraich 'anam. Thaom e do 
ghnàth a ghearan 'an làthair Dhè — chuir e ri chèile an 
dara salm thar an ciiig fichead, agus thug e mar ainm 
dh' i, " Urnuigh airson duine thruaigh, 'nuair bhios e air 
a shàrachadh agus a thaomas e a ghearan an làthair an 
Tigheama;" agus taing do Dhia a chuir 'na chridhe na 
saihn mhilis sin a chur r'a chèile. 'S iomad duine truagh 
muladach a fhuair faothachadh uapa. O ! b' fhèarr gu'n 
rachadh daoine 'an àm bròin a dh' ionnsuidh Dhè, ag 
ràdh, O ! Athair nan gràs, gabh truas dh' iim — cum suas 
sinn — bi a' d' chìil-taic dhuinn, agus saor sinn. Tha so 
taitneach le Dia — tha so tarbhach do 'n anam. Tha e 
•ceadaichte dhuinn ar gearan a dheanamh ri daoinibh, 
mar rinn lob, ag ràdh, Gabhaibh truas dhiom, gabhaidh 
truas dhiom, O ! mo chàirdean, oir bhuin làmh Dhè 
rium ; " agus da rìreadh, 's mòr an tròcair ma tha càirdean 
againn a tha ghc, truacanta, teò-chridheach, ann an àm 
ar n-airc ; ach 's beag a's urradh dhoibh a dheanamh : — 
tha 'n " toil" aca, ach cha 'n 'eil an comas. ' Is E fèin 
*' an caraid a leanas ni's dlùithe na aona bhràthair." 'N 
-do chaill thusa tha 'ga lèughadh so, caraid dìleas — bràthair 
caomh no piuthar ghaolach — cèile do chuim, no leanabh 
a bha dhuit mar t' anam fèin? An robh 'earbsa ann an 
Dia trid Chriosd? An robh a thaic air an t-Slànuighear ? 
An robh a chreidimh làidir — a dhòchas àrd ? Eisd ! Tha 
guth o nèamh ag ràdh, "*Is beannaichte na mairbh a 
gheibh bàs san Tighearna." 'Bheil so a' toirt ciùine air 
t' anam? Thugadh do charaid air falbh — tha 'bhròn-sa 
gu sìorruidh seachad — tha 'anam aig fois — tha e le 'Dhia 
agus le 'Shlànuighear — cha ghearain esan ni's mò — tha 
'uile uireasbhuidh air an riarachadh — tha 'iarratais a's 
àirde air an deònachadh dha — tha 'chohmn 'na suain, ach 
tha i 'na suain ann an Criosd. Thig E fèin g'a dìisgadh. 
Trid cumhachd an t-Slànuighir a dh' èirich, èiridh a 
<;hàirdean maraon; agus 'nuair a dh' fhoiUsichear Criosd 
am beatha, foiUsichear iadsan maille ris ann an glòir. 
Na guilibh mar mhuinntir a chuir an taic ri cuilc bhriste 
agus a dh' earb ann an gàirdean feòla. — ^Chaochail fear do 
ghràidh. S^h d'a anam ! Dh' fhalbh car tamuiU gach 

subh'iclia^ agus sòlas — cliuir an saoghal air, mar giun 
b' anii, eididli bròin — tha gach ni doilleir, duaichni; ach 
na strìochd •do na smuaintibh so — ceannsaich iad; tha 
iomad beannachd fhathast air mhaireann — na brosnuick 
an t-Uile-Chumhachdach chum an gi'ad spìonadh uait. 
Tiia '.n saoghal so dorcha leat, ach amhairc os ceann an 
t-saoghail so. Chaochail e da rìreadh a bha àiliidh 'nad 
bheachd — fear a' chridhe bhlàtli — annsachd t' anama — a 
chaoidli san t-saoghal so tuilleadh cha'n fliaic thu e — cha 
'n eisd thu a ghutii. J^rònach 's èigmn duit a bhith — ach 
na bi ri monmhur — bi strìochdta — bi ìimhal. Chaochail 
do ciiaraid — acli tha càirdean fathast a làtliair. Ghairm 
Dia g'a ionnsuidh fèin do mhac, do nighean, do bhràthair, 
no do clieile phòsda ; acli am bheil na h-uile aon a tha 
ionmhuinn le t anam, fo "n fliòid? — 'bheil idir air uachdar 
an t-saoghail a h-aon a ciiàireas do cheann san iiir ? Ciod 
air bith a cliunnaic Dia iomchuidh thoiii> uait, bi taingeil 
air son na dh' fhàg e. Feudaidh tu cantainn mar so : 
1 ha mi fo bhròn — O ! tlia mi dubhach, brònach ; ach 'na 
dhèigh so uile, tha mi strìochdta^ — tha mi taingeil gu bheil 
anam rno ghràidh ann an sìth, am feadh a tlia mise air 
m' udal air cuan bruaiheanach an t-saoghail so, na sìonta 
garbh a' bualadh thairis orm, ar leam gur lèir dhomh 
esan an dèigh dol air tìr air tràigh chiìiin an àigh. — Tha 
'n ìiir a nis thairis air colunn fir mo min — 's fuar, fuar a 
chreubh — agus diìinte ann an dorchadas tha 'n t-sìiil anns 
an robh am blàs, an tuigse, 's an t-iochd. Gidlieadh na 
bi fo bhròn, O ! m' anam, mar neach gim dòchas ; saoraidh 
Dia e o chumhachd a' bhàis — bithidh a cholunn fhathast 
glòrmhcr mar cholunn Chriosd. A nis, eadhon a nise 
fèin, 'nuair tha mise 'n so a' gul, tha gach dèur gu bràth 
air an siabadh o 'shìiil-san. A nis, eadhon a nis, 'nuair 
tha mo shòlais-sa ni's lugha na bha iad, tha 'shòlais-san 
iomlan. Tha mi 'g amharc air nithe aimsireil, agus tha 
mo chridhe air a leònadh ; tha mi 'g amharc air nithe 
sìorruidh, a^s tha ola air a taomadh ann am chrèuchd- 
aibh. 'S e Dia tha ann — deanadh e mar a's àill leis fèin. 
Dh' fhalbh m' annsachd 's mo rùn ; ach, taing do 'n 
Athair Naomh, 's ioma là sona bha againn an cuideachd 
a chèile : ged thug Dia uainn e, 's ann aige b' f hcarr còir 
air; — bu phrìseil an t-iasad a thug e dhomh dheth — tha 
nithe aig Dia air a chionn ni's prìseala na l|Jia r'a fhaot- 

ainn san t-saoghal chaochlaideach, thriiagh so. Fadi, 
fada shuas os ceann gleann nan dèur, tha esan san tìr 
shona sin, far am bheil aige lànachd glòire nach 'eil air a 
dheònachadh do 'n neach a's àirde tha 'n so a bhos. 
Tàimgidh Dia fhathast air ais an sgàil a tha eadar mi & 
an t-àite na.omh sin. Tha mo dhòchas ann am fuil acT^s 
ann an toiUteannas mo Shlànuighir gu faic mi fhathast 
na flaitheis àrda sin, agus iadsan a fhuair romhainn do 
thìr Emmanueil. O ! chì mi nithe ni's fèarr — chi mi Di i 
a ghràdhaich mi le gi'àdh sìorruidh, agus an Slànuigher.r 
a dh' ionnlaid mi 'na fhuil fèin o mo pheacannaibh. Tha 
càirdean againn ann an nèamh a bharrachd air-san a 
chaochail — tha caraid againn a tha 'na chuibhrinn bhu^n 
do'n anam. Earbaidh mi as — ni mi uaill as — tha Dia 
boò — beannaichte gu robh an Tigheama, mo bhuannachd 
a's àirde — m' aoibhneas agus mo ghlòir ; cha chaochail 
Esan — cha toirear uam e gu dìlinn. O ! na goideadh 
caraid eile uam an t-àite sin ann am chridhe agus ann am 
earbsa a's dligheach dhomh a ghleidheadh do Dhia amhàin. 
Ann an dorchadas oidhche mo bhroin, deanadh solus mo 
Dhè mo chumail suas. Cò tha agam ann an nèamh ach 
thusa, O mo Dliia; ni 'bheil neach air talamh ach thusa 
ris am bi mo dhìiil. 



GLIOCAS AIR A THARRUING O BHAS 

CHAIRDIBH. 

'NuAiR is dèonach leis an Athair Naomh caraid gaola,ch 
a ghairm air falbh, agus bàs a thoirt a steach d'ar fàrd- 
aich, 's iomchuidh dhuinne thoirt faineiar gur daoine 
bàsmhor sinn fèin, agus gu bheil àm ar bàis a' tarruing 
dliith. Nan tugamaid fainear a h-uile maduinn tha ar 
taobh ag èiridh gur h-e so, math a dh' fheuidte, an latha 
deireannach, chuireadh so grabadh òimn 'nar deann-ruith 
as dèigh. faileasiaibh faoin an t-saoghail thruaigh so. 
Chuireadh so srian air ar n-ana-miannaibh làidir — 
cheannsaicheadh so ar n-aigne ghuanach — dh' fhàgadh e 
sinn furachail, faicilleach, agus thàimgeadh e sinn gu ar 
taic a chur air Dia. Nan smuainticheamaid gu tric, gu 
suidhichte, air a' bhàs, chailleadn e ann an tomhas mòr 
gach uamhas tha fuaighte ris. Cha tigeadh e òirnn gim 

fhios; dh fheuchamaid a bhi uidheamaichte air a chionn, 
agus bhiodhmaid beò mar bu mhiann leinn a bhi ann an 
àm ar bàis. 

'S iomad sanas tha sinn a' faotaimi a bhi deas. Tha 
cèimi goirid agus làmh chritheach na h-aoise — tha tinneas 
agus euslainte — tha dorchadas na h-oidhche — suain a' 
chadail — na mìltean a' tuiteam air an làimh dheis agus 
air an làimh chlì — tha na h-uaigheannan air am bheil sinn 
a' saltairt — na leaca-hghe air am bheil sinn a' suidhe — na 
tulachain uaine sa' cnladh — an tòrradh tha 'gabhail an 
rathaid don chill; tha iad so uile a' gairm, agus 's èiginn 
duinn èisdeachd, gu'n imir an ùir pilitinn gu ìiir, ach an 
spiorad chimi an Dè sin a thug seachad e* Ach a dh' 
aindeoin so uile, tha daoine a' suidhe 's a' gluasad, ag 
èiridli 's a luidhe, mar gum biodh saorsa acasan o'n bhàs 
— aont' fhada air beatha — iomadh agus iomadh bliadhna 
ann an tìr nam beò. 

Ciod a dhùisgeas daoine as an t-suain thruagh so mur 
dean bàs chàirdean e? Tha bàs chàirdean mar theachd- 
aireachd o Dhia, a' toirt rabhadh dhoibh a bhi deas. 
Eisdibh ! a mhuinntir gun tuigse ; bitheadh sibhse mar 
an cèudna deas, — tamull beag agus 's èiginn duibh 
imeachd. Na thachair do 'iu* càirdibh an diugh, tachr- 
aidh, math a dh' fheuidte, dhuibhse am màireach. An 
dì-chuimhnich sibh gu bràth na mhothaich sibh 'nuair 
chunnaic sibh 'ur càirdean a dh' fhalbh ann an iarguin 
Sb bhàis — air an riasladh le dòruinn — bàs-gheal, fann — a' 
strìgn air son na h-analach a bha 'gam fàgail — an deò a' 
togairt falbh — an spàim dheireannach a' tòiseachadh — 
uspairn a' bhàis air teachd? Tha so, feudaidh e bith, 
dlùth ortsa; agus mun gairm coileach na maidne, theag- 
amh gu'n cIulq thu, Thig, freagair do Dhia! Latha no 
dhà seachad, agus seasaidh càirdean eile mu'n cuairt do 
d' leabaidh-sa, ceart mar sheas thusa aig taobh leapacli 
an fhir nach mairionn. Mar chunnaic esan thusa 'gui 
air a shon-san,/s docha gum faic thusa feaghain eile a' 
gui air do shon fèin. Foghluim gUocas, mata, a bìis 
cr.raid. 

A rithist: Bu chòir do bhàs chàirdibh mothachadh 
iomchuidh thoirt dhuinn air faoineis agus amaideachd an 
t-saoghail so, agus air gòraiche na muinntir tha air an 
dalladh agus air am mealladh leis. Ma tha ni air 

thalamh bu chòir an sgleò meallta tha air a shuaineadh 
mu'n t-saoghal so a ghrad-tharruing air falbh, 's e 'n ni 
sin bàs caraid. Tha taisbeanadh soilleir againn ann an 
sin air faoineis agus suarrachas beartais, urraim, glòire, 
agus subhachais an t-saoghail so. Am feadh 's a tha n 
^aoghal a' cinneachadh leinn — ^grian bhrosgulach an 
t-saoghail a' snàmh gu soilleir, àillidh os ar ceann — tha ar 
càirdean dìleas agus seasmhach, tha sinn ullamh gu ràdh, 
'S maith dhuinne bhi 'n so : ach cia brònach, dorcha, 
duaich-ni tha 'n saoghal ag amharc 'nuair tha caraid 
dealaidh, dìleas, an dèigh ar fàgail? A nis, arsa 'n ttirs- 
ach, 's lèir dnomh faoineis an t-saoghail so-— dh' flialbh e 
a dh' eutromaicheadh dhòmhsa gach eallach. B' e 
'dhìirachd sòlas a thoirt dliomli ; ach a ghuth cha 'n èisd 
mi ni's mò, agus 'aghaidh a chaoidh cha 'n fhaic mi. O ! 
a shaoghail, cia mar a s urradh dhomh dliith-leantuinn riut 
ni's fàide, nuair tna do shòlais co mi-chinnteach, co gèarr, 
co-mi-sheasmhacn : O ! m' anam, na càirich ni's faide do 
thlachd air faoineis na beatha so. 

A rithist : Tha bàs chàirdean a' taisbeanadh dhuinn 
. òirdheirceas agus luach an t-Sosgeil. Tha an Soisgeul 
prìseil air gach àm, ach cha 'n 'eil a tharbhaichead air 
àm sam bith co mòr 's a tha e 'nuair thàinig an teachd- 
aire deireannach, 'nuair a's èiginn duinn an saoghal so 
fhàgail agus triall air ar turus deireannach. 

Sibhse 'chaiU càirdean dìleas Criosdail, an cuimhneach 
leibh an sòlas a thug Soisgeul Chriosd dhoibh 'nan làithibh 
deireannach? an cuimhneach leibn an dòchas àrd a las air 
an eudann mar labhair iad mu Charaid an anama? an 
'Cuimhneach leibh co strìochdta 's a bha iad fo làimh Dhè? 
an creidimh daingeann trèun leis na choinnich iad righ 
nam fiamh? a' chiùine agus an t-sìth bheannaichte leis na 
ghabh iad cead do 'n t-saoghal so, agus a' mhisneach àrd 
leis an deachaidh iad air an turus do thir na sìorruidh- 
eachd? an cuimhneach leibh co curanta 's a bha iad air 
bruaich a' bhàis, agus an fhoighidinn leis an d' fheith iad 
àm Dhè? Ged bha fadal air an anamaibh gu bhi maiUe 
ri Criosd, gidheadh bi an cainnt, Cha 'n i mo thoil-sa ach 
do thoil-sa gu robh deanta. Chuala sibh an òrain mhilio 
ann an oidhche am bròin — chunnaic sibh an fhàilte chuir 
iad air a' bhàs. O ! cia mar a neartaich teagaisg agus 
geallannan Chriosd iad ? O ! 's e Criosd f èin caraid nam 
ièumach — ^fear-taice nan uireasbhuidheach ! 

Biodh an Soisgeiil prìseil 'nar beachd ; ann an làithibh 
ar sonais agus ar slàmte, biodh an soisgeul mar shokis 
d'ar casaibh, agus mar lòchran d'ar cèumnaibh. Am 
b' àill leibh bàsachadii ann an icin-dearbhadh a' creidimh ? 
am bu mhiann leibh bhi comasach san àm dheireannach 
air a ràdli, iha fios agam cò anns 'n do chreid mi, agus 
gu bheil e comasacli air na dli' earb mi a choimhead chmn 
an àm dl^eireannaich ? Le cridhe taingeil, iriosal, aithr- 
eachail : le cridhe taingeil, ait, gabliamaid ris-san a thàinig 
ann an ainm an Ti a's àirde chum ar tèarnadh. An do 
chaocliail càirdean dealaidh, dìleas — ^fòghlumaibh gach 
dleasnas a choimhhonadh gu dileas as leth nan càirdibh 
tha air mhairionn. 'S ann am bitheantas 'nuair chailleas 
sinn ar càirdean, a tha meas ceart againn orra ; 's aiin an 
sin a chuimhnicheas sinn air ar giùlan d' an taobh — gach 
dleasnas air an d' rinn sinn dearmad, a^s a liuthad 
cothrom air math a dheanamh dhoibh-san, a chaiU sinn ; 
an sin cuimhnichidh am mac air 'amaideachd, a chuu* 
duihchinn agus bròn air an athair a dh' fhalbh — an 
amaideachd sin a bha 'na meadhon air ceann Uath a 
phàrant a ihoirt le bròn chum na h-ìirach. Cuimhnichidh 
an t-athair air an dearmad a rinn e air a mhac, agus na 
h-iomadaidh cothrom prìseil'a chaill e air 'fhoghlum ann 
an eòlas air an t-Slànuighear. O ! Cia gèur, guineach na 
smuaintean iad sin dhoibh-san a bha mi-dhìleas do r.a 
càirdibh a chaxxjhail, 'nuair tha gach cothrom gu sìorruidh 
seachad. Cia sòlasach a smuainteachadh 'an àm bàis 
caraid, gu'n robh sinn dìleas da, agus nach 'eil fàth 
tagraidh againn air son easbhuidli dleasnais d'a thaobh. 

Aon uair eile : Bu chòir do bhàs chàirdibh togradh 
agus dèigh ard a dhìisgadh 'nar cridheachaibh air dùth- 
aich agus dachaidh a's fèarr na'n saoghal caochlaideach 
so. Tha dùthaich a's fèarr ann, cathair an Dè a's àii-^de, 
far an coinnich iadsan uile a gach dùthaich agus hnn a 
bha air an naomhachadh le gràs Dhè, agus far nach 
dealaich iad gu bràth. 

Do'n ionad shona sin 's ioma caraid dealaidh agus 
dìleas a chaidh suas o ghleann nan dèur so. Ann an sin 
tha iad a' sealbhachadh comunn mihs, ann an cuideachd 
ainghbh agus àrd-ainghbh, le spioradaibh nan daoine 
fìrinneach air an deanamh coimhhonta ann an glòir. 
Bitheadh sibhse fìrinneach chum bàis, agus leanaidh sibh 
iad — chl sibh iad ; bidh sibh sona fhathast maille riutha — 

cha 11 ann amhàin fad latha no dhà no re bhadhna no 
dhà, ach trid siori-nidheachd. 'Nuair cliuala lacob gu 
robh loseph a mhac beò agus air 'ardachadli ann an tìr 
na h-Eiphit, Dha fadal air gTis an d" fhuair e dol sìos — ciia 
robh fois aige na chridhe gus an deachaidh e, 's am fac' 
e, agiis an robh e maiUe r a mhac. Cionnas, matà, nach 
'eil fadal òirnne gu bhi maiile ris na cìurdil^h caomiia, 
Criosdail, a chaidh romhainn air an t-shgho mhaireann- 
aich o nach pill iad a chaoidli .^ Cionnas, nach 'eil fadal 
òimn gu bhi mailie ri Criosd agus r'a shhiagh a shaor o1 
Creidibh e, cha n "eil e 'na iarrtas peacach a bhi maille ri 
pàrantaibh, ri cloinn, agus càirdibh caomh a chaochail — 
a chaidil ann an Criosd, agus a tiia beò maille ri Criosd. 
Na deanaibh bròn, matà, mar mhuinntir gun dòchis. 
Feudaidh tu a chantainn, Tha fios agam gu bheil iad beò 
— chì mi iad 'na dhèigh so — chì mi iad neo-bhàsmhor agus 
glòrmhor — saor o laigse agus o thruailleachd. Fhir nio 
ghràidh a dh' fhalbh ! bithidh mi fhathast eòlach oii: — 
togaidh sinn fhathast ar n-òrain le chèile Dha-san tha 'na 
shuidhe air ar Rìgh-chathair, agus do'n Uan. Bithidh ar 
n-anamanna ni's dlìith-cheangailte r'a cheile na bha iad 
riamh. O ! glòir gu robh Dhà-san d' am bheil sinn fo 
chomain airson nan smuaintibh àghmhor beannaichte siii. 

" Biodh misneach aig luchd-muinntir Chriosd, 
Tra chì iad luchd an gaoil 
A' dol gu cadal ann an los' : 
Cha 'n i so crìoch an sao'il. 

*' C'arson, matà, bhios sibh ri bròn 
Mar dhream gun dòchas mòr ; 
Am bheil sa' bhàs ach teachdair sìth 
G'an gairm gu rìogh chd na glòir' 1 

Mar chaochail Criosd, 's mar dhùisg e suas 

. Le buaidh o staid a' bhàis ; 
Is amhluidh dh' èireas fòs a shhiagh 
Le luaghair là a' bhràth. 

Fòs tamull beag a's ruigidh sinn 

An caladh ait faidheòidh, 
San coinnich sinn na sgaradh uainn, 

'S cha dealaich sinn ni's mò." 



220 
AN DUINE ANN AN CRIOSD. 

Baithne (Ihoiuh duiue aun an Criosd. — 2 Cor. xii. 12. 

Is sona esan da rireadh tha ann an Criosd — so esan ris 
am feudar Criosduidh a ràdh. 'S dlìith an càirdeas agus 
an dàimh tha fìllte steach fo na briathraibh so. 'S lìon- 
mhor iad a tha fo ainm a^s fo aidmheil a' chreidimh 
Chriosduidh, nach 'eil ann an Criosd. Feudar a bhi anii 
an Criosd tre aidmheil agus do rèir coltais, agus gidheadh 
a bhi mar ghèug neo-thorach, agus an dèigh bàis a bhi 
ciiillte. Cha 'n ann mar so dhoibhsan mu'm bheil o fein 
a cantainn, " Bheir mise dhoibh a bheatha shiorruidh ; 
cha bhàsaich iad gu bràth, ni mò a's urradh neach air 
bith an spìonadh as mo làimh." Ach cia mar tha duine 
ann an Criosd? Tha sinn ann an Criosd mar tha sinn 
ann an Adhamh — " Ann an Adhamh tha gach aon a' 
bàsachadh : mar sin ann an Criosd bithidh gach aon air 
an deanamh beò. O Adhamh tha againn ar ceud bheatha 
nàdiurra, agus o Chriosd tha againn ar beatha spioradail. 
Ann an Adhamh thuit sinn ; trid Chriosd èiridh sinn a 
rithist : oir tre eas-imihlachd an dara h-aon rinneadh 
mòran 'nam peacaich, ach tre ùmhlachd an aoin eile 
nìthear mòran ^nam fìreanaibh, mar chì sibh ann an Rom. 
V. 19. Tre Adhamh rìoghaich am peacadh, Rom. v. 21. 
*' An cèud duine o n talamh, talmhaidh : an dara duine, 
an Tighearn o nèamh. Mar an duine tahnhaidh, is 
amhuil sin iadsan a tha talmhaidh : agus mar a ta an 
duine nèamhaidh, is ann mar sin iadsan a ta nèamhaidh. 
Agus mar a ghiiilain sinn ìomhaigh an duine thahnhaidh, 
giiilainidh sinn mar an ceudna ìomhaigh an duine nèamh- 
aidh," 1 Cor. xv. 47-49. Nis tha 'n Criosduidh ann an 
Criosd mar bha Noah san àirc. Bha an àirc 'na samhladh 
air Criosd. Bha dìle na tuile tighinn air an t-saoghal, 
agus bha Noah agus a theaghlach • ann an cunnart mar 
bha muinntir an t-saoghail gu h-uile ; ach thèamadh iad : 
cha d' èirich lochd no beud dhoibh, a chionn gu n d' rinn 
iad, mar dh' àithn Dia dhoibh. Thairgeadh tèaruint- 
eachd, agus ghabh iad an tairgse. Dh' iarr iad fasgadh 
an àm; chaidh iad a stigh agus dhruid Dia suas iad, agus 
cha b' urradh dhoibh a bhi ni bu tèaruinte ged robh iad 

a steach aim an nèamh. Cha d' rainig braon do 'n dìle 
mhòir iad, no aon dèur do na tonnaibh uaibhreach atmhor 
a bha 'beucaich mun cuairt doibh. Thairis air na cuaut- 
aibh mòra shnàmh Noah 's a theaghlach gu tèatunte 
seasgair, gun iomaguin, gun eagal, aig an àm am fac (; 
am bogha-frois anns an spèur, an d' amhairc e 'mach 's 
am fac' e gu'n robh aghaidh na talmhainn tioram. Cha 
robh dòigh tèaruinteachd eile ann. Cha deanadh snàmh 
feum, agus bàta no eithear cumanta, cha deanadh iad 
cùis. Cha robh stà teicheadh chum nam beanntaibh no 
mullach nan slèibhtibh corrach; chòmhdaich na h-uisge- 
achan eadhon àirde am mullaichean. Bha sgrios agus 
miUeadh agus bàs air gach làimh ; ach cha robh ann ach 
aon mheadhon tèaruinteachd. Uime sin a h-uile h-aon a 
rinn dearmad air an dòigh thèaruinteaehd sin, ' chailleadh 
iad anns na tuiltibh mòra. Agus ni mò bheil tèaruint- 
eachd do dh' anam ach ann an Criosd ; oir ni bheil ainm 
eile air a thoirt seachad aii* nèamh no air talamh trid am 
feud neach a bhi air a thèamadh, ach ainm Chriosd. 
" Is mise," deir e fèin, '* an t-sUghe, agus an fliìrinn, 
agus a' bheatha : cha tig aon neach chimi an Athar ach 
tromham-sa." 

A rithist : Tha 'n Criosduidh ann an Criosd mar bha 
fear dòrtadh na fola fo 'n lagh ann am baile na dìdein. 
An duine a mharbhadh fear eile le tuiteamas gun droch 
rìm, agus air an robh eagal gun leanadh dìoghaltair na 
fola e, cha robh aige ach teicheadh chum a h-aon do na 
bailtibh dìdein ; agus co luath 's a gheibheadh e stigh air 
geata a' bhaile sin, bha e tèaruinte. Bha na bailte-dìdein 
so air an suidheachadh air àit' àrd folluiseach, a chìte fad' 
air astar. Bha an t-shghe chum a' bhaile so air a deas- 
achadh, air a deanamh rèidh, còmhnard; agus 'nuair bha 
cunnart air bith gun rachadh an duine truagh a bha 
'teicheadh d'a ionnsuidh, air seacharan, bha clach àrd 
air a cur suas aig taobh na sHghe a' cuimseachadh a mach 
an rathaid dha : " So an t-shghe chimi baile na dìdein." 
Theich e le 'iiile luathas, rinn e gach dìchioll, mar neach 
a' teicheadh air sgàth 'anama, agus is furasda thuigsinn 
an iarguin agus an t-eagal agus an cùram a bhiodh air 
gus am faigheadh e stigh ; agus, mar an cèudna, an t-sìth, 
an sòlas, an fhois, agus an t-samhchair bheannaichte a 
fhuair e aon uair 's gu robh e tèaruinte-r-agus dh' fheud- 

adh e tionndadh air à shàil agus a ràdh ris an fhear a 
bh' air a thòir, Cha 'n urradh dhuit do làmh a chui* omi 
a nis. Ceart mar so iadsan a ta ami an Criosd, a theich 
air son dìdein chum greim a dheanamh air an dòchas a 
chuireadh rompa san t-soisgeul. 

A rithist: Tha Criosduidh ann an Criosd mar tha am 
meanglan sa' chraoibn. Is coma cia co dlùth 's a tha 'm 
meanglan do'n chraoibh — seadli, eadhon ged robh e r'a 
taic, air a cheangal gu dlùth daingeann, diongmhalta 
rithe ; seadh, ge^ robh am meanglan air a thàirngeachadli 
ris a chraoibh, cha dean so uile fèum, ni mò a bheir a" 
ghèug sin meas no blàth, do bhrìgh nach 'eil i 'fàs a mach 
as a' chraoibh, agus a' tarruing a brìgh, a sùgh, agus a 
beatha uaipe: ach 'nuair tha a' ghèug a' fàs a mach as a' 
chraoibh, tha an sùgh agiis an snothach a tha sa' chraoibh 
fèin a' deoghal air falbh feadh chuishbh na geige, agus 
"an lorg so tha i a' cinntinn, agus torach. 

■ Gach uile gheug annam-sa," arsx Criosd, '' nach 'cil 
a' giìilan toraidh, bheir e air f albh ; agus gach uile g'heug 
a ta tabhairt toraidh, glanaidh e i, chum gu'n giùlain i 
tuillea^ix toraiah. 

" Fanaibh annam-sa agus mise annaibh-se. Mar nach 
iirrainn a ghèug toradh a thoirt uaipe fein, mur fan i 
san fhìonain ; cha mhò is urrainn sibhse, mur fan sibh 
annam-sa. 

'' Is mise an fhìonain, sibhse na geuga : an ti a 
dh' fhanas annam-sa, agus mise annsan, bheir esan mòr- 
thoradh uaithe ; oir as m' eugmhais-sa cha 'n urraimi sibh 
aon ni a dheanamh." Eoin xv. 2, 4, 5. 

Cia luachmhor an dàimh so bhi ann an Criosd? Am 
, bheil e 'na ni prìseil a bhi air ar saoradh o thràiUeachd, 
o bhraighdeannas, o'n tràilleachd a's ìsle, o'n daorsa a"s 
miosa? So an tèaruinteachd a th' acasan tha ann an 
Criosd. Ma ni am Mac saor sibh tha sibh saor da 
rìreadh. Annsan tha agaibh saorsa tre 'fhuil, eadhon 
maitheanas peacaidh. 

'Bheil e 'na ni luachmhor a bhi saor o dhìteadh, o'n 
bhinn oillteil sin, " Is malluichte gach neach nach buan- 
aich anns na h-uile nithibh a ta sgrìobhta ann an leabhar 
an lagha chum an deanamh ?" O ! s eagallach an ni 
tuiteam ann an làmhaibh an Dè bheò ; ach dhoibhsan a 
ta ann an Criosd, ni bheil dìteadh air bith. Feudaidh 

^n saoghal an dìteadh — feudaidh Satan an dìteadh ; ach 
<jiod e sin : cha 'n urradh dlioibh sin uile binn a thoirt «i 
mach 'nan aghaidli. ' Cò a chuireas coire sam bith a leth 
-daoine taghta Dhè? Is e Dia a dh' liii-cjaniiaiCnutis ; 
<Xf a dhìteas? Is e Criosd a fhuair bàs, seadh, tuiheadh 
fòs, a dh' èmch a rìs, agus a ta air deas-làimh Dhè, neach 
a ta mar an ceudna a'-deanamh eadar-ghuidhe air arson- 
ne. ' Rom. viii. 34, 35. 

ladsan a ta ann an Criosd, 's leò gach ni. " 'S 
leibhse,'' arsa Pòl, '' na h-mle nithe : Ma 'se Pòl, no 
Apollos, no Cephas, no an saoghal, no beatha, no bàs, no 
nithe a ta làthair, no nithe a ta ri teachd ; is leibhse iad 
uile;' agus is le Criosd sibhse; agus is le Dia Criosd,' 
1 Cor. xxii. 23. Tha iadsan ann an Criosd agus Criosd 
ann an Dia. Cia tèaruinte sluagh an Tighearna ! Cia 
daingeann, seasmhach, diongmhalta 'n dàhnh tha eadar 
iad agus an Slànuighear ! Nach math a dh fheudas esan 
a ta ann an Criosd a ràdh, " Tha dearbh-bheachd agam 
nach bi bàs, no beatha, no aingil, no uachdaranaclida, no 
cumhachda, no nithe a-ta làthair, no nithe a ta ri teachd, 
no àrde, no doimlme, no creutair sam bith eile, comasacn 
air sinne a sgaradh o ghràdh Dhè a ta ann an losa Criosd 
ar Tighearn. ' Koni. viii. 38, 39. 

Theagamh gu bheil cuid 'ga leughadh so, a tha 
suarach mu'n dàimh so agus cia dhiiibh tha no nach 'eil 
iad fèin ann an Criosd ; ach tamull beag agus chì iad 
an amaideachd. Ma dhiiisgeas Dia iad gu cor an anama 
neo-bhàsmhor fhaicinn, agus an cunnart anns am bheiL 
iad, ciod an sin nach tugadh iad gu robh iad ann an 
Criosd? Nam biodh iad aon uair air am bioradh chum 
a' chridhe gu èigheach a mach ann an uamhunn an anama, 
Ciod is còir dhomh a aheanamh chum gu'n sàbhalar mi ? 
An sin thuigeadh e sòlas na muin;ntir tha ann an Criosd 
— ^luchd a' bhròin — luchd a cliridhe bhriste : tha .fios 
acasan cia luachmhor an ni bhi ann an Criosd. Ciod a's 
urradh an saoghal gu lèir a dheanamh air an son ma tha 
iad an taobh mach dheth-san? 'Nuair tha ar fuarain fèin 
tioram gun deur annta, ciod a dh' èireadh dhuinn nam 
biodli fuaran uisge na slàinte fada uainn? 'Niiair tha, ar 
lòchrain fèin an dèigh dol as, ciod a ni sinn mur h-èirich 
Grian na fìreantachd os ar ceann? Esan tha ann an 
Criosd, tha deoch a's biadh aige nach fìosrach leis an 



t-saoghal ; tha sòlas a' teachd d'a ionnsuidh ann an oidhche 
a bhròin, a tha toirt air làmh Dhè a thuigsinn, agus a 
ràdh le cridhe strìochdta iriosal, 'S math dhomhsa gu robh 
mi fo thrioblaid. 

Tha àm a mach òimn gu lèir, a^us 'nuair a thig e, tuig- 
idh sinn uile 'n sin cia glòrmhor an ni bhi ann an Criosd,. 
Feudaidh là a' bhròin teachd, agus-là na h-airc; ach thig 
là a' bhàis gu cinnteach. 'S dòcha gu'n tig là a' bhròin, 
ach co dnnteach 's a tha 'n t-anam 'nar còm, thig an là 
eile; agus ma ghlacas bàs sibh an taobh mach do Chriosd 
— ^gun bhi ann an Criosd — O ! b' fhèarr dhuibh nach robh 
sibh riamh air 'ur breith. Tha àm an aithreachais an 
sin air dol seachad — là a! ghràis seachad — àm na tròcair 
seachad ; ach O ! 'nuair thig an t-àm sin, 's beannaichte 
na mairbh a gheibh bàs anns an Tigheama. Esan anns 
am bheil iad, fhuair e buaidh thairis air a bhàs. Ma 
gheibh am bas sibh ann an Criosd, thig e mar aingeal a* 
chìimhnanta, siabaidh e gach dèur o'n ghruaidh, treòr- 
aichidh e sibh gu altair Dhè, chum Dhè ar n-aoibhneas 
ro mhòr. 

Feudaidh sibh dearmad a dheanamh air Caraid nam 
peacach a nis; ach 'nuair thig Rìgh-nam-fiamh, chì sibh 
agus trèigidh sibh 'ùr n-amaideachd. O ! cia mòr a bhios 
sibh fo iongantas mar a mheall faoineis an t-saoghail so 
sibh; cia mòr a bhios uamhunn oirbh an dearmad a rinn 
sibh Air-san a bha comasach amhàin air bhur tèarnadh. 
Amliaircibh romhaibh — bithibh glic. 

Aon uair eile: Tha là eile ann an dèigh bàis — ^là a* 
Bhreitheanais. Tha breitheana-s an dèigh bàis. 'Se so 
tha toirt uamhimn do'n bhàs. O ! nach smuaintich sibh 
cia tmagh bhur cor mur bi sibh ann an Criosd, 'nuair 
tha na nèamhan a' leaghadh as, agus na dùilean uile, 
le dian-theas ; 'nuair dh' èisdeas gach aon anns na 
h-uaighibh guth Dhè, agus a thig iad a mach ; 'nuair 
sheasas na mairbh, eadar bheag agus mhòr, an làthair 
Dhè, agus a dh' fhosglar na leabhraichean ; ciod a ni sibh 
an sin gun charaid, gun f hear-tagraidh ? Anns an àm sin 
bithidh iadsan a rinii di-meas air fo bhròn, agus glaodh- 
aidh iad ris na slèibhtibh agus ris na creagaibh, ag ràdh, 
Tuitibh òimne agus folaichibh sinn o ghnìiis an ti a tha 
'na shuidhe air an rìgh-chaithir, agus o fheirg an Uain. 

Ach iadsan a ta ann an Criosd, togaidh iad an cinn 
le gàirdeachas, oir thàinig là an saorsa. Tha iad a nis 
air am faotaiiin annsan, agus a nis èiscadh iad a ghuth ag 
ràuii riutha, Thigibh, a mhuinntir tha beannaichte le m' 
Athair; sealbhaichibh an rìoghachd a dh' uidheamaich- 
eadh air bhur son o leagadh bimaite na talmhainn. 

Sibhse tha 'ga leughadh so, am bheil sibhse ann an 
Criosd? Theagamh na>ch 'eil fios agaibh, agus nach 
d' fheuch sibh riamh ri so fhaotainn a mach. An d' f heuch 
sibh riamh, ann an uaigneas agus ann an dorchadas na 
h-oidhche, sibh fèin a cheasnachadh do thaobh so? An 
do chuir sibh a cheisd sin dachaidh chum 'ur cridheach- 
aibh, 'Bheil mise ann an Criosd ? Tha fios agaibh gu bheil 
'ùr sonas siorruidh an earbsa air an fhreagairt a's urradh 
dhuibh a thoirt don cheisd so. Tha latha nan gràs a' 
dol seachad — na bithidh ann an aineolas ni's faide — 
iarraibh an Tighearna 'm feadh a ta e r'a fhaotainn- 



gairmibh air am f eadh a ta e dlùth ; agus chimi misneach 
thoirt dhuibh, ìnnseam dhuibh le barantas, nach h-iarr 
sibh e gun 'fhaotainn. Eisdibh a ghuth : " Esan a thig 
a m' ionnsuidh, cha chuir mi air chor sam bith ciil ris." 

Sibhse ta ann an Criosd, bithibh taingeil. Aon uair 
bha sibh fad' air falbh, a nis tha sibh dlùth ; roimhe so 
bha sibh 'nur coigrich, ach cha 'n 'eil sibh 'niu' coigrich 
ni's faide. Kinn Dia nithe mòra air 'ur son, deanadh 
sibhse na dh' fheudas sibh chum 'ainm a ghlòrachadh an 
làthair an t-saoghail. Gràdhaichibh e, agus bithidh e 
mar dheoch agus mar bhiadh dhuibh a thoil a dheanamh. 
Esan a ta ann an Criosd, feudaibh e an laoidh mhiUs so a 
thogail air shghe a thuruis. 

O lochd, o chunnart dìonaidh Criosd; 

Mo choimhead ni gach uair; 
'S gu tèaruint' m' anam treòraichidh 

Gu rìogh'chd na glòire shuas. 

Bheir mi le còmhnadh treun mo Thriath, 

Dùlan do ifrinn fèin; 
Is dha-san gu robh glòir an àrd 

Is cHù gu bràth. Amen! 

- '-*\\* 

16 

AISEIRIGH CHRIOSD. 

B' I sin staid àrd luchd-riaghlaidh nan ludhach, agus 
dheisciobul Chriosd, agus is ann mar sin a bha gach ni 
ann an lerusalem, am feadh 's a bha Ceannard an slàinte 
'na luidhe ann an sàmhchair na h-uaighe. 'S an àm sin 
cha b' iad na saighdearan Romhanach amhàin a bha 'nam 
freiceadan air an uaigh ; bha f eachd nèimh f o ghluasad . 
dh' èideadh àrmailte nam fhlaitheas a dhìon a chuirp 
naomha. Bha gach uidheamachadh a nis air a dheanamh 
san dà shaoghal, agus gach ni deas air son an àm san 
robh gàirdein an Tigheama ri bhi air 'fhoiUseachadh. 
Dà uair, chaidh b! ghrian fodha air an t-saoghal, agus bha 
gach ni fathast sàmhach aig an uaigh. Bhuadhaich am 
bàs air Mac Dhè. Gu ciùin, tosdach chaidh an iiine 
seachad. Bha na saighdearan gu furachair a' faireadh : 
dheàlraich gathan na gealaiche mu mheadhon-oidhche air 
an clogaidibh-cinn agus air an airm-chatha. Rinn 
naimhdean Chriosd uaill : bha gach ni mar a b' àill leò ; 
thuit cridheachan a chairdean fo dhìobhail misnich agus 
fo bròn; bha spiorada na glòire a' feitheamh gu h-iomag- 
uineach, a' toirt fainear do na bha tachairt, agus a' 
smuainteachadh le mòr-iongantas air doimhneachd dòigh- 
ibh an Tighearna. Faidheòidh, dh' èirich reult na 

maidne san àird-an ear, a' toirt sanuis do'n t-saoghal gu'i 
robh 'n solus a' dlùthachadh; bha fàire an treas là a' 
bristeadh, 'nuair gu h-obann a chriothnaich an talamh, 
eaohon gu 'mheadhon; agus bha cumhachda nan nèamh 
air an gluasad : thàinig aingeal Dè a nuas ; chlisg na 
saighdearan air an ais roimhe le uamhas; agus thuit iad 
sìos gu làr : " Bha 'ghnùis mar an dealanach, agus 
'èideadh geal mar an sneachda;'' charaich e air falbh an 
leachd o bheul na h-uaighe, agus shuidh e oirre. Ach 
cò esan a tha mar so a' teachd a nìos o'n uaigh, le 
'thrusgan daithte o leabaidh b! bhàis? Esan a ta glòr- 
mhor 'na chosla^, ag imeachd ann am mòrachd a neirt? 
'Se do cheaniiard fèin, U Shioin, a ta ann! A Chriosd- 
uidh, 'se do Thriath fein a th' ann ! " Shaltair e an 
t-amar-fìona 'na aonar: tha 'chulaidh daithte le fuil;" 
ach a nis, mar cheud-ghin a leaba na h-uaighe, tha e cur 
fàilte air maduinn 'aiseirigh fèin. Tha e 'g èirigh 'na 

ghaisgeach buadhar o'n uaigh : tha e tilleadh air ais le 
beannachdaibh o shaoghal nan spiorad : tha e 'toirt saorsa 
do chloinn nan daoine. Cha d' thug èirigh na grèine 
riamh là co glòrmhor a steach — b' e so là ait-shaorsaidh 
an domhain mhòir. Sheinn reulta na maidne le chèile; 
's rinn uile mhic Dhè iolach ghàirdeachais. Dh' amhairc 
Athair na tròcair a nuas o 'chathair-rìoghail : le mòr- 
thlachd chunnaic e a shaoghal feiri air a thèarnadh: 
chunnaic e gu'n robh 'obair uile math. An sin rinn am 
fàsach gàirdeachais ; bha aiteas air a' chruthachadh gu 
lèir 'na làthair, 'nuair a theirinn beannachdan an Ti a's 
àirde mar dhriichd nèimh, a dh' ath-bheothachadh nam 
fineachan. 



DAN MU'N T-SABAID. 

" Failte dhuit, a Shàbaid chaoimh ! 

'S tlàth do thàmn do 'n t-saoithreach bhochd, 
A chuir na sèa làithean cian, 

'Ga bhuan-chlaidreadh le gnìomh goirt! 

Aonarach, tròm dh' ith e lòn, 

A shuidhe 's a bhord am fèur ; 
Geug fo bhlàth, no callaid chrìon, 

'Ga dhìdein o shìon nan spèur. 

FaÌG e 'n diugh gu seasgair sèimh, 

Ri fois air an làraich ghaoH; 
A' furan cuirme gun stràic, 

'An comunn r'a chàirdibh caoin. 

'An comimn muinntireach a riiin, 

'S èibhinn e toirt chù d'a Rìgh ; 
Còmhdach mu 'ghnùis, sìiil ri nèamh; 

'S cha 'n fhuar-chràbhadh a ghnàs gun bhrìgh. 

Is f ois do fhear-cèird an droch neòil ; 

Daingeann a dhòigh, ge mòr 'fhiamh, 
Gum buannaich e'n aimsir gheàrr, 

Rìoghachd 's nach faic Sàbaid crìoch." 

Feuch! mar thill e sud roi'n rèidh, 

Is fuaim 'na chluasaibh o'n tèis bhinn; 

Beumadh chlag bu ghleadhrach pong, 
O thìir an t-seann aitreabh dhuinn. 

A' siubhal troi 'n ailbhinn chiìiin, 

Fiamh ait 'ga dhìisgadh 's gach chabh ; 

'S thar còmhnard leacach nan uaigh 
Tiugh-dhòrtadh an t-sluaigh su triall. 

An t-aosda, 's an cròm, 's an dall, 
'S gille nan teum baoth 'na cheann ; 

Euslaint' ag àinich le pèin, 

A làmh critheach, 's a cheum mall ! 

Le farmad tha beachd a shùl, 

Air leabaidh ghuirm ùr nam fòid; 

'S e snàgan gu àros Dè, 

Mar-ri sreud nan treim, 's nan òg. 

Ge tiirsach iad sud 's ge tròm, 
Lasaidh 'nan cuim fonn gu ceòl, 

A' dìreadh a steach faraon, 

Le balbh aoradh do'n Bhith-mhor. 

Feuch, tha na mìltean 'nan tosd, 
Seall, 'ga nochdadh Abstol Dè ! 

Dh' fhosgail e 'n Oigheam le gràdh; 

'S gu'n d' luaidh e reachd àigh nan speur ! 

Eiridh max chòmhla na slòigh, 

" Le sabn nuaidh 's le clàrsaich ghrinn, 
Cridhe 's beul a' gleusadh phong, 

A' coimeasgadh nam fonn binn. 

Albuinn! gu'n deanainn riut faoilt; 

'S tìorail leam raointean do ghleann, 
Feasgar Dòmhnuich th' air gach tràth, 

A' ciaradh mu àird nam beann. 

A' ghrian a! teamadn do 'n chnoc, 
Soills' òir air choillidh gach bachd ; 

Mise falbh an lòin am thosd, 

Ijìonmhor m' ìoghnadh, mòr mo thlachd : 

'Bhi cluinntinn co'-sheirm nan gràs 

'G èiridh o fhàrdaich a/ chaoil, 
Taing 'ga dhìol do Rìgh nan rìgh 

Le rùn crìdh' o dhream gim ghaoid. 

'S ionmhuinn leam sud 'nuair thèid tàmh 
Air gnìomh nach àrd-chuiseach glòir, 

lall-chadha 'ga tarruing siar 

Roi'n fhear liath, 's a ghluasad fòill. 

Ab sagart, 's aa t-athair gràidh 
Ag èuladh troi'n bhlàr leis fèin 

Gu bruaich 'an iomall an raoin, 

No 'ghàrradh beag chraobh nan seud; 

> 

A chòmhradh, r'a Dhia le cliù, 

Gu cràbhach, diirachdach, teann; 

A chionn gu bheil a chròilein cruinn, 
Seal mum faic a làithean ceann. 



MU AITHREACHAS. 

'S E aithreachas a thaobh Dhè, agus creidimh anns an 
t-Slànuighear, suim an t-Soisgeil gu leir. Ach ciod anns 
am bheil aithreachas a' co-sheasamh? Is cùis ro- 
cudthromach so ; oir tha gnè aithreachais anii, anns nach 
'eil slàinte a' dol na cho'-imeachd. Tha bròn ann a tha 
'g oibreachadh aithreachais chimi beatha, as nach ion 
aithreachas a ghabhail ; agus tha bròn ann a tha 'g oibre- 
achadh bàis. Rinn Peadar aithreachas, chreid e, agus 
fhuair e maitheanas. Rinn ludas aithreachas, thuit e 'n 
eu-dòchas, agus chaidh e d'a àite fèin. Ghabh Ephraim 
aithreachas, ghabh e nàire, bha e fo amhluadh, agus fhuair 
e tròcair : " ach cha do phiU ludah riumsa le h-uile 
chridhe, ach gu cealgach," a deir an Tigheama. Tha 
aithreachas tràthail ann, mar bh' aig a' ghaduiche air a' 
chrann-cheusaidh ; agus tha aithreachas ro-anmoch ann 



230 

mar bh' aig an duine shaoibhir ann an ionad na dòruinn. 
Chuir Ahab saic-eudach uime, dh' irishch se e fèin an 
làthair an Tigheama; ach bha e 'na chealgair. Rinn 
Heseciah, air an làimh eile, bròn; ghuil e; rinn e 
ùmuigh, agus ghabh Uia ris. 

Ciod, matà, anns am bheil aithreachas neo-chealgacii 
a' co'-sheasamh ? 'Se 'cheud cheum ann an aithreachas 
slàinteil, mothachadh ceart a bhi againn air ar peacadh, 
agus air ar staid chaiUte a thaobh nàduir. Tha esan a 
th' air a dhiisgadh le Spiorad nan gràs air 'ath-nuadh- 
achadh ^na inntinn. Tha sìiilean a thuigse air ar. 
soillseachadh, air chor 's gur lèir dha dìomhanas an 
t-saoghail, cunnart a' pheacaidh, agus mòr luach nitiie 
sìorruidh. Tha beachd firinneach aige air Dia: tha 3 
nis a' tuigsinn cia glòrmhor, cia gràsmhor 's a tha e ; agus 
co airidh 's a tha e air au ghràdh agus air an urram as 
àirde, o gach creutair au: nèamh agus air thalamh. Tha 
e 'g aideachadh gu bheil an lagh naomha, firinneach agus 
math; agus eadhon, 'nuair a tha e 'ga dhìteadh fèin, na^h 
'eU e air mhodh sam bith tuiUidh 's cruaidh. Tha bar- 
ailean ceart aig an aithreachan mu 'Shlànuighear beanu- 
aichte : aon uair bha e dha mar fhreumh à talamh tioram ; 
cha robh sgèimh no grinneas aige gu'n amhairceadh e air, 
no maise gu'n iarraan se e: ach a nis, tha e 'faicinn 
deàlradh glòir an iltnar ann, fior ìomhaigh a phearsaidh, 
agus iomlaineachd na diadhachd. Tha e 'ga thilgeadh fèin 
aig a chosaibh, 's a/ beachdachadh air mar Aodhaire, 
Urras, Slànuighear, agus Fear-saoraidh glòrmhor a 
phobuill fèin. Tha 'chridhe air at le 'ghràdh, 's tha deòir 
a' sruthadh o 'shìiihbh, 's e mar so le creidimh ag amharc 
air losa. Cha 'n 'eil e comasach do'n aithreachas so a 
bhi air 'oibreachadh sa' chridhe, gun bhròn agus gun 
mhulad anama bhi 'na lorg. Uime sin, tha e gu tric air 
ainmeachadh san Scriobtuir, an cridhe briste, 's an spiorad 
bruite. B' aithreachan brònach Daibhidh. Is dùrachd- 
ach tha esain a' guidhe gum biodh e air 'ionnlad o pheac- 
adh, agus gu'n togadh Dia air deàhadh sòlasach a ghnùise, 
a bha co fada a dh' easbhuidh air. 'S iad deòir oighre- 
achd ar sùl; feudaidh iadsan, gu dearbh, a bhi far nach 
'eil aithreachas, ach cha 'n fheud aithreachas a bhi as an 
eugmhais-san. Bu fhrasach a shil deòir na mnà bochda 
sin aig cosaibh losa, a nigh iad le deuraibh a siil agus a 

thiormaich iad le folt a cinn. Chan e eagal a tha dùsgadh 
Sk bhròin so; 's i 'n t-saighead a's gèire tha ruigheachd 
-cridhe an aithreachain, gu'n do chuir e corruich air Dia, 
agus gu bheil Dia tròcaireach. Agus cha 'n 'eil na 
tobraichean bròin sin a' ruith air àm sam bith co siùbhlach 
's a tha iad a' deanamh sa' cheart àm anns am bheil an 
t-aithreachan le creidimh a' cluinntinn Chriosd ag eadar- 
ghuidhe as a leth, air deas-làimh an Athar, agus anns am 
bheil Dia ag ràdh ris* A mhic bi fo dheagh mhisneach, 
tha do pheacanna air am maitheadh dhuit. Ach thugaibh 
fainear gum feud mulad agus bròn, ann an tomhas mòr, 
a bhi sa' chridhe, 's gun an t-aithreachas slàinteil so a bhi 
'na lorg. Feudaidh a' choguis a bhi air a dùsgadh, agus 
agartas làidir a bhi air neach airson peacaidh, 's gidheadh 
a bhi gun aithreachas. Feudaidh neach àrd-dhòchas, 
agus subhachas anama a blii aige, agus 'na dhèigh so uile, 
g[m bhi 'na aithreachan treibhdhireach. Thugaibh leibh, 
matà, gur h-èigin do'n fhìor aithreachan a pheacanna a 
thrèigsinn, agus gur e so an dearbhadh firinneach. Na 
bithibh air 'ur mealladh; thugaibh a mach toradh iomch- 
uidh chum aithreachais. 'S ann air a meas a dh' aithn- 
ichear a' chraobh; agus gus am bi an dearbhadh so 
agaibhse, na smuainichibh gu'n d' rinn sibh aithreachas. 
Trèigibh gach peacaan, ach gu h-àraidh am peacadh a 
tha gu furasda ag iathadh mu'n cuairt duibh; sguiribh 
o olc; fòghlumaibh math a dheahamh, a' cuimhneachadh 
far am bheil gràs an aithreachais ag oibreachadh, gu 
gu bheil e do ghnàth 'ga dhearbhadh fèin ann an daoinibh 
a thamiing gu cui a chur ri an-diadhachd agus ana- 
miannaibh saoghalta, agus chum an làithean a chaitheamh 
gu measarra, gu cothromach, agus gu stuama anns an 
t-saoghal. Am bu mhiann leibhse aithreachas a dhean- 
amh ?cleachdaibh na meadhona tha Dia 'na fhreasdal a' 
cur 'nur caramh; leughaibh focal Dè, feithibh air 'aoradh 
naomh, agus air uile òrduighibh an t-Soisgeil; bithibh gu 
tric aig cathair nan gràs, a' cuimhneachadh gur h-e 
aithreachas saor-thiodhlac an Spiorad Naoimh, a tha e 
'gealltainii doibhsan a dh' iarras gu neo-chealgach e, le 
mothachadh ceart air an anmhuinneachd fèin, agus ann 
an làn earbsadh à toiUteannais Chriosd. 

MU NA DRUIDHIBH. 

B' lAD na Dniidhean rè ioma lìnn Sagartan agus Fealls- 
anaich na Roinn-Eòrpa. 'Se 's ciall do'n fhocal " Dniidh/' 
dnine glic. Bha 'n òigridh a bh' air an gabhail a stigh 
chiim na dreuchd so, sa cheud dol a mach, air an ainm- 
eachadh '* Eubsiges," no na " deagh phàistean" a bha air 
an taghadh a mach o na teaghlaichibh a bu mheasala 3an 
dìithaich, a' mhuinntir dhiubh a nochd am barrachd speis 
mu fhòghlum, agus gliocas 'nan giìilan. Mar thàinig iad 
so air an aghaidh bha chuid bu teòma dhiubh air an 
àrdachadh gu bhi 'nan " Seanachaidhean ; '' riutha so 
bha eachdraidh na dìithcha, agus sloinnteireachd gac'i 
teaghlaich 'an earbsa; agus asda so, a rèir mar dhearbh 
siad iad fèin a bhi àiridh air an urram, bha na " Bàird," 
an treas ceum am measg nan " Druidh," air an taghadh. 
B' e gnìomh nam Bàrd a bhi seinn cUìi ghaisgeach, agus 
a' mosgladh an t-sluaigh gu treubhantais. B' iad an dàin 
toil-inntinn gach cuirme agus còmhdhalach. Bha iad so 
ann am meas mòr anns gach diìthaich; 's gu h-àraid ann 
an Gaeltachd Alba. 'S ann a mach o'n chuid a b' 
ainmeala do na Bàrdaibh a bha na Druidhean air an 
taghadh; 's o'n àireamh a b' urramaiche dhiubh so bha 
coiBHi, no 'n t-ARD-DHRUiDH air a thaghadh. B' esan 
Ceaim-suidhe gach cuideachd, àrd-bhreitheamh gach ciìise ; 
o' bhinn cha robh dol as: bha 'n t-urram a b' àirde air 
a bhuileachadh air, agus an earbsa bu mhò air a chur 'na 
chàirdeas agus 'na cheartas. Uaithe so tha seana ghnàth- 
fhocal againn, 

" Ge fagus clach do làr, 
'S faisge na sin cobhair ' Choibhi.' " 

Bha ùghdarras aig na " Druidhibh" thar gach ni ; os 
ceann laghannaibh, chleachduinnibh, fòghluim, agus 
creidimh na dìithcha. Bha òigridh na tìre gu lèir air an 
àrach f òdhpa ; b' e miann clann rìgh a bhi dhiùbh ; agus 
bha na righrean fèin gu mòr fò 'n smachd. 'Nan làimh 
ghiiilain iad " slat" na druidheachd : m' am muineil bha 
cloch bhoiUsgeil rìomhach air a suidheachadh ann an 
òr, gus an d' thug iad air an t-sluagh a chreidsinn 

gun robh eifeachd agus buaidh àraidh innte. 'Nam 
breacain bha sèa dathan, am feadh nach robh aig na 
righribh fèin ach seachd. 

Rinn iad aoradh do aon Dia fo 'n ainm " Beil," no 
" Beathuil/' tiis beatha gach ni ; ach ge nach d' aidich iad 
ach aon Dia fo 'n ainm sin, cha b' urrainn doibh smuaint- 
ean freagarrach àrach mu nàdur spioradail na Diadliachd. 
Ghabh iad, uime sin, a' ghrian mar an sàmhladh, air leo, 
bu riochdaile air a' Chumhachd mhòr sin a tha toirt 
beatha do gach ni. * 'Nam beachd, b' i ghrian an cuspair 
a b' àilhdh, agus bu ghlòrmhoire sa' chruitheachd air fad. 
Chreid iad, mar an ceudna, ann an droch-spiorad, 
namhuid an Ti a/s àirde, ris an abradh iad an 
" t-Aibhisteir, ' no am " fear-miUidh." Chreid iad, mar an 
ceudna, ann an neo-bhàsmhorachd an anama; agus gum 
faigheadh daoine san ath-bheatha a rèir mar thoill iad 
san t-saoghal so. Thug iad " Flath-innis" mar ainm air 
an àite d' an rachaah spiorada dheagh dhaoine an dèigh 
am bàis. Anns an àite shona so bha sàmhradh do 
ghnàth agus òige gun sean aois — bha 'ghrian 'na h-àilleachd 
— bha oiteag chiìiin a' chèitein, agus uisgeachan fìimnar 
ri torman. An sin cha robh gaoth air na slèibhtibh, no 
neul air aghaidh nan speur. Bha ceòl binn anns gach 
doire, agus bha gach craobh a' liibadh fo bhlàth. Cha 
chluinnte osna no caoidh an sin; ach fìamh-ghàir' air 
gach gnùis, agus buan-shòlas a chaoidh 'ga shealbhachadh. 
Calg-dhìreach an aghaidh so, bha 'n t-ionad ris an abradh 
iad " Ifrinn," àite dorcha ùdlaidh, mi-thaitneach, air nach 
ruig deàlradh soluis no gath grèine; far an robh gach 
creutair a b' oillteala agus bu sgreimheala, 's a h-uile ni 
a b' urrainn an inntinn a smuainteachadh gu uamhas a 
dhùsgadh sa' chridhe. 

Bha 'n t-àit anns am b' àbhaist do na Druidhibh 
cruinneachadh airson aoraidh, air a chomharachadh a 
mach le cuairt do chlachan mòra, ris an abradh iad an 
" Clachan." Tha ihòran dhiubh so ri 'm faicinn feadh na 
rìoghachd; agus 's ann uaithe so a tha 'm focal Clachan 
air a ghnàthachadh gus an là 'n diugh, mar ainm air 
ionad-aoraidh. Ann am meadhon na cuairte, bha gu 
minic aon chlach mhòr a bh' aca mar altair, ris an abradh 
iad " Crom-leachd," no " clach-shleuchdaidh." Bha cuid 
diubh so anabarrach mòr. 

Bha aig na Druidhibh an làithean fèille: b' iad an 
dithis a b' ainmeile dhiubh so latha Bealltainn agus latha 
Sàmhna. Air là Bealltainn, mar tha 'm focal a' ciall- 
achadh (Beil-teine, no teine Bhaail), bha gàirdeachas mòr 
air a dheanamh : bna teine air a lasadh air gach cnoc a 
b' àirde, a chur fàilt' air teachd na grèine 'na teas agus 'na 
blàs, a bha aca mar shamhladh air an dia " Beil." B' e 
'n t-ath-là fèill a bh' aca an t-Samhuinn, an " sàmh-theine," 
no teine na " sìth." 

Bha e mar fhiachaibh air muinntir na tìre air fad air 
oidhche " Shamhna" gach teine a chur as gu buileach, agus 
teachd a dh' ionnsuidh nan Druidh a dh' iarraidh èibhle- 
bheothachaidh o'n teine naomh a bha air a lasadh agus 
air a choisrigeadh leò-san. Ma bha aon neach san dùth- 
aich ciontach do ghnothach olc air bith sa' bhliadhna 
chaidh seachad, cha 'n fhaigheadh e srad do 'n teine 
naomha so, gus an tigeadh e fo mheachainn nan Druidh. 
Nan èireadh dha bhi co dàna, 's gu'n cuireadh e 'n 
aghaidh so, bha e air a sgaradh a mach o bheannachd nan 
Druidh, binn a b' eagallaiche na'm bàs. Thòisich aoradh 
folluiseach nan Druidh le dol tri uairean " deis-iìiil" mu'n 
chàm, a' leantuinn mar so slighe na grèine, chum gu'n 
soirbhicheadh leo anns gach cìiis; agus cha robh peanas 
bu chruaidhe a dh' fheudadh an Druidh a leagadh air 
neach na toirt air dol " tuath-iìiLl'' mu'n Chlachan. 

Bha na Druidhean ro chàirdeil ri coigrich : dhoibh-san 
bha gach dorus fosgailte, agus gach aoidheachd air a 
thaisbeanadh. Chum na Druidhean, mar luchd-riaghlaidh 
na diìthcha, gach coinneamh air càrnaibh, a bha air an 
càramh thairis air ciontaich a dhìt iad aig am mòd, agus 
a chuireadh gu bàs le 'n reachd. 'S ann o'n chleswjhdadh 
so a tha esan fo bhinn an lagha air 'ainmeachadh " fear 
fo chàrn;" agus 's ann o so tha 'n guidheachan ag èiridh, 
** 's oil leam nach robh thu fo chàm ; b' fhèarr leam a bhi 
fo chàm chlach." 

Mar dhearbhadh air a' 'mheas mhòr a bh' aig daoinibh 
air na Druidhibh anns na h-àmaibh dorcha sin, bha iad 
'am baraU gu'n robh rionnag air a cur a nuas o nèamh a 
choinneachadh an anama aig àm am bàis : 's ann uaithe 
so tha 'm f ocal " dreug" no " drui-eug," againn sa' Ghaelic ; 
agus tha cuid do dhaoinibh amaideach fathast an dùil nach 
luaithe chì iad teine drithleannach do'n ghnè so 'na dhian- 

shiubhal o'n speur, na smuainicheas iad gu'n cluinn iad 
ann an ùine ghoirid mu bhàs duine mhòir, no chimih- 
achdaich. 

Bha na Druidhean fòghluimte ann an Feallsanachd 
nàduir, mu ghluasad na grèine 's na gealaiche, agus mu 
imeachd nan rèull. Bha 'n t-eòlas so ro-fheumaU 's na 
lìnntibh sìq, an uair nach robh riaghailt-stiiiraidli eil' 
aca: 's a b' èigin doibh an gabhail a dheanamh air rèull, 
mar tha 'm focal " ro-iùl," no " ruith-iìiir' a ciallachadh. 
Cha 'n 'eil aon ni is mò a leigeas ris duinn ìnnleachd agus 
^las nan Druidh, na an dòigh anns an do ghitilain iad, 
anns na h-àmaibh sin, clachan a bha co mòr 's gun 
^abhadh iad còrr agus ceud each g' an tarruing : agus bha 
iad air an giiilan do ionadaibh anns nach b' urrainn eich 
imeachd, agus air an càramh gu socrach os ceann a chèile. 
Bha cuid diubh so air an toirt sèa mìle-deug air asdar, air 
uairibh feadh garbhlaich agus ri cas-bhruthach. 

Tha daoine fiosrach 'am barail gu'n robh iad làn-eòlach 
air èifeachd luibhibh, leis an d' oibrich iad iomad leigheas 
iongantach. Ann an aon fhocal, cha robh ni sam bith 
air a mheas os ceann an cimihachd; ach cuid do 
ghnìomhara mòra agus uamhasach nàduir a chuirear 
amhàin as leth an Uile-chumhachdaich. Uaithe so tha 'm 
focal " Miorbhuil " no ' Meur-Bheil " againn anns a' 
Ghaelic, airson aon ni a tha os ceann cumhachd cruth- 
aichte. 

Nuair a bheachdaicheas sinn air a' chreidimh Dhruidh- 
each, am meas gus an d' thàinig e, mar bhuaidhaich e 
ann an ioma rioghachd o lìnn Noaih, gu inbh bhig, a 
nuas gu làithean luhus Shesair; tha e 'na aobhar- 
iongantais cia mar thilgeadh bun-os-ceann e. Chuir e 
cumhachd na Ròimhe g'a dhùbhlan; rinn e fanoid, rè 
ioma Knn, air a feachdaibh ainmeU; ach faidheòidh, 
thàinig solus an àigh do'n Eilean Bhreatunnach, agus thàr 
na Druicnean as do na ciiLltibh a b' iomallaiche' 's do na 
h-eileanaibh a b' uaigniche. Air am fògradh as gach 
earrainn do Albuinn, thuinich iad mu dheireadh ann an I, 
cùlthaobh Mhuile, ris an abradh iad san àm sin " Eilean 
nan Drmdh." Dh' èirich an 'ùr-mhaduinn o'n àird-an- 
Ear air I, agus air lìonmhoireachd nan eileanaibh : shearg 
na Druidhean as fo ghathaibh glòrmhor Grèine na fir 
•eantachd. Anns an àm sia thàiaig Cahmi-Cille 'na 

churach le 'dhà-fhear-dheug maille ris. Thug esan am 
buiUe-bàis do cnreidimh nan Druidhneach ; agus las e àrd 
lòchran an t-Soisgeil, o 'n d' fhuair dùthchannaibh, agus 
rìoghachdaibh solus ag^s eòlas, a bha roimhe so ann an 
dorchadas agus fo sgàil a' bhàis. 



NEO-BHASMHORACHD. 

Chunnaic mi 'm blàth a' seargadh air a phreas, le dhuill- 
eagaibh bòidheach sgapta air an làr. Dh' amhairc mi 
'rithist : thog e 'cheann as ùr ; bhrùchd a niach am 
maothan òg 'na bhàrr ; thàinig 'f hàileadh cùbhraidh omi 
ann an uchd na gaoithe. 

Chumiaic mi 'ghrian a' dol fodha san iar agus neòil 
chiar-dhubh na h-oidhche a' sgaoileadh mu'n t-saoghal: 
cha robh dath, no dealbh, no àilleachd, no ceòl; a.ch an 
aon duibhre dhorcha a' tuineachadh mu'n cuairt. Dh' 
amhairc mi; dli' eirich a/ ghrian a rìs san ear ann an 
àiUeachd a neirt, a' sgaoileadh a gathan òr-bhuidh air 
àirde nam beann : à 'neadan còinnich dh' èirich an 
riabhag a chur fàilte oirre; agus theich an oidhche 'na 
ciar-imeachd air falbh. Chimnaic mi 'n durrag air teachd 
gu làn mheudachd : dh' fhàs i fann ; dhiùlt i lòn ; shniomh 
i uaigh dh' i fèin, agus chunnaic mi i air a righe 'na lèine- 
bhàis shìoda; luidh i gun chosan, no dealbh, no lùth, no 
comas gluasaid. — Dh' amhairc mi rìs : bhris i cuibhreach 
a' bhàis ; thàinig i beò as ùr ; air a sgiathaibh dearg- 
bhreac àillidh ghabh i mach air blàs chèitein na gaoithe: 
rinn i gàirdeachas 'na h-ùr-bheatha. 

'S amhuil so a thachras dhuitse, O dhuine! — mar so 
ath-ùraichear do bheatha-sa. Cinnidh àilleachd as an ùir, 
agus beatha as an duslach. Tamull beag, agus luidhidh 
tu fo 'n fhòid mar luidheas an sìol san fhonn; ach togar 
thu 'na dheigh so, agus a chaoidh cha bhàsaich thu. 

Cò esan a tha teachd a bhristeadh cuibhreach na 
h-uaighe, a dhìisgadh nam marbh, agus a chruinneachadh 
a mhuinntir shaorta fèin o cheithir àirdibh an domhain? 
Tha e 'tùirhng air neul lasarrach ; tha fuaim na gall-truimp 
a' dol roimhe; tha mìlte do ainglibh air a dheas làimh. — 
'S e losa mac Dhè a t' ann, Fear-saoraidh a' chinne- 

dhaoima; caraid nan ionracan. Tha e 'teachd ann an 
glòir 'Athar; fhuair e cumhachd o 'n àirde. 

A mhic na neo-bhàsmhorachd, na bi fo bhròn! oir 
tha am milltear, am milltear an-iochdmhor a thug sgrios 
air oibribh Dhè, air a cheannsachadh. Thug losa buaidh 
air a' bhàs. A miuc na neo-bhàsmhorachd ! na bi ni 's 
faide fo bhròn ! 



TIGH DHE. 



Bu bhòidheach rèidh an fhaiche air an robh 'n tigh- 
aoraidh so air a shuidheachadh ; àite sàmhach grianach 
ann an uchd beinne, air a chuairteachadh le craobhaibh 
àrda, air bruaich aibhne a bha siubhal seachad gu sèimh 
sàmhach. Bha e uile gu leir 'na àite co tìreil uaigneach 
's a b' lu'rainnear fhaicinn. Bha ioma shghe a' treòr- 
achadh chum na h-eaglais so, agus cha 'n 'eil e furasd' a 
ràdh cò dhiubh bu taitniche. Bha aon sHghe a' dìreadh 
o thaobh na fairge, na lìibaibh bòidheach troimh choilHdh 
òig, a bha fàs gu dosrach nàdurra air na bruachaibh 
grianach sin. Bha sHghe eile ag iathadh mu ghuala na 
beinne, 's a,' teamadh a dh' ionnsuidh na h-aibhne troimh 
chluanaibh lusrach feurach, air an robh treudan Honmhor 
do chaoraich ag ionaltradh, le 'n uain bheaga gheala a 
mireag mu'n cuairt doibh. Bha, mar an ceudna, ioma 
ceum- monaidh agus frith-rathad aimhleathan tre 'n 
fhraoch, fo dhubhar a' bheithe agus a' bharraich, a' treòr- 
achadh chum an àite cheudna. — B' àbhaist domh air 
uairibh suidhe air uchd tuim a bha dliith do'n eaglais, 
o'n robh agam sàr-bheachd air mo choimh-thional 'nuair 
bha iad a' cruinneachadh o gach taobh a dh' ionnsuidh 
tighe an Tigheam air a latha naomh. Bha cuid diubh fad' 
ann am shealladh; — agus is iomad smuaintean àghmhor 
teas-chridheach a dhiiisgeadh ann an inntian, mar a chith- 
inn iad a teachd air an aghart, agus a/ dlìithachadh, uidh 
air 'n-uidh, gu tigh na h-ìiimigh. — Aon là 'nuair shuidh 
mi san àite sin, tamull beag mun do thòisich an t-aoradh, 
smuainich mi air an dealas àrd a dh' fhiosraich Righ 
Daibhidh 'nuair a ghlaodh e, " Bha aoibhneas orm an 
uair a thubhairt iad, do thigh an Tigheama thèid sinn. 
Seasaidh ar cosau an taobh a stigh do d' gheataibh, O ! 

lerusaleim. Tha lenisalem air a' togail mar chaithir a 
tha air a coimh-cheangal ri chèile; d'an teid na treubhan 
suas, treubhan an Tigheama, gu teisteas Israeil, a thoirt 
buidheachais do ainm an Tigheam." Smuainich mi air 
a liugha beannachd prìseil a tha fuaighte ri mòr cho'- 
chruinneachadh an t-sluaigh airson aoraidh follaiseach^ 
Cia lìonmhor anam neo-bhàsmhor a tha air a' cheart àm 
so a' cruinneachadh airson na h-aon obair mhòr agus 
chudthromaich, gu ùmuigh agus moladh, — a dh' èisdeachd 
focail Dè, — chum bhi air ar beathachadh le aran na 
beatha! Tha iad a' fàgail an àiteachaH^òmhnuidh fa leth, 
agus ann an ùine ghèarr bithidh iad uile cruinn ann an 
tigh an Tighearna. Cia àillidh an soilleireachadh tha 
agaiim ann an so air an tairbhe àghmhor a tha fuaighte 
ri guth an deagh bhuachaille, a' gairm a chuid caorach 
fèin o gach cearna do'n fhàsach ! Mar tha 'n t-slighe ud 
shìos, na duaintean ud thall, agus na monaidhean ud 
shuas a' giùlan dhaoine, mhnathan, agus cloinne o iomad 
ceama, 's iad a' tarming ni 's dlùithe air a chèile, 's air 
cionfàth an turuis; mar sin thig mòran o'n àird-an-ear, 
agus o 'n àird-an-iar, o 'n àird-tuath agus deas, agus suidh- 
idh iad sìos ann an rìoghachd an Athar. Cò is urrainn 
an leithid so do àmannaibh prìseil a mheas mar bu chòir? 
— amannaibh air an cur seachad ann am fòghlum slighe 
a ghàirdeachais naoimh, agos ceumaibh beannaichte na 
tììth, — àmannaibh air an coisrigeadh do Dhia agus do leas 
anamaibh, a' toirt rabhaidh do'n pheacach teicheadh o'n 
fheirg a ta chum teachd, a' teagasg do'n aineolach cionnas 
a chaithèas e a bheatha, agus mar is còir dha bàsachadh; 
a' searmonachadh an t-Soisgeil do na bochdaibh, a' slàn- 
achadh a' chridhe bhriste, a' searmonachadh saorsa do na 
braighdibh, agus sealladh nan sìil do na doill. — " Is beann- 
aicht' iadsan a thuigeas an fhuaim aoibhneach, imichidh 
iad, O Thigheam! ann an solus do ghnùise, ann ad ainm- 
sa ni iad gàirdeachas rè an là, agus ann ad fhìreantachd 
bithidh iad air an àrdachadh." So na smuaintean a 
dhùisg air uairibh a' m' inntinn le mòr-chumhachd, 'nuair 
a chunnaic mi 'n sluagh ceudna cruinn ann an tigh Dhe, 
air an robh mi 'beachdachadh le m' ùmuigh as an leth gu 
nèamh, 'nuair bha iad o chionn ghoirid a' tarruing air an 
aghaidh g'a ionnsuidh. — An so, smuainich mi, tha m 
bochd 's am beartach a' coinneachadh, agus ag aideachadh 

le chèile, 'n\iair tha iad cruiiin, gur e an t-aon Dia a 
chruthaich iad uile; gu bheil iad uile teachd suas air an 
aon chàirdeas, agus gur h-e 'n t-aon Dia a tha freasdal 
d'an uireasbhuidh aimsireil agus spioradail fa leth, — agus 
air a' mhodh cheiidna coinnichidh iad fathast san uaigh, 
àite-còmhnuidh an àird agus an ìosail, — agus aon uair eile, 
aig cathair-bhreitheanais Cnriosd, coinnichidh an t-iomlan 
a chèile, chum faotainn o Dhia a rèir 's mar rinn iad anns 
a' cholaùm, co dhiubh bha e math no olc. — Nach dlù- 
cheangailte ri cheile ann an eachdraidh mhic an duine, na 
tri còmhailean mòra coitchionn so, an tigh-aoraidh, tigh 
cumhang dorcha a' bhàis, agus an tigh nach do thogadh le 
làmhaibn, sìorruidh anns na nèamliaibh? — Na dealaich- 
eamaid iad o chèile 'n ar smuaintibh, ach coimhideamaid 
iad ann an ceangal naomh agus tarbhach ann an uaigneas 
ar cridheachaibh ! Mar sin bithidh ar coimhthionail- 
aoraidh air talamh 'nan co-shamhladh air làn choimh- 
thional coitchionn agus eaglais nan ceud-ghin, a tha 
sgrìobhta ann an nèamh. 



LAOIDH NA SABAID. 

A Dhe ! 'se so an sealladh ait, 
Coimhthional mòr ag aoradh dhuit! 
A' seinn do chliù, 's ri ùrnuigh naomh; 
Toghlum na shghe tha triall gu nèamh; 
Bha mi san làthair, 's bitheam fòs: 
Tha e mar fhlaitheas beag a bhos. 
Le siigradh faoin no feala-dhà 
Cha dearmad mi gu bràth do là. 
O sgrìobh, a Dhè, air clàr mo mheò'ir 
Naomh-bhriathra prìseil glan do bheòil; 
'S do d' lagh bheir mise 'm barrachd fiamh 
A's gràdh dhuit fèin na thug mi riamh. 



240 



MU'N GHREIN. 

Tha a' ghrian don t-saoghal nàdurra, mar a ta spiorad 
na beatna do mhac an diiine. 'S e a teas a ta toirt fàis 
do lnibhibh na machrach ; agus an uair a sgaoileas i 
caomhalachd na glòir-mhaidne mu'n cuairt di, bithidh 
gach creutair sunndach le a làthaireachd, — suilbhir agus 
aighearach le a tìodhlacaibh. Le a teas eiridh mìltean 
chuileagan sgiathach gu beatha. CUsgidh na h-eòin o'n 
codal, agus dòirtidh iad a mach an ceileirean ceòlmhor ann 
an co'-sheirm chiiiil 'nuair a mhothaicheas iad a blàthas. 
Le mèiHch bheir na treuda buidheachas air son teachd na 
maidne ciiiine, agus ìnnsidh am buar le 'n àrd-gheumnaich 
an taingealachd. Aithrisidh na gleanntan an ceòl ceudna, 
agus freagraidh na cnuic do'n fhonn. Bheir teas na grèine 
air gach luibh tha air aghaidh na talmhainn fàs gu h-ìirar 
agus gorm ; — còmhdaichidh e na craobhan le duilleach,— - 
a' mhachair le arbhar agus meas, — na slèibhtean le buar 
agus treudaibh, agus cric-.e an duine le gàirdeachas agus 
taingealachd. 

A reir ciìnntais nam feallsanach no nan daoinibh 
fòghluimte, tha a' ghrian deich ceud mìle uair ni 's mò 
na 'n talamh, agiis ceithir fìchead' 'sa deich muilliona do 
mhìltean air astar uaithe. Tha a' ghrian a' tionndadh 
mu n cuairt d'a roth fein aon uair sa bhhadhna, a' siubhal 
o dheas gu tuath, agus air a h-ais a rithist. 'Nuair tha 
i fada gu deas tha an là goirid, agus an aimsir fuar agaiiin 
san eilean so; ach an uair tha i pilltinn gu tuath tha 'n 
là a' fàs fada, agus tha blàthas an t-sàmhraidh ag ath- 
ìirachadh gach luibh mhaoth a shearg, agus gach craobh 
a lòm gaoth reòta a' gheamhraidh. Smuainichidh sluagh 
neo-fhòghluimte gu bheil a' ghrian ag èiridh san àird-an- 
ear agus aJ dol fodha san àird-an-iar, do bhrìgh nach 'eil 
iad a' tuigsinn gu bheil an talamh a' tionndadh mu'n 
cuairt, no a' cur car dheth air a roth aon uair 's na ceithir 
uaire-fìchead ; agus le so, a' nochdadh na grèine do 
shùilibh an duine mar gum biodh i ag èiridh, san àird- 
an-ear, agus a' luidhe 'san àird-an-iar gach uair a ta an 
talamh a' cur cuir dheth air an dòigh so. 

Tha cuid do na reultaioh a tha sgeadachadh aghaidli 
nèimh le sgèimh ghrinn, mòran ni 's mò na an saoghiil 

so; agus tlia daoine foghluimte 'am barail gu bheil iad 
uile air an àiteachadh le creutairibh tuigseach cosmhuil 
ruinn fein. Comharaichidh am feallsanach, le inneal- 
seallaidh, .beanntan agus uisgeachan air aghaidh na grèine 
agus na gealaiche: — chi e air uairibh cuid do na h-àrd- 
bheanntan a' brùchdadh a mach teine agus luaithre 
amhuil a ni beinn Etna ann an Sicili; agus cha 'n 'eil s 
eu-cosmhuil gum feud na h-inneala-seallaidh a bhi air an 
leasachadh co mòr, agus gu'n comharaich iad fathast an 
sluagh gun àireamh tha 'g àiteachadh gach mìle saoghal 
a ta mu'n cuairt duinn. 

Tha oibre Dhè ro-lìonmhor agus iongantach. Cha 'n 
urrainn do clireutair cruthaichte an tuigsinn no an 
àireamh. Tha an ciinntas os ceann gach ni air an urrainn 
da smuaineachadh ; agus tha an gliocas a dhealbh, agus 
an cumhachd a ta 'gan cumail suas, an-àrd os ceann eòlais 
chloinn nan daoinibh. 'Nuair a dh' amhairc Daibhidh 
air oibhribh iongantach agus glòrmhor an Tighearna, 
thubhairt e, " Cuiridh na nèamha an ceiU glòir Dhè, agus 
nochdaidh na speuran gnìomh a làmh. Tha là a! deanamh 
sgèil do là, agus oidhche a/ foillseachadh eòlais a dh' 
oidhche. Cha 'n 'eil cainnt, cha 'n 'eil briathraja anns 
nach cluinnear an guth. Air feadh na talmhainn uile 
chaidh am fuaim a mach, agus am focail gu iomall an 
domhain. Do'n ghrèin chuir e pàilliun annta; agus tha 
i mar f hear nuadh-pòsda a' teachd a mach à 'sheòmar : ni 
i gàirdeachas mar ghaisgeach aJ ruith a shlighe. Tha a 
dol a mach o chrìch nan speur, agus a cuairt gu ruig an 
crìochaibh; agus cha 'n 'eil ni air bith a dh' fholaichear 
o a teas." 



EIKIGH NA GEEINE. 

Cha 'n 'eil aon sealladh eile air aghaidh an t-saoghail 
gu lèir a's àiUidh na èirigh na grèine! Tha briseadh na 
h-òg-mhaidne a' leigeil ris duinn cruthachadh iir. Thug 
darchadas na h-oidhche air falbh o'n t-sealladh an talamh 
a bhos agus na speiu'an shuas ; ach air pilleadh na maidne 
tha sinn a' lèirsinn nàduir gu lèir mar gum biodh e air 
'ath-nuadhachadh le sgèimh dhreachnàor. Ann an 
camhanaich na maidne tha neul liath-ghorm nan speiu' ag 

17 

atharrachadh. Chìthear rugha faim a' dùsgadh san àird- 
an-ear. Tha na reultan af teicheadh as an t-sealladh, 's 
a' folach an cinn. Tha àilleacha òr-bhuidh a' dìreadh 
nan speur uidh air 'n-uidh, a' toirt rabhaidh gu bheil a' 
ghrian af teachd. Chìthear an saoghal a' teachd a rìs san 
fhradharc 'na làn-mhaise. Tha na neòil shuas a gabhail 
dath an òir a's deirge dreach. Tha na beanntaidh mòra 
a.' togail an cinn le aoibhneas. Tha na machraichean 
fèin, fo'n driichd ghorm a tha air gach feòimein maoth, 
a' deàh-adh le soiUse àghmhor. Ceum air cheum mar 
tha 'n solus a! meudachadh, tha 'n sealladh a' cmntinn 
ni 's maisiche, gus faidheòidh o shoillse gu soillse, am 
bheil an aon chuspair is glòrmhoire r a fhaicinn, '* èirigh 
na grèine." Tha 'n solus aJ meudachadh, gnùis fhlathail 
na greine a,' teachd am fradharc. Dh' èirich i nis air 
chùl nam beann 'na làn-mhaise. Suas ghabh i air siubhal 
an àigh ann an glòir co deàhach, agus solus co boillsgeil, 
's nach 'eil e 'n comas sùil chruthaichte beachdachadh 
oirre. 

Nan tigeadh an sealladh so air neach o mhullach beinne 
gun fhaicinn riamh roimhe gus a sin, ciod a smuainich- 
eadh e, agus ciod a dheanadh e? Gun teagamh air bith 
thilgeadh se e fein sìos ann an ùmhlachd iriosal, làn do 
urram agus do iongantas naomha, a' tairgse molaidh do'n 
Dia mhòr, cruith-fhear na grèine. Cha 'n fheudadh e 
gun èigheach a mach, O thusa, a Dhè ghlòrmhor! Ann 
an àilleachd na h-iir-mhaidne, tha mise 'g aideachadh do 
chumhachd, do ghhocais, agus do mhòralachd. Maille 
ris an riabhaig a dhìrich an diugh gu àirde nan speur, a 
chur fàilt' air an là, tha mise togradh a d' ionnsuidh. 
Tha gàirdeachas an t-saoghail mu'm thimchioll, agus gach 
beò-chreutair a ta air 'uachdar 'gam aomadh gu m' anam 
a thogail a' d' ionnsuidh le deòthas naomha. Tha 'n 
cruthachadh gu lèir, air an àm so, 'ga d' mholadh; agus 
an e gum bi mise 'm thosd? Tabhair, O m' anam! chii 
na nèamha àrd far am bheil thusa a chòmhnuidh, a tha 
'g àithneadh do'n ghrèin èiridh, agus a tha le d' làimh 'ga 
stiùradh 'na h-astar àrd. 



243 



DAN DO'N GHREIN. 

A GHRiAN na h-òg-mhaidne ! ag eiridh 

Air slèibhtibh soir le d' chiabhan òr-bhnidh; 

'S ait ceuma do theachd air an aonach, 

'S gach caochan sa' ghleann ri gàire. 

Tha croinn uaine ro' dhrùchd nam fras, 

Ag èiridh gu bras b! d' chòmhdhail, 

Is filidh bhinn nan coillte fàs 

A' cur f àilt ort gu moch le 'n òran. 

Ach c'àit am bheil ciar-imeachd na h-oidhche 
(Ro' d' ghniiis) air sgiathaibh au fhìrein? 
•C'àit am bheil aig duibhre a còmhnuidh, 
Tràth leanas tu 'n ceuma gu luath, 
JMar shealgair 'gan ruagadh san speur; 
Thusa dìre' nan aonach àrd, 
'S iadsan air faoin-bheanntaibh fàs b! leum. 

'S aoibhinn do shiubhal, a sholuis àigh, 
-A sgaoileas le d' dheàrsadh, gach doinionn; 
'S maiseach do chleachdan òir 
A' snàmh siar 's do dhòigh ri pilleadh. 
Le seachran an dall-cheò na h-oidhche, 
^Cha ghlacar thu 'chaoidh ann ad chiirsa; 
'S doinionn nan cuanta gàbhaidh 
•Cha seid gu bràth as t' iiil thu. 
Le gairm na ciiiin-mhaidne bidh t' èirigh, 
'S do ghniiis fhaoihdh a' diisgadh gean, 
A' fògradh na h-oidhch' o gach àit, 
Ach siiil a' bhàird nach faic do sholus. 

Ach amhuil so, aos-Hath, lag, 
Bidh tusa fathasd a' d' aonar : 
Do shiubhal 's na speuraibh mall, 
'S tu dall mar mis' air an aonach. 
DoiUeir mar ghealach nan tràth 
Bidh t'-ànradh 's tu siubhal nan speur; 
■Caismeachd na maidne cha chluinn thu, 
Mar na suinn gim luadh ri èirigh. 
An sealgair seallaidh o'n raon ; 
Ach cha 'n fhaic e t' aogas a' tighinn; 
Brùchdaidh a dheòir 's e piUe' f o smalan ; 
^' A mhadaidh mo ghràidh ! thrèig a' ghrian sinn." 

— Bidh aoibhneas an sin air soluis na h-oidhcho, 
Tràth bhios mac na soiQs' mar Thrathuil. 



MU FHARSUINGEACHD CRUTHACHAIDH DHE. 

Cha 'n 'eil ni air talamh a bhos, no air aghaidh narfc 

speuraibh shuas, o nach feud duine gliocas fhòghlum, agu& 

eòlas a ghabhail air cumhachd agus glòir an Ti àrd agus- 

naomh a chruthaich iad gu lèir. Tha uile oibre a làmk 

a' taisbeanadh a bhuaidhean àrda, ann an cainnt a tha 

soirbh r'a thuigsinn leò-san a tha 'gan toirt fainear ga 

ceart. Tha na speuran, gu h-àraidh a' ghrian, a' ghealach, 

agus Honmhorachd nan rionnag agus nan reiUl, a' seinn a 

chUù. Tha na nèamhan, a deir an Sahnadair, b! foills- 

eachadh do ghlòire, tha na speuran a' nochdadh gnìomh 

do làmh. Cha 'n 'eil e comasach do'n duine 's aineolaiche, 

agus is neo-fhòghluimte, beachdachacui air aghaidh na 

h-iarmailte, ann an oidhche shoilleir gheamhraidh, gun 

bhi air a dhùsgadh gu smuaintibh, agus gu fheòraich 

dheth fèin, Cò 'n làmh a chruthaich na tha mi san àm so 

a' lèirsinn? Cò chroch na lòchrain àrd os mo cheann? 

Cò tha toirt doibh an uile àilleachd agus dhreach? Cò 

is fear-itiil doibh, a' treòrachadh an cemna àrd? So 

ceistean a dhùisgeas gu nàdurra ann an cridhe gach aoin 

aig am bheil tiir no toinisg nàduir, as eugmhais sgoileir- 

eaohd no fòghluim. Ach mar is eòlaiche tha daoine air 

reultaibh nan speur, agus air gach ni a fhuaradh a mach 

mu'n timchioll anns an lìnn ionnsuichte so, 's ann, gun 

teaigamh, is dtigh dhoibh am barrachd mothachaidh a bhi 

aca air ghocas agus cumhachd an Ti sin a chruthaich gach 

solus nèamhuidh, agus a tha a' freasdal doibh fa leth. 

Tha fios cinnteach againn a nis gur gann a tha aon reuU 

san iarmailt uile co beag ris an t-saoghal so air am bheil 

ar còmhnuidh. Tha e air a dheanamh a mach gu beachd- 

aidh, gu bheil na mìltean diubh gu mòr ni 's mò. Trid 

nan gloineachan ìnnleachdach a tha nis aig na speurad- 

airibh, tha nithe iir agus iongantach air am faotainn a 

mach o bhliadhna gu bhadhna mu thimchioll nan reull. 

Tha cumhachd nan gloineachan sin air a mheudachadh 

o àm gu' h-àm, agus mar tha 'n cmnhachd so a' meud« 

achadh, tha iongantaìs ùra air an leigeil ris, air chor 's 
.gur duilich a ràdh c'àit an stad an t-eòlas a tha daoine 
'faotainn, ma thèid iad air an aghaidh rè mìle bliadhna 
gvL teachd, mar chaidh iau ann an ceithir fichead bliadhna 
do na chaidh seachad. 

Ge nach biodh eòlas againn air a bheag do na reult- 
aibh, ach na tha ann an càirdeas ris an t-saoghal so, agus 
a tha dol mu'n cuairt air an aona ghrèin ruinn fèin, 
l)heireadh eadhon so dhuinn beachd àrd air mòralachd 
agus farsTiingeachd rìoghachd an Uile-chmnhachdaich. 
Tha cuid do na reultaibh so fèin naoi ceud uairean ni 's 
mò na 'n saoghal so; agus tha a h-aon diubh, nach 'eil 
'nar beachd-ne ach mar rionnaig bhig ruiteich, os ceann 
ceithir-cheud-deug uair ni 's mò na'n saoghal. Ach tha sJ 
ghrian againne, agus gach reull a tha 'gluasad maille 
ruinne mu'n cuairt dhi, gun ach astar beag uainn, ann an 
coimeas ris an astar do^thuigsinn, tha eadar sinne agus na 
reultaibh eile. Tha uidh eadar sinne agus na reulta 
suidhichte, a tha 'n taobh a muigh do chimihachd na 
greine againne, a ghabhadh am peileir a's luaithe a thàini^ 
riamh a mach a beul gunna/-mhòir, deich ceud mìle 
bliadhna g'a shiubhal. Tha daoine fòghluimte am barail, 
gur grian dheàhrach a tha anns gach aon do na reultaibh 
suidhichte sin, le 'n saoghalaibh fein sJ gluasad mu'n 
cuairt doibh, a' tarruing an soluis, agus am blàthais 
uapa. Feudar mu mhìle dhiubh so fhaicinn leis an t-siiil 
luim ann an oidhche shoilleir gheamhraidh; ach le 
ìnnleachd ghloineachan chìthear ceithir fichead mìle a 
bharrachd air na's urrainn an t-sùil a thogail. Tha 'n 
speuradair ainmeil sin, Herschel, ag ìnnseadh dhuinn, 
ann an àite air an do shocraich e a ghloine, gu'n robh sèa 
ceud reul aige san amharc còmhla, agus gun atharrachadh 
as an àite sin, gu'n deachaidh, ann an cairteal na h-uaire, 
ciiig ceud mìle reull seachad air. Agus an dèigh so uile, 
is làn-chinnteach sinn nach 'eil an àireamh a's mò air am 
ieud ìnnleachd dhaoine ruigheachd, ann an coimeas ris na 
tha fad' as an t-sealladh, ach mar bhraon drùchd air bhàrr 
cuiseige, ann an coimeas ris gach braon uisge ann an 
cuantaibh mìle saoghal. Tha farsuingeachd gun chrìoch, 
gun tomhas, ann an oibribh ,Dhè, nach h-urrainn do 
inntinn chruthaichte a thuigsinn; agus tha 'n fharsuing- 
eachd so, agus gach saoghal a tha air 'fheadh, agus gach 

ni anns gach saoghal fa leth, làn do mhaitheas an aoin De* 
a chruthaich agus a dhealbh iad air fad, agus an ann-^ 
dànachd dhninn a ràdh gu bheil na h-uidheachan mòra 
sin air an àiteachadh le sluagh, mar tha 'n saoghal so? 
gu bheil carthanriachd, dàimh, agus coimhearsnachd air 
an tuigsinn 's na h-ionadaibh sin; gu bheil moladh air a 
thogail suas do Dhia; gu bheil a theampuill agus 'iobairt- 
ean aige, anns am bheil saoibhreas a bhuaidhean àrda air 
an sàr-thuigsinn le luchd-aoraidh diadhaidh agus geur- 
chiìiseach. Tha thusa, O Dhè ! a' lionadh sìorruidheachd. 
Is mòr thusa, a Thigheama, agus is mòr do chmnhachd; 
cò is urrainn t' àrd cheuma a lorgachadh? Cha d' fhuair 
sinne cainnt no coimeas chum meud oibre Dhè a chur an 
cèill. Ann an smuaineachadh air a so, 's ì cainnt an 
Sgriobtuir is fearr a fhreagras duinn. Is leatsa, O* 
Thigheam! an cumhachd, a' ghlòir, agus a' mhòralachd; 
oir is leatsa gach ni air nèamh agus air talamh. Cò 
dh' fheudar a choimeas riut, O Thigheama? cha 'n 'eiL 
oibre ann cosmhuil ri t' oibhribh-sa. 



FAILTE DO MHNAOI OIG LE 'CEUD BHREID. 

MiLE fàilte dhuit le a bhrèid ! 
Fad an rè gu'n robh thu slàn; 
Mòran làithean dhuit a's sìth, 
Le d' mhaitheas a's le d' nì bhi fàs. 

A chulaidh-chèille-sa chaidh suas, 
'S tric a tharruing buaidh air mnaoi; 
Bi-sa gu subhailceach ciallach, 
O thionnsgainn thu fèin san treubh. 

An tùs do chomh-ruith 's tu òg, 
An tiìs gach lò iarr Rìgh nan dùl; 
Cha 'n eagal nach dean e gu ceart, 
Gach dearbh-bheachd a bhios a' d' rìin. 

Bi-sa fialaidh, ach bi glic ; 
Bi misneachail, ach bi stòld' ; 
Na bi bruidhneach, 's na bi balbh, 
Na bi mear, no marbh 's tu òg. 

Bi glèidhteach air do dheagh rùn, 
Ach na bi dùinte, 's na bi f uar ; 
Na labhair air neach gu h-olc, 
'S ged labhrar ort, na taisbein fuath. 

Na bi gearanach fo chrois, 
Falbh socrach le cupan làn : 
A chaoidh do n olc na tabhair spèis ; 
A's le d' bhrèid ort mìle fàilt' ! 



MU NA LAPLANNAICH. 

Tha 'n dùthaich sa 'm bheil iad so a chòmhnuidh, fo 
shneachd agus reothadh an earrann a's mò do'n bhhadhna, 
agus cha 'n fheudar a ràdh gu bheil iad as an eugmhais 
fad an t-samhraidh. Rè sèa mìosan do'n bhHadhna, cha 
'n 'eil a' ghriatn r'a faicinn, agus cha 'n 'eil a bheag r'a 
chluinntinn ach fuaim na doininn, agus donnalaich nam 
madruidh-alluidh 'an tòir air an cobhartach. Tha gach 
ni air aghaidh na tìre ann an coslas marbhantachd, gun 
lus, gim duilleaoh, gun bhlàth r'a fhaicinn. Tha 'n 
àireamh a's pailte do luchd-àiteachaidh na dùthcha so a*^ 
gabhail còmhnuidh fo thalamh, agus anns an t-samhradh 
ann am biithaibh a dh' atharraicheas iad o àite gu àite. 
Tha tax)bh a stigh an aitreibh air a chuairteachadh le bein 
nam fiadh-bheathach a tha iad a' marbhadh air son lòin, 
agus na h-ùrlair air am bheil iad a' luidhe air an còmhd- 
achadh leis an ni cheudna. Ach na smuainicheamaid gu 
bheil an sluagh so neo-shona, agus mi-thoiHchte. Tha e 
fior, gu dearbh, gu bheil an Laplannach ag imeachd gu 
docrach tre gharbhlach reasgach na dùthcha sin, buailt- 
each a ghnàth do ghaiUinn agus do fhuachd; ach tha a 
chorp cruadalach comasach air giiilan leis gach allaban. 
Tha 'n Laplannach bochd air aon dòigh truagh, ach nach 
mòr am beannachadh dha nach 'eil e mothachail air 
uireasbhuidh nach feud e dheanamh suas. Tha sohis na 
grèine rè ioma mìos a dh' easbhuidh air, ach tha a' gheal- 
ach agus na fir-chhse a' soiUeireachadh na h-iarmailt; 
agus cha 'n urrainear smuaineachadh air aon ni a's àillidh 
na lannair nam fear-cHs sin a' dol troimh 'n gluasad 

siùbhlach, aighearach, le mire-chatha aìr aghaidh nan 
speur. Ma ^a 'm fonn neo-thorach, tha tachdar mara 
aca 'n làn phailteas. Tha 'm fàsaichean làn do fhiadh- 
bheathaichibh, agus thugadh ìnnleachd agus teòmachd 
dhoibh chum an glacadh. Tha mòran fhiadh aca, agus 
tha iad càlda feumail doibh, mar chì siiin 'an dèigh so. 
iMar so chì sinn gu bheil aig gach tìr a h-aobhair-shòlais 
fèin, agus aig gach sluagh dearbhadh air maitheas Dhè. 
Nam bitheadh aig na daoinibh bochda sin am barrachd 
fiosrachaidh mu Dhia, agus mu na teagasgaibh sòlasach 
a tha air am foiUseachadh dhuinne anns an t-Soisgeul, 
maille ris an t-suidheachadh-inntinn sin a tha iad a' 
sealbhachadh, cha ruigear a leas fheòraich ciod tuillidh 
bhiodh a dh' easbhuidh orra g'an deanamh sona. 



MU FHIADH NAN LAPLANNACH. 

Tha 'm fiadh so 'na ghnàsair 'an dùthchannaibh fuara na 
h-airde-tuath, far an d' òrduich Freasdal ghc agus fìùgh- 
antach iad, chum goireas agus beò-shlainte muinntir na 
tìre, a mhothaicheadh ro-chruaidh teachd beò as an 
eugmhais. Aig na Laplannaich cha 'n 'eil each, mart, no 
caora ; cha fhreagradh iad sin san diithaich : ach tha 'm 
fiadh so bJ seasamh dhoibh an àit an eich, le 'n tamiing 
air sligheachaibh air am b' eu-comasach do dh' each- 
aibh imeachd : tha e 'deanamh dhoibh an àite cruidh le 
bainne bhuileachadh orra; agus na caorach, le 'bhian 
molach blàth. Tha 'n sitheann 'na lòn fallain doibh : tha 
na fèithean a' deanamh dhoibh an àite snàth; agus is 
gann a tha aon ni a bhuineas do 'n ainmhidh so nach 'eil 
a' co-fhreagradh d' am feumalachd. Tha 'm fìadh so air 
oileanachadh 'an àm 'òige ri tarruing ann an càm-slaoid, 
inneal-iomchair san dùthaich sin a tha ro-fhemnail 'an 
àm dùbhlachd. Tha 'n neach a shuidheas sa' ghnè 
charbaid so, a' stiùradh an fhèidh le srein ceangailte r'a 
chròic, agus 'ga chur air aghaidh le bior-greasaidh. Mar 
so giiilaiaear na Laplannaich deich mìle fìchead san là, 
gun ana^cothrom sam bith. Tha 'm fiadh so mu cheithir 
troighean gu leth air àirde: tha e ionann ann an dath, 
agus ann an cumadh ris an fhiadh a tha sa' Ghàidhealt* 

achd ; ach gu bheil an ladhar anabarrach mòr. 'Se biadh 
an fhèidh so seòrsa do chnotal no do liath-sgrath a tha 
'fàs air leacaibh na dùthcha sin. 



MU CHRABHADH TEAGHLAICH. 

B' FHURASDA leigeil ris gu bheil cràbhadh teaghlaich 'na 

•dhleasnas air a sparradh òimn, eadhon le solus nàduir. 

Ma tha e dhgheach do gach aon aoradh a dheanamh do'n 

Dia mhòr uile-ghlòrmhor a chùm agus a chruthaich e, 

tha e dhgheach mar an ceudna air gach teaghlach. Ma 

' chruthaicheadh gach pearsa san teaghlach, le Dia, agus 

ma tha an teaghlach uile, 'gan àrach airson sìorruidheachd, 

' is cubhaidh an ni gu'n aidicheadh an teaghlach Dia, agus 

. gu'n deanadh iad aoradh dha. Bu choir do gach teaghlach 

a bhi mar sheòmar-altrumais airson nèimh, agus an sin 

'Cha 'n urradh dhoibh a bhi as eugmhais aoraidh do Dhia. 

Tha aoradh teaghlaich 'na dhleasnas mòr, agus tha e 'na 

shochair mhòr mar an ceudna. Cia glòrmhor an t-sochair 

co'-chomimn spioradail a chmnail suas ri nèamli, 'nar 

teaghlaichibh ! ar tighean a bhi mar theampuiU do 'n Ti 

àrd agus uasal, nach urrainn nèamh, eadhon nèamh nan 

nèamh a chumail; ar n-uireasbhuidh teaghlaich a 

chàramh m'a choinneamh ann an deagh dhòchas; ar 

taingealachd a dhòrtadh a mach 'na làthair; a bhi 'labh- 

airt agus a' conaltradh uime-san do 'm bheil ainghbh agus 

àrd-ainghbh a' seinn molaidh agus chii air an clarsaichibh 

òir, le laoidhibh àrda. Ciod an t-sochair a's àirde na so ? 

Ma tha 'n t-Uile-chumhachdach a' ceadachadh sochair co 

mòr agus co prìseil duinn, an e gu'n diiilt sinn gu neo- 

thaingeil f eum a dheanamh dheth ? Nam biodh Dia air 

a' chothrom so a thoirt do theaghlaichibh eile, ach air a 

' dhiùltadh dhuitse 'agus dò d' theaghlach, cia mar a bhith- 

• eadh tu a' gearan agus a' monmhur ! Nam biodh e air 

a ràdh, Ceadaicheam do gach teaghlach eile aoradh a 

dheanamh dhomh moch agus anmocn agus air gach tràth, 

ach 's i so sochair nach toir mi dhuitse; cha ghabh mi 

aoradh uaitse ; na toir iomradh air an Tighearna Dia ann 

ad theaghlach. Nach b' oillteil an toirmeasg so nam 

biodh e a mach ann ad aghaidh! Cha do chuir Dia 

bacadh no casg co eagalach ort — agus an è gu'n dean thu 
e le d' thoil fèin? An diìilt thu fèin an t-cochair sin do- 
d' theaghlach a chuireadh eagal agus uamhas air t' anam 
nam biodh Dia air a dhiùltadh? Bha aoradh-teaghlaich 
am measg nan Cinneach — bha an diathan brèige aca, an 
diathan teaghlaich ; b iad so na diathan a ghoid Rachel o 
Laban, mar leughas sibh Gin. xxxi. 34. Gim teagamh 
aii' bith b' iodhoil bhreugach a bh' annta; gidheadh tha 
so a' leigeil ris duinn gu'n robh cràbhadh agus aoradh- 
teaghlaich air a chleachdadh leò. Bha Abraham, ann an 
ceud linntibh an t-saoghail 'na shamhladli urramaichte air 
a' chleachdadh naomh so; agus chìtear an onoir a chàir- 
eadh air le Dia 'na lorg so, Gin. xviii. 17, 18; " An ceil 
mi air Abraham an ni sin a ta mi gus a dheanamh ; agus 
gum fàs Abraham gu cinnteach 'na chinneach mòr agus. 
cumhachdach, agus gum beannaichear annsan uile chinn- 
ich na talmhainn? Oir is aithne dhomh e, gu'n toir e 
àithne d'a chloinn, agus d'a theaghlach 'na dhèigh, agus 
gleidhidh iadsan slighe an Tighearn, a' deanamh ceartais 
agus breitheanais ; chum as gu'n toir an Tigheam air 
Abraham an ni sin a labhair e m'a thimchioll." Lean 
Isaac agus lacob an cleachdadh ceudna ge b' e àite *n 
deachaidh iad; ge b' e àite 's na stad iad a chur seachad 
na h-oidhche, thog iad altair do Dhia. Tha sinn a' 
leughadh mu lob gu'n robh e co mothachail mu aoradh 
teaghlaich 's gu 'n d' èirich e moch sa' mhaduinn a 
thairgseadh aoraidh do Dhia — cha 'n ann air àmannaibh 
àraid, ach, " Mar so rinn lob gach là." lob i. 5. An 
duine crabhach diadhaidh sin, Righ Daibhidh, an dèigk 
dha an là a chaitheamh a' giùlan na h-àirc air a h-ais, 
" phill e a bheannachadh a theaghlaich." 2 Sam. vi. 20. 
Agus Daniel, cha deanadh esan dearmad air an dleasnas. 
so ged a bhagair iad a chur gu gàs air a shon. 

Bu diomhain iiine chosg chum a dhearbhadh gu'n robh 
an ni ceudna air a chleachdadh fo'n Tiomnadh Nuadh.. 
B' ann do na daoine cràbhach, diadhaidh bha seasmhach 
sa' chleachdadh mhaith so, Comelius, air am bheil iomradh 
againn ann an leabhar Gnìomhara nan Abstol x. 2, duine 
cràbhach air an robh eagal Dè maille r'a thigh uile. 
'Nuair chuireadh teachdaire o nèamh far an robh e ag 
àithneadh dha dol do'n àite 'n robh Peadar, tha e air 
'ìnnseadh dhuinn gu'n d' fhuaradh e ag ùmuigh 'na thigh. 



251 

— 'se sin r a ràdh, maille r'a theaghlach. 'S iomad earail 
tha againn anns na Sgriobtuiribh mu aoradh teaghlaich. 
Bu diomhain tòiseachadh air an c\ir sìos gu lèir; agus a 
eheart co diomhain bhitheadh e tòiseachadh air gacJi 
sochair a tha 'n lorg aoradh-teaghlaich a chur an ceill. 
Nam biodh ìobairt mholaidli agus chii ag èiridh moch 
agus anmoch o gach teaghlach, nach maith, da rìreadh, 
a dh' fheudadh dùil a bhi againn ri mìle agus dèich mìle 
sochair 'na lorg. Bhiodh ar tighean mar thighean-aoraidh 
do Dhia — bhiodh ar clann a' fàs ann an eòlas an Tigh- 
eama — bhiodh sìth, rèit, sàmhchair, agus beannachadh 
an Tigheama fo gach fàrdaich — sheargadh ain-diadhachd 
agus peacadh — thogadh creidimh agus cràbhadh an cinn 
gu h-ard. 

Cia tric bu chòir aoradh-teaghlaich a dheanamh? Tha 
e soiUeir gum bu choir a dheanamh gach là, agus gu 
h-àraidh gach maduinn agus feasgar. Bha na h-ìobairtean 
fo 'n lagh air an tairgseadh gach là, moch agus anmoch. 
Mar so tha an Sahnadair ag ràdh, cxli. 2, 

" Mar bholtrach tùis sJ d' làthair suas, 
Mar sin biodh m' ùmuigh riut; 
Is togail suas mo làmh gu robh 
Mar ìobairt fheasgar dhuit." 

Agus tha e 'g ìnnseadh dhuinn a rithist anns an 145' 
Salm, aig a toiseach, 

"Ardaicheam thu, mo Dhia 's mo Rìgh, 
T' ainm beannaicheam gu bràth; 
Do t' ainms' am feasd do bheiream cliù : 
Ardaicheam thu gach là." 

Ach cha 'n e amhàin gu'n d' rinn e aoradh gach là, ach. 
tha sinn a' leughadh gu'n d' rinn e aoradh dha moch, air 
meadhon-là, agus mu fheasgar. Sahn Iv. 17 : 



Glaodh àrd, is ùmuigh ni mi ris, 
Moch, feasgar, 's meadhon-là." 



Tha sinn a' foghlum uaithe so gur dhgheach an ni aoradn- 
a dheanamh do Dhia, air a' chuid a's lugha dà uair san 

^atha. Tha 'n Sahnadair ag ràdh so 'na chainnt mhilìs 
bhlasda fèin, xcìi. 1, 2 : 

'' Bhi tabhairt buidheachais do Dhia 

'S ni sàr-mhaith maiseach e; 
Bhi tabhahi) chù O Thi a's aird' ! 

Do t' ainmsa f eadh gach rè : 
Do chaoimhneas anns a! mhaduinn mhoich, 

Bhi tric a' cur an ceiU; 
'S air t' fhìrinn tha neo-mhearachdach 

Gach oidhch' bhi deanamh sgèil." 

'S iomchuidh an ni, matà, mothachadh do'n dleasnas so 
moch agus anmoch. Nach cubhaidh an ni mim leig sinn 
ar teaghlach a mach sa' mhaduinn gu'n leigeamaid a mach 
iad fo chùram a fhreasdail chàirdeil fèin. Nach dàna do 
■dh' aon air bith dol a mach e f èin agus a theaghlach chum 
an obair shaoghalta, gun bheannachadh Dhè iarraidh air 
fèin agus orra^? agus 'nuair thig an oidhche, nach dàna 
"dha luidhe sìos gu cadal agus tàmh, gun bhuidheachas 
agus moladh a thairgse do Dhia airson a mhaitheis air 
an là chaidh seachad, agus a dhìon agus a chiiram a 
ghuidhe tre dhorchadas na h-oidhche? Sibhse tha 'ga 
leughadh so, rùnaichibh trid gràs Dhè gach latha a thòis- 
eachadh 's a chrìochnachadh le iìmuigh. Ma tha aon 
do'n teaghlach tinn, no euslan, no fo dheuchainn air bith, 
nach cubhaidh an ni cuimhne ghleidheadh air aig cathair 
gràis, agus co'-aontachadh le chèile ann an guidhe as a 
leth? Ma tha h-aon diubh ann an tìr chèin, fada air 
falbh o thtgh an athar, am measg choigreach, air turus 
tìre no fairge, buailteach do chunnart agus do dh' fhainn- 
•eart, nach iomchuidh an ni gu'n cuimhnicheadh an 
teaghlach air, agus gu'n asluichàdh iad Dia as a leth? 
,agus nach sòlasach a smuainteachadh, dealaichte mar tha 
teaghlaichean o chèile le astar, agus le deuchainnibh na 
beatha so, gu bheil dleasnas ann trid am feud iadsan tha 
aig an dachaidh dol a mach 'nan smuaintibh as deigh na 
feaghnach tha fad' air falbh; agus trid an tuig iad, ged 
tha iad dealaichte o chèile san fheòil, gu bheil iad le 
xjhèile dlùth san spiorad am feadh 's a tha iad mar so a' 
•deanamh aoraidh do Dhia? 

'S ann trid aoradh-teaghlaich a tha diadhachd thràthail 
air a deargadh air an anam — an diadhachd sin, tha 
'sniomhadh gu moch mu'n anam, agus a's faide agus a's 
dlùithe a leanas. Feudaidh diadhaciAa thràthail fuarach- 
adh agus fannachadh am measg gleadhraich agus deuch- 
ainnibh an t-saoghail bhuaireasaich so, ach 's ainmic leis 
bàsachadh uile no dol eug. Gu tric, an dèigh do'n 
allabanach bhochd dol air seacharan o Dhia agus a 
dhleasdanais, an dèigh ana bhi, mar am mac struigheil, 
'na fhògarach o shìth, cia tric, 'an àm cuimhneachadh air 
tigh agus air teaghlach 'athar, a tha aoradh an teaghlaich, 
na glìiinean lùbta — ^na laoidhean binne — ^na briathra 
naomh, a' tighinn tarsuing air 'anam mar dheàrsadh 
soiUse san dorchadas, mar ghathaibh grèine eadar fhras- 
aibh fiadhaich na beatha so. Agus is iomad uair tha 
cuimhne nan nithe so air a bheannachadh leis an Spiorad 
Naomh chum an treòrachadh air an ais le aithreachas 
agus bròn chum an Athar nèamhaian. Am measg an 
uile sheachranaibh sgìth, tha càileiginn do chràbhadh na 
h-òige a' leantuinn riutha; agus theagamh gur h-ann 
feasgar an làithean, 'nuair tha iad sean, lag, agus liath, 
tha a' chràbhachd so air a dùsgadh, air a lasadh a rithist 
suas a thoirt sòlais doibh ann an deireadh am beatha, 
agus a bhuaileachadh orra tomhas mòr do'n aithreachas 
sin a dheàrs orra an làithibh an òige. 

Cia tarbhach aoradh teaghlaich ann an àm trioblaid 
agus bochduinn, chiun an t-anam aomadh gu bhi 
strìochdta do Dhia ! 'Nuair tha 'm bàs a' teachd do dh' 
fhàrdaich an duine mhaith^ — 'nuair a spìon e leis a h-aon 
do'n teaghlach — 'nuair a chàireadh an corp fo'n fhòid, s 
a tha aon do'n àireamh chaoimh air falbh, O! cia prìseil, 
luachmhor, sòlasach an t-àm sin anns am bheil iadsan a 
tha aù' mhairionn a' coinneachadh aig cathair gràis, agus 
a' leigeil an guth agus an gearain d'a ionnsuidh-san a's 
Athair dhoibh gu lèir ! Is beannaichte 'n t-sìochaint tha 
so a' dusgadh 'nam measg, agus a' sgaoileadh thairis air 
an anamannaibh — 'nuair a chuimhnicheas iad ged tha aon 
àite-suidhe folamh, ged tha aona ghuth tosda-ch, gidheadh 
gu bheil an guth sin a' togail aoraidh ann an àite 's fèarr 
agus ann an comunn a's glòrmhoire. Agus, O ! cia sona 
bàs an duine sin a ghluais gu cràbhach trèibhdhireach mu 
choinneamh a theaghlaich, 'an coimeas ri bàs an fhir sin 

^ rinn dearmad air an dleasnas mhòr so — bha thairis air 
iieaghlach anns nach cualas guth aoraidh no iìrnuigh aig 
an robh e 'na sheasamh air stairsnich tigh caol cumhann 
a' bhàis — 'nuair chuir e fios air seirbhiseach Dhè gu 
guidhe as a leth, agus chum caileiginn do sholus a thoirt 
dha 'an àm amharc roimhe do'n t-saoghal dhorcha d' am 
bheil e a' triall. 

'S iomad leisgeul faoin amaideach tha daoine 'cleachd- 
adh airson an dearmad tha iad b! deanamh air an 
dleasnas so; ach 'se am fìor aobhar nach 'eil spèis aca 
dheth, no cridhe chum buadhachadh ann. 

Cha 'n 'eil ùine no athais agam chum aoradh teaghl- 
aich, arsa 'n dara h-aon. Bi 'd thosd, a dhuine thruaigh 
tha 'ga ràdh so! 'Bheil ùin' agad airson do chàirdibh, 
do ghnothuichibh saoghalta, chum seanachais agus leugh- 
aidh, airson gach ni eile ach aoradh a dheanamh do Dhia? 
Nach h-ann chum sìorruidheachd a bhuadhachadh a 
chruthaicheadh thu? agus an e nach 'eil iiine no athais 
agad airson aire ghabhail do chrìch àraid na beatha? 
Am bheil aon duine ann nach 'eil a' cosg agus a' caith- 
eamh gu faoin am barrachd ùine 'h-uile latha na tha 
iomchuidh airson aoradh-teaghlaich ? Nach b' fhurasda 
dhuit èiridh ni bu mhoiche no suidhe suas ni b' anmoiche? 
Ma 's èiginn dearmad a dheanamh air dleasnas sam bith 
le dìth ìiine no athais, thugaibh fainear nach ann air 
aoradh-teaghlaich a nìtear e. Esan aig am bheil am 
barrachd r'a dheanamh, 's ann aige .tha am barrachd 
feum air ùmuigh. Theagamh gu bheil thu ag ràdh, Cha 
'n urrainn mi iimuigh 'dheanamh ann am theaghlach; 
tha mi aineolach. Nam biodh mothachadh ceart agad air 
t' uireasbhuidh, cha chumadh t' aineolas air t' ais thu : 
cha chualas dìol-dèirce riamh ag ràdh, Cha 'n urradh 
dhomh m' uireasbhuidh ìnnseadh, cha 'n 'eil cainnt agam. 
Mo thmaighe! an robh Bìobull agad o t' òige, agus 
<;omas am focal 'eisdeachd, agus tuigse agus riasan, agus 
a dh' aindeoin so uile, 'bheil thu fhathast gun chomas 
ùmuigh a dheanamh? Mur h-urradh dhuit ùrnuigh eile 
^ dheanamh, cleachd an t-aon so: "A Thigheama, teag- 
aisg dliomh limuigh a dheanamh — a Dhè, dean tròcair air 
m' anam air sgàth Chriosd mo Shlànuighir !" Tha thu 
ag ràdh, Tha nàir orm aoradh a dheanamh 'am theaghlach. 
'Bheil nàir' ort aoradh a dheanamh do Dhia, agus a bhi 

X 

air t-fhaotainn a' deanamh obair nan aingeal! nàir' ort a 
l)hi coslach ri Daibhidh — ri losua — ri Abraham — ri 
Isaac agus lacob, agns uile naoimh Dhè anns gach linn 
-do'n t-saoghal! Gabh nàire gu'n do dhearmad thu e co 
fada. 

B' aithne dhomh duin' uasal measail saoibhir a bha 
air là àraid san eaglais, agus a chuala searmoin air aoradh- 
teaghlaich. Phill e dhachaidh, ghàirm e stigh a bhean, 
a chlann, agus a luchd-muinntir, agus an dèigh mnseadh 
dhoibh na chual' e san eaglais, thubhairt e riutha, " Tha 
mi 'gam dhìteadh fèin airson an dearmad a rinn mi air 
an dleasnas chudthromach so, agus mar dhearbhadh air 
m' aithreachas, tòisichidh mi 'n nochd fèin, agus le 
còmhnadh Dhè cha dean mi dearmad ann an fhad 's is 
beò mi" Binn e mar thubhairt. Thusa 'rinn dearmad 
san dleasnas so, dean thusa an ni ceudna. 

Sibhse tha 'buadhachadh sa' chleachdadh mhaith so, 
bithibh 'nur n-earalas gu bheil siùi trèibhdhireach. 
Cuimhnichibh gur spiorad Dia. Tha e 'g amharc air i:* 
chridhe. Bithibh faicilleach mu'r cainnt : — agus 'nuair 
tha sibh a' deanamh aoraidh dha, feuchaibh nach 'eil bhur 
cridheachan fada uaithe — ^na tairgibh dha ìobairt nan 
amadan. 



UILE-LATHAIREACHD DHE. 

Tha an Dia uile-chumhachdach làthaireach anns gach 
àite. Tha e aig mo dheas-làimh ; tha e fada air falbh ; 
tha e a' lìonadh an t-saoghail mu'n iadh a' ghrian. Ana 
an so tha neòinein na machrach a' fàs, agus tha esan ann 
an so maraon; shuas os mo cheann tha 'ghrian a' deàl- 
radh, agus tha esan ann an sin mar an ceudna. Tha e 
san oiteig chiùin, tha e san doininn ghairbh; anns an 
t-solus agus anns an dorchadas; anns an neo-ni a's faoine, 
agus anns an t-saoghal mhòr. Tha e sa' ghleann ìosal so ; 
tha a làthaireachd air mullach nam beann; san uaigneas 
a's sàmhaiche san eUean fhàs, agus aims a' bhaile mhòr. 
Eisdidh e mo ghuth fann-sa, mar a dh' èisdeas e ri co'- 
sheirm nan aingeal a tha le 'n clàrsaichibh òir mu'n 
cuairt d'a chathair rìoghail. 'Se Dia nan àrd-aingeal e, 
agus is e mo Dhia-sa e. Eisdidh e ruinn le chèile; agus 

bheir e èisdeachd, mar an ceudna, do cheòl na h-uiseige,. 
agus do shrann an t-seillein ag iadhadh mu na blàithibh 
maoth. O ! thusa a Dhè uile-làthaireach ! èisd rium agus 
freagair mo ghuth; na ceadaich dhomhsa gu bràth a 
dhi-chuimhneachadh gu bheil mi fo bheachd do shiìl,. 
anns gach àite agus air gach àm. Cuidich leam mi fèin 
a ghiùlan mar ann ad làthair; chimi agus an uair a 
ghairmear mi, le coimhthional an t-saoghail gu lèir fa 
chomhair mo Bhreitheimh, nach h-èiginn domh teicheadh. 
o làthaireachd an Ti a's àirde. 



MU BHI STRIOCHDTA DO DHIA. 

An uair a bha 'm flath ainmeil, Diiìc òg Bhurgundi, 
fiùran co àillidh dhreachmhor 'sa chimnacas r'a Hnn, air 
a shìnoadh 'na chiste-mhairbh, agus Maithean agus 
Cùirteirean na rìoghachd mu 'timchioll fo bhròn tròm, 2^ 
gul agus a' caoidh; thàinig Ard-Easpuig Fenelon a stigh 
do'n t-seòmar, esan aig an robh cùram an òganaich òirdh- 
eirc so 'an àm 'òige, agus a dh' fhòghlimi e; ghabh e 
'nùnn gu taobh na ciste, agus an dèigh beachdachadh car 
tamuill air an aogas mharbh, labhair e mar so : — " Tha 
e'n sin 'na shìneadli, prionnsa mo ghaoil, do'n d' thug mi 
gràdh co blàth teas-chridheach 's a thug an t-athair bu 
chaonihala riamh d'a leanabh : agus cha bu ghaol gun 
chomain mo ghràdh dhà-san; ghràdhaich e mi le toighe 
agus dealas mic. Tha e'n sin a nis 'na shìneadh — agus 
tha m' uile shòlais shaoghalta 'nan sìneadh maille ris. 
Ach,'' deir esan, " ged a bhiodh e comasach le aon fhuilt- 
ein a spìonadh o m' cheann, a ghairm air ais do thìr nam 
beò, 's mise nach gabhadh deich mìle saoghal, agus am 
fuiltein faoin sin a spìonadh an aghaidh toil Dè." 

AN OIGHREACHD A'S LUACHMHOIRE. 

Bha duin' uasal àraidh a bha ro uaibhreach mu 'chuid 
fearainn. Thachair do charaid diadhaidh a bha air 

aoidheachd 'na thigh, a bhi mach maille ris air mullach 
àrd, o'n robh sealladh maith aige air an diithaich mu'n 
cuairt. Thòisich e air farsuingeachd na h-oighreachd a 
leigeil ris da. " Sud, ' deir esan, 's e sìneadh a mach a 
làimhe, " crìochan mo chuid f earainn-sa ; agus s^eall chum 
na h-àird ud eile, an lèir dhuit na tighean ud? is leams' 
am baile sin mar an ceudna: agus tionndaidh do shiiil 
chum na h-àirde so, innis domh am faic thu 'n aitreabh 
ùr ud a tha iad a' togail?" " Chì," deir am fear e^le, " gu 
beachdaidh." " Buinidh sin dòmhsa cuideachd." " Amh- 
airc thusa nis," thubhairt a charaid ris, " mar a stiìiras 
mise do shùil-sa. An lèir dhuit am bothan beag ìosal 
ud aig iomall a' bhail' ud thall ?" " Is lèir gu soilleir ; 
'dè dheth sin ?" " Tha,' deir a charaid, " a chionn gu 
bheil boirionnach bochd anns a' bhothan ud, is urrainn 
barrachd a ràdh mu 'saoibhreas, na thubhairt thusa 
f hathast." " An ann da rìreadh a tha thu ?" thubhairt 
esan, " cionnus a dh' f heudas sin a bhith ?" " Tha, chionn 
gum feud ise a ràdh, * Is leamsa Criosd.' " Thionndaidh 
am fear eile air falbh fo nàire, agus cha d' thug e iomradh 
tuillidh air farsuingeachd 'oighreachd, am fad 'sa dh' 
fhuirich a charaid maille ris. 



lAIN GILPIN. 



Iain Gilpin bha 'na bhùirdeiseach, 

Bu mhòr a chliii 's a nì; 
Gu'n robh e uair 'na cheannard-ceud, 

'Am baile-mòr an rìgh. 

Thuirt bean lain Ghilpin là r'a gràdh, 
" M' aighear thu 's mo chiall, 

Ged tha sinn fìchead bliadhna pòsd', 
Cha do ghabh sinn latha fèiU. 

Se 'màireach là co'-ainm ar baimis', 
Thèid sinn gu sùgradh mach, 
Sìos gus an ruig sinn Edmonton, 
'An carbad an dà eich. 

" Mo phiuthar is a leanabh mic, 
Mi fèin 's mo thriùir le chèU', 

Sa' charbad thèid, is leanaidh tus' 
A' marcachd as ar dèiffh/' 

" A bhean mo ghaoil !" ghrad fhreagair e, 
" Dhuit fèin gu'n d' thug mi gràdh 

Os ceann gach tè a ta fo'n ghrèin, 
Is gheibh thu mar is àiU. 

" Tha mise 'm mharsanda gu beachd, 
Mar 's aithne do gach neach; 

S mo charaid maith Tom Callander 
Bheir iasad dhomh d'a each." 

" Piaeach ort," ars' is', " a ghràidh, 

Is o'n tha ^m fion co daor, 
Gu'^ tojr mi leam mo shearrag fèin, 

tha e maith, is saor." 

Thug lain sgailce pòige dh' i, 
Mar V àbhaist leis gu tric; 
Oir bha e subhach toilichte, 

1 bhi co crìonna ghhc. 

Thàinig an carbad 'nuas gu moch 

Sa' mhaduinn mar a gheall; 
'S air falbh 'na dheann-ruith ghabh e leo, 

Troimh eabar, is troimh phoU. 

Bu shiiìbhlach luath na cuibhleachan, 

'S a' chuip mu chluas' nan each, 
Le gleadhraich siiaoileadh tu gu'n robh 

AiL cabhsair as a bheachd. 

i\ .1 k ... i. . . 

Sheas lain GUpin taobh an eici^, 
Is ghlac e 'mhuing gu deas ; 

Ach 's gann a fhuair e suas gu h-àrd, 
'Nuair b' èigìnii teachd air ais. 

Cha luaithe ràin' e 'n dìollaid shùas, 
ije 'thulchainn air an eacn, 

Na chunnaic e triùir cheannaichean 
D'a bhùth a' dol a steach. 

Theirinn e, 's cha b' anii d'a dheòin, 

Oir bha e dian gu falbh; 
Ach cha diiraigeadh e leis an t-sannt 

An sgillinn-ruadh a chall. 

Bu mhàidheanach na ceannaichean, 
Bha treis mun robh iad rèidh; 

'N sin Beati ghlaodh i mach gu h-àrd, 
*' Dh' fhàgadii am fìon 'n ar dèign !" 

Nall e!" ars' lain, " 's maith an t-àiii; 
Thoir dhomh a niias mo ctiriòs, 
Crios leathraich mo dheagh chlaidheimh ghèir, 
'Nuair tka mi 'm shaighdear deas." 

Bha aig bean Crhilpin (làmh a' gkr&iand!), 

Dà shearraig làidir ghlas, 
'S am b' àbhaist di an deoch a b' fhèarr 

À chùmail teann fo ghlais. 

Bha aig gach searraig dhiufeh fa lelh, 

Dà chluais tre 'n deach an crìos; 
Chroch e iad mar sin r'a thaobh, 

Fear dhiubh air gach leis. 

Na dheaghaidh sin, a chimi 's gum biodh 

E sgeadaichte le sgoinn, 
A chleòca maiseach sgàrlaid ghabh, 

Is thilg e air a dhruim. 

Faic e nis 'na dlìoUaid shuas, 

Air muin an steud-eich dhuinn, 
Ag imeachd air a' chabhsair chruaidh 

Gu socrach, is gu ciùin. 

Ach 'nuair a fhuair e 'n t-slighe reidh 
Fo 'bhrògaibh cruidheach cruaidh, 

Le sitrich dh' fhalbh gu trotan garbh 
'Rùisg màsan lain thruaigh. 



" Gu reidh," ars' lain, " deas dè, eich dhuinn ; " 

Ach labhair e gun fheum, 
A throtan chaidh gu dian-ruith luath, 

Gun suim do mhuiseal srèin'. 

Chrom e sìos, mar dh' imreas iad 

Nach urrainn suidhe suas, 
Ghlac e muing an eich gu teann, 

'S e dol a nis 'na luath's. 

An t-eacha mhothaich air a dhruim 

Uallach co deacair ùr, 
Theich e le geilt; 's mar theich e, dh' fh'ig 

E 'n saoghal air a chùl. 

Air falbh chaidh lain 'na shradaibh dear-T;, 
Air falbh chaidh 'n ad 's a' ghruag; 

Is beag a shaoil an duine còir 
A dhol air 'leithid do ruaig. 

Chaidh coin gu tathunn, 's clann gu sgriach, 

Bha cinn a mach 'nan ceud, 
Is ghlaodh gach aon, le 'uile neart, 
'S tu fèin an gille-steud !" 

Air falbh chaidh lain, cò ach e? 

Na mìltean air a thòir : 
** Is rèis tha 'n so ! 's cha lugha 'n geall, 

Na mìle bonn do 'n òr !" 

'S a nis, 'nuair dhlùthaich e gu dàn' 

Air luchd na cìse cruaidh, 
'An tiota thilg iad fosgailte 

A' chachaileadh gu luath. 

'Nuair chrom e sìos os ceann an eich 
Le 'cheann 'na smùidibh teth. 

Bhuail an dà shearraig air a chùl, 
Is spealg 'nam mìle bloidh. 

Bu mhuladach an sealladh so, 

Am fion dearg mar a dhòirt, 
Thug smiiid à chathach an eich dhuinn, 

Mar cheithieamh muilt-fheòil ròist'. 

Gidheadh bha e mar mharcaiche, 

. \! ruith na rèis le 'chrios, 
Is amhchannan dà shearraig ghlais, 

Ag udal air a leis. 

Mar so troimh bhaile IsHngton, 

Faic e le mire 'triall, 
Is fòs a suas troimh Edmonton, 

'S a stigh feadh lub nan giadh. 

'S ann ann an sin bha 'phlubartaich, 
'S an t-each a' diùltadh smachd, 

Mar sgaoth do gheòidh no thunnagan 
'Gan lubradh fèin le tlachd. 

Aig uinneig ann an Edmonton 

Gu'n sheas a bhean a suas, 
Is chunnaic i dol seachad e 

Le iongantas r'a luath's. 

" Stad, stad, lian Ghilpin, so an tigh !" 

Gu'n ghlaodh iad uile ris, 
" Tha 'n dìnneir rèidh, 's tha sinne s^th ; " 

" Cha lùgh'," ars' lam, " tha mis' !" 

Ach 's beag an t-suim a ghàbh an t-each, 

Do ghlaodh nam ban gu lèir, 
Bha prasach mhaith a mhaighstir 

Deich mìl' air falbh aig Ware. 

Mar shaighead luath o làmh na treòir, 

O'n iughar righinn chrom, 
Gu'n theich an t-each — 's tha so 'ga m' thoirt 

Gu dama leth mo dhuain. 

Aìr falbh cliaidh laì^ le seideàdh àrd, 
'S gu dearbh dià b' ann d'a dheòin, 

'S aig dorus tighe Thom Challander, 
Gu'n sheaa an t-each faidheòidh. 

'Nuair chunnaic esan e ihar so, 

A' teachd guii ad gun ghruag, 
Thilg e 'phìob thombac' air falbh, 

Is ruith e mach gu luath. 

" Do sgeul, do sgeul, — ^thoir dhomh do sgeul ! 

Do naigheachd innis domh; 
C'arson a tha thu ceann-ruisgte ? 

C'arson a tha thu'n so?" 

Bha lain làn do fheala-dhà, 

Do shiighradh beag, 's do chleas, 

'S a rèir so ri Tom Callander, 
Gu'n fhrèagair e gu deas : 

" Tha mise 'n so, oir thigè^adh t' èach, 
'S mTir 'eil mi 'm fhàidhe brèig', 

Bi'dh m' ad 's mo ghruag 'an so gun dàil, 
Oir tha iad as mo dhèigh." 

Bha sòlas air Toik Callander, 

A charaid bhi cò ait, 
'S cha d' thubhairt e tuillidh ris san àm, 

Ach thill e stigh gu grad. 

'S amach gu'n d' thug e ad is gfuag, 
Gniag mhòl: nan dualan ciruinh, 

Is ad a's gann a chuir e riamh 
Seachd uairean air a cheann. 

Chum e sUas iad, 's thubhairt è 

Le fealardhà 'nà chàrinht: 
" Is mò mo cheann-s' dà uair na t' fhear-sa, 

'S thèid iad ort gun taing. 

" Leig dhomh an t-eabar sin 's àih fk)ll 
A ghlanadh bhàrr do ghniìis ; 

Fuiriph ri biadh, oir 's cii^iteach mi 
Gu bheil thu 'call do liìis." 

Se so," ars' lain, co'-là mo bhainns', 
'S bu sgeigeil e ri ràdh, 
Gu'n itheadh mq bhean aig Edmpntpn 
'S mise 'n so fo pbràpih." 

'N sin labhair lain ris an ^ach, 
" Tha cabhag orm gu m' bhiadh ; 

Air t' àilleas thàinig mise 'n so, 
Thèid thus' air t'-ais do m' riar." 

O! bòsd na tubaist a bha 'n so, 
Mar dh' fhiosraich e gun dàil; 

Oir asail fhad-chluasaph bh^ dliith 
Thog raoichdil choimhpach àrd. 

Le srann gu ^ tnog an t-eac}^ a cj^ean|i, 
Ceart mar roimh leòmhann garg; 

'S air falbh le 'uile lùs a ris, 
Theich e 'na shr^daibh dearg. 

Air falbh chaidh Gilpin, i^ air falì^h 
Chaidh 'ad 's a ghruag 'nan deann; 

'An tiota thuit iad, chionn gu'n rQl|]i 
lad mogha 's mpr d'a c^ipa^n. 

'Nuair chunnaic h^x^ Jaii^ prliilpii^ p 

A' marcachd nuas oo bras, 
Tharruing i 'n sporan sìoda macji, 

'S bonn leth-chruin thug i as. 

'N sin thuirt i ris a' charb^air, 
'S a cridh' le iomaguin làn, 

" Gtit leatsa so, mp ghille gleust', 
Is thoir air ais e slàn." 

Dh' fhalbh e, 's choinnich iad gun dàil, 
Is dh' fheuch e 'n t-each a stad, 

Ach 's ann a chuir an oidheirp so 
Au rosad air air fad. 

'Nuair dh' fhairtlich air na bha 'na bheachd 

A chur a nis 'an gnìomh ; 
Gu'n chlisg an t-each, 's air falbh gu'n theich 

Ni 's luàith' na rinn e riamh. 

Air falbh chaidh Gilpin, is air falbh 

An carbadair co bras, 
Gun straoidhhch chuibhleachsin 'na dhèigh, 

Gu meamnach a' dol as. 

Bha sèathnar uaislean 'chunnaic e 

A' teicheadh air an each, 
'S an gille-carbaid air a thòir, 

Gu'n ghlaodh iad uile mach, 

"Mèirleach! mèirleach! glacaibh e!" 
Gu'n ghlaodh iad dh' iarraidh fòir; 

Is dh' fhalbh iad fèin 's na chunnaic e 
'Nan teann-ruith air a thòir. 

'S a rithist dn' fhosgladh dha gu luath 

Cachaileadh mhòr na cìs' ; 
Oir shaoil na daoine, mar air tiis, 

Gu'n robh e ruith na rèis. 

Bha e mar sin, is choisinn e; 

Oir fhuair e buaidh le luath's : 
Stad cha d' rinn gus 'n d'-ràinig e 

An t-àit an deach e suas. 

Nis seinneamaid fad-shaoghl do'n rìgh, 

'S air Gilpin gu'n robh àgh; 
'S an ath-uair thèid e mach chur rèis, 

Bu mhaith leam bhi san là'ir! 

